
PRECUVÂNTARE 


Titlul luat de această carte prea folositoare de suflet este, 
totodată, cel mai potrivit şi adevărat. Fiindcă, dacă multe din 
sfintele şi dumnezeieştile Cărţi inspirate ale Vechiului şi Noului 
Testament şi-au primit numele direct din materia lor specială pe 
care o învaţă, (ex. Facerea lui Moise, Crearea Universului din 
nimic, leşirea istoriseşte ieşirea Fiilor lui Israel din Egipt; Leviticul 
numit astfel fiindcă cuprinde scrierile sfinte ale clasei levitice; cele 
patru cărţi ale Regilor cuprind faptele şi vieţile Regilor şi cele 
patru Evanghelii, fiindcă cuprind vestea cea bună care a adus 
mântuirea omului), cine nu poate înţelege că această carte s-a 
intitulat Războiul nevăzut, direct din adevăratul material şi lucruri 
cu care se ocupă? 

Într-adevăr cartea aceasta învaţă nu despre o luptă sensibilă 
şi văzută; nu despre lucruri trupeşti şi trecătoare, ci despre 
războiul spiritual şi nevăzut, în care intră fiecare creştin chiar din 
ceasul botezului şi făgăduinţei sale în faţa lui Dumnezeu de a se 
lupta în acest război şi a muri pentru numele Lui dumnezeiesc. 
Războiul a fost descris în chip alegoric şi în Numerii: „Pentru 
aceea se vorbeşte în cartea războiului Domnului” (XXI, 14). Însă 
cartea aceasta se ocupă de vrăjmaşii netrupeşti şi nevăzuţi, care 
sunt diferitele pasiuni şi dorinţe ale cărnii, păcatului şi demonului 
şi care zi şi noapte nu încetează a lupta împotriva ta. 

După cum spune dumnezeiescul Pavel: „Lupta noastră nu 
este împotriva cărnii şi sângelui, ci împotriva căpeteniilor, 
împotriva puterilor, împotriva stăpânilor întunericului acestui veac 
şi împotriva duhurilor răutăţii de sub cer.” (Efes. VI, 12). 

Şi ea mai spune că ostaşii care au să se arunce în această 
luptă sunt toţi creştinii. Conducătorul lor este Domnul nostru lisus 
Hristos, însoţit de toţi coloneii şi căpitanii Săi, adică de toate 
cetele îngerilor şi sfinţilor. Câmpul de bătaie şi terenul în mijlocul 
căruia are loc acest război este inima noastră şi toată natura 
lăuntrică a omului. 

Durata războiului este toată viaţa noastră. 

Şi care-i armamentul acestui război nevăzut? Ascultaţi: 
adăpostul şi apărarea luptătorilor este completa neîncredere în 
sine; scutul este încrederea şi ferma nădejde în Dumnezeu; 
povățuitorul lor este  meditarea suferințelor Domnului; 
încingătoarea lor este abţinerea de la pasiunile trupeşti; 
încălțămintea lor, umilinţa şi cunoaşterea propriei lor neputinţe; 
pavăza lor, lupta în ispite; sabia ce o ţin în mâna lor este sfânta 
rugăciune atât mintală, cât şi orală, precum şi ceea ce vine prin 
meditate; sulița ce o au în cealaltă mână este neînvoirea cu 


patimile care luptă împotriva lor, ci respingerea lor cu indignare; 
porțiile şi hrana cu care se întăresc împotriva inamicilor sunt 
continua participare la dumnezeiasca  împărtăşire, atât 
împărtăşirea sacramentală la altar, cât şi comuniunea spirituală; 
iar ocheanul cu care să poată vedea pe inamic din depărtare este 
continua formare a minții a recunoaşte faptele în chip just şi 
deprinderea continuă a voinței de a dori să fie bineplăcut lui 
Dumnezeu; precum şi pacea şi liniştea deplină a inimii. 

Acesta-i războiul nevăzut, ori mai bine, în acest război al 
Domnului, soldaţii lui Hristos meşteşugesc lupta, strategiile şi 
artele pe care imaginaţia perceptibilă a inamicilor le 
întrebuinţează împotriva lor, prin simţuri, prin imaginaţie, prin 
pierderea cucerniciei şi mai ales prin atacurile aduse în vremea 
morţii, a pierderii credinţei, aş zice deznădejdea şi transformarea 
lor în îngeri ai luminii. 

De aceea se înţelege cât este de necesară lupta împotriva 
acestor intenţii ale vrăjmaşului. 

Aici, luptătorii sunt instruiți în ce linie şi după care tactică să 
se conducă şi cum să se războiască mai eroic. 

În scurt, din această carte orice om care-şi doreşte 
mântuirea, poate învăţa cum să înfrângă duşmanul lui nevăzut, să- 
şi agonisească supuşi şi bogății, adică virtuţi reale şi sfinte, şi să-şi 
dobândească o coroană care nu se vestejeşte, care este unirea cu 
Dumnezeu în lumea aceasta şi-n cea viitoare. 

Deci primiţi această carte cititorilor iubitori de Hristos cu 
bucurie. Deprindeţi din ea arta războiului nevăzut. Studiaţi-o nu 
numai să ştiţi a lupta, dar şi să luptaţi după lege şi cu foloase, 
încât să fiţi încoronați. Fiindcă Sf. Apostol Pavel spune: „chiar dacă 
un om luptă, el nu primeşte coroană, dacă n-a luptat după lege” (I 
Tim.), 

Înarmaţi-vă cu armătura care vă învaţă ea ca să mortificaţi 
gândul vostru lovit de duşmanii nevăzuţi, care-s patimile 
distrugătoare de suflet şi demonii cei ce provoacă patimile. „Luaţi 
toate armele lui Dumnezeu ca să puteţi sta împotriva 
meşteşugurilor diavolului” (Efes. VI, 11). Iubite frate, adu-ţi aminte 
că la Sf. Botez ai făgăduit să renunţi la tine, la faptele tale, să lupti 
împotriva lui satan, împotriva lucrurilor, lucrărilor, îngerilor şi 
pompelor lui, care sunt: iubirea de plăceri, de mărire, de argint şi 
de alte pofte. De aceea, cât îţi este cu putinţă luptă să-l înfrângi, 
să-l supui pe deplin. 

Şi care-i răsplata ce o vei primi pentru această victorie? 

Nu-i numai una, ci sunt mai multe şi mari. 

Auzi-le, cuvânt cu cuvânt, de la Dumnezeu, din gura Lui, 
făgăduite ţie în Sf. Apocalipsă „Celui ce va birui îi voi da să 


mănânce din pomul vieţii care este în mijlocul Raiului lui 
Dumnezeu” (II, 7); „nu va fi răpit de a doua moarte” (II, 11); „el va 
mânca din mana cea ascunsă, şi-i voi da piatră albă şi-n piatră 
nume nou scris, pe care nimeni nu-l ştie, ci numai cel ce-l ia” (II, 
17); „şi putere peste neamuri şi-i voi da steaua de dimineaţă” (II, 
26, 28); „să şadă cu mine în scaunul meu” (II, 21); „şi va vedea 
cer nou şi pământ nou” (XXI, 1). 

Vezi dregătoriile? Vezi cinstirile şi onorurile? Vezi coroanele 
neveştejite pregătite pentru tine? Frate, nu te lăsa, ci învinge pe 
cel rău! 

Studiază aceste îndemnări de luptă şi nu fii zăbavnic ca altul 
să-ţi ia coroana (Apoc. III, 11). Tu, cel ce lupţi cu duşmanii 
dinăuntru şi dinafară trebuie să fii temperat în toate. Cei ce luptă 
cu duşmanii dinafară dobândesc numai o coroană trecătoare de 
flori şi frunze sălbatice, o ramură, câteva frunze, un laur ori alte 
plante, dar tu cel ce ai să obţii o coroană incoruptibilă trebuie să-ţi 
trăieşti viaţa în condamnare şi indiferenţă. 

Sf. Pavel să te încredinţeze în cuvintele lui: „Nu ştiţi oare, în 
alergări toţi aleargă, dar numai unul ia premiul. Alergaţi şi voi ca 
să-l luaţi. Oricine vrea să lupte să se abţină de la orice: aceia 
pentru o coroană trecătoare, noi pentru una neveştejită (I Cor. III, 
24-25). Şi când te vei bucura de astfel de izbândă, încoronat fiind, 
adu-ţi aminte, frate, şi roagă-te Domnului şi pentru iertarea 
păcatelor celui ce a fost colaboratorul tău prin publicarea acestei 
cărţi. Dar întâi de toate aminteşte-ţi, ridică mintea sus, deschide 
ochii şi mulţumeşte şi slăveşte pe primul autor şi pe adevăratul 
autor al acestei victorii, Dumnezeu şi Comandantul tău Şef lisus 
Hristos şi repetă-ţi acest cuvânt a lui Zorababel: „De la Tine vine 
victoria... şi a Ta este mărirea şi eu sunt slujitorul tău” (Ezdra IV, 
59) şi cel al prorocului David: „A Ta este mărirea, puterea, lauda, 
biruinţa şi tăria, că Tu stăpâneşti toate cele din cer şi de pe 
pământ” (I Cron. XXIX, 11), — acum şi pururea şi-n vecii vecilor, 
Amin! 


INSCRIPŢIILE ACESTEI CĂRŢI: 

Dacă doreşti un prieten pentru perfecțiunea garantată; 

Dacă doreşti să vezi pe Dumnezeu şi să fii unit cu El; 

Dacă doreşti, din tot sufletul tău să obţii cununa Cerurilor; 
poartă orice război cu curaj împotriva inamicilor; 

Luptă-te, războieşte-te şi cucereşte cu un scop clar. 

Ca soldat al lui Hristos şi atlet îndemânatic luptă împotriva 
diavolului, cărnii, lumii şi tuturor pasiunilor, împotriva poftelor, 
ispitelor şi dorințelor tale. 


Învață din această carte meşteşugul luptei şi va izbândi 
binecuvântarea şi triumful în mântuire. 


PRIMA PARTE 
Cap. I. 


Perfecțiunea creştină; obținerea ei; 
cele patru lucruri necesare în acest război 


Cea mai mare şi mai perfectă realizare spre care poate aspira 
omul este a se apropia de Dumnezeu şi a se uni cu El. 

Deci, dacă tu, iubite cititor în Hristos, voieşti să citeşti aceste 
taine, întâi trebuie să ştii în ce constă viaţa spirituală a desăvârşirii 
creştine.! 

Fiindcă sunt mulţi care zic, că viaţa de desăvârşire constă în 
postiri, privegheri, metanii, dormiri pe pământ, şi alte asprimi de 
acestea ale corpului. Alţii cred că-i în progres şi-n multe moşteniri. 
Şi mulţi alţii socotesc, că perfecțiunea este în rugăciunile mintale,? 
în sihăstrie, retragere, tăcere şi viaţă de îndrumare, de formare, 
adică, a trăi după o lege a cumpătării şi măsurii. 

Dar numai aceste virtuţi nu sunt desăvârşirea creştină pe 
care o căutăm noi, ci uneori ele-s numai mijloace şi instrumente 
folosite de om, harul Duhului Sfânt, iar uneori sunt roada Sfântului 
Duh. Ele sunt instrumente puternice de dobândire a harului 
Sfântului Duh. Nu-i nici cea mai mică îndoială, fiindcă vedem pe 
mulţi oameni virtuoşi că le întrebuinţează ca să câştige forţe şi 
putere împotriva păcatelor şi vanităţii, ca să fie fortificaţi în contra 
ispitelor, să înfrângă pe duşmanul cel rău, adică, poftele obişnuite: 
carnea, lumea şi pe cel pierzător. Ei uzează de aceste arme spre a 
se înarma cu ajutoare duhovniceşti necesare tuturor slujitorilor lui 
Dumnezeu şi-ndeosebi novicilor, începătorilor, celor simpli, încât 
să fie capabili a primi Darurile Sfântului Duh: „Duhul adevăratei 


1 Desăvârşirea creştinului este recomandată ca o poruncă în Noul 
Testament, fiindcă Domnul zice: „Fiţi desăvârşiţi”... (Mat V, 48); iar Sf. 
Pavel: „Fiţi oameni deplini” (1 Cor. XIV, 20), iar în altă parte: „Stăruiţi a 
împlini exact şi cu toată convingerea tot ceea ce Dumnezeu voieşte” 
(Colos. IV, 12). 

Aceasta a fost proclamată ca o poruncă şi în Vechiul Testament, 
fiindcă Dumnezeu zice Evreilor în Deteronom: „Tu vei fi întreg cu 
Dumnezeu, fiul meu, Domnul să fie cu tine, ca tu să prosperi...” (I Cron. 
XXII, 12). Deci este evident că Dumnezeu cere tuturor creştinilor 
lucrarea şi pregătirea perfecțiunii, adică Dumnezeu cere ca noi să 
devenim desăvârşiţi în toate faptele bune. 

2 Vezi la acest capitol în cap. XLVI şi urm. 


cunoaşteri, spiritul sfatului şi puterii, duhul înţelepciunii şi al 
înţelegerii, duhul temerii de Dumnezeu”, cum le numeşte profetul 
Isaia (XI, 2). 

Dar este tot atât de sigur, că aceleaşi acte sunt şi o roadă a 
Domnului şi produc „Bucurie, Dragoste, Credinţă, Cumpătare”, 
cum spune Sf. Pavel. 

Fiindcă oamenii duhovniceşti pedepsesc corpul cu astfel de 
asprimi pentru că el se răzvrăteşte împotriva Făcătorului său’ şi 
să-l ţină totdeauna umilit şi supus slujirii lui Dumnezeu. Ei sunt în 
tăcere şi solitudine ca totdeauna să scape de cea mai mică 
blasfemie a lui Dumnezeu, se roagă şi iau parte la slujbele 
Domnului şi la faptele de cucernicie ca să dobândească cetăţenia 
Cerurilor, meditează viaţa şi patimile Domnului, nu pentru alt 
motiv, ci ca să cunoască mai bine slăbiciunile şi păcatele lor şi 
Bunătatea lui Dumnezeu, urmează lui lisus Hristos prin lepădarea 
de alţii, de ai lor şi de ei înşişi ca în dragostea lui Dumnezeu să 
poată fi mai aprinşi şi mai puternici în ura de ei înşişi. Chiar şi 
aceste virtuţi enumerate pot produce în unii răutăţi mai mari decât 
păcatele vădite, nu din cauza lor însele (fiindcă sunt cele mai sfinte 
în sine), ci din cauza celor care caută să urmeze propriile 
îndemnuri şi dorinţe. Ei văzând cum au plecat pe calea adevărată, 
nu luptă numai cu bucurie în aceste lupte ale corpului, ci merg 
după planul lor deşert, chiar după plăcerile paradisului. De aceea 
aceşti oameni cred că au fost ridicaţi până în cetele îngerilor şi că 
au văzut pe Dumnezeu în mijlocul lor. Uneori fiind cufundaţi într- 
un fel de meditații şi reflecţii ciudate, cred c-au părăsit complet 
lumea şi au fost ridicaţi la al treilea cer. Dar în ce mari erori sunt 
şi cât de departe sunt de adevărata perfecţiune oricine poate 
înţelege din viaţa şi caracterul lor. Doresc a fi preferaţi în orice 
împrejurare, ei sunt idioritmici în toate dorinţele lor, sunt orbi în 
toate afacerile lor, dar examinează cu grijă toate cuvintele şi 
faptele celorlalţi, iar dacă cineva se apropie puţin de dânşii cu o 


3 Notează că, după teologi, orice păcat este numit ofensa lui 
Dumnezeu numai fiindcă ocărăşte şi se opune lui Dumnezeu. Păcatele 
ofensează şi se opun existenţei lui Dumnezeu: aici e răul; păcatul loveşte 
în bunătatea lui Dumnezeu, în puterea şi înţelepciunea Lui. 

Şi numai pentru aceasta este numit imperfecţiune şi nedesăvârşire, 
fiindcă ofensează şi huleşte desăvârşirea lui Dumnezeu; şi în aceasta 
constă păcatul şi nelegiuirea fiindcă calcă şi distruge poruncile lui 
Dumnezeu şi după cum orice cuvânt spus împotriva lui Dumnezeu este 
numit hulă fiindcă loveşte în Dumnezeu, tot aşa orice păcat este numit 
lovirea lui Dumnezeu, nu numai fiindcă în sine este opus binelui, dar şi 
fiindcă aceasta venind de la creatură dă a înţelege că făcătorul este hulit 
deoarece El Însuşi este rău în Sine. 


cinstire deşartă pe care socotesc c-o au sunt foarte mulţumiţi. Ori 
dacă cineva le reproşează aceste devoţiuni şi mărturii ce le 
practică, (oprite de Dumnezeu) deodată se supără şi devin cu totul 
alţi oameni. Şi dacă Dumnezeu, dorind a-i aduce la cunoştinţa şi 
recunoaşterea de ei înşişi şi la adevărata cale a desăvârşirii, le 
trimite necazuri şi suferinţe, ori îngăduie a veni peste dânşii 
persecuții, atunci îşi arată tainiţele inimii lor complet corupte de 
mândrie. 

Fiindcă în orice împrejurare grea ce vine nu doresc a fi supuşi 
voinţei lui Dumnezeu. Evită orice greutate şi nu urmează exemplul 
Fiului lui Dumnezeu care a fost umilit şi a suferit. Domnul nostru 
lisus Hristos s-a smerit mai mult decât toate creaturile şi a suferit 
persecuții pentru prietenii Săi iubiţi. Prigonitorii au devenit astfel 
un instrument al bunătăţii divine şi colaboratori la mântuirea celor 
prigoniţi. 

De aici se vede clar că aceşti oameni sunt în mare pericol. 
Fiindcă având interiorul lor, adică cugetul întunecat se privesc 
prin acest cuget şi cred că au atins perfecțiunea. In acest fel, plini 
de mândrie osândesc pe alţii. 

De aceea nu-i posibil ca vreun om să-i convertească pe atare 
oameni, decât numai cu ajutorul lui Dumnezeu. Fiindcă oamenii 
păcătoşi la arătare sunt mai uşor de întors la calea cea bună decât 
cei ce păcătuiesc în ascuns, acoperiţi cu masca virtuţilor aparente. 

Deci acum ai văzut foarte clar că viaţa şi desăvârşirea 
duhovnicească nu constă în aceste virtuţi de care am vorbit, să ştii 
că ea nu constă în orice alte lucruri?, ci în acestea: cunoaşterea 
bunătăţii şi măririi lui Dumnezeu, a nimicniciei şi înclinării noastre 
la orice rău; în iubirea de Dumnezeu şi ura de noi înşine, în 
supunerea nu numai lui Dumnezeu, dar şi tuturor creaturilor 
pentru dragostea de Dumnezeu, în respingerea oricărei voințe a 
noastră, în perfecta ascultare de voinţa divină şi în legătură cu 
acestea ca noi să dorim şi să facem toate aceste lucruri numai 
pentru mărirea lui Dumnezeu5, pentru plăcerea Lui, fiindcă şi El 


4 Vezi, iubitule, cât de bună este ordinea şi metoda folosite de această 
carte. Pentru că fiecare condiţie e specificată potrivit axiomei filosofice şi 
ţinteşte la îndrumarea cugetului fiindcă începuturile sunt cauzele acţiunii 
şi sforţărilor în orice. De aceea şi această carte înainte de orice, pune 
înainte tema ca începutul, desăvârşirea, să poată fi realizate. Aceasta 
având-o în vedere toţi cei ce trebuie să lupte să nu treacă de la un lucru 
la altul, ci înspre aceasta ca la un semn să poată dirija toate faptele lor. 

> Acelaşi lucru îl spune Ava Isac (Log. 23, p. 136) unde zice: „E mai 
bine de tine să te liberezi de legătura păcatului, decât să pui în libertate 
robi din robie”; şi multe alte lucruri de acord cu cele gândite citeşte şi 
Cuvântul său al 56-lea (Logos p. 334). 


voieşte astfel şi pentru că-i bine ca noi să-L iubim şi să-l slujim. 

A Aceasta este legea dragostei scrisă de voia lui Dumnezeu 
Însuşi în inimile drept-credincioşilor Lui slujitori. E lepădarea de 
noi înşine pe care o cere Dumnezeu de la noi. Este jugul dulce şi 
sarcina uşoară a lui lisus. Este supunerea faţă de voinţa 
dumnezeiască la care ne îndeamnă Răscumpărătorul şi Învățătorul 
nostru cu propriul Lui exemplu şi cu glasul Lui?. 

Deci, tu frate, dacă doreşti s-ajungi la înălţimea acestei 
perfecţiuni, trebuie să practici o continuă supraveghere şi violenţă 
asupră-ţi ca să fii pretutindeni cuceritor şi să-ţi poţi înfrâna toate 
poftele mari şi mici, fiindcă este nevoie a fi pregătit cu toata râvna 
sufletului tău pentru această luptă, (fiindcă coroana nu-i dată cuiva 
dacă nu se arată luptător). Acest război pe cât e mai greu decât 
oricare altul, (pentru că luptăm împotriva noastră înşine şi 
totodată luptăm împotriva celor ai noştri), pe atât victoria ce-o 
câştigăm într-însul va fi mai măreaţă decât oricare alta şi mai 
plăcută lui Dumnezeu. 

Dacă eşti atent şi cu grijă a distruge toate poftele 
dezordonate, toate plăcerile şi dorinţele tale, vei fi mai bineplăcut 
lui Dumnezeu şi-l. vei sluji mai bine decât torturându-ţi corpul şi 
postind mai mult decât vechii eremiţi; mai bine chiar decât a 
converti mii de suflete, ele însele fiind frământate de patimi”. 

Pentru că deşi Dumnezeu iubeşte mai mult întoarcerea 
sufletelor decât omorârea unei mici pofte, totuşi tu, frate, aceasta 
nu înseamnă ca tu să doreşti ori să faci ceva mult mai esenţial 
decât ceea ce Dumnezeu cere şi doreşte mai mult de la tine. 
Pentru El este mult mai bineplăcut ca să lupţi şi să-ţi mortifici 
pasiunile, decât să-l slujeşti într-un fel ori altul, chiar de-i mare şi 
important, neglijându-ţi patimile şi poftele. 

Acum, deci, ştii în ce constă desăvârşirea creştină şi cum s-o 
câştigi. E necesar ca să duci un veşnic şi foarte veghetor război 


€ De aceea şi Sf. Apostol se bucură, ca noi să facem, în genere, toate 
faptele noastre numai spre slava lui Dumnezeu, zicând: „Ori de mâncaţi, 
ori de beţi, ori altceva de faceţi, toate să le faceţi spre slava lui 
Dumnezeu” (Cor.). 

7 Şi într-adevăr trebuie să fim supuşi voinţei lui Dumnezeu totdeauna 
şi să o perfecţionăm într-a noastră. Aşa ne învaţă şi Cuvântul lui lisus: 
„Fie voia Ta precum în cer şi pe pământ”, şi exemplul Lui. Chiar de la 
începutul vieţii Sale, îndată ce a intrat în lume, a căutat a face voia lui 
Dumnezeu. Tot astfel în evanghelia Sf. Ioan, Domnul spune: „M-am 
coborât din cer, nu ca să fac voia Mea, ci voia Tatălui Celui ce M-a trimis” 
(loan VI, 38), iar la sfârşitul vieţii Sale se ruga: „Părinte, de voieşti, să 
treacă paharul acesta de la Mine!... Dar nu voia Mea, ci a Ta să se facă!” 
(Luca XXII, 42). 


împotriva ta. Trebuie să fii înarmat cu patru lucruri foarte 
necesare ca să fii victorios în acest război nevăzut şi să primeşti 
coroana. Ele sunt: 

1) Să nu te încrezi niciodată în tine însuţi; 

2) Să te încrezi totdeauna în puterea şi ajutorul lui 
Dumnezeu; 

3) Să lupţi totdeauna. Şi acum vreau să-ţi vorbesc despre 
ajutorul lui Dumnezeu; 

4) Să te rogi. 


Cap. II. 
Ceea ce nu trebuie. Să nu ne bizuim pe noi înşine. 


Iubite frate, este aşa de necesar a nu te încrede în tine însuţi, 
în acest război, că fără aceasta, fii sigur nu numai că nu vei izbuti 
a câştiga victoria dorită, dar nici nu poţi rezista câtva timp. 
Aceasta să se întipărească în mintea ta$. Fiindcă de la Adam avem 
o mare concepţie despre noi înşine. Totdeauna credem că suntem 
ceva mai mult şi credem că ar fi o mare greşeală să ne socotim că 
nu suntem nimic. Suntem ceva”. E o prezumție. E un defect greu 
de recunoscut, şi care nu-i plăcut în ochii lui Dumnezeu Căruia îi 
place o pătrunzătoare cunoştinţă de aceasta, cele mai sigure 
încredinţări. Adică să recunoaştem că orice har şi virtuţi vin numai 
de la El. El este „vistierul tuturor bunătăţilor” şi de la noi nu poate 
veni nimic plăcut, nici vreun lucru care să-l placă, chiar dacă acest 
adevăr foarte necesar este lucrul dumnezeieştilor Lui mâini pe 
care doreşte să-l dea iubiţilor lui prieteni, uneori cu inspiraţie şi 
iluminare, alteori cu lupte grele, amărăciuni, uneori cu ispită 
violentă de neînvins, alteori cu alte mijloace pe care nu le 


3 Profetul Ieremia numeşte apostat de la Dumnezeu pe cel ce e 
încrezător şi nădăjduieşte în sine însuşi, zicând: „Astfel zice Domnul: 
blestemat să fie omul care se încrede în om” (lerem. XVII, 5). Sf. Vasile 
cel Mare, interpretând aceste cuvinte spune că prin: „cel ce se încrede în 
om”, prorocul revelează ca noi să nu nădăjduim într-altul. Iar prin 
cuvintele: „care face din plăcere braţele lui”, vrea să spună ca noi să nu 
ne încredem în noi înşine. Ambele lucruri sunt numite apostazie de la 
Dumnezeu. Această expresie fiind interpretată şi într-alt fel, duce la 
concluzia că cel ce se încrede în sine e un om apostat. Fiindcă zice că cel 
ce nădăjduieşte într-un om este apostat de la Dumnezeu. Vezi cât de 
minunată-i această carte din calea ce o urmează ea: ea face război 
dragostei egoiste care-i prima cauză, sursa şi începutul tuturor patimilor 
şi viciilor. 

? Socotinţa că suntem ceva se numeşte prezumție. E o patimă născută 
din iubirea de sine şi devine izvorul, începutul şi cauză celorlalte pasiuni, 
dar atât de subtilă şi tainică e această mândrie, încât cei ce o au n-o simt 
E un rău tot atât de mare pe cât e de subtil şi tainic. Aceste patimi închid 
prima uşă a minţii prin care Harul lui Dumnezeu voieşte a intra, nu-l lasă 
să intre şi Harul se retrage. Căci cum poate veni Harul să lumineze pe 
cineva care se socoteşte a fi ceva mare; că-i înţelept şi că n-are nevoie de 
alt ajutor, Domnul să vindece aceste boli şi patimi luciferice. Cei ce-şi 
arogă acest drept sunt nenorociţi, cum spune Profetul: „Vai de cei ce se 
socotesc înţelepţi în ochii lor proprii” (Isaia V, 21; şi Apostolul: „Nu vă 
socotiți înţelepţi” (Rom. XII, 16) şi Solomon: „Nu socotiți că sunteţi ceva” 
(Proverbe III, 7). 


înţelegem. 

Pentru acest motiv, dragă frate, îţi voi indica acele căi, prin 
care, cu ajutorul lui Dumnezeu, să dobândeşti această renuntare la 
tine şi ca să nu ai mândrie şi încredere în tine. 

1. Primul lucru este că trebuie să recunoşti nimicnicia ta! şi 
să-ţi dai seama perfect că numai prin tine însuţi nu poţi face ceva 
bun, prin care să devii cetăţean al Împărăției cerurilor. 

2. Al doilea este că tu trebuie să ceri adesea acest ajutor de la 
Dumnezeu cu căldură şi rugăciuni smerite. Dacă doreşti să-l obţii, 
întâi e necesar să-l preţuieşti şi să nu te încrezi, nu numai în 
cunoaşterea de tine însuţi, ci în orice putere a ta. Dumnezeu te va 
încorona numai atunci când va vedea că eşti convins că numai prin 
puterile tale nu poţi dobândi coroana. 

3. Al treilea drum este ca să te obişnuieşti a fi totdeauna 
îngrozit A fi îngrozit de duşmanii nenumărați împotriva cărora tu, 
prin tine însuţi nu le poţi opune nicio mică rezistenţă. Să fii 
înspăimântat de îndelunga lor îndemânare de luptă, de strategiile 
lor, de transformările lor în îngeri, de nenumăratele piedici pe care 
le pun în taină în adevărata cale a virtuţii. 

4. A patra cale este atunci când cazi în vreo slăbiciune. Atunci 
să te întorci cu mai multă putere la Dumnezeu. El te lasă liber ca 
să-ţi cunoşti mai bine neputinţa!!, încât să înveţi nu numai a nu te 
încrede tu însuţi în tine ca fiind foarte nevrednic, dar şi să doreşti 
a fi socotit de alţii ca slab. Fiindcă, fără această dorinţă nu poate 
veni această neîncredere virtuoasă în tine însuţi. 


19 De aceea Sf. loan Gură de Aur zice că „oricine se consideră pe sine 
a nu fi nimic, acela se cunoaşte pe sine mai bine decât toţi. Acel om se 
cunoaşte pe sine care se consideră a nu fi nimic”. Sf. Maxim 
Mărturisitorul dă o definiţie a virtuţii ca: „unirea neputinței omeneşti în 
cunoaştere cu puterea dumnezeiască” (Filocalia, p. 403); iar Petru 
Damaschin spune: „Nimic nu-i mai bine decât recunoaşterea proprie-ţi 
tale neputinţe şi neştiinţe” (Filocalia, p. 611). 

u Nu numai când cineva cade în vreo patimă, ci şi când cade în 
diferite greutăţi, împrejurări, amărăciuni, necazuri, strâmtori şi mai ales 
în lungi suferinţe trupeşti, boli, trebuie să recunoască în acestea 
smerenia de sine şi incapacitatea şi să fie plecat. Şi ce să mai spun? 
Oricine doreşte să ajungă la cunoaşterea nimicniciei sale în mod practic, 
să-şi observe gândurile, cuvintele şi faptele nu mult timp, ci numai o 
singură zi, şi va vedea că cele mai multe din gândurile, cuvintele şi 
faptele lui sunt neînţelepte şi rele. Din acestea va vedea că se poate 
înţelege pe sine. Cât de slab este el însuşi; iar din această cunoaştere şi 
dreaptă înţelegere de sine se va smeri. Pe viitor nu se va mai încrede într- 
însul. Când vom gândi că fiinţa noastră nu-i nimic, atunci ajungem la 
recunoaşterea nimicniciei noastre. 


De aceea, din acest punct de vedere se vede cât e de necesar 
celui ce doreşte a fi împreunat cu Lumina Cerească ca să se 
cunoască pe sine. Această cunoaştere de sine nu-l mai lasă să cadă 
în unele defecte, fiindcă niciodată nu se mai bizuie în puterile lui. 

Dumnezeu nu întrebuinţează mijloace de constrângere, de 
smerenie decât când omul începe a se încrede în sine. Atunci îl 
aduce la cunoaşterea de sine. Uneori Dumnezeu îngăduie ca omul 
să cadă în erori, mai mari sau mai mici, în proporţie cu aprecierea 
ce o are despre sine, mai mare ori mai mică. Dar unde nu-i nicio 
socotinţă de sine, cum a fost în sufletul Sf. Fecioare Maria, acolo 
nu-i niciun pericol de cădere. 

Deci, de se întâmplă să cazi, aleargă îndată cu gândul la 
umila cunoaştere de tine însuţi şi cu rugăciuni fierbinţi cere de la 
Dumnezeu să-ţi trimită adevărata Lumină ca să-ţi cunoşti 
nimicnicia ta şi să te încrezi în Dumnezeu. 


Cap. III. 
Nădejdea şi încrederea în Dumnezeu. 


Deşi e atât de necesar pentru acest război să nu ne încredem 
în noi înşine, cum am spus, totuşi, dacă disperăm, adică dacă n- 
avem nici cea mai mică încredere în noi înşine, e sigur că ori vom 
dezerta din luptă, ori vom fi învinşi de vrăjmaşi. De aceea, în 
legătură cu completa renunțare la noi înşine, e necesar să avem şi 
o perfectă nădejde şi încredere în Dumnezeu, sperând să primim 
numai de la El orice lucru bun, orice ajutor şi orice izbândă. 
Fiindcă, după cum de la noi, care nu suntem nimic, nu aşteptăm 
nimic, din care cauză nu ne încredem deloc în noi, tot astfel ne 
vom bucura fără frică faţă de Dumnezeu pentru orice victorie, 
îndată ce am înarmat inima noastră cu o nădejde vie într-insul, ca 
să primim ajutorul Lui, după cuvântul psalmistului: „Nu întoarce 
faţa Ta de la mine şi nu lepăda cu mânie pe sluga Ta, Tu eşti 
ajutorul meu, nu mă lăsa şi nu mă părăsi, Dumnezeul mântuirii 
mele” (Ps. XXVII — 9 (XXVIII, 9)). 

Dar această nădejde şi acest ajutor pot fi dobândite în chip 
hotărât. Patru sunt motivele: 

1. Fiindcă le cerem de la un Dumnezeu, Care fiind 
atotputernic, ne poate da orice doreşte El şi deci ne poate ajuta 
oricând. 

2. Pentru că le cerem de la un Dumnezeu cu înţelepciunea şi 
ştiinţa nemăsurată, Care cunoaşte toate, fie şi cele ale celei mai 
înalte desăvârşiri şi prin urmare ştie ceea ce este necesar 


mântuirii noastre. 

3. Fiindcă cerem acest ajutor de la un Dumnezeu nemăsurat 
de bun, cu o dragoste negrăită, totdeauna gata a ne ajuta din ceas 
în ceas şi din moment în moment, pentru victoria duhovnicească şi 
deplină asupra noastră îndată ce alergăm în braţele Lui cu nădejde 
tare şi neclintită. 

Şi cum e posibil ca, Bunul nostru Păstor, Cel ce treizeci şi trei 
de ani a alergat căutând oaia pierdută, cu o aşa de mare 
perseverenţă, Cel ce a bătut drumurile cu atâta oboseală, Cel ce 
Şi-a vărsat tot Sângele Său şi Şi-a dat viaţa,—cum e posibil, zic 
acum, ca oaia însăşi să-L urmeze şi să strige cu mare dorinţă după 
El s-o mântuiască, iar El să nu-Şi întoarcă ochii la ea? Cum să n-o 
ia şi să n-o pună pe dumnezeieştii Săi umeri, făcând un ospăț cu 
toţi îngerii din Ceruri? 

Dar dacă Dumnezeu neîncetat caută şi aşteaptă cu mare grijă 
şi dragoste, să găsească, ca pe drahma din Evanghelie, pe cel orb 
şi păcătos, s-ar putea ca El să uite pe cel ce-i ca o oaie pierdută? 

Şi cel ce crede totdeauna că Dumnezeu cunoaşte inima 
omului dorind să intre într-însa!? şi să cineze, cum spune Sf. 
Apocalipsă, dându-i harurile Lui, acela totdeauna îşi pune 
nădejdea în Domnul. E cu putinţă oare ca omul să-şi deschidă 
inima către Dânsul, să-l. cheme într-însul, iar El să nu vrea să 
intre? 

4. A patra cale de a agonisi această nădejde în Dumnezeu şi-n 
ajutorul Lui, e să ne ducem cu gândul la istorisirile sfintelor 
Scripturi, unde sunt multe fapte expuse, că oricine nădăjduieşte în 
Dumnezeu nu rămâne niciodată ruşinat şi neajutat!5. 

Înarmează-te, frate, cu aceste patru arme, începe lucrul şi 
luptă ca să biruieşti. Fii sigur că atunci vei dobândi nu numai toată 
nădejdea în Dumnezeu, ci şi neîncrederea în tine. 

Nu voi înceta a-ţi aminti despre neîncrederea în tine, fiindcă- 
ţi este foarte folositor să ştii aceasta, că bizuirea în sine este un 
duşman foarte înverşunat al oamenilor. Ea e ceva foarte subtil în 
noi. Uneori trăieşte în modul cel mai tainic în inimile noastre, chiar 
atunci când ni se pare că nu ne încredem în noi şi că nădăjduim în 
Dumnezeu. Deci, ca să poţi fugi cât mai departe de această slavă 
deşartă şi să poţi lucra neîncrezându-te în tine şi cu nădejdea ui 


12 Cuvintele Apocalipsei sunt: „lată stau la uşă şi bat: de va auzi cineva 
glasul Meu şi va deschide uşa, voi intra la el şi voi prânzi cu dânsul şi el 
cu Mine” (Apoc. III, 20). 

13 De aceea şi regele Abgar ridicând o statuie Domnului nostru la 
porţile oraşului Edesa, a scris deasupra aceste cuvinte: „Hristoase 
Dumnezeule, cel ce nădăjduieşte în Tine niciodată nu piere” (în Sinaxarul 
din 16 August). 


Dumnezeu, trebuie ca, consideraţia de incapacitatea ta să treacă 
înainte de consideraţia atotputerniciei lui Dumnezeu, iar aceste 
două consideraţii să premeargă oricăror fapte ale tale. 


Cap. IV. 
Neîncrederea de sine şi speranţa în Dumnezeu. 


Cum poate cineva să ştie că lucrează cu neîncrederea de sine 
ori cu perfecta speranţă în Dumnezeu? 

Deseori unii cred că n-au nicio încredere într-însii şi că toată 
nădejdea lor este numai în Dumnezeu. Totuşi, în realitate nu-i aşa. 
Ei sunt siguri de biruinţele lor. Dar dacă se întâmplă eşecuri în 
treburile lor, se întristează de declin, exasperează. Dar nu se 
opresc aici, ci socotesc că în viitor vor fi în stare să facă ceva mai 
bun. Acesta-i un indiciu sigur că înainte de declinul lor au fost 
încrezători într-înşii, iar nu în Dumnezeu. 

Iar dacă supărarea şi necazul lor este mare e evident că s-au 
încrezut într-înşii şi foarte puţin în Dumnezeu. Fiindcă cel ce nu 
are încredere în sine şi nădăjduieşte în Dumnezeu, când se 
întâmplă de nu izbuteşte în ceva, nu-i tare surprins, nici întristat 
aşa de mult. El înţelege că acest insucces vine peste dânsul din 
cauza incapacității lui şi a puţinei nădejdi ce are în Dumnezeu. Mai 
ales nu se mai încrede în sine şi sporeşte nădejdea în Dumnezeu. 
Nu mai ascultă de pasiunile care sunt cauza căderii lui. 

Sunt oameni care par virtuoşi şi duhovniceşti, dar când cad în 
vreo nenorocire nu sunt în stare să-şi redobândească pacea. Dacă, 
dorind să scape de marile nenorociri venite asupra lor din cauza 
iubirii de ei înşişi, aleargă la Părinţii duhovniceşti, au găsit leacul. 
De la dânşii ei primesc mare putere să lupte şi să sfărâme stâncile 
păcatului. Ei primesc foiţă împotriva lor înşişi cu preasfânta taină 
a Mărturisirii şi a Pocăinţei. 


Cap. V. 
Frica şi virtutea. 


Mulţi greşesc socotind timiditatea virtute. Ei nu pricep că 
aceasta vine dintr-o aroganță tainică şi din prezumție, fondate pe 
nădejdea şi încrederea ce o au într-înşii şi în puterile lor. 

Fiindcă, ei socotindu-se a fi ceva se încred mult în calităţile 
lor. Dar în eşecuri, văzând că nu sunt nimic, că n-au nicio putere, 


sunt tulburaţi şi mirati, ca la ceva nou, cad în mare groază şi frică, 
fiindcă văd prăvălirea temeliei pe care îşi ridicaseră încrederea şi 
nădejdea. 

Dar nu se întâmplă aşa cu cel smerit. Acesta totdeauna şi-a 
pus încrederea şi nădejdea numai în Dumnezeu, fără să aibă vreo 
nădejde în sine. De aceea, când cade în vreo greutate, simte frică 
şi amărăciune, totuşi nu-i tulburat ori mirat. Fiindcă înţelege că 
toate aceste cauze vin asupra lui din cauza propriei lui neputinţe şi 
slăbiciuni. Aici vede foarte bine lipsa credinţei. 


Cap. VI. 


Mijloace de dobândire a neîncrederii în noi 
şi încrederii şi certitudinii în Dumnezeu 


Dacă toate puterile, prin care vrăjmaşii noştri ne biruiesc, se 
nasc din neîncrederea în sufletele noastre şi-n ajutorul lui 
Dumnezeu, apoi, iubite frate, trebuie să cunoşti anumite 
meşteşuguri de dobândire a acestei puteri în contra vrăjmaşului — 
ajutorul lui Dumnezeu. Află atunci că nici talentele naturale ori 
dobândite, nici toate darurile primite voluntar ori involuntar, nici 
cunoaşterea sfintelor Scripturi, nici lungimea timpului şi mulţimea 
anilor cât am slujit lui Dumnezeu şi care ne-a adus o obişnuinţă în 
această slujire, nu ne desăvârşesc a împlini voinţa Lui 
dumnezeiască, dacă nu ne vom sili a plăcea lui Dumnezeu în orice 
lucru bun ce-l avem de făcut, dacă în orice pericol de care fugim, 
în orice faptă săvârşită conform voinţei Lui, zic dacă nu exaltă 
inimile noastre un ajutor special al lui Dumnezeu, dacă nu ne 
împuterniceşte spre desăvârşirea oricărui lucru bun, cum a zis 
Domnul: „Fără de Mine nu puteţi face nimic” (loan XV, 5). 

De aceea trebuie în toată viaţa noastră, în toate zilele, 
ceasurile şi minutele s-avem această convingere decisivă că 
niciodată şi nicăieri nu trebuie să ne încredem, să nădăjduim în noi 
înşine. 

Dar despre nădejdea în Dumnezeu, pe lângă cele ce ţi-am 
spus în capitolul al treilea, să ştii că nu-i altă cale la Dumnezeu, 
atunci când ţi se cere să birui pe inamici: puţini ori mulţi, bătrâni 
ori curajoşi, tineri ori fricoşi, decât cea a completei încrederi în 
Dumnezeu. 

Deci, un suflet, fie el ars de păcat, doborât de toate 
putreziciunile lumii, pângărit cum nici nu se poate închipui, 
căutând în toate felurile şi prin toate mijloacele a se libera de 
păcat, nu poate dobândi nicio putere cât de mică împotriva răului, 


nici să se smulgă din ghearele răului, dacă nu şi-a pus nădejdea în 
Dumnezeu. Biruinţa lui constă în ferma încredere în ajutorul lui 
Dumnezeu. Uneori se întâmplă să nu vadă imediat izbânda, deşi 
este ajutat de Dumnezeu, totuşi când nu se aşteaptă vrăjmaşii sunt 
nimiciţi. 


Cap. VII. 
Cum să ne ordonăm gândirea ca s-o ferim de ignoranță 


Dacă rămânem numai cu suspiciunea de noi şi nădejdea în 
Dumnezeu, aşa de necesare în acest război, nu numai că nu vom 
învinge, dar vom şi cădea în multe rele. Deci, pe lângă acestea mai 
e nevoie şi de formarea şi de instruirea noastră, cum am spus la 
început. Acesta-i al treilea lucru. Ea se adresează minţii şi voinţei. 
Trebuie să ferim mintea de neştiinţă. Ignoranţa este un mare 
duşman al minţii. O întunecă şi o opreşte de la orice cunoaştere a 
adevărului, obiectul ei de preferinţă. 

De aceea trebuie s-o educăm în aşa fel, încât să fie în stare a 
discerne desăvârşit, binele necesar nouă pentru curățirea 
sufletului nostru de patimi şi să-l împodobim cu virtuţi. 

Două sunt căile de curăţire şi luminare a minţii: prima şi cea 
mai importantă este calea rugăciunii. Cu rugăciunea ajungem la 
Sfântul Duh şi-L. înduplecăm să Se îndure a revărsa peste noi şi în 
sufletele noastre dumnezeiasca Lui Lumină. lar El va face aceasta 
dacă cerem cu nădejde de la Dumnezeu, numai de la El, dacă 
facem voia Lui cea sfântă şi dacă supunem tot ce avem părerii, 
experienţei şi sfatului Părinților noştri spirituali. 

A doua cale este cea a unui continuu exerciţiu de atentă 
reflecţie şi contemplatie a acelor lucruri încât s-ajungem a 
recunoaşte clar ce-i bun şi ce-i rău; nu după simţuri şi după 
concepţia lumii, ci după dreapta judecată şi adevărul Duhului 
Sfânt. Adică adevărul Scripturilor inspirate de Dumnezeu, al Sf. 
Duh, Cel ce a insuflat pe Sf. Părinţi şi Dascăli ai Bisericii noastre. 
Fiindcă atunci când această reflecţie şi contemplaţie este dreaptă 
şi sănătoasă, ne dă putinţa să vedem limpede ceea ce este lucru de 
nimic, deşert, fals; toate aceste lucruri pe care lumea oarbă şi 
coruptă le iubeşte şi aleargă după ele pe toate căile. 

Adică, plăcerile şi bunurile lumii nu sunt altceva decât 
vanitatea şi moartea sufletului, insultele ce ni le aduce lumea ne 
produc adevărata mărire; necazurile ne fac bucurie; iar faptul că 
iertăm duşmanilor noştri şi le facem bine este o mărinimie de 
suflet şi dovada cea mai mare de asemănare cu Dumnezeu. 


Este mai de preţ ca cineva să se supună lumii decât să fie 
stăpânul întregii lumi. Este lucru mai mărinimos şi mai nobil ca 
cineva să asculte de bunăvoie decât să supună şi să comande 
marilor împărați. Cunoştinţa smerită de noi înşine trebuie căutată 
mai mult decât cea mai înaltă dintre toate ştiinţele. A birui, a tăia 
poftele şi voinţa noastră, oricât de puternice ar părea, este lucrul 
mai de preţ decât a cuceri multe redute şi întărituri ale cine ştie 
căror armate puternice şi decât a face ca morţii să învie. 


Cap. VIII. 
Dreapta şi falsa judecată. 


De ce nu putem face dreaptă distincţie între lucruri şi prin ce 
mijloace să le recunoaştem? 

Nu raţionăm bine în aceste lucruri şi în multe altele fiindcă 
nu căutăm să le pătrundem mai adânc, ci le urâm ori le iubim 
numai privindu-le din afară. De aceea iubirea ori ura lor 
prejudiciază şi întunecă mintea noastră. Din această cauză ea nu 
poate discerne adevărul în natura lui intimă!4. 

Deci, tu frate, dacă voieşti să nu intre în mintea ta această 
eroare, ia seama bine şi oricând vezi cu ochii ori meditezi cu 
gândul ceva, controlează-ţi voinţa atât cât poţi, n-o lăsa să lucreze, 
să iubească ori să urască acel lucru, ci meditează-l numai cu 
mintea. 

Şi întâi de toate, să recunoşti că dacă acest lucru este 
neplăcut şi contrar pornirilor tale naturale, ura te amăgeşte să-l 
deteşti, dar dacă îţi face plăcere eşti împins de iubire să-l doreşti. 

Atunci când mintea nu-i întunecată de patimi, ci-i liberă şi 
curată, poate vedea adevărul şi pătrunde până în adâncimile 
lucrului, vede unde este răul, ascuns în plăcerile josnice ori unde 
este binele acoperit de rău. 

Dar când se întâmplă ca voinţa să fie prejudiciată să iubească 
ori să urască ceva, nici mintea nu mai poate zice altfel; ea nu-l mai 
poate cunoaşte decât aşa cum porunceşte voinţa. Această 
dispoziţie ori, mai bine zis, această pasiune se ridică în mijlocul 
funcţiunilor psihologice ca un zid întunecos. Întunecă mintea care 
vede lucrul altfel decât este în realitate şi aşa trece la aprecierea 
voinţei. 

Cu cât voinţa merge după gustul ei urând ori iubind un lucru 

14 De aceea şi Sf. Grigorie Teologul spune că prin dragoste ori ură 


adevărul riscă şi rămâne necunoscut „Nimic nu-i mai plăcut oamenilor 
decât când înving pe demon prin bunăvoință ori prin ură.” 


oarecare, cu atât mintea e mai întunecată. Iar întunecată complet 
primeşte orice ca plăcut şi frumos. Deci, dacă nu-i păzită legea, 
foarte necesară pentru această formare, adică, să-ţi restrângi 
voinţa de la ura şi dragostea grăbită, aceste două puteri ale 
sufletului, adică gândirea şi voinţa, totdeauna lucrează rău, ca într- 
un cerc, de la întuneric la un întuneric mai mare, de la o eroare 
mică la alta mare. 

De aceea, iubitule, supraveghează-te, cu toată luarea aminte, 
de iubirea ori ura emotivă în orice împrejurare pe care n-ai 
prevăzut-o în prealabil bine; întâi cu lumina gândirii şi a dreptei 
judecăţi, apoi cu lumina dumnezeieştilor Scripturi, cu lumina 
harului şi a rugăciunii, şi cu judecata părinţilor tăi duhovniceşti. 
Atunci nu greşeşti, nu socoteşti adevăratul lucru bun de rău, şi 
adevăratul rău de bun. 


Cap. IX. 
Păzirea minţii de curiozitate 


După cum e necesar a ne păzi mintea de ignoranță, cum am 
spus, tot atât de necesar este s-o păzim de curiozitatea 
nemăsurată, opusă ignoranței. Fiindcă odată ce am încărcat-o cu 
multe gânduri şi cugete deşarte, dezordonate şi neîngăduite, o 
facem incapabilă. Nu mai e în stare a dobândi ceea ce-i necesar 
adevăratei noastre mortificări şi perfecţiuni. De aceea, trebuie să 
te ocupi numai de acele lucruri care sunt necesare, chiar dacă ti-ar 
mai fi permise şi altele. Adună-ţi atât cât poţi în tine gândirea. 
Totdeauna. Informeaz-o despre lume, de cele ce se petrec în 
Univers. Informaţiile, noutăţile proaspete şi toate prefacerile şi 
schimbările mici şi mari ale lumii şi ale Țării tale să fie pentru tine 
ca şi când nu s-ar fi întâmplat nimic!5. Dar chiar dacă-ţi sunt aduse 
de alţii, respinge-le, depărtează-le de la inima şi imaginaţia ta. Fii 
un culegător harnic al lucrurilor duhovniceşti şi cereşti. Nu căuta 
să cunoşti altceva în lume decât pe Cel Răstignit; Viaţa şi Moartea 
Lui. Acestea cer luarea aminte a ta. Astfel vei fi mult bineplăcut lui 
Dumnezeu, Cel ce socoteşte aleşii şi iubiții Lui pe cei ce-L iubesc 
şi-nvaţă a face voia Lui. 

Orice altă chestiune, orice altă informaţie şi întrebare este 
egoism şi mândrie. Prin aceste unelte diavolul caută să câştige 
voinţa celor ce dau atenţie vieţii duhovniceşti. El luptă din toate 


15 De aceea Sf. Vasile cel Mare sfătuieşte că „toate istorisirile lumii să 
fi pentru noi ca o experienţă amară: „veştile lumii să-ţi fie o experienţă 
amară, iar cele ale oamenilor Sfinţi un vas de miere” 


puterile şi se sileşte a învinge mintea lor cu curiozităţi de acest fel. 
El vrea să cucerească prin aceste mijloace ambele, mintea şi 
voinţa. 

Prin urmare, caută adesea a da oamenilor noţiuni, fie ele 
chiar înalte, subtile şi curioase, mai ales celor ce vor să le păstreze 
în minte şi celor ce repede se ataşează lor. 

Stăpâniţi de plăceri, de discuţii asupra acestor noţiuni înalte, 
prin care ei greşit socotesc a plăcea lui Dumnezeu, uită a-şi curăța 
inimile, a se gândi la slaba lor cunoaştere, la adevărata mortificare 
şi la tăierea voinţei. Sunt cuprinşi de patima mândriei şi devin ei 
înşişi idolii cugetării lor. De aceea, încet-încet, pe nesimţite, fără a- 
şi da seama, ajung a crede că nu mai au nevoie de sfatul altora. 
Atunci se obişnuiesc, în orice trebuinţă, să alerge la propria lor 
judecată. E un lucru foarte periculos şi greu de îndreptat, fiindcă 
aroganţa gândirii e mai periculoasă decât cea a voinţei. Când 
aroganta voinţei, manifestată în minte, e mai uşor a fi remediată, 
supunându-se celei ce-i urmează. Dar când mintea are o opinie 
greşită, că judecata ei este mai bună decât a celorlalţi, cum şi prin 
ce poate fi corijată? Şi cum poate un om să se supună 
raţionamentului celorlalţi câtă vreme îl consideră nu aşa de bun ca 
al său? 

Dacă-i aşa, că ochiul sufletului, care-i mintea, prin care e 
capabil omul a recunoaşte şi a curăța aroganţa voinţei, este aşa de 
slab, orb şi plin de mândrie, cine-l poate vindeca? Şi dacă lumina-i 
întuneric şi adevărul logic eroare, cum poate ilumina ori corecta 
pe celelalte? Pentru acest motiv să rezişti pe cât îţi este cu putinţă 
acestei aroganţe periculoase a minţii, înainte ca ea să pătrundă în 
simţirile tale; şi rezistând curăţă-ţi gândirea în toate adâncimile şi 
ungherele ei şi supune opinia ta părerii altora. Fii nebun, 
neînţelept pentru iubirea lui Dumnezeu şi atunci vei fi mai înţelept 
decât Solomon. „De socoteşte cineva din voi să fie înţelept în 
veacul acesta, să se facă nebun ca să ajungă înţelept. Pentru că 
înţelepciunea lumii acestea este nebunie înaintea lui Dumnezeu” (I 
Cor. III, 18—19). 


Cap. X. 


Cum să formăm voinţa ca în toate acţiunile noastre interne 
şi externe, în ultimul ei scop să dorească numai a plăcea lui 
Dumnezeu 


Pe lângă formarea minţii, trebuie să conducem şi voinţa 
noastră. S-o îndrumăm în aşa fel încât să nu putem înclina spre 
poftele ei. Ea să devină una cu voinţa lui Dumnezeu! Trebuie, 
iubite frate, să nu crezi că toate ale tale sunt suficiente, ci să 
voieşti să cauţi acele lucruri care sunt plăcute lui Dumnezeu. Dar 
în legătură cu aceasta, să-ţi orientezi astfel voinţa ca şi când ar fi 
mişcată de Dumnezeu, ca să-l placi Lui. Acesta-i scopul final. 
Pentru acest scop final avem a duce o luptă mai mare, cu natura 
noastră, decât cu oricare alt lucru. Natura noastră înclină în 
dorinţele ei aşa de mult încât în toate domeniile, uneori chiar şi în 
domeniul nostru spiritual, ea cere răspunsul şi plăcerea ei. Şi 
atunci se simte hrănită de aceste pofte ca de o adevărată hrană. 

Din această cauză când lucrurile spirituale ne sunt oferite 
atunci când le dorim şi le căutăm, dar nu ca fiind introduse de 
voinţa lui Dumnezeu, ori numai în vederea faptului ca noi să 
plăcem lui Dumnezeu, ci pentru acea plăcere şi bucurie care se 
naşte din dorirea acelor lucruri pe care Dumnezeu le doreşte. 
Această greşeală e mult mai condamnabilă decât dorinţa în sine. 

De aceea nu-i de-ajuns a dori acele lucruri plăcute lui 
Dumnezeu, ci şi a le dori pentru aceleaşi motive pentru care plac 
lui Dumnezeul$. 

Când nu urmăm voinţei lui Dumnezeu, întâmpinăm multe 
decepţii din cauza iubirii de noi înşine. Trebuie să urmăm voii Lui, 
numai pentru Mărirea Lui, nu din interesul nostru. Numai pentru 
acest motiv să-L dorim, să-L ascultăm, cum am spus mai sus. 

Deci, iubite frate, ca să te poţi păzi de aceste curse, care 
nimicesc orice cale a desăvârşirii şi să poţi progresa a dori şi a 
face orice act numai pentru Voința, Slava şi buna plăcere a lui 
Dumnezeu, ca să-l poţi sluji numai Lui (Cel ce în toate acţiunile şi 
gândurile noastre doreşte a fi El Însuşi începutul şi sfârşitul)— 
foloseşte această metodă. 

Când vrei să-ncepi vreo acţiune care-i plăcută lui Dumnezeu 
ori care, în genere, este bună, nu apleca îndată voinţa ta s-o 


1 De aceea şi Apostolul ne îndeamnă să cercetăm ceea ce-i conform 
voinţei lui Dumnezeu nu numai „bunul”, ci şi acceptabilul şi oportunul în 
orice împrejurare: „Nu vă potriviţi veacului acestuia, ci vă prefaceţi prin 
înnoirea minţii voastre, ca să cunoaşteţi ce este voia lui Dumnezeu cea 
plăcută şi desăvârşită” (Rom. XII, 2). 


dorească. Întâi ridică-ţi mintea la Dumnezeu şi vezi dacă El 
doreşte aceasta şi dacă prin aceasta tu li vei plăcea numai Lui. 
Dacă îţi dai seama că propria-ţi înclinaţie este mişcată de voinţa 
divină, atunci trebuie să doreşti acest act şi să-l întreprinzi, fiindcă 
Dumnezeu îl doreşte. Este numai pentru plăcerea şi Mărirea Lui. 

Tot astfel, când vrei să refuzi ceea ce nu-i place nici lui 
Dumnezeu, adică, răul, nu-l refuza îndată. Ridică întâi privirea 
minţii la Voința Lui cea dumnezeiască. Numai după aceea să 
refuzi. Aşa vei fi plăcut lui Dumnezeu dacă refuzi ceva. 
Corupţiunea naturii este foarte subtilă şi de aceea puţini o cunosc. 
Puţini pricep amăgirea ei. Totdeauna ea caută în mod tainic ale ei. 
Deseori pare că scopul ei este ca noi să plăcem numai lui 
Dumnezeu. Totuşi în realitate nu-i aşa. 

Singurul mijloc prin care putem scăpa de această amăgire 
este curăţenia inimii. Puritatea inimii constă în nimicirea omului 
vechi şi ridicarea celui nou. Pe această linie şi la acest scop se 
mişcă şi ţinteşte tot războiul nevăzut. 

De vrei să te-nvăţ meşteşugul acestei lupte, ascultă: 

La-nceputul oricărei acţiuni trebuie să lupţi, cât poţi, 
împotriva oricărei voințe private, şi să nu doreşti, nici să refuzi 
ceva, până ce n-ai înţeles că tu eşti purtat numai de Voința lui 
Dumnezeu. Dar dacă în toate celelalte acţiuni ale tale şi fără- 
ndoială în lucrarea interioară a sufletului, nu poţi şti dacă eşti 
mişcat de Dumnezeu, de bunăvoirea Luit, totuşi mulţumeşte-l că 
cel puţin virtual ai totdeauna de partea ta o bună intenţie a place 
lui Dumnezeu în orice faptă. 

În faptele care cer oarecare timp, nu numai la început, e bine 
să acţionezi nu numai după voinţa Atotputernicului, ci şi către 
scopul la care te vei gândi necontenit!$, fiindcă dacă nu-ți 
aminteşti mereu cazi în pericolul a fi în legătura iubirii naturale de 
tine. Atunci înclini mai mult spre tine decât spre Dumnezeu! De 
aceea nu te lăsa furat de timp, ci hotărăşte de la început. 

Prin urmare, oricine nu dă atenţie acestui lucru, începe 


17 Perceperea actuală a mişcării lui Dumnezeu se produce fie prin 
iluminarea intelectuală, descoperirea inimii curate, fie prin inspiraţia 
interioară a lui Dumnezeu, prin vedenie; ori prin alte puteri ale harului 
dumnezeiesc, lucrătoare în inima curată: bucuria infailibilă, lacrimile 
inimii, iubirea dumnezeiască şi alte mijloace de îmbunătăţire 
duhovnicească, care nu vin din voinţa noastră, ci de la Dumnezeu. Prin 
înţelegerea acestora suntem asiguraţi că ceea ce vrem să facem este 
după Voința Lui dumnezeiască. Dar întâi de a întreba trebuie să facem 
dese şi curate rugăciuni. 

18 De aceea Sf. Grigore Sinaitul scrie: „Aveţi în vedere totdeauna şi 
scopul” (Filocalia XII, p. 916). 


adesea a face o faptă cu un scop care-i bine plăcut lui Dumnezeu; 
dar mai târziu, încet, încet, pe nesimţite merge numai după 
bunăplăcerea voii sale. Atunci uită dumnezeiasca Voinţă. 

Este atât de dominat de plăcerea acelei fapte, încât dacă 
Dumnezeu Însuşi cere acest lucru ori îl ceartă, cu vreo boală, 
ispitire ori cu alte mijloace, el se tulbură, e vexat şi uneori 
blamează pe unul ori pe altul, că l-au sfătuit, ba uneori murmură, 
şi împotriva lui Dumnezeu. Acesta-i un indiciu sigur că gândul şi 
fapta lui nu sunt ale lui Dumnezeu, ci ele au ieşit dintr-o rădăcină 
periculoasă şi coruptă — iubirea de sine. 

Fiindcă cel purtat numai de voinţa şi buna plăcere a lui 
Dumnezeu nu doreşte a face altceva mai mult decât altul, chiar 
dacă-i ceva înalt şi mare, iar altceva jos şi foarte mic. El le doreşte 
deopotrivă potrivit cu ceea ce-i plăcut lui Dumnezeu, fiindcă numai 
El cunoaşte timpul, felurile lucrărilor şi alte împrejurări. 

Acest om, fie că pune mâna a face ceva mai important şi mai 
mare, fie ceva mai de jos şi mai mic, rămâne acelaşi paşnic şi 
statornic, fiindcă oricum îşi ajunge scopul şi ţinta lui care nu-i 
altceva decât a plăcea lui Dumnezeu în toate faptele, fie în viaţă, 
fie după moarte. 

Deci, iubitule, ia seama totdeauna şi ai în vedere a dirija 
faptele tale către acest scop perfect. Iar dacă uneori eşti mânat de 
dispoziţia sufletului tău a face ceva bine să scapi de pedeapsa 
iadului ori să te poţi bucura de Rai să-ţi dai seama că atunci ai a 
face cu buna plăcere şi voinţa lui Dumnezeu Cel ce doreşte ca tu 
să intri în Împărăţia Cerurilor, nu în iad. 

A face ceva neînsemnat, fie chiar cel din urmă lucru, ceva 
trecător, totuşi dacă e ceva care-i place numai lui Dumnezeu, 
potrivit Măririi Lui, atunci depăşeşte cu mult ori lucrare înaltă, de 
cinste, slăvită şi foarte mare. 

Deci, la Dumnezeu numai un ban dat omului sărac în numele 
Lui e mai bine primit, dacă vrei să placi dumnezeieştei lui Măriri, 
decât să fii încărcat de multe averi, când vrei să faci aceasta cu alt 
scop, chiar dacă faci aceasta ca să te poţi bucura de bunurile 
cereşti, care nu-s numai bune, ci şi de dorit. 

Această formare pe care trebuie s-o pui în practică în orice 
faptă, adică, să urmăreşti o unică ţintă, numai a plăcea lui 
Dumnezeu, această exercitare poate părea grea la început, dar mai 
târziu ţi se pare uşoară pe măsură ce dai totdeauna atenţie 
dorinţei lui Dumnezeu şi nădăjduieşti către El, cu o vie dispoziţie a 
inimii tale. 

În măsura recunoaşterii Nemărginitului Dumnezeu vei fi mai 
fervent şi mai dispreţuitor al voinţei tale. Şi astfel mai uşor şi mai 
repede dobândim obişnuinţa a face orice faptă a noastră numai 


pentru iubirea şi bună plăcerea acestui Stăpân, care singur se 
cuvine a fi iubit. 

În sfârşit, dacă vrei să te convingi dacă Dumnezeu te poartă 
spre vreo acţiune, cere aceasta de la Dumnezeu cu rugăciune 
fierbinte. Roagă-te Lui s-adauge şi Harul Său pe lângă celelalte 
nenumărate binefaceri şi haruri pregătite şi date ţie. Totdeauna te 
va ajuta. 


Cap. XI. 


Consideraţiuni care înduplecă voinţa omului 
a dori ceea ce-i bineplăcut lui Dumnezeu 


În legătură cu acestea, ca să poţi mişca voinţa cu cea mai 
mare atenţie, a dori în toate lucrurile bineplăcerea şi slava lui 
Dumnezeu, adu-ţi aminte adesea: că El te-a onorat în diferite 
chipuri şi te-a iubit: te-a creat din nimic după chipul şi asemănarea 
Lui şi a făcut toate celelalte creaturi pentru slujirea ta; El te-a 
regenerat din împărăţia şi puterea celui rău, trimițând nu un înger, 
ci pe singurul Său Fiu să te răscumpere; nu cu preţ de aur şi 
argint trecător, ci cu preapreţiosul Lui Sânge şi prin moartea cea 
mai dureroasă şi mai infamă. Apoi, după aceasta, aminteşte-ţi că-n 
orice oră şi-n orice clipă te păzeşte de vrăjmaşi; cu Darul Său 
dumnezeiesc El luptă pentru tine. E gata a te hrăni şi a te întări. El 
este de-a pururi în Sf. Taine. 

Acesta-i un semn de onoare excepţională şi de dragoste 
nemărginită ce ţi-o poartă Dumnezeu. E o cinste aşa de mare încât 
e greu de înţeles cum de ne-a acordat-o nouă, celor nemernici, 
Împăratul împăraţilor. Iar pe de altă parte ce onoare, ce reverență 
ne-a dat ca să ne putem ruga Măririi Lui, Cel ce ne-a făcut lucruri 
aşa de mari şi minunate?! 

Dacă regii pământeşti când sunt cinstiţi chiar şi de oamenii 
cei mai nevrednici şi de jos, sunt datori a nu refuza cinstirea, cu 
cât mai mult nu suntem noi auziţi de marele Împărat, Domnul 
tuturor, care ne-a cinstit şi ne-a iubit aşa de mult? Pe lângă 
acestea, cum am spus, s-avem totdeauna în minte mai mult decât 
orice că Dumnezeiască Majestate în Sine este infinit mai vrednică 
a fi cinstită şi servită de toţi după buna Ei plăcere. 


Cap. XII. 


Multe dorinţe şi pofte care sunt în om. 
Lupta dintre ele. 


Află că-n acest război sunt două voințe în noi, una contrară 
alteia. Una a părţii raţionale şi de aceea se numeşte Raţionalul şi 
voinţă superioară. Cealaltă a simţurilor şi de aceea este numită 
sensibilă, voinţă inferioară. Ultima de obicei mai este numită 
voința iraţională, voinţa poftelor şi a pasiunilor corporale. 

Cu voinţa superioară, raţională, dorim numai lucrurile bune, 
iar cu cea inferioară, iraţională, dorim numai lucrurile rele. 

Deci, când dorim ceva numai cu simţurile, atât timp cât nu 
consimţim la aceasta cu voinţa superioară şi raţională, nu ştim 
dacă-i adevărat ceea ce dorim. În aceasta, adică în voinţa 
superioară, constă tot războiul nevăzut în voinţa superioară. 

Fiindcă voinţa raţională, care-i între voinţa lui Dumnezeu, şi 
cea a simţurilor se luptă fie cu una, fie cu alta. Fiecare din acestea 
caută s-o câştige şi s-o supună!”. 

De aceea cei ce doresc să schimbe viaţa lor trupească şi să o 
pună în slujba lui Dumnezeu, atunci, mai ales la început întâmpină 
mari tulburări, dureri şi amărăciuni. Mai ales când răul a devenit 
obişnuinţă. Fiindcă opoziţia pe care voinţa raţională o primeşte de 
la voinţa lui Dumnezeu şi de la cea a voinţei simţurilor care stau de 
o parte şi de alta şi luptă împotriva ei, este aşa de puternică când 
biruinţa ei se câştigă cu multe sudori. Antagonismul lor e greu de 
înţeles celui ce şi-a făcut obişnuinţă a trăi fie în virtuţi, fie în vicii, 
care se mulţumeşte a trăi fie în unele, fie în altele. Pentru că 
virtuosul se supune uşor voinţei lui Dumnezeu, iar cel vicios înclină 
spre voinţa simţurilor, fără nicio opoziţie nu poate izbuti. Deci cel 
ce doreşte să obţină virtuţi creştine şi să slujească lui Dumnezeu, 
dacă nu se leapădă nu numai de plăcerile mai mari, ci şi de cele 
mai mici, de care este legat cu dragoste pământească, se întâmplă 
că foarte puţini ajung la desăvârşire?!. 


19 Sf. Ap. Pavel mai numeşte aceste voințe „legi” (Rom. VII): Voința 
raţională, legea minţii; cea iraţională, legea care se găseşte în trupul meu 
şi cea care luptă împotriva legii minţii, — a voinţei lui Dumnezeu, legea 
spirituală; şi legea lui Dumnezeu, în care Legea şi cugetarea se bucură. 
El adaugă şi o a patra lege; cea a păcatului, pe care a interpretat-o 
minunat Sf. loan Damaschin (Cartea a IV-a, Teolog, 409). 

20 Cum spune Solomon: „Când vine cel rău, vine şi disprețul, iar cu 
ruşinea vine şi ocara” (Prov. XVIII, 3). 

21 Fiindcă desăvârşirea este un lucru aşa de înalt şi subtil, unirea cu 
Dumnezeu este aşa de mare, încât un obstacol cât de mic ne poate priva 


Fiindcă atunci când au izbutit, prin mari sforţări, să 
stăpânească plăcerile mai mari, nu mai vor să se silească a supune 
şi poftele lor mai mici şi mai nebăgate în seamă. Acestea-i domină 
în tot ceasul. 

De pildă: sunt unii care, desigur, nu se gândesc la situaţia şi 
lucrurile ce aparţin altora, totuşi iubesc până la exces pe ale lor, 
alţii nu caută cinste, totuşi n-o refuză dacă le este dată, ba chiar o 
doresc pe ascuns şi uneori o caută prin diferite mijloace. Iar alţii 
tin cu statornicie posturile hotărâte, după datoria lor, totuşi sunt 
stăpâniţi de lăcomie şi mănâncă mai mult decât trebuie. Alţii 
trăiesc în austeritate, abţineri şi nevoinţe, totuşi nu se despart de 
unele tovărăşii care le plac; deşi acestea constituie o mare piedică 
a vieţii spirituale şi a unirii cu Dumnezeu. Mai ales, acele tovărăşii 
făcute cu persoanele tinere şi devotate. 

Din cele spuse rezultă că cei ce trăiesc astfel înfăptuiesc 
lucrurile bune în mod imperfect, cu mai puţină cinste, fiindcă ei 
caută măririle lumii. 

De aici rezultă că ei nu progresează în calea mântuirii, ci dau 
înapoi şi cad în răutăţile dinainte. Nu iubesc adevărata virtute, nici 
nu se arată recunoscători lui Dumnezeu, Care i-a răscumpărat din 
tirania şi robia celui rău. De aceea totdeauna sunt ignoranţi şi orbi 
încât nu văd pericolul în care se găsesc, pe când ei se consideră 
mântuiţi şi în afară de orice pericol. 

Aici este o greşeală mult mai mare decât se crede de obicei. 
Sunt mulţi din cei ce duc o viaţă duhovnicească, totuşi se iubesc 
mai mult decât le este îngăduit. Fiindcă sunt legaţi de poftele lor şi 
nu se împacă cu alţii care sunt opuși înclinațiilor lor naturale şi 
unor pofte stranii. Impotriva acestora ei declară război şi luptă din 
răsputeri. De aceea, iubite frate în Domnul, te sfătuiesc să fugi 
totdeauna de dificultatea şi tulburarea adusă de acest război, chiar 
dacă ţi s-ar părea că uneori eşti biruitor, fiindcă Înţelepciunea lui 
Sirah zice: „Nu uri lucrurile grele” (VII, 15). 

Aici este tot greul. Cu cât iubeşti mai mult greutatea faptei 
bune, cu atât ajungi biruitor mai repede. Ce zic? Dacă doreşti mai 
mult războiul tulburător decât unele virtuţi şi victorii, desigur mai 
repede vei dobândi tot binele. 


de ea şi poate opri unirea Lui Dumnezeu, după cum spune Simeon Noul 
Teolog. (Cuv. LVII, p. 305) „Dacă, prin neglijenţa noastră avem vreo mică 
ezitare, îndoială sufletească ori altă patimă şi pornire rea nu ne vom 
învrednici să sălăşluim în noi, în sufletele noastre, pe Dumnezeu”. 


Cap. XIII. 


Cum să luptăm împotriva voinţei iraționale şi împotriva 
actelor voluntare pentru a dobândi obişnuinţa virtuţilor? 


Ori de câte ori voinţa iraţională a simţurilor de o parte şi cea 
a lui Dumnezeu de alta luptă cu voinţa ta raţională şi fiecare 
urmăreşte biruinţa ei, trebuie să încerci în toate felurile, ca voinţa 
lui Dumnezeu s-ajungă deplin biruitoare. Şi: 

a) Când eşti atacat de imboldurile unei voințe iraționale a 
simţurilor, rezistă cu bărbăţie ca voinţa superioară să nu cedeze 
celei inferioare; 

b) Când ele au încetat reînarmează-te duhovniceşte spre a le 
supune, urmăreşte-le de la distanţă cu o putere mai mare şi mai 
impetuoasă; 

c) În sfârşit declară-le o a treia campanie, în care să te 
deprinzi a le uri din tot sufletul tău şi a le dezaproba şi detesta din 
toată inima ta??. 

Aceste trei faze ale războiului nevăzut au totdeauna loc când 
e vorba de orice poftă neprevăzută, (în afară de patimile trupeşti 
despre care va fi vorba la locul potrivit). 

În fine, trebuie să activezi împotriva oricărei patimi 
tulburătoare. 

De pildă, dacă cineva te-a ofensat şi se produc gânduri de 
răzbunare prin imboldurile rele, ia seama bine şi vei vedea că 
aceste  imbolduri se  războiesc totdeauna împotriva voinţei 
raţionale şi caută s-o supună şi s-o umilească. Deci, intră în luptă 
fără aceste imbolduri iraționale, adună-ţi toate puterile. Nu te 
supune lor cu niciun preţ. Nu ceda voinţei iraționale şi niciodată 
nu părăsi această luptă până ce nu vei vedea pe duşmanul tău 
supus şi legat în lanţuri. Dar cu mare luare aminte, fiindcă 
vrăjmaşul când vede că suntem purtaţi la luptă numai de 
imboldurile unor patimi, nu numai că le aruncă asupra noastră ca 
o plasă grea, ci chiar de se întâmplă a le birui suferă văzând că ele 
nu se mai pot asalta şi nu pot pune complet stăpânire pe noi. 
Atunci mai face o sforţare pentru a ne arunca în slava deşartă, 
vanitate, mândrie punându-se în situaţia a ne considera oşteni 
biruitori care au răpus repede pe inamic. Vrăjmaşul se preface 


2 Mulţi au înaintat la această practică, fiind sloboziţi de orice opinie 
falsă şi iraţională. Ei au obţinut dreapta cugetare cu ajutorul 
contemplaţiei adevăratei lumi duhovniceşti care se găseşte în Sf. 
Scripturi ca şi în Creaţiuni. Ele sunt puternice. Pot duce lupta cu mare 
combatere. Tot astfel Domnul a folosit Sf. Scripturi ca armele în lupta din 
pustie. Cu acestea întreprinde şi tu lupta. 


mort ca multe din animalele viclene. 

Dacă ai mers bine pân-aici, apoi, iubite frate, treci într-al 
doilea război, adică ridică-te cu gândul la toate cauzele împotrivirii 
şi răzvrătirii tale. Dă-ţi toate silinţele a-ţi vedea metehnele, 
lipsurile, scăderile, insuficienţele şi toate cauzele care ar duce la 
eşecul tău. 

Fă dese eforturi; dă-ţi mai multă silinţă decât la început a 
îndepărta relele îmboldiri, zicând cu David: „li zdrobesc de nu se 
mai pot ridica; ei cad sub picioarele mele” (Ps. XVII, 38). 

Dar nu-i de-ajuns numai a îndepărta pe vrăjmaşii noştri. 
Trebuie să-i şi urâm din suflet, pentru a nu mai fi robiţi lor 
altădată. 

De aceea, în al treilea război, trebuie să te împotriveşti cu 
toată înverşunarea gândurilor tale. 

În fine pentru a-ţi desăvârşi sufletul trebuie să stărui în 
obişnuința practicării virtuţilor?3. Săvârşeşte anumite lucrări 
interioare încât să te poţi opune oricând neputinţelor războinice, 
după cuvintele Psalmistului: „Depărtează-te de rău şi fă binele” 
(Ps. 33,14). 

De exemplu: de doreşti a dobândi răbdare desăvârşită, nu-i 
de-ajuns numai a te resemna, a te cerceta şi a te forma, ci trebuie 
să iubeşti ocara primită de la cel ce te-a dezonorat ori te-a insultat 
şi să doreşti a fi şi în viitor ofensat pentru aceleaşi motive, fiind 
pregătit din vreme a suporta necinstiri şi insulte, fiindcă prin 
acestea ne desăvârşim. 

Altfel, oricât de multe şi mari ar fi celelalte fapte nu-s 
suficiente a ne scoate din vicii. De aceea e necesar, când viciile au 
pătruns şi s-au înrădăcinat în sufletul nostru, să fie scoase şi-n 
locul lor să fie plantate şi crescute virtuțile contrarii?1. Deci, dacă 
nu ne deprindem cu multe şi dese acte de iubire a ocării şi nu ne 
bucurăm de ea, pe care-i plantată şi creşte virtutea răbdării, 
niciodată nu vom fi eliberaţi de viciul nesupunerii care-i aşezat pe 
ura de ocară. Prin urmare rădăcină viciului rămâne. Uneori creşte 
şi se simulează a fi virtute. Alteori se confundă. Iar când vine vreo 
împrejurare, se arată şi ne întoarce la căderile şi ticăloşiile de mai 
înainte. Ne-aruncă iar în prăpastia viciului. 

E sigur deci, că fără acţiunile contrare de care vorbirăm nu 


233 Este acel habitus dobândit printr-o lungă serie de bune 
întreprinderi (morale) repetate cu ajutorul căruia cineva poate deveni 
virtuos. Nu se poate improviza, ci se câştigă după mulţi ani de încordate 
exerciţii şi practici ale virtuţii. 

24 (Acest adevăr e minunat. De aceea, ca un argument, ava Isac zice: 
„E mai uşor a cuceri şi a stăpâni viciile cu aducerea aminte de virtuţi 
constrângându-le şi supunându-le lor, decât a le rezista”). 


este posibil a obţine adevărata deprindere a virtuţilor. 

Mai află că aceste fapte trebuie să fie aşa de dese şi aşa de 
multe încât să poată nimici deprinderea viciului, care după cum s-a 
împlinit, s-a înrădăcinat şi a pus stăpânire pe inima noastră prin 
multe fapte rele şi trebuie să-l smulgem, să-l distrugem prin multe 
fapte bune şi atunci să plantăm în inima noastră obişnuinţa 
virtuţilor. Aş zice chiar că faptele bune cer a fi mult mai 
numeroase decât cele rele, pentru a dobândi virtutea; fiindcă 
acţiunile bune nu sunt ca acţiunile rele ajutate de natură, care-i 
coruptă de păcat. 

Şi îţi mai spun ceva. Dacă, de exemplu, vrei să-ţi agoniseşti 
răbdare, nu trebuie numai să iubeşti din inimă pe cel ce te-a 
dezonorat ori ofensat într-un fel ori altul, ci trebuie să-i şi spui 
cuvinte de dragoste şi de smerenie. 

Ba, de poţi, pune-le şi-n practică, înfăptuieşte-le, smereşte-te 
şi pocăieşte-te înaintea lui?5. Prin aceste acţiuni interne să te arăţi 
slab şi neputincios la pricepere, nesemeţ şi nerezistent răului ce ți- 
l fac. 

la seama şi adună-te în tine însuţi spre a putea lupta nu 
numai cu poftele mari şi active, ci mai ales cu cele mici şi uşoare 
ale pasiunilor tale, fiindcă din rădăcina mică iese planta mare. 

Din grija puţină ce o dau unii poftelor mici ale inimii lor se 
întâmplă adesea că ajung a fi stăpâniţi de pofte mari ale aceloraşi 
patimi şi apoi ajung a fi robiţi de duşmanul lor cu o putere şicuo 


25 Sf. Ioan Gură de Aur, Om. 14 în Sf. Mat 5, spune că Domnul, în locul 
citat din Sf. Evanghelie, ne învaţă mărirea la care se ridică un creştin 
prin Sfintele Lui porunci, adică: 

1.  Creştinul trebuie să nu facă rău cuiva; 

2. Să nu răspundă cu răzbunare; 

3. Să nu întoarcă răul primit, ci să-l rabde şi să fie liniştit; 

4. Se cuvine nu numai a fi în pace, ci şi a se oferi a suferi de bunăvoie 
cele rele; 

5. Să se dea suferinţei mai mult decât s-aşteaptă şi doreşte cel ce-i 
face rău; 

6. Să nu urască pe cel ce-i face rău; 

7. Ba chiar să-l iubească din toată inima sa; 

8. Să-i facă bine; 

9. Să binecuvânteze pe Dumnezeu pentru această consideraţie şi 
atenţie că l-a pus la încercare. 

Simeon Noul Teolog, în opera lui despre netulburarea de suferinţe, 
adaugă la aceasta că nu-i de-ajuns numai să ne rugăm pentru cei ce ne 
fac rău, ci a-i şi întipări în memoria şi-n imaginaţia noastră. Să-i sărutăm 
cu lacrimi de bucurie şi dragoste ca pe nişte prieteni: să le păstrăm inima 
noastră neschimbată chiar în clipa când ne fac rău. Un om trebuie să 
ierte complet orice rău întâlnit în viaţa lui. 


forţă nimicitoare mai mare decât la început. Amintesc acestea 
fiindcă tu trebuie să înaintezi şi să-ţi mortifici poftele şi dorinţele, 
atât în lucrurile ce ne sunt permise, cât şi-n cele ce nu ne sunt 
absolut necesare (ex. căsătoria, avariţia, hrana abundentă ş. a.). 

Din aceasta multe lucruri bune îţi pot veni. 

Renunţările şi lepădările de pofte te pregătesc mai bine şi mai 
uşor a te birui şi-n celelalte lucruri. Fiindcă în lupta cu ispita devii 
mai puternic. 

Deci, dacă tu, iubite frate, vei merge pe calea ce ţi-am arătat 
în aceste sfinte exerciţii, fii încredinţat că-n scurt timp vei face un 
mare progres şi vei ajunge un adevărat om, realmente spiritual, nu 
fals ori numai cu numele. 

Dacă încerci altfel, prin alte mijloace, oricât de mult ţi s-ar 
părea că eşti unit cu Dumnezeu şi că vorbeşti cu El, află că-i 
imposibil a dobândi Harul Sfântului Duh ori vreo virtute; fiindcă 
Harul Duhului vine din suferinţele şi durerile prin care trece omul. 
Prin ele se transfigurează. Prin ele câştigă obişnuinţa şi virtuțile 
evanghelice şi se uneşte cu Făcătorul lui Cel Răstignit. 

Mai află că, după cum obiceiurile celui rău se nasc din 
acţiunile frecvente ale voinţei raţionale, iar acestea ne dau poftele 
iraționale ale simțurilor, tot astfel obişnuinţele, virtuțile 
evanghelice sunt dobândite prin acte frecvente, prin repetate 
oferiri de sine lui Dumnezeu, prin care uneori suntem ridicaţi la o 
virtute, alteori la alta. 

Fiindcă după cum voinţa noastră iraţională nu poate fi rea 
niciodată, oricât de mult ne-ar asalta voinţa iraţională a cărnii, în 
afară de cazul când ea nu cedează şi nu se supune celei inferioare, 
de bunăvoie, tot astfel cineva nu poate fi virtuos şi unit cu 
Dumnezeu, nici socotit în buna plăcere a Harului Său dacă nu se 
dă complet, dacă nu se supune în chip desăvârşit Voinţei şi Harului 
Lui, atât cu fapte dinlăuntru, cât şi cu cele dinafară. 


Cap. XIV. 


Ce se întâmplă când voinţa superioară raţională 
e cucerită de cea iraţională, inferioară şi de inamici 


Dacă vreodată observi că voinţa ta raţională nu poate rezista 
în mod satisfăcător poftelor iraționale şi vrăjmaşilor care se luptă 
cu tine, chiar de nu-ţi dai seama că poţi avea un zel viu împotriva 
lor, totuşi rămâi pe poziţie statornic şi nu părăsi lupta, fiindcă poţi 
fi socotit cuceritor întru atât încât nu te vezi clar cuceritor. Căci, 
precum voinţa noastră superioară n-are nevoie de poftele 


inferioare ca să ducă la înfăptuirile ei, tot astfel, dacă ea nu luptă, 
nu le biruie şi nu le supune complet. 

Dumnezeu a înzestrat voia noastră cu o perfecţiune aşa de 
mare şi o putere aşa de covârşitoare încât, chiar de s-ar înarma 
împotriva ei toate simţurile, toţi demonii şi toată lumea, şi ar lupta 
în contra ei cu putere, totuşi voinţa noastră poate cu toată 
libertatea să le dispreţuiască. 

Iar dacă uneori mintea născocitoare a vrăjmaşilor şi pofta ta 
iraţională te asediază cu aşa putere încât ţi se pare că nu eşti în 
stare să faci nicio lucrare spirituală împotriva lor, ca să ieşi la 
biruinţă, te sfătuiesc, nu te teme. Nu te descuraja în astfel de 
împrejurări şi nu lepăda armele, ci întreprinde această expediţie 
curajoasă împotriva lor şi zi vrăjmaşilor (nu mă retrag din luptă, 
nu părăsesc bătălia), că „Domnul este lumina şi mântuirea mea, de 
cine să mă tem? 

Şi Domnul este puterea vieţii mele, de cine mă voi înfricoşa?” 
(Ps. 26,1). 

Deci, dacă cineva care are vrăjmaşi care-l apasă şi, nefiind în 
stare a-l lovi de-a dreptul, îl atacă pe la spate ori dintr-o parte ca 
să poată fi capabil a-l lovi şi din faţă, tot aşa fă şi tu: adunăcţi 
gândurile şi recunoaşte că nu eşti nimic şi că nu poţi nimic; şi tu 
alergând către Dumnezeu Cel atotputernic, cheamă-L cu nădejde 
tare şi cu lacrimi fierbinţi, împotriva patimilor care se luptă cu 
tine, zicând: „Doamne ajută-mi, Dumnezeul meu, fii mie ajutor, 
lisus al meu, ajută-mi; luptă Tu cu cei ce se luptă cu mine. Ia 
pavăza şi scutul şi scoală-Te să-mi ajuţi. Invârte sulița şi săgeata 
împotriva prigonitorilor mei!” (Ps. 34, 1—3). „Binecuvântată 
Născătoare de Dumnezeu, ajută-mi a nu fi robit de vrăjmaşi”. 

Dar dacă inamicul îţi dă timp, poţi să întăreşti slăbiciunea 
voinţei tale în contra patimilor cu aceste gânduri şi meditații. 

De exemplu, de cazi în vreo nenorocire ori în vreo tulburare şi 
voinţa ta nu-i în stare s-o suporte, ajut-o cu acestea: 

A. — Consideră că această torturare ce suferi îţi foloseşte s-o 
înduri fiindcă-ţi dă prilejul de verificare a răbdării tale şi că acest 
necaz ţi l-ai făcut tu însuţi cu mâna ta. 

B.— Dacă nu eşti vinovat cu nimic în această nenorocire, 
întoarce-ţi gândul la alte privilegii multe şi mari şi recunoaşte că 
pentru ele Dumnezeu nu ţi-a dat cele ce-ai cerut. Dumnezeu ţi-a 
trimis numai o nenorocire temporală, trecătoare ca să nu fii 
complet torturat. 

C.— Înţelege că chiar dacă într-adevăr ai făcut mai înainte 
destulă pocăință pentru păcatele tale, prin care ai cinstit slava lui 
Dumnezeu, (de care nu recunoşti nicio răscumpărare), consideră 
totuşi că în Împărăţia cerurilor nimeni nu poate intra altfel decât 


prin uşa cea strâmtă a necazurilor şi supărărilor. „Prin multe 
suferinţe ni se cade nouă să intrăm în Împărăţia lui Dumnezeu” 
(Fapt Ap. 14,22). _ 

D.—Dă-ţi seama că chiar dacă poţi intra în această Impărăţie, 
pe altă cale, adică a iubirii de Dumnezeu, totuşi adu-ţi aminte că 
Fiul lui Dumnezeu, cu toţi prietenii Lui a intrat într-însa pe calea 
suferințelor şi a crucii. 

E. — Socoteşte că această suferinţă ce-o suferi este după voia 
lui Dumnezeu (pe care trebuie s-o ai în vedere la începutul oricărei 
acţiuni, oricărei amărăciuni ce se abate asupra ta, cum ţi-am spus 
mai sus în Cap. X şi XI; adică, trebuie să doreşti ca în orice acţiune 
şi în orice împrejurare să se facă voia lui Dumnezeu). Mântuitorul, 
Cel ce din iubirea ce-o are faţă de tine, se bucură când te vede 
suferind ca un devotat luptător al Lui. 

Deci, răspunde tot ca şi El, acestei mari lubiri ce-o are pentru 
tine şi luptă cu mulţumiri şi binecuvântări. 

Făcând astfel, mi se pare că primeşti cu bucurie orice cruce, 
iubeşti, chiar în nenorocirile cele mai mari şi orice lucru amărât îţi 
va părea dulce şi orice lucru ne la locul lui îţi va părea ordonat şi 
aşezat după legea cea mai perfectă. 


Cap. XV. 
Războiul trebuie dus neîntrerupt, cu curaj şi pe tot frontul 


De voieşti a birui pe inamicii tăi mai repede, e nevoie să lupţi, 
frate, curajos cu toate patimile tale: mai ales în contra egoismului, 
obişnuindu-te a întâlni ca pe nişte prieteni necazurile ce ţi le poate 
face lumea. Când un om nu recunoaşte absoluta necesitate a 
acestui război de sine, şi când îl socoteşte lucru de nimic, s-a 
întâmplat şi întotdeauna se întâmplă că biruinţele sunt grele, rare, 
nedepline şi nestatornice. 

De aceea, acest război trebuie dus fără încetare ori slăbire, 
până în vremea morţii şi cu toată bărbăţia sufletului, pe care uşor 
o dobândeşti dacă o ceri de la Dumnezeu. 

Mai cugetă la un fapt. Neputinţa şi ura continuă ce ţi-o poartă 
demonii şi marea mulţime de rătăciri şi dezorientări puse înaintea 
ta, nu pot nimic în faţa puterii nemărginite a lui Dumnezeu şi a 
dragostei ce o are pentru tine, a îngerilor din ceruri şi a 
rugăciunilor tuturor sfinţilor care luptă de partea ta, cum este 
scris despre Amalec: „Pentru că şi-a ridicat mâna împotriva 
scaunului de domnie al Domnului, Domnul va purta război 
împotriva lui Amalec, din neam în neam” (leşirea, 17, 16). 


Deci tot prin aceste cuvinte au fost purtate aşa de multe 
femei şi aşa de mulţi oameni. Gândurile acestea au stăpânit şi au 
mişcat toată lumea şi au înviorat înţelepciunea lumii. 

De aceea să rămâi curajos, chiar de ţi s-ar părea că lupta 
inamicilor te-ar nimici şi te-ar pierde, că ea poate continua toată 
viaţa şi că te-ar arunca în cine ştie ce prăpastie. Pentru că toată 
puterea şi cunoaşterea vrăjmaşilor este pusă în mâinile 
dumnezeiescului Comandant, Șefului Suprem, lisus Hristos, pentru 
cinstea Căruia tu lupti. 

Domnul nu numai că nu va lăsa pe duşmani să te piardă, 
(fiindcă aceasta ar fi şi necinstirea Lui), ci va şi lupta în locul tău 
până ce-i va da prinşi în mâinile tale după buna Lui plăcere; cum e 
scris: „Căci Domnul Dumnezeul tău merge în mijlocul taberei tale, 
ca să te ocrotească şi să-ţi dea în mână pe vrăjmaşii tăi dinaintea 
ta; tabăra ta va trebui să fie sfântă, pentru ca Domnul să nu vadă 
la tine nimic necurat şi să nu se abată de la tine” (Deut. 23, 14). 

Chiar dacă El amână biruinţa până în ultima zi a vieţii tale?6 
aceasta-ţi va fi de mare folos. Un câştig mai mare. Nu lepăda 


2 După cum Dumnezeu n-a distrus toate neamurile pentru Pământul 
Făgăduinţei, ci le-a aruncat în focul Filistenilor şi Sidonienilor, după cum 
a încredinţat pe evrei dacă vor păzi poruncile Lui şi se vor crede 
nestrămutat în El. Şi, de altă parte, i-a învăţat totdeauna a lupta după 
cum este scris: „Neamurile acestea au slujit ca să pună pe Israel la 
încercare, pentru ca Domnul să vadă dacă vor asculta de poruncile pe 
care le dăduse părinţilor lor prin Moise” (Judecăt. 3, 4). 

Tot astfel El nu distruge toate pasiunile din noi, ci lasă pe unele a lupta 
împotriva noastră până la moarte, nu din slăbiciune ori că nu le-ar putea 
scoate, ci din cauza noastră, după cum interpretăm: 

1. ca să nu cădem în condamnare, ci să fim veghetori şi atenţi; 

2. ca să alergăm totdeauna la Dumnezeu şi să-l cerem mai des 
ajutorul; 

3. pentru a nu ne umple de mândrie, ci a avea cugete umilite; 

4. pentru a uri din inimă pasiunile şi vrăjmaşii care luptă aşa de 
puternic împotriva noastră; 

5. ca să fim puşi la încercare, de unde să se vadă de ţinem până la 
urmă cinstirea şi iubirea lui Dumnezeu; 

6. ca să fim mişcaţi a ţine mai strict toate poruncile Lui şi a nu le 
călca, fie oricât de mici; 

7. ca să învăţăm a discerne care-i adevărata virtute şi prin urmare să 
n-o părăsim şi să nu cădem în păcat; 

8. ca războiul continuu să devină un motiv de o coroană mai mare; 

9. ca noi să slăvim pe Dumnezeu, să nu ne ruşinăm de cel rău şi de 
păcat, să nu slăbim cu duhul şi răbdarea până la sfârşit; 

10. pentru ca fiind duşi la luptă să ne deprindem a nu ne teme de 
lovituri mai mari ce vor veni peste noi în ceasul morţii. 


armele, nici nu fugi. 

În fine, ca să poţi fi mânat la război cu curaj, trebuie să ştii că 
acestui război nu-i scapă niciun om, nici în viaţă, nici în moarte, şi 
că cel ce nu şi-a învins patimile şi inamicii lui, n-ajunge la biruinţă 
finală, ci cade rob lor şi moare. 

Se cuvine a lupta curajos şi neîncetat, fiindcă avem a face cu 
inamici care ne urăsc aşa de mult, încât nu-i posibil a nădăjdui, 
nici în vreo pace sau armistițiu, nici în vreo slăbire şi încetare a 
războiului. 

Fiindcă ar fi fost bine dacă de la început nu deschideam 
poarta şi nu lăsam să intre vrăjmaşii şi patimile în sufletul nostru şi 
în inima noastră. Dar din moment ce i-am lăsat să intre, prin 
păcatul strămoşesc, nu mai putem fi fără grijă, ci se cuvine să 
luptăm şi să-i scoatem afară, fiindcă ei sunt neruşinaţi şi obraznici 
şi nu mai vor să iasă altfel decât cu război. 


Cap. XVI. 


Cum să se scoale dimineaţa soldaţii lui Hristos 
şi cum să iasă pe câmpul de luptă? 


Când te scoli dimineaţa şi te-ai rugat puţină vreme, zicând: 
„Doamne lisuse Hristoase Fiul lui Dumnezeu, miluieşte-mă”, 
primul lucru de care trebuie să-ţi dai seama este acesta, că tu eşti 
într-un loc, numit stadion?”, care nu-i altceva decât inima ta şi tot 
omul dinăuntru. Ai în vedere că în faţă stă inamicul, pofta ta cea 
rea în contra căreia te-ai hotărât a lupta. Fii gata de atac şi 
netemut de moarte dacă voieşti a birui. Cugetă că în partea 
dreaptă a arenei vezi chiar pe Comandantul tău biruitor, Domnul 
nostru lisus Hristos, cu Preasfântă Maica Sa şi cu multe oşti de 
îngeri, sfinţi şi îndeosebi cu Arhanghelul Mihail; iar la stânga, vezi 
răul infernal cu demonii lui, aromându-ţi şi îndulcindu-ţi pasiunile 
şi poftele rele. 

Aruncă-te în luptă, supune pe demon cu semnul crucii, fiind 
că ai un glas de la îngerul tău păzitor care grăieşte astfel: „Azi ai 
de luptat împotriva acestei pasiuni, a celorlalţi inamici ai tăi, nu 
lăsa inima a-ţi slăbi; nu fugi din luptă, fiindcă de faţă-i Domnul 
nostru şi Comandantul Suprem, lisus Hristos, însoţit de toţi 
coloneii şi căpitanii. Adică cu toată oastea Lui glorioasă, gata a 
lupta împotriva tuturor inamicilor tăi. Nu-i va lăsa să te oprime, ori 
să te ia prins. „Domnul, s-a zis, va lupta pentru noi”. (leşirea XIV, 
14). 

Deci, stai ferm, supraveghează-te, sileşte-te de suportă 
„necazul” ce-l simţi uneori; strigă din adâncul inimii tale cât de 
des: „Nu mă lăsa în mâinile vrăjmaşilor mei” (Ps. XXVI, 14). Strigă 
către Domnul, către Sf. Fecioară şi către toţi sfinţii, bărbaţi şi 
femei şi totdeauna vei fi biruitor. Fiindcă este scris: „Scris-am 
vouă, părinţilor, fiindcă aţi cunoscut ce este de la început. Scris- 
am vouă, tinerilor, căci sunteţi tari şi cuvântul lui Dumnezeu 
rămâne întru voi şi aţi biruit pe cel viclean” (I Ioan II, 14). 

Şi dacă eşti slab, neobişnuit, stângaci şi vrăjmaşii tăi sunt 
puternici şi mulţi, cu atât mai mare va fi ajutorul Celui ce te-a 
făcut şi te-a răscumpărat. Dumnezeu este neasemânat mai 
puternic în acest război; căci este scris: „Cine este acest Împărat 
al Slavei? Domnul cel tare şi puternic, Domnul cel viteaz în lupte” 
(Ps. XXIV, 8). El are mai multă dorinţă a te salva decât vrăjmaşul a 
te nimici. 

De aceea luptă şi nu te mâhni de oboseală. Fiindcă din 


27 Stadion înseamnă locul unde se dau luptele atletice. 


aceasta se naşte biruinţa şi marele tezaur adus de Împărăţia 
cerurilor şi sufletul este unit în veci cu Dumnezeu. 

Deci începe în numele lui Dumnezeu a lupta. Ia arma cu 
această speranţă. Cu încredere în Dumnezeu, cu rugăciuni, 
exerciţii şi mai ales cu arma rugăciunii din inimă şi cuget care 
este: „Doamne lisus Hristoase, miluieşte-mă”; un nume aşa de 
înfricoşat, ca o sabie cu două tăişuri, întorcându-se în inima ta şi 
aruncă jos biciuind demonii şi pasiunile. 

De aceea spune şi Joan Scărarul: „Cu numele lui lisus 
biciuiesc pe vrăjmaşi”. Chibzuieşte la inamicul pe care te-ai 
hotărât a-l supune. 

Metodele diferă după împrejurări, cum ţi-am spus în cap. XIII: 
uneori trebuie să rezişti, alteori să-l răneşti mortal. Fă ce-i plăcut 
lui Dumnezeu. Cu toată Biserica biruitoare, El stă în ceruri şi vede 
lupta ta. Să nu crezi că-ţi slujeşti ţie, ci lui Dumnezeu. 

De altă parte, trebuinţa ce avem a lupta, cum am spus mai 
înainte, este evidentă şi de netăgăduit. 

Fiindcă, dacă dezertăm din acest război, orice am face 
mergem la moarte. 

Deci chiar de te retragi din această luptă pentru o oră, eşti 
socotit, după planul lui Dumnezeu, un dezertor, răzvrătit, rebel, 
dat lumii, tuturor plăcerilor şi pasiunilor cărnii. 

Aceasta chiar în cazul cel bun când ai voi să te pregăteşti iar 
de luptă. 

Deci, nu fi neînţelept, doreşte a lupta cu timp şi fără timp. Fii 
om înţelept. Rabdă loviturile, luptă-te, ca să poţi dobândi coroana 
neveştejită a marilor biruitori şi să fii unit cu Dumnezeu. Aceasta 
n-o poţi dobândi de nu vei lua seama la acest sfat: „Adu-ţi aminte 
de Făcătorul tău în zilele tinereţii tale, până nu vin zilele cele rele 
şi până nu se apropie anii, când vei zice: „Nu găsesc nicio plăcere 
în ei”. (Eccl. XII, 1). 


Cap. XVII. 
Cum să luptăm împotriva patimilor 


Te încredinţez, frate, că trebuie să cunoşti şi rânduiala ce se 
cuvine a o păstra ca să lupţi cum se cuvine; iar nu cu nepricepere 
şi la întâmplare cum fac cei ce pierd lupta. 

Aceasta este ordinea războiului contra vrăjmaşilor şi poftelor 
rele: intră în inima ta şi cerceteaz-o cu de-amănuntul. Vezi ce 
gânduri, ce dispoziţii şi ce porniri o stăpânesc. la seama ce 
pasiune o atacă mai mult şi ce patimă o terorizează. Ia armele întâi 


împotriva acelor patimi. Luptă. Iar de se întâmplă a fi ispitit şi de 
alte patimi, luptă totdeauna cu patima cea mai apropiată care te 
atacă de-a dreptul şi cu putere. 

Apoi întoarce-te cu război asupra a ceea ce te stăpâneşte mai 
mult. 


Cap. XVIII. 
Războiul împotriva pornirilor năprasnice ale pasiunilor 


Apoi, dacă nu eşti obişnuit, iubite, a lupta cu mişcările 
ascunse, cu năvala ocărilor ori cu alte nenorociri ce s-ar abate 
peste tine, te sfătuiesc să procedezi totdeauna astfel. 

Obişnuieşte-te a cugeta totdeauna, şezând în casă, că ţi se vor 
întâmpla nenorociri, necinstiri şi uneori chiar loviri ori alte 
împotriviri. În felul acesta, vei fi gata oricând a întâmpina orice 
nenorocire, fără a te supăra, ci a suporta cu mulţumire şi linişte. 
Premeditează astfel înainte de a ieşi din casa ta şi înainte de a 
merge undeva. Dar mai cu seamă când ai a face şi a vorbi cu 
oameni repede aprinzători la mânie. 

Fiindcă o astfel de premeditare şi pregătire nu ia în seamă şi 
nu se sfieşte nici chiar de întâmplările cele mai înfricoşate şi mai 
năprasnice. Ea stinge la vreme potrivită orice aprindere a 
mândriei. 

De aceea zice Psalmistul: „M-am pregătit şi nu m-am 
tulburat” (119,60)28. 

Pe lângă premeditare şi pregătire, mai foloseşte şi acest 
mijloc. 

De ţi se întâmplă a fi insultat pe neaşteptate, când te ocăreşte 
cineva, te loveşte, ori, în fine, îţi face altă necinste, opreşte-te o 
clipă, adună-ţi toate gândurile în inimă, dă toată atenţia şi toată 
vigilenţa minţii tale a se feri de tulburare. Inima să nu ţi se tulbure 
nicidecum de patima mândriei. 

Dar dacă n-ai putut-o opri la vreme şi s-a tulburat, oricum nu 
lăsa patima să iasă afară şi să te facă a răspunde cu ocări şi 
insulte, fiindcă Psalmistul ne mărturiseşte: „Intru mine s-a tulburat 
inima mea” (Ps. 142, 4)?. 


25 Cu multă înţelepciune şi dreptate ne învaţă aici: Pregătirea şi 


premeditarea alcătuiesc arma puternică şi păzitoare de toate pornirile 
năprasnice ale patimilor. După cum ruperile de nori şi valurile mari 
ameninţă cu răsturnarea corăbiilor pe mare, când se produc, şi 
deznădăjduiesc pe cei mai iscusiţi corăbieri, tot astfel şi aceste întâmplări 
năprasnice şi toată pornirea patimilor, opreşte mintea în loc, face a-şi 
pierde cumpătul până şi oamenii cei mai desăvârşiţi în fapta bună. 

29 Adică tulburarea şi patima mâniei n-a ieşit afară, ci după cum valul 
îngrozitor al mării nu iese din hotarul lui, ci se sfarmă de ţărmul ei, şi se 
împrăştie într-o pânză albă de spume, tot astfel se pierde şi se duce 
mânia. Sf. Vasile cel Mare tâlcuieşte astfel acest psalm: „Intru mine s-a 
tulburat inima mea”, adică patima nu s-a vădit celor din afară, ci 
asemenea unui val, s-a aşternut, sfărâmându-se complet de țărmurile 
rezistente. (Cuvânt despre cei ce se mânie). 


Apoi sârguieşte a-ţi înălța mintea la Dumnezeu, gândindu-te 
la nemărginita Lui dragoste ce are pentru tine, fiindcă ţi-a trimis 
această ispită neaşteptată, nu să te piardă, ci să te curețe mai bine 
şi să te unească cu El mai repede. 

Având acestea în vedere, întoarce-te, zic, şi ceartă-te zicând: 
„O, ticălosule şi mizerabile! De ce nu voieşti a îmbrăţişa această 
Cruce şi acest necaz trimis nu de altcineva, ci de Insuşi Tatăl 
ceresc?* 

Apoi, întoarce-te la Cruce, îmbrăţişeaz-o în gândul tău cu cea 
mai mare bucurie posibilă şi zi: O, Cruce, tu ceea ce eşti zidită prin 
Providența lui Dumnezeu mai înainte de a fi eu! O, Cruce, ce te-ai 
îndulcit cu dulceaţa dragostei Celui Răstignit, întăreşte-mă, pune- 
mă pe tine, primeşte-mă cu toată tăria, încât să mă pot uni 
desăvârşit cu Cel ce m-a mântuit murind pe tine!” 

Chiar de ţi-a luat înainte patima mâniei, ţi s-a împotrivit şi nu 
te-a lăsat de la început a-ţi înălța mintea la Dumnezeu, grăbeşte a 
o ridica cât mai repede posibil, până ce nu te cuprinde tulburarea. 
Astfel vei fi ajutat. 

Leacul cel mai bun şi mai prielnic al patimilor de tot felul e să 
stingem pricinile din care ies aceste porniri. 

În scurt, acestea sunt două: dragostea şi ura. 

De aceea, iubite frate, dacă te-a cuprins dragostea pătimaşă 
faţă de vreo persoană ori vreun lucru, mai mare ori mai mic, încât, 
îndată ce l-ai vedea ori ţi l-ar răpi s-ar tulbura grozav inima ta, — 
atunci trebuie să lupţi ca să scoţi din inima ta acea dragoste rea 
ce-o ai pentru dânsul. Fiindcă cu cât aceasta este mai mare ori mai 
mică, cu atât mai mare ori mai mică este şi pornirea patimii 
neaşteptată. 

Dar dacă, dimpotrivă, urăşti vreo persoană ori vreun lucru şi 
dacă, din această pricină, când îl vezi ori auzi vreo faptă a lui că-i 
lăudată, te tulburi şi te îngreţoşezi, se cuvine a-ţi constrânge 
voinţa, iar aceasta inima, a-l iubi. 

Aceasta nu numai fiindcă şi el este o făptură a lui Dumnezeu 
ca şi tine, alcătuit după chipul şi asemănarea Lui, de preaînaltă 
mâna lui Dumnezeu; nu numai pentru că el, ca şi tine, este zidit a 
doua oară cu sângele cel preascump al lui Hristos; nu numai 
fiindcă-i fratele şi mădularul tău, dar te încredinţez că nu se cade 
a-l uri nici cu mintea, nici cu cugetul, cum este scris: „Nu vei uri 
pe fratele tău cu mintea ta” (Levit 14,17)5%. 

Chiar de am admite ca acea persoană e rea şi vrednică de 
ură, totuşi tu iubind-o, te asemeni lui Dumnezeu, Care iubeşte 


3% Tar sfântul Ioan cel iubit zice: „Cine nu iubeşte pe fratele său 
rămâne întru moarte” (I loan 3, 14) şi îndată: „Oricine urăşte pe fratele 
său este ucigător de oameni” (1 Ioan 3, 15). 


toate făpturile şi nu urăşte pe niciuna, cum zice Solomon: „lu 
iubeşti toate cele ce sunt şi nu te scârbeşti de niciuna din cele 
făcute de Tine, fiindcă n-ai făcut ceva care să-ţi displacă” (Inţelep. 
11,25), 

Dar mai ales nu uita niciodată că Dumnezeu trece cu vederea 
răutăţile oamenilor: „El face să răsară soarele peste cei răi şi peste 
cei buni, şi trimite ploaie peste cei drepţi şi peste cei nedrepţi” 
(Mat. 5, 45). 


Cap. XIX. 
Cum să luptăm împotriva patimilor trupeşti 


Frate! Împotriva patimilor trupeşti ai a duce o luptă deosebită 
de toate celelalte. Iar ca să ştii a lupta după rânduială, trebuie să 
deosebeşti trei momente şi trei atacuri: înainte de ispită, în timpul 
ispitei şi după ispită. 

Războiul dinainte de ispită este, de obicei, împotriva cauzelor 
care produc această ispită. Adică trebuie să lupti astfel împotriva 
acestei patimi, nu stându-i împotrivă cum te-am învăţat la celelalte 
patimi, ci fugind cu toată puterea de orice prilej care te poate 
ademeni. Şi dacă vreodată e neapărată nevoie a vorbi cu cineva, 
vorbeşte scurt, cu faţa respectuoasă, liniştită şi serioasă. Dă mai 
bine cuvintelor tale puţină asprime, iar nu dulceaţă. 

„Nu da crezare vrăjmaşului tău în veacul veacului”, zice Sirah 
(12, 12). Nu te încrede nici în tine. Fiindcă, după cum arama 
(bronzul) naşte dintr-însa rugina, tot astfel firea ta cea stricată 
naşte dintr-însa răutatea. „Fiindcă după cum arma rugineşte, aşa 
şi răutatea lui” (Ibid). 

Încă o dată, nu te încrede în tine însuţi, chiar de am zice că 
nu simţi şi n-ai simţit atâţia ani aceste îmboldiri ale trupului. Căci 
acest viciu condamnabil face într-o oră ceea ce n-a putut face în 
mulţi ani, şi adeseori are lucrările lui tainice şi ascunse. Cu cât se 
face mai prietenos, cu atât muşcă mai mortals!. 

De aceea e mai bine a se teme cineva (cum a arătat şi arată 
experienţa) de persoanele cu care se însoţeşte decât a avea o 
tovărăşie nechibzuită, fie pentru motivul că i-ar fi rude, fie pentru 
că sunt cucernice şi bogate, ori pentru că a primit o binefacere de 
la ele şi se crede totdeauna îndatorat a le purta respectul şi a le 
mulţumi“?. Cu o astfel de tovărăşie nechibzuită se amestecă 


31 De aceea şi marele Ni] a zis: „Chiar de ţi s-ar părea că eşti cu 
Dumnezeu, păzeşte-te de dracul curviei. E foarte amăgitor şi invidios. 
Vrea să te trântească la pământ, înainte ca mintea-ţi să fie trezită”. Iar 
pricina pentru care ne supără pofta trupească, este că, după cum, fiecare, 
în chip firesc se iubeşte pe sine, tot astfel doreşte a-şi câştiga părtaşi la 
păcat şi semeni în ticăloşie. De aceea, după cum totdeauna iubirea de 
sine ne amăgeşte, tot astfel şi pofta trupească ne încătuşează greu, şi 
anevoie scăpăm de ea, dacă nu ne-am pus în pază la vreme. 

2 Mulţi de multe ori au fost amăgiţi de astfel de feţe îmbunătăţite şi 
evlavioase, femeieşti ori bărbăteşti, de neam rău, şi locuind împreună cu 
ele, ori chiar din neatenţie întovărăşindu-se cu dânsele, au căzut în 
patimile necurăţeniei, fiind furaţi de calităţile bune ale acestora: fapta 
bună, cucernicia şi evlavia. lar noi adăugăm aici că nu numai din acestea 
prinde cineva patima şi dragoste, ci şi dacă ele sunt persoane din părinţi 


plăcerile otrăvitoare ale simţurilor, încât fără a ne da seama, încet- 
încet, străbat până la măduva sufletului adevărat, întunecând 
raţiunea în aşa fel că ei încep a crede că nu-i nimic, oricât de 
monstruoase şi periculoase ar fi cauzele păcatelor, adică: privirile 
drăgăstoase, cuvintele dulci ale unei părţi şi ale alteia, semnele şi 
mişcările necuviincioase, strângerea mâinilor ş. a. Apoi ajung să 
cadă, fie în păcatul cel mare, fie în pasiunile diabolice, din care cu 
greu se pot libera. 

De aceea, frate, fugi de foc fiindcă eşti câlţ. Nu zice niciodată 
că eşti câlţ udat ori îmbibat cu apă. Nu te bizui pe o voinţă 
puternică. Nu! Consideră-le câlţ uscat şi îndată ce vei mirosi focul, 
eşti nimicit, cum este scris de Samson: „A rupt vinele cum ar rupe 
cineva o aţă de câlţi care ar atinge-o focul” (Judec. 17, 9). 

Nu te bizui nici pe hotărârea ta. Oricât de fermă ţi s-ar părea 
şi oricât de sârguitor te-ai socoti. Mai bine să mori decât să loveşti 
pe Dumnezeu cu păcatul. Fiindcă, chiar de am presupune că eşti 
câlţ ud, totuşi printr-un neîntrerupt contact de tovărăşie, focul cu 
fierbinţeala lui, încet-încet, usucă apa voii tale cea bună şi pe 
nesimţite atât te vei lipi de diavolescul dor, încât nu te vei ruşina 
de oameni, nu vei păzi rudenie ori prietenie, nu te vei teme de 
Dumnezeu, nici nu vei recunoaşte viaţa, nici toate pedepsele 
iadului şi ale muncii, ci vei săvârşi păcatul. 

De aceea, fugi, fugi cât poţi. 

a) Întâi de tovărăşia persoanelor care sunt piatră de scandal, 
dacă într-adevăr nu vrei să fii prins de păcat şi să moris. 

b) Fugi de lene şi trândăvie. Stai deştept şi treaz cu gândurile 
şi cu faptele ce se potrivesc stării tale. 

c) Nu asculta vreodată de tine, ci supune-te cu lesnire 


bogaţi, de neam bun, meşteri la cuvânt, cu voce aleasă, frumoase la faţă, 
inteligente, îndemânatice la lucrul de mână şi meşteşuguri, ori cu alte 
daruri de acest fel. Toate acestea cresc pasiunea şi dragostea. De aceea 
trebuie să ne păzim şi să fim cu băgare de seamă. 

33 De aceea Solomon numeşte înţelept pe cel ce se teme şi fuge de 
cauzele relelor, iar pe cel ce se bizuie pe sine şi nu fuge de ele îl numeşte 
nebun. „Înțeleptul temându-se se abate de la rău, iar cel nebun _ 
nădăjduindu-se într-însul se amestecă cu păcatul” (Prov. 14, 16). Inţelept 
a fost şi preafrumosul Iosif şi de aceea lăsându-și haina şi fugind de 
păcat, a scăpat de el. Că de n-ar fi fugit, negreşit ar fi căzut cu stăpâna 
sa, după cum socotesc mulţi dascăli. 

Iar cum scrie ava Macarie, nebun a fost acel ucenic al lui Hristos, care 
după ce a suferit multe munci pentru Hristos, fiind în închisoare, ispitit de 
o călugăriţă a căzut în preacurvie, fiindcă s-a bizuit pe el şi nu s-a ferit de 
faţa ei care-l smintea. 

Pentru acelaşi motiv Sf. Ap. Pavel vorbeşte de această fugă: „fugiţi de 
curvie”. (1 Cor. 6, 18). 


superiorilor şi Părinților tăi duhovniceşti, făcând cu râvnă şi fără 
întârziere cele poruncite. Mai ales cele ce te smeresc şi sunt 
împotriva voii şi pornirilor tale fireşti. 

d) Nu judeca niciodată şi nu osândi cu obrăznicie pe 
aproapele tău. Adică nu-l condamna; mai ales pentru acest păcat 
trupesc de care vorbim, chiar de s-ar vădi într-însul. Totdeauna să 
ai îngăduinţă faţă de el. Nu te întărâta asupra lui, nici nu-l ocări. 
Ci din pilda lui smereşte-te şi recunoaşte că eşti slab, praf şi 
cenuşă, zicând: el a căzut azi, eu pot cădea mâine. 

Fiindcă dacă te vei grăbi a judeca şi a defăima pe ceilalţi, 
Dumnezeu te va pedepsi grozav de aspru, lăsându-te să cazi în 
aceeaşi greşeală. Domnul zice: „Nu judecaţi ca să nu fiţi judecaţi” 
(Mat. 7, 1). 

Smereşte-te ca să-ţi poţi cunoaşte mândria ta. Altfel din 
cădere şi mândrie îţi vei cunoaşte smerenia ta. Caută tămăduire 
pentru amândouă: pentru mândria şi pentru curvia ta. Deşi de te 
va păzi Domnul şi nu vei cădea, nici nu-ţi vei schimba gândul, 
totuşi nu te bizui în tine, ci îndoieşte-te de tine şi teme-te 
totdeauna de starea ta. 

e) Ia bine seama dacă vei câştiga vreun dar dumnezeiesc ori 
vei fi în vreo bună stare să nu iei în sine-ţi vreo idee deşartă ori 
vreo nălucire că ai fi ceva şi că vrăjmaşii tăi nu te vor ataca, fiindcă 
te arăţi că-i urăşti şi te întorci de la ei. 

Gândind astfel uşor cazi. 

Acestea sunt cele ce trebuie să le ţii şi să le păzeşti înainte de 
ispita patimii trupeşti. Iar în timpul ispitei, gândeşte de unde vine 
acest război: din cauze externe ori interne. Pricinile din afară sunt: 
pofta şi curiozitatea ochilor, cuvintele şi sunetele dulci, moliciunea 
şi împodobirea cu haine scumpe, parfumurile cele ales mirositoare, 
convorbirile, semnele, strângerile de mâini şi pipăirile care 
îndeamnă la acest păcat. 

Iar doctoria acestor întâmpinări este: cucernicia, smerenia şi 
modestia hainelor. 

Să nu voieşti a asculta, a mirosi, a vedea, a vorbi ori a pipăi 
toate cele ce ne îndeamnă la această răutate. 

Dar, mai presus de toate, fugi de tovarăşi, cum am spus mai 
sus. 

lar pricinile dinăuntru provin din: bunul trai al trupului, 
gândirile minţii care vin din relele noastre deprinderi şi patimi ori 
din îndemnul diavolului. 

Bunul trai al trupului poate fi moderat cu postul, privegheri, 
dormitul pe jos şi mai ales cu metanii şi cu alte multe practici, cum 
sfătuieşte şi învăţătura Sfinţilor Părinţi. lar doctoriile gândurilor, 
ori de unde ar veni, sunt: citirea sfintelor cărţi, mai ales Sf. Efrem 


Sirul, loan Scărarul, Everghetinosului şi a Filocaliei, ş. a. 

Cugetarea şi rugăciunea fă-o astfel. Când va începe a te 
supăra vreun gând al curviei, îndată înalţă-ţi gândul la Cel 
Răstignit şi zi din adâncul sufletului: „Iisuse al meu, preadulcele 
meu lisus, ajută-mi degrabă să nu cad rob acestui vrăjmaş”. Şi 
uneori, îmbrăţişând, în gând ori în realitate, Crucea pe care-l 
răstignit Domnul tău, sărută-i rănile de multe ori, zicând cu 
dragoste: 

„Preafrumoase răni, răni preasfinte, răni preacurate, răniţi 
această ticăloasă şi necurată inimă a mea şi opriţi-mă a vă 
vătăma”. 

Când se înmulţesc gândurile dulceţurilor trupeşti, să nu se 
ridice cugetarea ta drept împotriva lor, deşi unele cărţi îndeamnă 
astfel (Ex: socotirea amărăciunii produsă de dulceaţa trupească, 
mustrarea cugetului produsă de relele făcute, primejdiile, 
stricăciunea vieţii şi pierderea fecioriei tale, prihănirea cinstei ş.a). 

Gândirea ta să nu se îndrepte la aceste lucruri, fiindcă o 
astfel de cugetare nu-i totdeauna aşa de puternică şi întemeiată ca 
să te poată elibera de ispitele trupului. 

Mai lesne îţi aduce vătămare. Căci deşi mintea ar lepăda 
gândurile deodată, cu astfel de cugetare, totuşi ea-i neputincioasă 
şi pătimaşă, când cugetă aceste lucruri şi mai lesne îşi imaginează 
plăcerea şi dulceaţa şi atunci cedează. 

De aceea, adevărata doctorie a dulceţilor trupeşti este, să 
fugi totdeauna nu numai de ele, ci şi de orice alt lucru, chiar dacă 
acel ceva ar fi opus lor şi ne-ar aduce aminte de ele. 

Adică înţelepciunea cea mare e să ne ducem cu mintea la 
viaţa şi patimile Domnului nostru lisus Hristos Cel răstignit, la 
ceasul înfricoşat al morţii, la ziua grozavă a judecății şi la feluritele 
munci veşnice. 

Iar deşi aceste gânduri trupeşti te frământă mai mult decât 
de obicei, cum deseori se întâmplă, nu te îngrozi, nici nu lăsa 
cugetarea celor mai de sus şi să te întorci la ele ca să le stai 
împotrivă. Nu! Urmează cât mai cu luare aminte aceste cugetări. 

Fiindcă nu-i mai bine a sta împotriva acestor gânduri, deşi te- 
ar ataca neîncetat, să te faci că nu le iei în seamă. În sfârşit să 
termini cugetarea-ţi cu această rugăciune: 

„Slobozeşte-mă, ziditorul şi izbăvitorul meu, de vrăjmaşii mei 
pentru patima Ta cea sfântă şi după negrăita Ta bunătate”. 

Nu-ţi întoarce mintea la această trupească răutate. Pentru că- 
i primejdios a-ţi aduce aminte de dânsa chiar singur. Nu sta şi te 
târgui cu această ispită şi nu te iscodi dacă ai ajuns la învoire cu 
dânsa ori nu. 

Această iscodire, deşi pare bună, totuşi, în realitate este o 


amăgire a diavolului, ori o maşinaţie ca să te supere şi să te facă a 
deznădăjdui, a scădea cu duhul, ori a te ţine totdeauna împleticit 
în gânduri de acest fel. 

De aceea, la această ispită, când n-ai cedat încă, ţi-e destul a 
mărturisi aceasta pe scurt la duhovnicul tău, rămânând cu cugetul 
curat, fără a mai gândi ceva, şi fără a-i arăta orice gând al tău, fără 
a mai fi stăpânit de vreo sfială ori ruşine. 

Căci dacă ne trebuie puterea smereniei ca să-i biruim pe toţi 
vrăjmaşii noştri, cu atât mai vârtos avem nevoie de puterea ei în 
acest război trupesc. Înfrângerea în această luptă este mai 
totdeauna consecinţa şi pedeapsa lipsei de smerenie. In fine, după 
ce va trece ispita, aceasta-i ce-ţi rămâne de făcut: Deşi ţi s-ar 
părea31 că eşti slobod de cele trupeşti, totuşi stai cu gândul 
departe de acele persoane şi feţe pricinuitoare de tulburare. 

Să nu socoteşti că-i bine a te întovărăşi cu ele, căci îţi sunt 
rudenii, îmbunătăţite ori binefăcătoare. 

Şi aceasta este o amăgire a firii tale celei rele şi o cursă a 
vicleanului nostru vrăjmaş—diavolul, care se preface în îngerul 
luminii ca să ne arunce în întuneric (2 Cor. 16, 14). 


Cap. XX. 
Cum se cuvine a lupta cu lenea 


Ca să nu cazi în ticălosul viciu al lenevirii, care-ţi astupă calea 
desăvârşirii şi te-aruncă în mâinile vrăjmaşilor, trebuie să fugi de 
orice curiozitate, de orice ataşare pământească şi de orice afacere 
nepotrivită stării tale. Apoi, se cade a te sili să asculţi repede de 
orice povăţuire bună şi de orice poruncă a superiorilor şi părinţilor 
tăi duhovniceşti; făcând orice lucru la timpul cerut şi aşa cum le 
place lor. 

Orice ai avea să faci, nu întârzia, fiindcă întârzierea oricât de 
mică la început aduce după sine pe a doua, a treia şi celelalte. La 
acestea simţirea înclină mai uşor decât la prima. Ea este aplecată 
spre cedare din cauză că-i robită dulceţii încercată în a doua, a 
treia şi celelalte întârzieri. Atunci şi acţiunea, ori începe foarte 
târziu, ori adesea este complet părăsită, ca supărătoare. Şi astfel 
încet-încet se dobândeşte deprinderea lenei, care ajunge în aşa 
măsură, încât nu mai e de recunoscut, decât când ne vom da la 
lucruri serioase şi sârguitoare. Căci din această lipsită sârguinţă 


3+ Sf. Ioan Scărarul zice: „Cine a căzut în curvie ori în alt păcat 


trupesc acela dinainte avea mândria. A căzut pentru a fi smerit. Unde-i 
căderea, acolo n-a fost smerenie, ci mândrie”. Ori, „Certarea mândrului 
este căderea” (Cuv. 22). 


recunoaştem că până atunci am stat în trândăvie şi ne dăm seama 
cu ruşine şi pagubă de atâtea fapte bune ce puteam faces 

Această lene aleargă pretutindeni şi cu otrava ei otrăveşte nu 
numai voinţa, făcând-o a lăsa orice lucru din mâini şi orice 
osteneală şi nevoinţă duhovnicească. 

Dar ea orbeşte şi mintea să nu observe pe ce gând irațional şi 
rău se întemeiază astfel de voinţă, ca nu cumva din acest fel de 
privire să îndemne voinţa a se grăbi să săvârşească îndată o faptă 
la care suntem datori. Lenea nu voieşte a ne lăsa să îndeplinim 
acea faptă, ori, cel puţin ne sileşte s-o amânăm. 

Fiindcă nu-i de ajuns numai a face lucrul ce-l ai de făcut, ci se 
cuvine a-l face la vremea lui şi cu toată sârguinţa cuviincioasă 
cerută de calitatea şi natura lui esenţială, ca să fie făcut cu toată 
desăvârşirea, după cum este scris: „Blestemat este cel ce face 
lucrurile Domnului cu lenevire” (lerem. 48, 10). 

Şi tot acest rău se întâmplă fiindcă nu-ţi dai seama de puterea 
acelui lucru bun, să-l faci la vremea lui şi cu gând hotărâtor să 
biruieşti osteneala şi greutatea adusă de lene noilor oşteni. 

Deci, socoteşte adesea că o singură înălţare a minţii la 
Dumnezeu şi o umilită metanie cu plecare de genunchi la pământ 
spre cinstirea lui Dumnezeu sunt mai scumpe decât toate comorile 
lumii. Şi că, totdeauna, când vom lăsa lenea şi ne vom sili la lucruri 
sârguitoare, îngerii duc la Împărăţia lui Dumnezeu o cunună de 
glorioasă biruinţă. lar, dimpotrivă, leneşilor nu numai că nu le dă 
coroane, ci El, încet-încet ia de la dânşii darurile date, 
dezmoştenindu-i din Împărăţia cerească. Pentru că este scris, că 
cei chemaţi la nunta cerească, nebăgând seama s-au dus, unul la 
țarina sa, altul la afacerile lui (Mat. 22, 6). 

Dumnezeu însă, celor sârguitori şi silitori le înmulţeşte 
darurile, şi-i face să intre în Împărăţia Lui: „Căci Împărăţia 
cerurilor se ia cu năvală şi năvălitorii pun mâna pe ea” (Mat 11, 
12). 

Dacă gândul cel rău, luptând să te arunce în lene, îţi spune că 
pentru a dobândi o faptă bună dorită, o să treci prin grele 
încercări şi în zile îndelungate şi că duşmanii tăi sunt mulţi şi 
puternici, iar tu eşti unul singur, slab, şi că trebuie să faci multe şi 
mari fapte ca s-o dobândeşti, dacă, zic acestea ţi le-ar pune înainte 
gândul lenevirii, nu-l asculta, ci pune-ţi înainte fapte, ca şi cum ai 
avea să întâmpini prea puţină osteneală să lupţi numai cu un 
vrăjmaş, ca şi când n-ai avea alţi potrivnici, şi cu o astfel de 
nădejde, ca şi cum ai fi (după cum şi eşti) ajutat de Dumnezeu, mai 


5 De aceea marele Marcu pustnicul cu Petre Damaschin zic: „Cât se 
sileşte cineva a face ceva bun într-o zi, tot atât este de dator în toate 
zilele vieţii. (Filocalie) dacă, adică, ar fi puterea şi osârdia lui”. 


puternic decât orice împotrivire. Căci, făcând astfel, lenea începe a 
slăbi, tu te aşezi ca să intre în sufletul tău puţin câte puţin virtutea 
opusă, sârguinţa. 

Tot astfel fă şi pentru rugăciune. Adică: dacă vremea ar cere 
să faci o oră de rugăciune şi aceasta apasă greu asupra lenevirii 
tale, începi rugăciunea ca şi cum ai avea a te ruga numai un sfert 
de oră. Apoi lesne vei trece la o jumătate de oră şi de la aceasta la 
alta, etc. 

Iar de simţi uneori rezistenţa şi împotrivirea foarte violentă a 
lenei, lasă pentru moment rugăciunea, ca să nu te dezguşti şi după 
o mică întrerupere reia rugăciunea lăsată. Aceeaşi metodă se 
cuvine s-o foloseşti şi în lucrul mâinilor ori în slujbă, când s-ar 
întâmpla să ai a face lucruri ce par multe şi grele lenevirii tale şi 
vei fi tulburat. 

De aceea, începe cu inima ta de la una ca şi cum n-ai avea a 
face alta. 

Procedând astfel cu sârguinţă, toate le vei face cu o osteneală 
mai mică şi de mai scurtă durată decât cea arătată de lenea ta. 

Fiindcă nefăcând astfel şi neobişnuindu-te a da piept cu 
osteneala şi greutăţile ce ţi le arată vrăjmaşul, la fiecare faptă 
bună se întăreşte lenea ta, câştigă teren, te înfrânge. Osteneala şi 
greutatea te vor întrista chiar nefiind de faţă. Inainte a da piept cu 
ele te vei îngrozi la gândul că vei avea totdeauna osteneli, greutăţi. 
Astfel totdeauna vei fi ispitit de vrăjmaşi. 

De aceea chiar odihnindu-te, gândurile tale vor fi tulburate. 

Cunoaşte, fiule, că patima trândăviei cu ascunsa ei otravă, 
puţin câte puţin putrezeşte nu numai rădăcinile cele dintâi şi mici 
care vor să odrăslească deprinderile faptelor bune, ci şi rădăcinile 
deprinderilor bune mai înainte câştigate. După cum viermele 
roade lemnul, aşa merge şi această patimă. Ea mănâncă totul pe 
nesimţite şi sfredeleşte măduva vieţii duhovniceşti. 

Prin mijlocirea acestei patimi diavolul ştie a întinde curse 
fiecărui om. Dar mai ales sufletelor duhovniceşti, ştiind că tot cel 
nebucuros şi leneş, lesne cade în patimi, după cum este scris: „Cel 
ce nu lucrează este totdeauna în pofte” (Prov. 13, 41). 

Deci priveghează totdeauna rugându-te şi sârguindu-te bine 
ca un viteaz luptător, fiindcă: „Mâinile celor harnici sunt în 
sârguinţă” (Prov. 13, 4). 

Nu întârzia a-ţi ţese haina de mire când trebuie să mergi 
acolo împodobit ca să întâmpini pe Mirele Hristos. 

Adu-ţi aminte în fiecare zi că cea de azi este a ta, cea de 
mâine este în mâna lui Dumnezeu şi că Cel ce ţi-a dat dimineaţa nu 
ti-a făgăduit că-ţi dă seara. 

De aceea n-asculta pe diavol care-ţi cere să dai lui ziua de azi; 


iar pe cea de mâine s-o dai lui Dumnezeu. Nu! Ci întrebuinţează 
toate momentele vieţii tale cum place lui Dumnezeu, ori ca şi cum 
n-ar avea să-ţi mai dea altă vreme. Şi gândeşte că pentru fiecare 
minut vei da seamă cu de-amănuntul; fiindcă într-adevăr scumpă 
este vremea ce-o ai în mâini şi va veni ceasul când o vei căuta, dar 
n-o vei găsi. 

Consideră ticăloasă acea zi (deşi ai făcut multe lucruri), în 
care n-ai câştigat multe biruinţe împotriva plăcerilor şi voilor tale 
rele şi în care n-ai mulţumit lui Dumnezeu nu numai pentru 
binefacerile primite, ci pentru patima lui cea nemuritoare suferită 
pentru tine. Mulţumeşte-l mai ales pentru părinteasca pedepsire şi 
cercetare, a necazurilor ce s-ar întâmpla a-ţi trimite vreodată. 

Sfârşesc şi te sfătui: „Nevoieşte-te totdeauna cu nevoinţa cea 
bună” (1 Tim. 6, 12). 

Căci de multe ori numai un ceas al sârguinţei a câştigat raiul 
şi un ceas al trândăviei l-a pierdut. 

Fii sârguitor dacă voieşti să fie întemeiată nădejdea către 
Dumnezeu a mântuirii tale. „Cine a nădăjduit spre Domnul, cu 
sârguinţă va fi” (Prov. 28, 25)56. 


« După Sf. Isaac sunt două feluri de nădejdi: una adevărată şi 
preaînţeleaptă, iar alta mincinoasă şi fără de socoteală. Şi câţi s-au 
încredinţat cu desăvârşire lui Dumnezeu şi nu se îngrijesc de niciun lucru 
lumesc, căci sunt cu totul daţi numai grijii de a face fapte bune, aceştia 
într-adevăr nădăjduiesc în Dumnezeu să-i mântuiască de tot răul, în viaţa 
de acum şi în cea viitoare. Iar cei ce-şi duc viaţa în trândăvire şi nu se 
îngrijesc de faptele bune, deşi zic că nădăjduiesc în Dumnezeu, dar cu 
minciună nădăjduiesc şi speranţa lor e deşartă. „Inainte povăţuitoare, 
zice, este osteneala cea pentru Dumnezeu, şi sudoarea cea întru lucrarea 
Lui, a nădejdii celei spre Dânsul, ca şi cum ar fi zis că se cuvine cineva 
întâi să semene lucruri bune şi fapte plăcute lui Dumnezeu, apoi să 
nădăjduiască a secera şi a lua plata, mântuirea sufletului. 


Cap. XXI. 


Despre îndreptarea simţurilor naturale. Trecerea de la ele la 
privirea şi preamărirea lui Dumnezeu 


Mare chibzuinţă şi continuă supraveghere ne trebuie să 
cârmuim şi să îndreptăm bine cele cinci simţuri din afară, adică: 
vederea, auzul, mirosul, gustul şi pipăitul. Căci concupiscenţa 
iraţională a inimii, care-i ca un comandant al naturii noastre 
stricată de păcat, înclină a afla totdeauna dulceţile şi odihnele. Dar 
neputând ea însăşi a le afla, unelteşte şi mânuieşte simţurile 
trupului ca nişte ostaşi şi organe fireşti ca s-apuce pe cele din 
afară ale simţurilor, adică lucrurile cele simţite, al căror chip şi 
nălucire dulce luând, le trage către el şi le tipăreşte în suflet. Din 
aceasta provine plăcerea, care din cauza legăturii între trup şi 
suflet se împrăştie între toate părţile simţurilor capabile de astfel 
de plăceri. 

Iar din aceasta se întâmplă (vai!) în suflet moartea cea fără de 
moarte. Atunci se împlinesc cele scrise: „S-a suit moartea prin 
ferestre”, adică prin simţuri care sunt ca nişte ferestre ale 
sufletului ca să apuce pe cele simţite. 

Frate, vezi marea pagubă ce ţi-o aduc simţurile? De aceea ia 
seama s-o tămăduieşti. Adică, nu permite simţurilor să meargă 
unde voiesc ele, nici nu le lăsa să uneltească numai pentru 
dobândirea dulceţurilor sensibile ori pentru vreun alt sfârşit bun, 
folos ori nevoie. 

Şi dacă până acum, fără să-ţi dai seama, aceste simţuri au 
fost date poftelor trupeşti, de acum înainte sileşte-te din toate 
puterile a le trage înapoi şi a le cârmui atât de bine, încât, de unde 
mai înainte erau robite dulceţilor deşarte şi pierzătoare de suflet, 
acum să câştige de la orice creatură şi obiect sensibil înţelegeri 
ajutătoare de suflet şi să le aducă în suflet. Prin aceasta sufletul se 
poate aduna într-însul şi, cu aripile nevăzutelor lui puteri, se poate 
ridica la contemplarea şi preamărirea lui Dumnezeu“. Astfel şi tu 


37 De aceea marele Augustin zice: „Câte zidiri se află în lume vorbesc 
cu bărbaţii cei îmbunătăţiţi cu o limbă mută într-adevăr şi tăcută, dar 
foarte lucrătoare, care uşor se aude şi se înţelege şi-i îndeamnă îndeosebi 
la dragostea lui Dumnezeu. Şi din toate cele ce sunt află prilej a lua 
cugete bune şi evlavioase”. Şi Grigorie Teologul zice: „Toate făpturile 
laudă pe Dumnezeu şi-L slăvesc cu glasuri negrăite. Că pentru toate se 
mulţumeşte prin mine Dumnezeu. Şi astfel lauda lor se face lauda 
noastră, de la care iau şi eu lauda mea”. (Cuvânt la Duminica nouă). 

De aceea şi cei trei Tineri au luat pricina de la toate zidirile a 
preamări pe Ziditorul în cântarea lor. 


poţi face aceasta. 

De pildă, când înaintea vreunei simţiri exterioare ar sta vreo 
simțită împotrivire, văzută, auzită, mirosită, gustată ori pipăită, 
desparte cu gândul tău ceea ce-i material de ce-i imaterial, spir- 
itual, adică lucrarea Sfântului Duh, care se află într-însa. 
Recunoaşte apoi că ea, prin sine nu are existenţă. Nu poate avea 
nimic din câte se află într-însa. Ci toată existenţa ei este opera lui 
Dumnezeu care cu Duhul Său nevăzut i-a dat acea existenţă, 
bunătate, frumuseţe, putere, înţelepciune şi orice bine dintr-însa. 

De aceea, aici să se bucure inima ta că numai Dumnezeul tău 
este începutul atâtor lucruri mari, minunate şi frumoase. 

Bucură-te că El, cu plinătate le cuprinde toate Intr-însul; 
aceste săvârşiri ale tuturor zidirilor sensibile nu sunt altceva decât 
o prea mică treaptă ori umbră a dumnezeieştilor Lui nemărginite 
covârşiri şi înfăptuiri. 

De aceea când te vei obişnui a vedea creaturile văzute şi nu 
vei rămâne numai la partea dinafară, ci vei pătrunde cu mintea la 
cea ascunsă, dinăuntru, la toată podoaba lor (fiindcă cele simţite 
sunt chipurile celor gândite după Dionisie Areopagitul), atunci 
frumuseţea din afară, materială nu va mai avea mare importanţă 
pentru tine, o vei defăima şi n-o vei lua în seamă, ci îţi vei fixa 
mintea la puterea şi activitatea Sf. Duh, mărind pe Domnul. 

Astfel, văzând cele patru elemente, focul, aerul, apa şi 
pământul şi considerând fiinţa (esenţa), puterea şi activitatea lor, 
cu mare dulceaţă vei zice către nemărginitul Creator, astfel: O, 
dumnezeiască fiinţă! O, nemărginită putere şi lucrare! O, supremă 
dorinţă! Cât mă bucur şi mă veselesc că numai tu eşti început şi 
cauza oricărei fiinţe zidită din cele ce sunt şi a oricărei lucrări şi 
puteri!58 

Astfel când vezi corpurile cereşti şi luminoase, soarele şi luna 
şi stelele şi când gândeşti că-şi iau lumina, de la care s-a creat 
orice lumină imaterială şi materială! O, lumină minunată, prima 
cauză a bucuriei îngerilor şi îndulcirea celor fericiţi de a cărei 
neabătută privire se înspăimântă ochii Heruvimilor. 

Faţă de puterea ei toate luminile văzute sunt adânc întuneric. 
Te preamăresc şi preaînalţ, o, Lumină adevărată ce luminezi pe 
orice om venit în lume (loan, 1). „Învredniceşte-mă a te vedea cu 
mintea ca deplin să se bucure inima mea”! 

Tot astfel când vezi copacii, iarba şi multe alte plante. 


» Sf. Maxim socoteşte că fiinţa celor ce sunt are chipul Tatălui, puterea 
Fiului şi lucrarea Sf. Duh. Incât tot ce există arată pe Dumnezeu 
făcătorul, nu numai că El este unul, ci şi că sunt trei Feţe dumnezeieşti. 


Cugetând cum trăiesc, se hrănesc, cresc, se înmulţesc şi cum nu-şi 
au viaţa prin ele însele, ci de la Duhul Sfânt, pe care nu-l vezi, 
singurul dătător de viaţă, atunci poţi zice: „lată aici adevărata 
viaţă din care, în care şi prin care trăiesc, se hrănesc şi cresc toate 
cele ce sunt. O tămăduire vie a inimii mele”! j 

Asemenea şi la vederea animalelor necuvântătoare. Înalţă-ţi 
mintea la Dumnezeu, dătătorul simţirii şi mişcării lor din loc în loc, 
zicând: „O, prima Mişcare care mişcă toate deşi în Sine-Ţi eşti 
mişcat! O, cât mă bucur şi mă veselesc de nemişcarea şi tăria Ta”! 

Şi privindu-te pe tine însuţi ori şi pe ceilalţi oameni, şi 
cugetând că numai Tu ai dreapta ţinută şi vorbire articulată între 
celelalte făpturi vii şi că eşti o unire, o legătură între făpturile 
materiale şi imateriale, purcede la doxologie şi mulţumire către 
ziditorul tău, zicând: „O, Treime mai presus de fiinţă, Părinte, 
Fiule şi Duhule Sfinte: Fii slăvit în veci! Cât sunt dator totdeauna 
a-Ţi mulţumi, nu numai pentru că m-ai zidit din pământ şi m-ai 
făcut regele tuturor creaturilor pământeşti, nu numai fiindcă mai 
cinstit după fire, cu Chipul Tău cu minte, Cuvânt şi cu Duhul 
dătător de viaţă“. 

Dar şi pentru că m-ai înzestrat cu puterea discernământului 
faptelor bune, după asemănarea Ta, ca prin aceasta să Te pot 
dobândi în veci”. 

Acum vin la fiecare din cele cinci simţuri şi-ţi spun: 

Dacă te bucuri, frate, de frumuseţea şi podoaba creaturilor 
văzute de ochii tăi, desparte cu gândul ceea ce vezi, de Duhul ce 
nu-l vezi. 

la seama că toată plăcuta podoabă ce se vede din afară este 
numai a nevăzutului şi preafrumosului Duh. Dintr-lnsul provine 
acea frumuseţe. 

Bucură-te şi zi cu voioşie: „lată râurile necreatului Izvor!” 
lată picăturile infinitului Ocean de bunătate! Cât mă bucur în 
adâncul inimii mele gândind la veşnica şi nemărginita frumuseţe a 
Ziditorului meu, începutul şi cauza oricărei frumuseți creată! O, 
cât mă îndulcesc cugetând la negrăita, tainica şi preafrumoasa 
podoabă a lui Dumnezeu, originea oricărei frumuseți”! Iar când vei 
auzi vreun glas dulce, armonios, plăcut, ori cântări frumoase, 
întoarce-ţi mintea la Dumnezeu şi zi: „O, Armonia armoniilor, 


33 Vezi la Filocalie cap. 38, p. 794, la „Cele naturale şi teologice” al 
marelui Grigorie al Tesalonicului, unde acea dumnezeiască minte zice că, 
acest duh dătătorul de viaţă al trupului este un dor gânditor, din minte şi 
din cuvânt. El are într-însul cuvântul şi mintea. Din acest Duh, sufletul 
gânditor şi cuvântător e mai mare decât îngerii după chipul lui 
Dumnezeu. Ei n-au acest Duh făcător de viaţă, fiindcă n-au trup făcut cu 
viaţă. 


Doamne! Cât mă bucură nemărginitele tale Desăvârşiri, fiindcă 
toate împreună Îţi ridică ca într-o cântare armonia supracerească 
şi fiind unite cu Ingerii în Ceruri şi cu toate creaturile, fac o mare 
simfonie. Doamne, când auzi în inima mea glasul Tău cel dulce, să- 
mi zici: „Pacea mea dau ţie; Pacea patimilor, fiindcă glasul Tău 
este dulce, după Cântarea Cântărilor” (2, 14). 

Când miroşi vreo floare treci de la mirosul plăcut din afară la 
Mireasma negrăită a Sfântului Duh şi zi: „lată miresmele florii 
binemirositoare şi nesecatului Mir, revărsat peste toate făpturile 
lui, după Cântarea Cântărilor. „Eu sunt o floare a câmpului şi un 
crin al văilor”, (2, 1) ori „Numele Tău este mir vărsat” (1, 3). lată 
revărsarea mirosului ales care suflă puterea lui dumnezeiască, de 
la îngerii de sus foarte curaţi până la cele mai mici creaturi cum 
zice Dionisie Areopagitul (lerarhia bisericească cap. 4). 

Despre această bună mirosire a zis Isaac fiului său, Iacov: 
„Mirosul fiului meu este ca un miros de țarină plină, blagoslovită 
de Domnul” (Fac. 27, 27). 

Când mănânci ori bei, gândeşte că Dumnezeu dă gustul 
tuturor bucatelor. Numai într-insul să te îndulceşti şi să zici: 
„Bucură-te, sufletul meu, că după cum fără Dumnezeul tău nu 
găseşti odihnă, tot astfel fără El nu-i nicio dulceaţă ori gust. De 
aceea numai într-Insul poţi să te îndulceşti de orice lucru”. Tot 
astfel te îndeamnă şi David: „Gustaţi şi vedeţi că bun este Domnul” 
(Ps. 33,8); iar Solomon te asigură cu desăvârşire zicând: „Fructul 
lui era dulce în gura mea” (C. Cânt. 2, 3). 

Iar când vei pune mâna a face ceva socoteşte că prima cauză 
a acelui lucru este Dumnezeu şi că tu nu eşti altceva decât un viu 
instrument al Lui. Înalţă-ţi gândul la El şi zi: „Cât de mare bucurie 
simt, Preaînalte Dumnezeule al tuturor! Fiindcă fără Tine nu pot 
face niciun lucru, ci Tu eşti primul şi principalul autor al oricărui 
lucru”. 

Iar când vezi la alţii bunătate, înţelepciune, dreptate şi alte 
virtuţi, desparte cu mintea ta între ele şi zi Dumnezeului tău: „O, 
preabogat Tezaur al virtuţilor, mare-i bucuria mea! Căci de la Tine 
şi prin Tine vine tot binele şi fiindcă orice bine, comparat cu 
Dumnezeiasca Ta desăvârşire, nu înseamnă nimic. Îţi mulţumesc 
Dumnezeule pentru aceasta şi pentru orice bine făcut aproapelui 
meu. Adu-[i aminte Doamne de sărăcia mea şi de marea trebuinţă 
ce am pentru fapta bună”. 

Şi în general vorbind, de câte ori vei vedea la creaturi vreun 
lucru plăcut, atrăgător, nu te opri aici, ci treci cu gândul la 
Dumnezeu şi zi: „O, Dumnezeul meu, dacă făpturile Tale sunt aşa 
de frumoase, veselitoare şi plăcute cu cât mai frumos, veselitor, şi 
preadulce eşti Tu, Ziditorul tuturor acestor lucruri”. 


Iubite, dacă vei face astfel poţi dobândi pe Dumnezeu prin 
cele cinci simţiri ale tale şi totdeauna poţi sui de la creatură la 
Creator, încât tot ce-i creat devine pentru tine o Teologie. 

Şi fiind încă în această lume ce cade sub simţuri, te poţi 
desfăta în cea inteligibilă. Pentru că toată lumea şi toată firea nu-i 
altceva decât o lege, o unealtă, un instrument sub care nevăzut şi 
tainic stă Ziditorul şi Meşterul, lucrând şi arătându-Şi meşteşugul 
Său, prin cele văzute, materiale, punând înainte pe cele nevăzute, 
imateriale+0. 

Cap. XXII. 


Lucrurile sensibile sunt mijloace şi unelte de corijare a 
simţurilor, dacă trecem de la ele la meditarea 
Cuvântului Întrupat şi la tainele vieţii şi Patimii Lui. 


Ţi-am arătat mai sus că de la lucrurile sensibile putem ridica 
mintea la privirea lui Dumnezeu. 

Acum învaţă şi altfel de ridicare a minţii la gândirea 
Cuvântului Întrupat, meditând la preasfintele Taine şi patimi ale 
Lui. 

Toate lucrurile sensibile din univers pot folosi acestei 
meditații şi contemplări, dacă vei privi în ele cum ţi-am spus, pe 
nemărginitul Dumnezeu, prima şi singura cauză Care le-a dat toată 
puterea existenţei, frumuseţea şi orice altă desăvârşire ce o au. 

Şi după ce au socotit cât de mare şi nemărginită e bunătatea 
acestui Dumnezeu, Care, fiind singurul început şi Domnul oricărei 
creaturi, coborât până la atâta smerenie a se face om, a suferi şi a 
muri pentru om, îngăduind creaturilor mâinilor Lui a se ridica 
împotriva Lui şi a-L răstigni. Deci, când vezi, auzi ori pipăi arme, 
funii, bătători, stâlpi, cuie, ciocane şi alte lucruri de acest fel, 
gândeşte-te că toate acestea au servit drept unelte Patimilor 


+9 De aceea Solomon zice: „Din mărimea şi frumuseţea creaturilor se 
vede Creatorul” (Înţelept. 13, 5), iar despre cele imateriale zice Sf. Pavel: 
„Cele văzute ale Lui, puterea Lui cea veşnică şi a Lui dumnezeire se văd 
prin cugetare de la început lumii, în făpturile Lui ca ei să fie fără cuvânt 
de apărare” (Rom. I. 20). Şi mai adăugăm că pentru acest scop au fost 
create toate făpturile, cu cuvânt şi înţelepciune, iar pe de altă parte, 
oamenii s-au îmbogăţit cu putere raţională, ca prin aceasta examinând şi 
privind cuvintele care sunt în creatură, de la acestea să se suie la 
cunoştinţa şi privirea cuvântului impersonal şi mai înainte de veci prin 
care toate s-au făcut: „Că toate printr-Insul s-au făcut şi fără de Dânsul 
nimic nu s-a făcut (din tot) ce s-a făcut”. Fiindcă de la efecte cunoaştem 
cauzele, de la consecinţe motivele. De aceea e desigur un bun simţ, în 
creatură află credinţa, din făptură înţelege cuvintele exprimate prin 
făpturi şi crede cu certitudine că există Dumnezeu. 


Domnului tău. 

Şi iar, când vezi ori locuieşti în case sărăcăcioase, aminteşte- 
ti de peştera şi ieslea Stăpânului tău. De vezi că plouă, aduci 
aminte de ploaia sângeroasă a sudorilor picate în Grădină din 
preasfinţitul trup al dulcelui lisus şi care a udat pământul. 

De vezi marea adu-ţi aminte cum Domnul a umblat pe dânsa 
ca pe uscat, a stat în corabie şi a învăţat poporul. Pietrele ce le 
vezi îţi vor aminti de acelea sfărâmate la moartea Lui; iar 
pământul îţi va aduce aminte de cutremurul de la Patima Lui. 

Soarele te va duce cu mintea la întunericul ce a cuprins 
atunci tot pământul; apa îţi va aminti de acea apă ce a curs din 
Sfânta Lui coastă, când L-a împuns cu sulița ostaşul; vinul ori altă 
băutură îţi va aminti de oţetul şi fierea date Lui pe Cruce. 

Dacă te desfată şi te veseleşte vreo mireasmă a aromatelor, 
aleargă cu gândul la mirosul greu şi neplăcut simţit de Domnul în 
muntele Golgotei, loc de condamnare unde se tăiau capetele 
oamenilor, de aceea era rău mirositor şi puturos?l. 

Când te îmbraci, adu-ţi aminte că, Cuvântul cel veşnic S-a 
îmbrăcat în trup omenesc ca să te îmbrace cu dumnezeirea Sa; 
când te dezbraci adu-ţi aminte de Hristosul tău rămas gol, şi ca să 
fie bătut şi răstignit pe Cruce. 

De auzi un glas dulce şi plăcut, mută-ţi dragostea ta la 
Mântuitorul, prin buzele căruia s-a vărsat tot darul şi dulceaţa 
după cuvântul Psalmistului: „S-a vărsat prin cuvântul tău tot darul 
şi dulceaţa” (Ps. 45, 3); din dulceaţa graiului Il asculta poporul, 
după cum spune evanghelistul Luca: „Tot poporul asculta cu nesaţ 
cuvintele Lui” (Cap. 19, 48). 

Dacă auzi tulburări şi glasuri de popor reflectează la 
nelegiuitele glasuri ale Iudeilor, „Ia-L, ia-L, răstigneşte-L”, care au 
tunat în Dumnezeieştile lui urechi. 

Când vezi vreo faţă frumoasă, aminteşte-ţi că lisus Hristos, 
Cel mai frumos decât toţi oamenii, S-a făcut fără chip şi necinstit 
fără nicio frumuseţe pe Cruce pentru iubirea ta. 

Ori de câte ori bate ceasornicul, adu-ţi aminte de leşinul 
inimii ce a cuprins pe Domnul când, în Grădină, a început a Se 


« Locul Golgotei a fost numit „locul căpățânii” din două motive: primul, 
mai tainic, fiindcă, după socoteala Sf. Joan Gură de Aur, Vasile cel Mare 
şi Teofilact, acolo ar fi fost îngropat trupul lui Adam. De aceea şi monahul 
Epifanie în scrisoarea lui pentru Siria şi Ierusalim zice: „Sub Golgota este 
locaşul mic al lui Adam şi într-însul era capul lui Adam, în crăpătura 
Golgotei. De aceea acesta se numi „locul căpăţânii”; al doilea, mai uşor, e 
că, după socotelile lui Coresie şi ale altor istorici, acolo erau totdeauna 
capete împrăştiate ale răufăcătorilor, de unde şi-a luat numele de „locul 
căpăţânii”. 


înfricoşa de ceasul patimii şi al morţii. A 

Ori socoteşte că auzi acele lovituri de ciocan când Íl pironeau 
pe Cruce. 

În fine, în orice prilej de amărăciune ce vine peste tine ori 
peste alţii, gândeşte-te că acestea nu sunt nimic faţă de cele 
suferite de Domnul. 


Cap. XXIII. 


Cum se cuvine a ne corecta sentimentele prin diferite 
metode 


Când vezi lucruri inimoase şi cinstite pe pământ, consideră-le 
toate nimic şi gunoi faţă de frumuseţea şi bogăţia cerurilor de care 
te vei bucura după moarte, dacă vei şti să dispreţuieşti toate ale 
lumii. Întoarce-ţi privirea la soare şi cugetă că sufletul tău va fi mai 
strălucitor decât acesta, dacă vei rămâne în harul Creatorului; iar 
de nu, va fi mai întunecat şi mai neplăcut decât întunericul 
infernal. Privind cerul, ridică-te cu ochii sufletului mai sus, la cerul 
de foct?, acolo fixează-ţi gândul, fiindcă-i locaşul tău de bucurie 
gătit pentru totdeauna, dacă vei trăi pe pământ cu nevinovăție. 

Primăvara, când auzi cântecul păsărilor în pădure, şi orice 
altă cântare dulce, ridică-ţi mintea la acele dulci cântări ale 
Paradisului şi cugetă că acolo neîncetat răsună Aliluia şi celelalte 
doxologii îngereşti“* şi roagă-te lui Dumnezeu să te învrednicească 
a-i cânta totdeauna cu duhurile cereşti: „Şi după aceasta am auzit 
glas mare de multe popoare în cer, zicând: Aliluia”! (Apoc. 9, 1). 


42 Cerul este locaşul tuturor fericirilor, avându-şi fiinţa din lumina cea 
mai curată. Sf. Calliot spune că, după teologi este: „scaunul Domnului”, 
după cuvintele: „scaun îmi sunt Cerurile”, sau „Cerul Cerului Dumnezeu”. 
E locaşul îngerilor şi al oamenilor, e Împărăţia mult dorită a Cerurilor, 
despre care vorbeşte feric. Augustin: „Pentru o singură zi aş fi dorit să 
mă îndulcesc de Împărăţia cerească şi atunci toate ale lumii şi toată 
îndulcirea trupească aş fi defăimat”. Iar fer. Ieronim, arătându-se învins 
lui Augustin zicea: „Frate, fericirea cerească e negrăită, necuprinsă de 
minte; de ea se îndulcesc îngerii, drepţii o moştenesc şi rămân crezând 
astfel”. 

43 Sunt trei doxologii mai de seamă cu care cele două cete îngereşti 
slavoslovesc pe Sf. Treime: a Scaunelor, Heruvimilor şi Serafimilor; Gel- 
Gel, (lezechil 1, 13) care iese din roatele Heruvimilor, şi, după Dionisie 
Areopagitul înseamnă rostogolire; a doua, a Domniilor, a Puterilor şi a 
Stăpâniilor este: Sfânt, Sfânt, Sfânt, iar a treia a Incepătoriilor, 
Arhanghelilor şi Îngerilor: „Aliluia”, după cum se exprimă Nichita Stitat 
(p. 851), Filocalia, c. 99. 


Când vei simţi că te ispiteşte dulceaţa făpturilor, aminteşte-ţi 
că acolo sub dulceaţă, e ascuns şarpele infernal gata la pândă să te 
ucidă ori cel puţin să te muşte. Şi atunci să zici asupră-ţi: „Oh, 
şarpe blestemat! Cum stai ascuns gata să mă înghiţi!” 

Apoi întoarce-te la Dumnezeu şi zi: „Bine eşti cuvântat 
Dumnezeul meu că mi-ai arătat mie pe vrăjmaşul meu şi m-ai 
izbăvit din gâtlejul turbat şi din undiţa lui”. Aleargă îndată la rănile 
Celui Răstignit, consacrându-l-te şi meditează cât de mult a suferit 
Domnul în Sf. Trup să te scape de păcat şi să te facă a uri plăcerile 
cărnii. lţi mai amintesc de un lucru, ca să poţi scăpa de acest 
farmec primejdios şi de această poftă a cărnii. lată ce este: 
deschide-ţi mintea şi dă-ţi seama ce va fi acea faţă care te tulbură, 
după moarte, adică, putreziciune, viermi şi rău mirositoare. Când 
mergi la fiecare pas şi călcătură de picior, aminteşte-ţi că în acest 
fel te apropii de mormânt. lar când vezi păsări zburătoare în 
văzduh ori ape curgătoare pe pământ, gândeşte-te că viaţa îţi 
zboară cu mare iuţeală şi ajunge la sfârşitul ei. 

Iarna, când se ridică vânturi mari ori vara fulgere şi tunete, 
adu-ţi aminte de ziua cea înfricoşată a judecății. Pleacă-ți 
genunchii, roagă-te lui Dumnezeu să-ţi dea har şi timp a te pregăti 
bine ca să stai cu îndrăzneală înaintea Slavei Celui Preaînalt. 

De asemenea dacă se abat asupra ta diferite nenorociri, 
exercitează astfel: când, de pildă, eşti strâmtorat de vreo durere 
ori tristeţe, sau suferi căldura, frigul ori altceva, înalţă-ţi mintea la 
Voința lui Dumnezeu, care a socotit că ţi-e folositor să suferi atunci 
şi în astfel de măsură acea boală şi amărăciune; bucură-te de 
aceasta pentru dragostea ce o are Dumnezeu faţă de tine şi de 
prilejul oferit a-l sluji în toate aceste lucruri care-l sunt foarte 
plăcute. Zi în inima ta: „lată asupra mea împlinirea Voinţei 
Dumnezeului meu, Care din veac a rânduit cu dragoste să sufăr 
aceasta. Totdeauna fie binecuvântat preabunul meu Stăpân”. Iar 
când îţi vine în minte vreun gând bun, întoarce-te la Dumnezeu, 
recunoaşte că de la El a venit şi mulţumeşte-l. 

Când citeşti, socoteşte că, sub acele cuvinte, vezi pe 
Dumnezeu şi primeşte-le ca venite din gura Lui dumnezeiască, 
când vezi că apune soarele şi vine noaptea, întristează-te şi roagă 
pe Dumnezeu să nu cazi în întunericul cel veşnic. 

Iar dacă vezi Crucea, adu-ţi aminte că ea e semnul şi steagul 
oştii şi al războiului tău. De te vei depărta de ea, vei cădea în 
mâinile vrăjmaşilor; iar de îi vei urma, vei ajunge la ceruri, 
încărcat cu glorioase trofee. 

Când vezi icoana Maicii Domnului, întoarce-ţi inima la Dânsa 
ceea ce împărăţeşte în rai şi mulţumeşte-I, fiindcă a stat gata 
totdeauna la Voința Dumnezeului tău, pentru că a născut, a alăptat 


şi a hrănit pe Mântuitorul lumii şi fiindcă niciodată nu ne refuză, în 
războiul nevăzut, ocrotirea şi ajutorul Ei. 

Pune înaintea minţii tale chipurile Sfinţilor şi cugetă că ai 
atâţia aliaţi şi mijlocitori către Dumnezeu. Ei se roagă pentru tine. 
Işi aruncă cu bărbăţie suliţele, aleargă, ţi-au deschis calea, pe care 
umblând, vei fi şi tu încununat cu dânşii într-o mărire veşnică. 

Între celelalte gânduri evlavioase când vezi bisericile, 
socoteşte că şi sufletul tău este o biserică a lui Dumnezeu: „Noi 
suntem templul Dumnezeului Celui viu” (2 Cor. 6, 16). Se cuvine 
să-ţi păzeşti sufletul curat şi fără vicleşug. 

lar auzind în fiecare clipă felicitările îngerului, aduse 
Născătoarei de Dumnezeu, astfel meditează: 

1. Mulţumeşte lui Dumnezeu pentru acea vestire trimisă din 
Ceruri pe pământ, care a pus începutul mântuirii noastre; 

2. Bucură-te cu Pururea Fecioara Maria de marea slavă la 
care s-a ridicat pentru excepţionala şi adânca Ei smerenie; 

3. Roagă-te cu Ea şi cu Arhanghelul Gavriil dumnezeiescului 
Prunc, care atunci îndată S-a zămislit în preasfântul ei pântece; 
lucru ce se cade a-l face de trei ori în fiecare zi, seara, dimineaţa şi 
la amiază. 

Iar Joi seara meditează la mâhnirile Maicii Domnului pentru 
sudoarea însângerată ce a curs de la Iubitul Ei Fiu, în Grădină, 
unde se ruga, când au venit ostaşii cu Iuda şi L-au prins. 
Meditează şi la întristarea ce a avut-o toată acea noapte Fiul Său. 
Vineri având în minte întristarea şi durerea ce a avut-o Ea, când 
Unicul Ei Fiu a stat în faţa lui Irod, pentru condamnarea la moarte, 
pentru purtarea Crucii. Pătimeşte, iubite frate, împreună cu 
Dânsa. De la amiază până Sâmbătă, aminteşte-ţi de sabia durerii 
ce a străpuns inima Unei astfel de preavrednicie Doamne, de 
răstignirea şi moartea unicului Ei Fiu, de cruda împungere în 
siluita Lui coastă, de îngroparea Lui, şi de celelalte. 

În scurt, totdeauna cu pază şi atent în cârmuirea simţirilor 
tale; în orice ţi se întâmplă, bucurie ori întristare, gata a înainta 
ori a te retrage, nu din dragostea sau ura pământească, ci numai 
din ascultarea Voinţei lui Dumnezeu. Primeşte-le ori fugi de ele 
după cum e Voia lui Dumnezeu. 

Află, deci, că ţi-am arătat aceste feluri de a cârmui 
sentimentele tale nu ca să te ocupi totdeauna de ele, pentru că eşti 
dator totdeauna a avea mintea adunată în inimă, ca să stai 
împreună cu Domnul tău, Cel ce doreşti să te supraveghezi şi să 
învingi pe vrăjmaşii şi patimile tale, cu fapte neîntrerupte, după 
cum ţi-am spus în cap. 13; însă ţi le-am lămurit ca să ştii a te 
conduce când va fi nevoie. 

Deprinde-te a tăcea, chiar acolo unde nu-i rău să vorbeşti, ca 


să câştigi deprinderea. Numai să nu fie tăcerea ta pricină de 
vătămare duhovnicească, ţie ori celorlalţi. Ia seama a sta departe 
de sfaturile oamenilor, fiindcă în locul oamenilor vei avea tovarăşi 
pe îngeri, pe Sfinţi şi pe Dumnezeu. 

În fine, aminteşte-ţi de războiul ce-l ai în mâini. Dacă vei 
vedea câtă luptă ai să depui într-însul, desigur vei pierde pofta a 
vorbi ceva de prisos. 


Cap. XXIV. 
Cum se cuvine a ne conduce limba 


Cea mai mare trebuinţă este a şti să-ţi cârmuieşti limba cum 
se cuvine şi s-o înfrânezi. Pentru că oricine o lasă slobodă să 
vorbească de cele ce aduc plăcere simţurilor. 

Foarte adeseori multa vorbire vine din mândrie. Din aceasta 
părându-ni-se că ştim multe şi fiind mulţumiţi de părerile noastre, 
ne silim cu multe reflecţii şi cuvinte meşteşugite să impunem 
opinia noastră, inimilor celorlalţi, ca să le apărem ca învăţători. 

Le arătăm astfel de mândrie ca şi cum ei ar avea nevoie să 
înveţe de la noi. Acest orgoliu apare mai ales când îi învăţăm, fără 
ca ei să fi cerut acest lucru de mai înainte. 

Nu-i posibil a spune în câteva cuvinte câte răutăţi se nasc din 
multa vorbire. Vorba multă e mama lenei, baza ignoranței şi 
nebuniei, uşa clevetirii, sluga minciunilor şi răceala evlaviei 
fierbinţi. Vorbele multe întărâtă şi întăresc patimile, şi dintr-însele 
se porneşte apoi limba cu o mare uşurinţă spre vorbire nechibzuit! 
De aceea, Sf. Apostol Iacov, voind să arate, cât de greu este unui 
om să nu greşească în cuvintele rostite, zice că aceasta e posibil 
numai bărbaţilor desăvârşiţi: „Dacă nu greşeşte cineva în cuvânt, 
acela este bărbat desăvârşit, în stare a-şi înfrâna tot trupul” (3, 2). 

Fiindcă limba îndată ce începe a vorbi, aleargă ca un cal fără 
frâu şi nu vorbeşte numai cele bune şi cuviincioase, ci şi cele rele. 
De aceea acelaşi apostol o numeşte: „rău fără astâmpăr, plină de 
venin aducător de moarte” (v. 8); iar Solomon în acelaşi fel a zis că 
„din multă vorbire nu vei scăpa de păcat” (Prov. 10, 2). 

Şi ca să spunem în general: Cel ce vorbeşte mult, dă a se 
înţelege că-i ignorant: „Cel nebun înmulţeşte cuvinte” (Ecles. 10, 
14). 

Cu cel ce nu te ascultă cu poftă, nu te întinde la convorbiri 
lungi ca să nu-l dezguşti şi să nu-l faci a te uri, cum e scris: „Cel ce 
înmulţeşte cuvinte va fi urât” (Sirah. 20, 7). 

Nu vorbi aspru şi cu glas tare, pentru că amândouă sunt 


foarte urâte şi produc suspiciunea că eşti gol şi prezumţios. Nu 
vorbi de tine, de afacerile tale ori de relaţiile tale, decât la mare 
trebuinţă; iar atunci, cât mai scurt şi mai concis posibil. Dacă ţi se 
pare că alţii vorbesc de dânşii prea mult, nu te sili a-i imita, chiar 
presupunând că cuvintele lor ar fi smerite. 

Vorbeşte cât mai puţin de aproapele tău şi cele ce-l privesc pe 
dânsul, acolo şi când este nevoie pentru binele lui“. 

Despre Dumnezeu vorbeşte cu toată înclinarea ta! Mai ales 
de dragostea şi bunătatea Lui! Dar cu frică, având în vedere că şi 
atunci poţi cădea în greşeală. De aceea, să preferi a asculta când 
alţii vorbesc despre acestea, păzind cuvintele lor în cele mai 
dinăuntru ale inimii. 

Iar despre celelalte când vorbesc, glasul lor numai să atingă 
auzul tău, dar mintea să stea ridicată la Dumnezeu. 

Chiar când e nevoie să asculţi pe cel ce vorbeşte ca să-l 
înţelegi şi să-i răspunzi, ridică-ţi mintea la cer, unde locuieşte 
Dumnezeul tău: cugetă la înălţimea Lui şi gândeşte-te că vede 
totdeauna nimicnicia ta. 

Cercetează bine toate lucrurile care-ţi vin în inimă a le vorbi, 
înainte ca ele să treacă pe limbă şi vei afla multe care e mai bine 
să nu le dai drumul din gură. 

Dar în legătură cu aceasta să ştii că, chiar din cele ce ţi se 
par bune de spus, sunt multe care e mai bine a le îngropa în 
tăcere. De aceasta îţi vei da seama după ce va trece acea 
convorbire. 

Tăcerea e o mare împuternicire a războiului nevăzut şi o 
durabilă nădejde de biruinţă. Ea este foarte iubită de cel ce nu se 
bizuie pe sine, ci se încrede în Dumnezeu. Ea este o păstrătoare de 
sfinţită rugăciune şi un minunat ajutor în practicarea virtuţilort?. 


4 Când vorbeşti adu-ţi aminte să păzeşti porunca Sf. Talasie: „alege 
din cele cinci feluri de vorbire numai trei. De al patrulea nu te folosi des, 
iar de al cincilea fugi” (Filoc. p. 460). 

Cele trei feluri de vorbire, după Nicolae Kataschepinos, sunt: „da”, 
„nu” şi „desigur”. Al patrulea este „îndoiala“, iar al cincilea „obscurul”. 
Vorbeşte despre lucrurile ce ştii că sunt adevărate ori neadevărate, 
evidente (clare), iar despre cele dubioase şi necunoscute nu vorbi. Ori, 
cum spune Vlemide în Logica lui, sunt cinci feluri de cuvinte: numire, 
când numim pe cineva, întrebare, cu care întrebăm; rugare, cu care ne 
rugăm; hotărâtor, când hotărâm şi vorbim în mod sigur şi poruncire, când 
poruncim în chip autoritar. 

Foloseşte în vorbirea ta numai primele trei, iar modul hotărâtor şi 
poruncitor să nu-l foloseşti. 

15 De aceea Ava Isac în cuvântul al treilea zice că „tăcerea-i ajutătoare 
în lucrurile bune”, „mai înaltă decât toate lucrurile vieţii monahale” (Cuv. 
34, p. 220) şi „taină a veacului ce va veni”, (Scris. 3, p. 528); iar marele 


Tăcerea mai este şi un semn de înţelepciune. Pentru că deşi 
cineva tace, neavând cuvânt a spune: „tace fiindcă n-are nimic de 
răspuns” (Sirah 20, 5), iar altul aşteaptă vremea potrivită să 
răspundă: „el tace fiindcă cunoaşte vremea” potrivită; iar altul 
pentru alte pricini6. 

Dar în genere, totdeauna cel ce tace arată că e prudent şi 
înţelept: „Cel ce tace se află înţelept” (Sirah, 20,4). 

Ca să te deprinzi a tăcea, socoteşte adesea pierderile şi 
pericolele provenite din vorbărie, şi în acelaşi timp marile bunătăţi 
ale tăcerii. Urmează şi cele trei căi descrise în cele trei capitole 
precedente, adică: să urci de la lucrurile sensibile la contemplarea 
lui Dumnezeu, a Cuvântului celui întrupat şi la împodobirea 
caracterului. 

Acestea pot fi folosite de cei ce au discernământul cunoaşterii 
şi puterea cugetării a-şi ocârmui simţurile cu acestea, dar cei ce n- 
au această cunoştinţă şi putere pot a-şi dirija simţirile într-alt fel, 
adică simțind cu toată puterea lor din toate aceste lucruri 
sensibile, care pot vătăma sufletul. 

A. De aceea, dragă frate, se cuvine a-ţi păzi cu mare băgare 
de seamă ochii şi a nu-i lăsa să se întindă la feţele oamenilor, 
frumoase ori urâte, ale bărbaţilor ori ale tinerilor şi fără barbă sau 
la goliciunea trupurilor străine ori a trupului tău. Fiindcă dintr-o 
astfel de curiozitate şi privire emotivă, inima naşte plăcerea, pofta 
preacurviei şi sodomiei. 

Cum a zis Domnul: „Oricine se uită la femeie, poftind-o, a şi 
preacurvit cu ea în inima sa” (Mat. 5, 38); iar un oarecare înţelept 
a spus: „Din vedere se naşte iubire”. De aceea Solomon 


Varsanufie zice că tăcerea în cunoştinţă este mai înaltă chiar decât 
Teologia. 

46 Ava [Isac zice că pentru trei pricini tace cineva: pentru slava 
oamenilor, pentru fierbinţeală şi râvnă, fapte bune sau pentru că are 
convorbire tainică cu Dumnezeu şi de aceea mintea este atrasă la tăcere 
(Cuv. 26, p. 171). 

47 Tot astfel se vede şi din pildele Sf. Scripturi. Pentru că fiii lui 
Dumnezeu, adică ai lui Set şi Enos, când au văzul pe fiicele oamenilor, ale 
strănepoţilor lui Cain, că sunt frumoase, le-au luat de femei şi le-au 
corupt şi din aceasta a urmat potopul peste toată lumea (Fac. 6). 

Sihem, fiul lui Emor din Sikina fiindcă a văzut pe Dina, fiica lui Iacov, 
s-a îndrăgit de ea şi a corupt-o şi din acest fapt s-a făcut acel prăpăd din 
Sikina, de la om până la animal; (Fac. 34). Samson a văzut femei atât în 
Tamnata, cât şi în Gaza, le-a iubit şi a dormit cu ele (Jud. 14); Regele 
David a văzul pe Barşeba scăldându-se, a îndrăgit-o şi a preacurvit cu 
dânsa (2 Reg. = 2 Sam. 11, 2); iar cei doi bătrâni şi judecători ai 
poporului au văzut pe Suzana şi au poftit-o (Sus. 9) şi multe alte exemple 
de acest fel. 


porunceşte să nu fim robiţi de ochii noştri, nici cuceriţi de plăcerea 
frumuseţii. „Fiule, să nu-ţi biruiască inima frumuseţea ei şi să nu le 
seducă prin ochii ei”. (Prov. 6, 25). 

Pe lângă aceasta fereşte-te a nu iscodi cu privirea 
mâncărurile şi băuturile alese. Adu-ţi aminte că strămoaşa noastră 
Eva pentru că a văzut fructul pomului oprit în Rai, l-a poftit, l-a 
mâncat şi astfel a murit. Nu căuta cu dulceaţă la hainele frumoase, 
la bani, la argint ori la gloriile măreţe ale lumii. la seama bine să 
nu treacă de la ochi la sufletul tău patima iubirii de mărire şi de 
bani. Pentru că e scris: „Intoarce ochii mei de la priveliştea celor 
deşarte şi mă viază după cuvântul tău” (Ps. 119, 37). 

Şi, în genere vorbind, păzeşte-ţi privirea de dansuri, jocuri, 
mese, banchete, discuţii, lupte, alergări şi tot felul de lucruri 
dezordonate şi necuviincioase iubite de lumea nebună şi oprite de 
Legea lui Dumnezeu. 

Fugi şi închide ochii de la ele, ca să nu-ţi umpli inima şi 
imaginaţia cu patimi şi închipuiri urâte şi să ridici nouă tulburare 
asupră-ţi, părăsind lupta ce ai a duce cu pasiunile vechi. Să iubeşti 
a vedea Biserici, sfinte icoane, cărţi sfinte, cimitire, morminte şi 
toate cele cinstite a căror vedere îţi foloseşte. 

B. Se cuvine a-ţi păzi auzul. Întâi, să n-auzi cuvinte urâte şi 
exotice, cântece şi instrumente muzicale, de care se îndulceşte 
sufletul şi inima se aprinde de pofta trupească. Fiindcă e scris: 
„Depărtează de la tine cuvintele de ocară” (Prov. 27, 1). Al doilea, 
evită a auzi glumele şi cuvintele de râs, cum sunt îndeosebi 
basmele, fabulele şi diferite închipuiri ale lumii, veselindu-te şi 
delectându-le într-însele. Fiindcă nu-i permis creştinului s-asculte 
cu bucurie acestea, ci celor stricaţi, de care spune Sf. Pavel: 
„Dornici să-şi gâdile auzul îşi vor grămădi învăţători după poftele 
lor, şi-şi vor întoarce urechile de la adevăr şi se vor îndrepta către 
basme” (2 Tim. 4, 3—4). 

Al treilea, să nu asculţi cu plăcere osândirile şi clevetirile 
făcute de unii aproapelui lor, ci, dacă poţi opreşte-le, iar de nu, să 
nu stai a le auzi, pentru că Sf. Vasile cel Mare consideră vrednici 
de afurisenie atât pe cei ce osândesc, cât şi pe cei ce stau şi 
ascultă clevetirile: „Oricine va cleveti pe cineva sau auzind pe cel 
ce cleveteşte de nu-l ceartă, cu acela împreună să fie afurisit” 
(Certările cele nescrise). 

Al patrulea, fereşte-te a auzi cuvinte banale, deşarte şi bârfiri, 
cu care se ocupă multă lume, fiindcă e scris: „Nu primi mărturie 
deşartă” (leşire 23, 1) şi Solomon zice: „Depărtează de la tine 
cuvântul deşert, pe care-l vor rosti, oamenii vor da socoteală în 
ziua judecății” (Mt. 12, 36). 

Şi, în scurt vorbind, păzeşte-te a auzi toate acele cuvinte şi 


graiuri care-ţi pot vătăma sufletul; mai ales momirile amăgitorilor 
şi laudele de care Isaia zice: „O, poporul meu, cei ce vă laudă vă 
amăgesc” (3, 11). 

Ci să iubeşti a auzi dumnezeieştile cuvinte, sfinţitele versuri, 
melodii şi cântări şi toate cele cinstite, sfinte, înțelepte şi 
folositoare sufletului. 

Să-ţi placă mai ales a auzi necinstirile şi insultele ce ţi le fac 
alţii. 

C. Păzeşte-ţi mirosul de mirodenii şi de orice aromate 
mirositoare. Să nu le porţi cu tine, să nu te ungi cu ele şi să nu le 
miroşi cu poftă. Pentru că toate aceste sunt ale femeilor necinstite, 
iar nu ale omului înţelept. Ele slăbesc bărbăţia sufletului, 
prăvălindu-l în patimi şi pofte desfrânate şi aduc asupra celor ce le 
folosesc blestemele proroceşti care zic: „Şi va fi în loc de miros 
urâciune” (Isaia, 3, 24); „Vai de cei ce se ung cu mirurile cele mai 
alese” (Amos, 6, 6). 

D.Păzeşte-ţi gustul şi pântecele să nu cadă rob bucatelor 
grase, delicioase şi variate, nici băuturilor dulci şi aromate. Pentru 
că aceste mese luxuriante, înainte a le dobândi, te pot duce la furt, 
minciuni, momeli şi în alte patimi robitoare; iar după ce le vei 
câştiga te vor arunca în gropile dulceţurilor trupeşti, în poftele 
animalice, care lucrează în pântece şi vor aduce asupra-ţi acele 
blesteme profetice ale lui Amos: „Vai celor ce mănâncă iezi din 
turme şi viței sugători din mijlocul cirezilor” (6, 4). 

E. Să te fereşti a pune mâna nu numai pe trup străin, de 
bărbat ori de femeie, bătrân sau tânăr, dar nici pe trupul tău. Mai 
ales de părţile ascunse să nu te atingi decât în caz de trebuinţă. 
Căci pe cât de groasă este această simţire a pipăitului, pe atât mai 
simţitoare şi mai vie aprinde pasiunile cărnii şi-l duce pe om până 
la săvârşirea păcatului. 

Toate celelalte simţuri servesc pipăitului, iar păcatul, într-o 
oarecare măsură, lucrează de departe. Dar când cineva ajunge la 
pipăit, adică va ajunge şi să apuce, mai greu se poate abţine a nu 
săvârşi păcatul. 

La pipăit duce şi împodobitul capului, trupului şi picioarelor. 

De aceea păzeşte-te a-ţi împodobi trupul cu haine moi, 
multicolorate şi strălucitoare, sau a-ţi pune pe cap acoperământ 
preţios ori să te încalţi cu încălţăminte scumpă. Acestea se 
potrivesc, dar pentru oameni sunt necuviincioase. Poartă numai 
cele cuviincioase, modeste şi smerite după cum cere frigul iernii, 
căldura verii, pentru apărarea corpului, ca să nu auzi şi tu cea 
auzit bogatul îmbrăcat în porfiră şi vison: „Fiule, adu-ţi aminte că 
ai primit cele bune ale tale în viaţa ta şi Lazăr, aşijderea, pe cele 
rele; ci acum, aici el se mângâie, iar tu te chinuieşti” (Lc. 16, 25). 


Ia seama să nu vină peste tine blestemul lui /ezechiel. „Îşi vor lua 
mitrele de pe capetele lor şi se vor dezbrăca de haina lor pestriță” 
(26, 16). 

Tot la pipăit duc şi celelalte îngăduinţe ale trupului, cum 
sunt: împodobirea părului şi bărbii, spălatul des, casele strălucite 
şi scumpe, aşternuturile preţioase şi moi, şi scaunele. 

De toate fereşte-te ca de ceva vătămător întregii tale 
înţelepciuni, ameninţător de patimi trupeşti şi ca să nu moşteneşti 
compătimirea lui Amos ce zice: „Vai celor ce dorm pe paturi de 
elefant şi se răsfaţă pe aşternuturile lor” (6, 4). 

Cele ce ţi-am spus până acum sunt ale pământului pe care 
iscoditorul şarpe a fost condamnat a-l mânca. Sunt materia şi 
hrana tuturor pasiunilor cărnii. De aceea, de nu le vei lua în seamă 
ca nişte lucruri mici, ci vei duce lupta cu bărbăţie şi nu le vei lăsa 
să intre în sufletul tău şi în inima ta, te încredinţez că repede 
diavolul nefiind hrănit de tine te va lăsa în pace şi în curând vei fi 
un minunat biruitor în acest război nevăzut. Căci în Iov e scris că 
furnico-leul (adică diavolul) s-a distrus şi a pierit, fiindcă n-avea 
hrană: „furnico-leul (anti-leul) a pierit neavând mâncare”*5. 


Cap. XXV. 
Cum să disciplinăm imaginaţia şi memoria 


După ce am vorbit de corectarea simţurilor noastre, urmează 
a vorbi aici şi cum să corectăm imaginaţia şi memoria noastră; 
căci, după socoteala aproape a tuturor filosofilor, fantezia şi 
memoria nu-s altceva decât o impresie a tuturor lucrurilor 
sensibile ce le-am văzut, auzit, mirosit, gustat şi pipăit. 

Şi ca să spun în scurt, imaginaţia şi memoria sunt o comună 
percepţie internă care închipuie şi aminteşte tot ceea ce cele cinci 
simţuri ale noastre din afară au ajuns a le percepe. Întrucâtva 
simţirea, adică şi cele simţite, se aseamănă cu pecetea, iar 
imaginaţia cu imprimarea peceţii. 

Dar această fantezie şi memorie ni s-a dat după călcarea 
poruncii dumnezeieşti, ca să le putem folosi când simţurile din 
afară sunt liniştite şi când nu mai avem înaintea noastră acele 


“Monahul Jovie în Miriobiblionul lui Fotie zice că cel rău e numit anti- 
leu (furnico-leu), pentru că începe întâi a arunca pe om în păcatele cele 
mici şi apoi în cele mari. Adică la început se arată neputincios şi mic, ca o 
furnică, iar pe urmă se arată asupra păcătosului ca un leu curajos şi 
mare. 


lucruri care au trecut din simţuri şi s-au imprimat în memorie ori 
în imaginaţie. E imposibil să avem totdeauna prezente toate 
lucrurile ce le-am văzut, auzit, mirosit, gustat, pipăit şi de aceea 
readucem înaintea noastră, cu închipuirea şi memoria care le au 
imprimate într-însele şi astfel vorbim despre ele şi cugetăm ca şi 
cum ar fi de faţă. 

De exemplu: Te-ai dus odată şi ai văzut Smirna, apoi ai plecat 
de acolo. Cu simţul ochilor din afară n-o mai vezi, dar cu simţirea 
internă, adică cu memoria şi fantezia, ori de câte ori ai dori, poţi 
să-ţi reprezinţi Smirna şi s-o vezi ca şi cum ar fi prezentă cu 
aceeaşi formă distanţă, loc şi topografie ce are. 

Şi doar nu că te duci atunci şi vezi Smirna (cum cred unii 
neînvăţaţi), ci vezi chipul Smirnei care s-a întipărit în imaginaţia şi 
memoria ta. Această imaginare a lucrurilor externe ne supără şi în 
timpul somnului, ne face să vedem multe şi diferite vise, în care ia 
seama să nu crezi niciodată. 

Această imaginaţie este o impresie iraţională şi aproape 
informă a celor cinci simţuri şi îşi imaginează lucrurile văzute în 
forma, chipul, culoarea, după cum am spus, de aceea ia seama la 
cele de mai jos. 

A.Să ştii că după cum Dumnezeu este în afară de toate 
simţurile şi lucrurile ce se simt, afară de orice formă culoare, 
distanţă şi loc, ca o fiinţă fără formă, neînchipuită, fiind 
pretutindeni şi mai presus de orice, — tot astfel este dincolo de 
orice închipuire, în afară de orice imaginaţie. Prin urmare, să ştii 
că fantezia e o putere sufletească incapabilă a se uni cu Dumnezeu 
din cauza unor astfel de neajunsuri ale ei+%. 

B. Al doilea, află că cel ce a fost Lucifer, (luceafărul) întâiul 
între îngeri, la început fiind mai înalt decât imaginaţia iraţională şi 
în afară de orice formă, chip, simţire, cu minte raţională, 
imaterială, fără formă şi fără trup, mai apoi imaginându-şi şi 
socotindu-şi mintea egală cu Dumnezeu a căzut, după cum 
gândesc mulţi teologi, în această mult divizată, grosolană şi 
multiformă imaginaţie. Astfel, din înger fără formă, impasibil şi 
imaterial a devenit diavol, oarecum material, în multe forme şi 
pătimaş”. 


19 Vezi Filocalia, p. 1669, unde-i zis că: „Nicio imaginaţie nu poate 
cuprinde pe Dumnezeu. Fiindcă El este şi stă absolut mai presus de orice 
gândire.” 

5 Grigore Sinaitul astfel scrie despre diavoli: „Fiind raţionali la 
început, şi din imaterialitatea şi fineţea aceea căzând, fiecare a dobândit 
o materialitate groasă, întunecându-se după rânduială şi activitate în 
acţiunea în care au fost calificaţi”. (Filocalia, c. 123, p. 8, 9); iar mai jos 
zice: „S-au făcut materiali prin deprinderile patimilor materiale” (adică 


De aceea e numit de dumnezeieştii Părinţi un pictor a toate, 
imitator şi şarpe cu multe chipuri, mâncător al pământului 
pasiunilor, nălucire, şi alte nume de acest fel”. 

Iar Dumnezeu Însuşi îl arată ca un dragon întrupat cu coadă, 
vine, coaste, spate, nas, ochi, gură, buze, piele, carne şi alte 
organe. Deci, învaţă din acestea, iubite, că diferite forme ale 
imaginaţiei, după cum sunt o invenţie şi născocire a diavolului, tot 
astfel îi sunt foarte dorite lui. Pentru că după unii sfinţi”? 
imaginaţia e podul pe care trec demonii ucigători şi se amestecă în 
suflet şi astfel îl fac loc de gânduri rele, urâte, de ocară şi al 
tuturor patimilor necurate, sufleteşti şi trupeşti. 

C. Al treilea, să ştii că după concepţia marelui teolog, Sf. 
Maxim, Adam a fost creat fără imaginaţie. Mintea lui era curată, 
uniformă, statornică, în aceeaşi activitate. De aceea nu-şi închipuia 
nimic, nici nu se robea simţurilor şi formelor lucrurilor ce decad 
sub simţuri. Ci fără a întrebuința puterea inferioară a fanteziei, a- 
şi imagina forme, culori, chipuri şi distanţe, el privea cu puterea 
superioară a sufletului, care-i intelectual, cuvintele imateriale, 
limpezi şi spirituale”. 

Oh! Dar diavolul cel ucigător de oameni, a făcut ca, după cum 
el a căzut prin închipuire, tot astfel şi Adam să-şi întortocheze 
mintea socotindu-se ca Dumnezeu şi prin această închipuire să 
cadă. Astfel din acea viaţă raţională, îngerească, uniformă, unitară 
şi statornică a fost aruncat de diavol în imaginaţia perceptibilă, 
multilaterală şi nestatornică şi în starea animalelor iraționale. 
Pentru că închipuirea e o însuşire a animalelor iraționale, iar nu a 
celor raţionali. 

Omul odată căzut într-o astfel de stare, cine poate spune în 
câte patimi, răutăţi şi greşeli, n-a fost aruncat prin imaginaţie? 


dracii). (Filocalia, p. 1068). 

51 Vezi cap. 40 şi 41 din Iov. 

52 Vezi Filocalia p. 1068, cap. 64 al lui Calist şi Ignatie Hantopoale. 

53 De aceea şi Noul Adam, Domnul nostru lisus Hristos, deşi avea 
filosofie naturală şi cunoaşterea lucrurilor existente (vezi cap. 52), totuşi 
n-avea această patimă a imaginaţiei care înfăşoară lucrurile simţite, ci 
avea o putere lăuntrică ce se pune peste cele imateriale, cum cred unii 
Teologi. Deci, teologul Grigore Coressie într-una din problemele teologice 
şi în soluţiile teologice despre Economia Întrupării, zice: „Domnul era 
înzestrat cu o cunoaştere infuză, care era totdeauna activă în Hristos şi 
nu putea fi întreruptă de nimic, nici somnul (visele), nici alte cauze ce vin 
asupra celorlalţi oameni, pentru că mintea lui Hristos nu depindea de 
imagini. Aceasta e argumentată şi de Teofilact al Bulgariei, în a patra 
tâlcuire la Sf. Evanghelie a lui Luca, unde zice: „Domnul nu Şi-a închipuit 
Împărăţia lui Dumnezeu, care în închipuire Îi fusese arătată de diavol”. 


A umplut etica filosofică cu diferite amăgiriř* şi fizica a 
umplut-o cu multe opinii neadevărate, iar teologia cu dogme false. 

Căci mulţi vechi şi noi, dorind să vorbească de Dumnezeu şi 
să-L privească, să se ocupe îndeosebi de adevărurile înalte, 
adevărate şi neimaginate ale lui Dumnezeu, unde slujeşte puterea 
cea mai înaltă a sufletului — mintea, chiar înainte de a-şi curăța 
mintea de formele pătimaşe şi feluritele închipuiri ale lucrurilor ce 
se simt, în locul adevărului au găsit minciuna. Răul cel mare este 
că au îmbrăţişat această minciună şi o ţin de adevăr. În loc de 
teologi apar ca nişte fantasmagorişti, bazându-se pe iscusinţa 
minţii, cum zice Apostolul. 

Deci, frate, de doreşti a te elibera degrabă de aceste răutăţi şi 
pasiuni, de voieşti a fugi de diferite curse şi meşteşugiri ale 
diavolului şi de iubeşti a te uni cu Dumnezeu şi a dobândi 
dumnezeiască luminare, luptă, bate război din toate puterile tale, 
a-ţi goli mintea de orice formă, culoare şi distanţă. In scurt, de 
orice imaginaţie şi aducere aminte a lucrurilor bune ori rele, 
pentru că toate sunt nişte necurăţii şi întinăciuni care întunecă 
curăţenia, noblețea şi strălucirea minţii. 

Nu-i nicio patimă trupească sau sufletească care să poată 
veni în minte pe altă cale decât prin închipuirea celor simțite”. 

Sârguieşte-te, deci, a-ţi păstra mintea curată, fără forme, 
culori, distanţe, şi orice fantezie, cum a creat-o Dumnezeu. 

Dar aceasta nu se poate face altfel decât prin întoarcerea şi 
adunarea ei în locul cel strâmt al inimii şi al întregului om lăuntric. 
Şi obişnuit a rămâne, uneori să se roage cu jale zicând: „Doamne 
lisuse Hristoase, Fiul lui Dumnezeu, miluieşte-mă pe mine, 
păcătosul”. Să ia seama numai la cuvintele acestei rugăciuni (cum 
îţi voi spune în cap. 26). 

lar alteori, privindu-se înţelege pe Dumnezeu? şi se 


5 Vezi sfârşitul acestui capitol. 

5 Pentru că chiar dacă cineva ar fi ispitit de vreo fată frumoasă, totuşi 
de va lupta şi nu-şi va imagina în fantezia lui chipul acelei fiinţe, 
adâncindu-şi mintea în inimă, scapă de uneltirea amăgitoare a gândurilor, 
de luptă, învoire şi nu cade în păcat. De aceea Grigore Teologul zice: „M- 
a răpit vederea, dar m-am ţinut”. N-am ridicat idolul păcatului. „Idol a 
stat înainte-mi, totuşi am scăpat de ispită”. Imaginaţia şi memoria sunt 
treptele înşelăciunii vrăjmaşului. Dar mai ales imaginaţia. Într-însa este 
orice păcat. 

5 De aceea Sf. Vasile cel Mare zice că atunci când mintea nu se 
împrăştie la lucrurile din afară şi nu se risipeşte în lumea simţurilor, se 
întoarce în sine şi se înalţă la înţelegerea lui Dumnezeu. „Mintea 
neîmprăştiată la cele din afară, nici revărsată în organele simţurilor, se 
întoarce către sine şi prin sine se ridică la înţelegerea lui Dumnezeu” 
(Epist. I). 


odihneşte. Această funcţiune se numeşte circulară” şi 
nerătăcitoare. 

Fiindcă, cum spun naturaliştii, după cum şarpele când voieşte 
să-şi lepede pielea veche se duce şi trece printr-un loc strâmt, tot 
astfel mintea, prin locul strâmt, al inimii şi al rugăciunii mintale 
din inimă, se strecoară de imaginaţie, devine clară, curată, 
strălucită, capabilă a se uni cu Dumnezeu, prin asemănarea ce o 
are cu El. Şi iar, cu cât apa curge prin locuri mai strâmte, pe atât 
se limpezeşte şi devine mai puternică, în stare a se sui la înălţime, 
tot astfel mintea, îndeletnicindu-se cu cugetarea şi meditaţia 
strâmtă şi stăpânită a inimii şi în observarea de sine, pe atât se 
ascute şi devine mai pătrunzătoare, superioară oricărei pasiuni şi 
năvălirii gândurilor, oricăror forme şi chipuri nu numai simţite — 
exterioare, ci şi inteligibile, fiindcă toate acestea rămân afară şi nu 
pot pătrunde înăuntrus?. 

lar dacă vreodată mintea s-ar revărsa peste lucrurile din 
afară şi închipuirile lumii, reîntoarce-o în cămara inimii până la 
obişnuinţă. 

Această primă şi principală cale prin care se cuvine a activa 
totdeauna, a corecta, iubite, imaginaţia şi memoria. Dar ce zic să 
corectezi? Să smulgi chiar din rădăcini preconcepţiile şi idolii ei. E 


5 După Dionisie Areopagitul sufletul are trei mişcări: a) circulară, 
când sufletul se întoarce de la cele din afară în sine însuşi şi recules se 
uneşte cu puterile cele singuratice şi îngereşti, încât se uneşte cu 
bunătatea cea fără început şi fără sfârşit, adică Dumnezeu; b) spirituală, 
care provine din mişcarea sufletului către cunoaşterea lui Dumnezeu, nu 
numai mintal, singuratic şi neschimbabil, ci şi schimbabil, trecând de la o 
gândire la alta, amestecându-i-se oarecum funcțiunile din cauza mişcării 
circulare şi din cea dreaptă; c) dreaptă, când sufletul merge la privirea 
lucrurilor din jurul lui, externe şi simţite, ca, de la nişte chinuri multe şi 
felurite, să urce la contemplaţiile simple şi singuratice (De nom. div. c. 
IV). 

Prima se numeşte circulară, fiindcă după cum capetele cele două ale 
unei verigi de oţel s-ar uni prin îndoitură, tot astfel când puterea mintală 
şi de cunoaştere a sufletului, ce-i în creier ca într-un organ trupesc se 
uneşte cu esenţa gânditoare a sufletului, care se găseşte în cea mai 
adâncă parte a sufletului şi în cel mai curat spirit de acolo ca un 
instrument al său, cum zice Evanghelia şi cum afirmă Părinţii asceţi (vezi 
p. 95 din Filocalie); iar din unirea acestor două se face un cerc şi prin 
acesta mintea se uneşte cu harul dumnezeiesc ce se află în inima omului. 

58 Iar cu un exemplu mai plastic: după cum razele soarelui cu cât se 
depărtează de centrul şi mijlocul unei lentile care aprinde iasca, cu atât 
devin mai slabe şi mai puţin luminoase, şi cu cât se adună în centru pe 
atât devin mai puternice, dese, strălucite. Tot astfel mintea şi puterile 
necunoscute ale sufletului, cu cât se adună în centrul inimii, pe atât devin 
mai puternice şi mai strălucite. 


o metodă, pe cât de grea, pe atât de folositoare şi rodnică; pe cât 
de ostenitoare, pe atât e de greu de folosit (ca să nu zic şi greu de 
crezut) la mulţi, îndeosebi de filosofii noştri şi dascălii veacului 
nostru. Ei nu vor a se pleca învăţăturii Sf. Duh, a atâtor purtători 
de Dumnezeu Părinţi, care ne învaţă această cale, în cartea mai 
prețioasă decât orice piatră scumpă, a Filocaliei. Ei sunt într- 
adevăr lipsiţi de rodurile duhului ce le dobândesc mulţi neînvăţaţi 
şi necărturari, după cuvântul ce zice: „Că Dumnezeu a ascuns 
acestea de cei înţelepţi şi de cei pricepuţi şi le-a descoperit 
copiilor” (Lc. X, 21). 

Căci mulţi, întrucât nu cred în această lucrare mintală, nici 
nu pot înţelege folosul venit din aceasta, după cuvintele: „De nu 
veţi crede, nu veţi înţelege” (Isaia, 7, 9). 

2. Dacă observi că mintea se îngreunează şi nu mai poate 
rămâne în inimă şi în rugăciunea mintală care-i în inimă, foloseşte 
şi al doilea mijloc: adică las-o să iasă afară şi să se cufunde în 
meditații şi contemplaţii, în gânduri dumnezeieşti şi spirituale, 
cele din Sf. Scripturi şi cele din ştiinţele lumii, care obişnuit se 
numesc metafizice şi fără materie. 

Aceste gânduri duhovniceşti, fiind înrudite cu mintea prin 
subtilitatea şi imaterialitatea lor n-o lasă a se vulgariza, ci o întorc 
la loc în inimă şi iar o unesc cu pomenirea mintală a lui Dumnezeu. 
De aceea dumnezeiescul Maxim zice că, „Numai acţiunea nu poate 
face mintea impasibilă de nu-i vor urma multe şi diferite 
contemplaţii”. 

la aminte să nu te ocupi cu cuvintele trupurilor materiale şi 
ale vietăţilor, adică ceea ce numim fizice, fiind încă pătimaş. 
Pentru că mintea, nefiind liberă de imaginaţiile pasionante ale 
lucrurilor ce cad sub simţuri, până să ajungă la raţionamentele 
spirituale şi imateriale ce se află în trupuri şi în vietăţi, e robită 
numai de forma şi aparenţa externă şi satisfăcută de ea, câştigă 
opinii şi pasiuni false, cum zice Sf. Maxim, în loc de a afla 
impasibilitate şi adevăr, cum s-a întâmplat multor filosofi 
naturalişti. 

3. Pentru odihna şi bună stare a minţii tale, mai utilizează şi a 
treia metodă. Imaginează-ţi tainele Vieţii şi Patimii Domnului, 
Naşterea şi Peştera, Întâmpinarea în Biserică, Botezul în Iordan, 
Postirea de patruzeci de zile în pustie, Propovăduirea Evangheliei 
Lui, Minunile făcute, Schimbarea la faţă în Tabor, Spălarea 
picioarelor Ucenicilor, Darea Tainelor, Vânzarea, Patimile, Crucea, 
Îngroparea, Învierea, Înălţarea Lui, Chinurile de multe feluri ale 
Mucenicilor şi îndelungile vieţuiri în pustie ale Cuvioşilor. 

Tot astfel, pentru disciplinarea inimii şi pocăință, poţi să-ţi 
închipui taina şi ceasul îngrozitor al morţii tale, grozava zi a 


judecății, chinurile şi muncile veşnice, focul nestins, temniţele 
întunecoase şi de sub pământ, tartarul cel prea friguros, viermii 
care nu beau sânge, tovărăşia cu demonii, etc. 

Imaginează-ţi dobândirea bucuriei negrăite a drepţilor: 
Împărăţia cerească, Slava Veşnică, fericirea eternă, sufletul celor 
ce prăznuiesc, unirea cu Dumnezeu, cunoştinţa şi convieţuirea 
veşnică cu toţi Sfinţii”. 

Dar aceasta nu înseamnă să te ocupi totdeauna de ele, ci 
foloseşte-le numai uneori şi ocazional, când ţi se va îngreuna 
mintea, ca iar să se întoarcă la inimă şi acolo vom putea lucra 
împotriva imaginaţiei prin această frumoasă aducere aminte de 
Dumnezeu. Pentru că, după cum toate vietăţile purtătoare de case 
(ex. melcul şi broasca ţestoasă) şi cele cu cojile tari, nu se 
odihnesc decât în cojile cu care sunt îmbrăcate, astfel mintea, în 
chip firesc, nu se odihneşte în altă parte decât în trupul ce-l 
poartă, în cămara inimii, în omul cel dinlăuntru. De acolo, ca dintr- 
un meterez, luptă cu gândurile, cu vrăjmaşii şi cu patimile ascunse 
acolo înăuntru, deşi cei mai mulţi oameni nu ştiu acest lucru®®. Pe 


5 Frate, dacă cu astfel de gânduri şi meditații îţi vei zugravi hârtia 
imaginaţiei, nu numai că vei scăpa de amintiri rele şi de cugete viclene, ci 
vei fi lăudat la arătare în ziua judecății. Sf. Vasilie, zice în Cuvântul 
despre feciorie, că orice om ce se găseşte în acest trup se aseamănă unui 
pictor care pictează o icoană în loc tainic. Şi când acest pictor scoate şi 
pune într-o galerie pictura lui, e lăudat de privitori, dacă pe dânsa a 
zugrăvit chipuri ale sfinţilor şi alte lucruri frumoase, vrednice de văzut. 
Dar dacă a pictat lucruri grozave, urâte şi necinstite, e blamat şi ocărât. 
Tot astfel orice om, când după moarte va sta în faţa judecății lui 
Dumnezeu, va fi lăudat şi fericit de Dumnezeu, de îngeri şi de Sfinţi, dacă 
şi-a împodobit mintea şi imaginaţia cu lucruri strălucite, dumnezeieşti şi 
spirituale. 

Dar, dimpotrivă dacă şi-a încărcat imaginaţia cu patimi necuviincioase, 
idoleşti şi nebune, va fi ruşinat şi condamnat. 

Sf. Grigorie al Tesalonicului se miră cum din lucrurile din afară, prin 
imaginaţie se produce în suflet sau o lumină raţională, dătătoare de viaţă 
veşnică, sau un gând muncitor şi întunecat. 

Domnul Însuşi ne spune că patimile şi gândurile sunt ascunse în 
inimă şi de acolo luptă cu noi: „Căci din inimă ies: gânduri rele, omoruri, 
preacurvii, curvii, furtişaguri, mărturii mincinoase, hule. Acestea sunt 
care spurcă pe om” (Mt. 15, 19). 

Că vrăjmaşii se ascund şi se află împrejurul inimii (după lucrare, nu 
după fiinţă, cum zice Grigorie al Tesalonicului în Duminica a patra a 
Postului mare) destul de clar ne mărturiseşte Sfântul Diadoh: „Inainte de 
botez Harul dumnezeiesc îndeamnă pe om la cele bune din afară, dar 
satana este încuibat în adâncul sufletului şi inimii. După ce însă omul este 
botezat, demonul iese afară din inimă, iar Harul intră în inimă” (Cap. 76, 
p. 224). 


lângă acestea te sfătuiesc să baţi război şi să te fereşti a nu lăsa 
imaginaţia şi memoria să-şi aducă aminte de toate cele văzute, 
auzite, mirosite, gustate şi pipăite; dar mai ales de cele necurate şi 
rele. 

Rațiunea şi experienţa spun că un om are mai mult a lupta cu 
imaginaţia şi memoria, decât cu perceperea actuală. Fiindcă, să 
presupunem o ipoteză, a vedea ori a nu vedea o faţă ispititoare e 
uşor şi nu cere mare război; dar după ce acea persoană a fost 
văzută, nu mai este uşor, ci e necesar războiul şi lupta hotărâtă ca 
să scoatem aducerea aminte a acestei persoane din închipuirea 
noastră. Adesea o singură privire pătimaşă şi curioasă ce am 
aruncat unei feţe frumoase se imprimă astfel de puternic în 
imaginaţia noastră, încât luptă cu noi patruzeci sau cincizeci de 
ani, uneori chiar până la o vârstă înaintată şi nu putem s-o ştergem 
din imaginaţia şi memoria noastră. 

Lucrul cel mai de râs e că şi acea persoană, îmbătrâneşte, 
moare şi se preface pământ şi adesea pipăim cu mâinile noastre 
oasele ei în mormânt, dar imaginaţia noastră ţine atât de legată de 
noi chipul ei, încât totdeauna o socotim tânără şi vie. Şi astfel, ca 
şi când ar fi aievea, această patimă iraţională şi oarbă produce 
păcat în inimă, atât cât suntem trezi, cât şi când dormim!. 


Dar chiar după botez, zice acelaşi Sfânt (Cap. 82) i se permite a sta în 
adâncul trupului (cum s-ar spune, în faţa inimii), pentru încercarea 
libertăţii morale. De acolo afumă mintea cu aburul pasiunilor cărnii. De 
aceea Sfinţii Părinţi zic că diavolilor nu le place să ştie oamenii că ei 
locuiesc într-înşii, ca să nu-i izgonească de acolo şi să le declare război în 
numele lui lisus Hristos, scris în inimă, cum am spus mai sus. 

Sf. Grigore Teologul mărturiseşte că diavolii sunt în noi, zicând ceea 
ce a spus Domnul când un duh necurat e dat afară din om, ia cu el alte 
şapte duhuri şi intră apoi şi locuieşte în acel om (Mt. 12, 43); aceasta o 
mărturiseşte Sfântul că se întâmplă după botez, fiindcă Dumnezeu 
permite diavolilor să intre în cel botezat, din cauza gândurilor rele şi 
viclene şi păcatele ce le face după botez. 

(Cuvânt la Botezul Domnului lisus Hristos; Vezi şi cap. 20 din part. a 
Il-a). 

& Vezi cum ţi-am vorbit în pildă de închipuirea vederii. Vederea ne 
poartă cel mai grozav război. De aceea ea e cea mai regală, subtilă şi mai 
limpede decât toate celelalte, cum zic Teologii. Închipuirile produse de 
vedere se şterg foarte greu. 

În al doilea rând vin închipuirile născute din lucrurile rele şi urâte ce 
am auzit. Ele luptă cu noi. Dar să ştii şi aceasta că, după cum atunci când 
lucrează celelalte simţuri ochii nu se mulţumesc dacă nu văd şi ei ceea ce 
e înaintea celorlalte simţuri, tot astfel şi închipuirea nu se mulţumeşte 
dacă nu va da la vedere toate cele auzite, gustate, mirosite şi pipăite, 
cum spune Grigore al Tesalonicului. 


Pe lângă aceasta îţi amintesc să nu crezi, nici să iei drept 
adevărat ce vezi, treaz ori în somn, dinăuntru ori din afara inimii, 
vreo formă ca o lumină ori foc, în chip de înger ori Sfânt, ori altfel 
de fantezie, căci mulţi pustnici vechi şi noi au fost amăgiţi de astfel 
de închipuiri şi au fost pierduţi de diavol, care ştie şi obişnuieşte a 
se preface în înger de lumină, după cum a spus Sf. Pavel: „Satana 
se preface în înger al lumii” (2 Cor. 11,14). 

Şi mai află că, după cum din simţire se naşte închipuirea, tot 
astfel, dimpotrivă, imaginaţia naşte simţirea. Atât de mult se 
îngroaşă închipuirea unor oameni, încât face acelaşi lucru ca şi 
simţirea. 

De aceea mulţi închipuitori şi fantezişti se tem de imaginaţie 
ca de simţuri şi atunci, ori se desfată cu ea, ori sunt torturați. 

Ba unii chiar mor numai din cauza închipuirilor unor 
persoane şi feţe ca şi cum ar fi de faţă. 

Deci, cine nu vede cât de rea e închipuirea şi cât se cuvine a 
fugi de ea? 


Cap. XXVI. 


Dacă doreşte a duce bun război cu duşmanii, 
soldatul lui Hristos se cuvine a fugi cu toată tăria 
de tulburări şi supărări. 


După cum orice creştin are neapărată nevoie, când pierde 
pacea inimii, să facă orice spre a şi-o recâştiga, tot astfel trebuie 
să ştie că nu-i raţional şi drept ca, pentru vreo întâmplare a lumii, 
ce s-ar putea produce, să-l robească, întristeze sau să-i tulbure 
această pace. Da, se cuvine a ne mâhni pentru păcatele noastre, 
dar cu o întristare paşnică, pentru păcatele noastre, cum am spus 
mai înainte de mai multe ori. Şi astfel, fără supărarea inimii, să ne 
mâhnim, ca orice păcătos şi să plângem foarte puţin dinăuntrul 
nostru; adică, să simţim compătimire în dispoziţia pioasă a 
dragostei. 

Iar de celelalte întâmplări venite asupra noastră, grele şi 
chinuitoare, ca: boala, lovirile, moartea rudelor, boli vătămătoare, 
războaie, focuri şi altele, deşi oamenii cu cugetare lumească 
deseori fug de ele, ca de nişte vexaţiuni ale naturii, totuşi, cu Darul 
lui Dumnezeu, putem nu numai să le suportăm, ci să le şi dorim, să 
le iubim ca fiind nişte pedepse juste, meritate pentru cei buni. 

Pentru că, privind la acest scop, vom place chiar Domnului 
nostru şi lui Dumnezeu, şi urmând Voinţei Lui vom trece prin toate 
ale lumii cu o inimă liniştită şi paşnică, oricât de mari ar fi 


tulburările, necazurile şi amărăciunile acestei vieţi. 

Fii încredinţat că orice vexaţie şi tulburare a inimii noastre 
nu-i plăcută în Ochii lui Dumnezeu, căci, de orice natură ar fi, 
totdeauna e întovărăşită de nedesăvârşire şi totdeauna iese dintr-o 
rădăcină rea a egoismului nostru. 

De aceea să ai totdeauna o strajă neadormită, care, îndată ce 
ar vedea ceva ce te poate supăra şi tulbura, să te vestească a-ţi lua 
armele de apărare, socotind că cele rele, deşi simţurile noastre şi 
exteriorul lor le arată a fi rele, adică supărătoare, totuşi nu sunt 
într-adevăr rele, nici nu ne pot lipsi de cele bune şi că toate sunt 
poruncite sau permise de Dumnezeu pentru scopurile drepte şi 
bune ale noastre şi pentru alte pricini necunoscute nouă, dar 
desigur prea oportune şi drepte. 

Dacă la orice supărare şi întâmplare neplăcută inima va 
rămâne în acest calm, mult folos vei avea; iar dacă dimpotrivă se 
va tulbura, să ştii că orice sârguinţă şi nevoinţă nu-ţi aduce niciun 
folos ori îţi aduce unul foarte mic şi neînsemnat. 

Nu mai amintesc faptul că atunci când suntem întristaţi, 
inima e supusă multor loviri şi războaie ale vrăjmaşilor şi că, mai 
mult, nici nu putem vedea şi desluşi bine calea adevărată şi 
drumul faptei bune. 

Vrăjmaşul nostru, diavolul, urăşte mult pacea noastră, 
(fiindcă e o pace unde locuieşte Duhul lui Dumnezeu, ca să facem 
lucruri mari), adesea vine ca un prieten şi încearcă a ne-o lua prin 
diferite pofte“? ce par a fi bune, dar cât sunt de amăgitoare şi 
mincinoase, poţi să vezi, între alte semne şi aceasta: ele ne răpesc 
pacea inimii. 

De aceea, dacă voieşti a fugi de această mare nenorocire, 
când santinela, adică mintea şi atenţia ei îţi va spune că o nouă 
dorinţă de vreun lucru bun cere să intre în suflet, nu-i deschide 
uşa inimii. Întâi leapădă-te de orice voinţă a ta, pune-o înaintea lui 
Dumnezeu şi mărturisind orbirea şi ignoranţa ta, roagă-L. cu 
căldură să te lumineze cu Lumina Lui, ca să poţi vedea dacă 
această poftă şi dorinţă vine de la vrăjmaş. 

Pe lângă aceasta, aleargă la Părintele duhovnicesc şi supune- 
o judecății lui. 

Chiar de ar veni de la Dumnezeu această dorinţă, se cuvine, 
înainte de a păşi la realizarea ei, să te smereşti şi să-ţi omori graba 
şi ardoarea pentru ea, pentru că ceea ce naşte din această 
smerenie e mai plăcut lui Dumnezeu, decât a fi făcut pofta naturii. 


€2 De aceea ava Isac numeşte tulburarea „căruţa şi trăsura diavolului, 
în care şezând intră în ticălosul suflet şi-l îneacă (Cuv. 33, p. 211); iar 
Petru Damaschin zice: „Nicio răutate nu duce la păcat aşa de repede ca 
tulburarea”, (Filocalia, p. 612). 


Astfel, leapădă poftele care nu sunt bune şi să faci cele bune 
numai după ce vei stinge îmboldirile fireşti. Numai astfel vei 
stăpâni în pace şi securitate, Acropola inimii tale. 

Apoi, ca să-ţi păstrezi pacea totdeauna, trebuie să aperi inima 
de unele mustrări şi de cenzurile interne ale conştiinţei, care 
uneori deşi par a fi de la Dumnezeu, totuşi vin de la diavol, fiindcă 
te acuză pentru vreo greşeală. Din roadele acestor reproşuri vei 
cunoaşte originea lor. 

Pentru că dacă te smeresc, te fac sârguitor la fapte şi dacă 
nu-ţi răpesc încrederea şi nădejdea în Dumnezeu, primeşte-le ca 
de la Dumnezeu; iar de te tulbură, te fac mic la suflet, 
neîncrezător, leneş şi pregetător la bine, fii convins că vin de la 
diavol. Nu asculta de ele, ci urmează-ţi calea şi nevoinţa ta. 

Căci chiar fără acestea de care am vorbit, deseori iau naştere 
în inimile noastre supărări, tulburări, ş.a., din coincidenţele 
lucrurilor contrare ce se petrec în această lume. 

Dar pentru a te putea feri de aceste loviri ale amărăciunilor şi 
necazurilor două lucruri ai să foci: primul, a socoti, cui sunt 
potrivnice acele fapte: Duhului şi sufletului; egoismului şi poftelor 
noastre. 

Pentru că de sunt contrare apetiturilor şi egoismului (care-i 
universal şi primul tău duşman) să nu le numeşti potrivnice, ci 
socoteşte-le ca binefaceri şi ajutoare ale Preaînaltului Dumnezeu. 
Deci, primeşte-le cu inimă veselă şi cu recunoştinţă; dar dacă sunt 
contrare Duhului şi sufletului, nici pentru acest motiv nu se cade a- 
ţi pierde pacea sufletului, cum vei vedea în capitolul următor; al 
doilea înalţă-ţi mintea la Dumnezeu, şi cu ochii închişi (fără să te 
mai uiţi la altceva), ia orice întâmplare din milostiva mână a 
dumnezeieştei Providenţe, ca un pachet plin de toate bunătăţile“:. 


Cap. XXVII. 
Procedeul când suntem răniţi sufleteşte 


Când eşti rănit sufleteşte, din căderea în păcat prin neputinţă 
ori răutate, nu te împuţina cu duhul şi nu te tulbura, ci întoarce-te 
la Dumnezeu şi zi: „lată, Doamne, ce am făcut ca om ce sunt; nu 
era posibil a aştepta altceva de la mine cel cu o voie atât de slabă 
şi neputincioasă. Nu era de aşteptat decât cădere şi prăbuşire”. 

Şi aici, condamnă-te în ochii tăi de ajuns, frânge-ţi inima de 


53 Sf. Ioan Gură de Aur obişnuia a zice în toate împrejurările: „Slavă lui 
Dumnezeu pentru toate, pentru că nu voi înceta a zice astfel totdeauna 
pentru toate ce mi se întâmplă” (Epis. către diac. Olymp, XI). 


mare durere pentru ceea ce ai pricinuit lui Dumnezeu, dar, fără să 
te tulburi, condamnă-ţi patimile rele şi mai ales acea pasiune care 
ţi-a produs căderea. Apoi zi: „Domnul meu, nici până acum n-aş fi 
putut sta, dacă nu m-ai fi sprijinit prin suprema Ta bunătate”. 

Mulţumeşte-l şi iubeşte-L. mai mult decât oricând. Minunează- 
te de atâta îndurare că, deşi a fost ofensat de tine, îţi dă iar mâna 
Lui cea dreaptă şi te apără să nu cazi în păcat. 

În fine, cu mare încredere în mila nemărginită, zi: „Tu, 
Doamne, iartă-mă şi pe viitor nu mă lăsa să trăiesc despărţit de 
Tine, nici să mă depărtez ori să te mai ofensez”. 

Chiar de faci astfel, să nu crezi că te-a iertat, fiindcă această 
încredere trândavă este mândrie, amăgire de minte, timp pierdut, 
înşelare diavolească, colorată cu diferite culori. 

De aceea încredinţează-te mâinilor lui Dumnezeu şi urmează- 
ţi nevoinţa ca şi când nici n-ai fi căzut lar dacă, din slăbiciune, 
păcătuieşti de mai multe ori pe zi şi rămâi rănit, ia totdeauna ce ti- 
am spus, cu mai multă speranţă în Dumnezeu. Urăşte mai mult 
păcatul, mustră-te şi sileşte-te a trăi cu mai multă supraveghere. 
Desigur, aceasta nu place diavolului, tocmai pentru că-i foarte 
plăcută lui Dumnezeu şi fiindcă vrăjmaşul rămâne ruşinat văzându- 
se învins de cel pe care-l biruia. 

De aceea el unelteşte diferite chipuri de amăgiri ca să ne 
împiedice de la această nevoinţă. Adesea îşi ajunge scopul din 
cauza neatenţiei şi nepurtării de grijă de noi înşine. 

Cu cât ţi se împotriveşte mai mult vrăjmaşul cu atât sileşte-te 
a o repeta de mai multe ori, chiar de ai căzut numai o dată în 
păcat. 

Iar dacă, după ce ai păcătuit, simţi că te superi, te tulburi şi 
te descurajezi, ca să-ţi poţi redobândi pacea inimii şi curajul, 
repetă aceste exerciţii cum ţi-am spus, până ce te restabileşti şi 
după ce te vei înarma cu aceste arme, întoarce-te la Dumnezeu. 

Fiindcă această supărare şi tulburare ce vine în urma 
păcatului provine din consecinţa osândei, adică din iubirea de sine, 
cum am spus de multe ori. Acesta-i chipul de a-ţi recâştiga pacea: 
uită complet atunci căderea în păcat“? şi cugetă numai la 


« Aici se potriveşte şi istoria aceasta din Pateric. Un monah a căzut în 
curvie şi fiindcă gândul deznădejdii dinăuntru îl supăra, căci şi-a pierdut 
sufletul şi nu se mai mântuieşte, el, ca un înţelept şi meşter în războiul 
nevăzut, zicea gândurilor sale: „N-am păcătuit, n-am păcătuit”, până ce a 
intrat în chilie şi a încuiat uşa. După ce şi-a împăcat inima a făcut 
cuvenita pocăință pentru păcatul făcut; ceea ce s-a descoperit unui alt 
bătrân străbătător cu gândul că acest călugăr a păcătuit, dar s-a sculat şi 
a biruit. 


bunătatea cea nemăsurată a lui Dumnezeu. Meditează că El este 
foarte sârguincios şi doritor a ierta orice păcat, oricât ar fi de 
mare, chemând pe păcătos în diferite feluri şi pe variate căi să vină 
la Dânsul şi să se unească cu El prin har, în această viaţă, iar în 
cealaltă să-l sfinţească cu Mărirea Lui şi să-l facă de-a pururi 
fericit. 

Şi când îţi vei linişti cugetul şi-ţi vei împăca inima cu astfel de 
gânduri, întoarce-te la căderea ta şi fă cum ţi-am spus mai sus. 

Apoi, la mărturisire, pe care te îndemn s-o faci cât mai des, 
aminteşte-ţi toate păcatele tale şi cu durere şi amărăciune nouă 
pentru mâhnirea ce-ai produs lui Dumnezeu, ia ferma şi definitiva 
hotărâre a nu-L. mai mânia; arată-le toate duhovnicului tău şi fă cu 
deosebită râvnă canonul ce ţi l-a dat. 


Cap. XXVIII. 
Tactica diavolului în războiul de amăgire a oamenilor 


Află, iubite, că la nimic nu se sârguieşte mai mult diavolul 
decât la ruinarea noastră şi că el nu duce lupta cu toţi după 
aceeaşi metodă. 

Ca să încep a-ţi nota unele din strategiile, cuvintele şi 
huiduielile folosite de el în luptă, îţi înfăţişez cinci stări ale omului: 
unii sunt în robia păcatului, fără vreun gând de eliberare; alţii 
doresc să se elibereze, dar nu întreprind nimic hotărât; apoi sunt 
unii care după ce au câştigat virtuțile, cad în păcat cu mai mare 
pierzare. Dintre aceştia unii cred că merg spre desăvârşire, alţii 
lasă calea virtuţii ce au; iar alţii fac din această virtute o pricină de 
răutate. Vom vorbi despre fiecare aparte. 


Cap. XXIX. 


Războiul şi amăgirea folosite de diavol cu cei ce-i ţine în 
robia păcatului 


Când diavolul ţine pe cineva în robia păcatului, el este mai 
zelos decât la orice a-l orbi şi a-l scoate din orice gând bun care l- 
ar face să-şi cunoască viaţa lui cea nenorocită. Nu numai că îl 
scoate din orice gând ce l-ar duce la convertire şi la pocăință 
punându-i în mintea lui alte gânduri rele şi potrivnice, ci şi cu 
uneltiri gata şi cu prilejuri imediate, îl face să cadă adesea în 


acelaşi păcat ori în altele mai mari. Din acestea mizerabilul 
păcătos iese mai întunecat şi mai orbit, încât această orbire îl 
aruncă în prăpastia păcatului şi de la starea de compătimire, de la 
orbire trece la un păcat mai mare, încât mai toată viaţa lui 
ticăloasă se mişcă într-un cerc vicios până la moarte, dacă 
Dumnezeu nu se va îngriji să-l mântuiască prin harul Său. 

Deci cel ce se află în această stare nenorocită, dacă voieşte a 
se însănătoşi trebuie să primească cât mai repede posibil acel 
gând şi acea inspiraţie care-l cheamă de la întuneric la lumină, de 
la păcat la pocăință şi trebuie să strige din toată inima către 
Făcătorul său: „Domnul meu, ajută-mi, ajută-mi degrabă şi nu mă 
mai lăsa în acest întuneric al păcatului”. 

Dar să nu înceteze a repeta această strigare şi îndată, de-i 
posibil să ceară ajutor şi sfat ca să se poată elibera de vrăjmaşi; iar 
de nu se poate ridica repede, să alerge cu toată bărbăţia la lisus 
cel răstignit, să cadă la sfintele Lui picioare cu faţa la pământ şi la 
Născătoarea de Dumnezeu Maria, cerând îndurare şi ajutor. În 
această bărbăţie stă toată biruinţa. 


Cap. XXX. 


Războiul şi amăgirea folosite de diavol cu cei ce-şi recunosc 
răutatea şi voiesc a se libera. 
De ce hotărârile noastre adesea n-ajung la realizări? 


Cei ce-şi dau seama de viaţa ticăloasă ce o duc şi voiesc s-o 
schimbe deseori sunt biruiţi şi amăgiţi de vrăjmaşi cu această 
armă: „după aceasta, după aceasta”, „mâine, mâine”, „întâi să fac 
aceasta şi apoi mă voi apleca cu mai multă sârguinţă la darul lui 
Dumnezeu şi la viaţa spirituală; să fac azi aceasta, şi mâine mă voi 
îndrepta”. 

Frate, aceasta este cursa vrăjmaşului care a prins pe mulţi şi 
totdeauna prinde pe toată lumea. 

Cauza ei este lenevirea şi ignoranţa noastră, pentru că faţă de 
o astfel de cauză, de care depinde toată mântuirea sufletului 
nostru şi toată cinstirea lui Dumnezeu, nu luăm toată energia şi 
tăria noastră să zicem: „Acum, acum să duc viaţă duhovnicească, 
să mă pocăiesc, iar nu mâine”. „Acum” şi „azi” sunt în mâna mea, 
iar „după aceasta” şi „mâine” sunt în mâinile lui Dumnezeu. 

Chiar de ar fi în puterea mea „după aceasta” şi „mâine”, ce 
cale de biruinţă şi de mântuire ar fi aceasta ca întâi să doresc a fi 
rănit şi apoi tămăduit, a face neorânduială şi apoi a mă înţelepţi? 
De aceea, frate, de vrei să fugi de această amăgire şi să învingi pe 


vrăjmaş, leacul cel mai bun este să te supui gândurilor bune şi 
dumnezeieştei inspiraţii, care te cheamă la pocăință şi să nu zici: 
„am pus un termen şi nu mă pot pocăi înainte”. Nu! Fiindcă astfel 
de hotărâri deseori sunt greşite şi mulţi din cei ce s-au încrezut 
într-însele au rămas amăgiţi şi nepocăiţi din diferite pricini. 

A. Fiindcă hotărârile noastre în loc să fie întemeiate pe 
încrederea în Dumnezeu sunt fondate pe bizuirea de sine. De 
aceea, urmarea e că nu putem vedea marea noastră mândrie de 
care suntem purtaţi şi credem că hotărârile noastre sunt neclintite 
şi puternice. 

Dar ca să cunoaştem această mândrie trebuie să fim luminaţi 
prin bunătatea lui Dumnezeu. Cel ce, cum am spus mai înainte, ne 
lasă uneori să cădem, din cădere ne ridică de la încrederea şi 
nădejdea în noi înşine la încrederea şi nădejdea numai în 
Dumnezeu şi de la trufie ne cheamă la cunoaşterea de noi înşine. 

Voieşti a şti, o, omule, când sunt tari şi nezdruncinate 
hotărârile tale? Când n-au vreo încredere în tine şi când sunt 
întemeiate pe speranţa şi încrederea în Dumnezeu. 

B.Când voim a lua vreo hotărâre cugetăm numai la 
frumuseţea şi puterea faptei bune care atrage voinţa noastră 
oricât de slabă şi incapabilă ar fi. Dar apoi, când întâmpinăm o 
piedică în realizarea virtuţii, voinţa slăbeşte şi dă înapoi, deci 
hotărârile noastre rămân nerealizate. 

De aceea obişnuieşte-te a iubi mai mult greutăţile, ce duc la 
dobândirea virtuţii decât virtuțile însăşi. 

Voința ta să fie hrănită totdeauna de aceste dificultăţi, uneori 
cu puţin, alteori cu mult, dacă vrei să câştigi faptele bune. 

Fii încredinţat că te vei birui şi pe tine, şi pe vrăjmaşi, cu atât 
mai eroic cu cât vei îmbrăţişa şi vei iubi mai mult greutăţile. 

C. Deoarece hotărârile noastre adesea nu au în vedere 
virtuțile şi voinţa lui Dumnezeu, ci propriul lor folos, chiar dacă la 
început am luat hotărâri numai în vederea desfătărilor 
duhovniceşti şi dobândirea darurilor dumnezeieşti. 

De aceea în necazurile ce ne strâmtorează nu găsim alt ajutor 
decât să ne propunem acest scop şi să ne decidem a dori să ne 
dăm cu totul lui Dumnezeu şi săvârşirii faptelor bune. 

Dacă tu, iubite frate, voieşti să te dai la această practică 
sfântă, ia seama cu toată atenţia când te afli în desfătări 
duhovniceşti şi fii smerit în hotărârile tale. Mai ales, ia seama să 
nu-ţi pui porunci şi reguli ca să nu le calci şi să nu cazi în păcat. 
Fiind în necaz, hotărârea şi cugetul tău să fie dispuse a suferi cu 
mulţumire crucea şi necazul după voinţa Domnului, necăutând 
spre ajutor omenesc şi pământesc şi uneori nici chiar spre cel 
dumnezeiesc. 


Dar cererea şi dorinţa să fie una şi aceeaşi: a fi ajutat de 
Dumnezeu ca să poţi suferi toate împotrivirile fără a-ţi scădea 
virtutea răbdării şi fără a face neplăceri Dumnezeului tău. 


Cap. XXXI. 


Amăgirea folosită de diavol contra celor ce socotesc că merg 
spre desăvârşire 


Când vrăjmaşul nu poate birui nici pe cei ce au fost robii de 
păcat, nici pe cei ce luptă a se elibera de el, cum am spus mai sus, 
aleargă la cei îmbunătăţiţi duhovniceşte, luptă împotriva lor cu 
mult meşteşug, făcându-i a uita de inamicul lor care-i lângă dânşii, 
îi atacă cu mare violenţă şi îi hrăneşte. Ei îşi închipuie lucruri 
peste puterea lor mai înainte de a ajunge la desăvârşire”. 

Din aceasta ia naştere neglijenţa de rănile primite. Socotind 
aceste pofte şi hotărâri ale săvârşirii ceva deja realizat se 
mândresc în diferite chipuri. De aceea nu voiesc a suferi nici cel 
mai mic obstacol ori cuvânt, ci îşi petrec timpul cu multe şi lungi 
reflexiuni crezând că gândirea lor e sigură. Şi atunci suferă mari 
tulburări pentru iubirea lui Dumnezeu. Şi fiindcă atunci când îşi 
fac aceste închipuiri nu simt nicio supărare şi împotrivire în trupul 
lor se socotesc a fi pe treapta celor desăvârşiţi, care suferă mari 


6 Află, iubite, că diavolii, cum spun Sf. Părinţi, îndeosebi Sf. Meletie 
Mărturisitorul, ne atacă din şase părţi: de sus şi de jos, din dreapta şi din 
stânga, dinainte şi dinapoi. 

Sus sunt covârşirile peste puterea noastră ce le facem în virtute; jos, 
lipsurile şi slăbiciunile provenite din lenea noastră pe care le întâmpinăm 
tot la realizarea virtuţii; (De aceea au zis Sf. Părinţi că marginile sunt ale 
dracilor); din dreapta, când diavolii prefăcându-se că sunt motive drepte 
către virtute ne aruncă în răutate; iar din stânga, când dintr-un evident 
motiv al celui rău ne fac să păcătuim; dinainte când diavolii ne asaltează 
cu închipuirile şi gândurile lucrurilor ce se vor întâmpina; iar dinapoi cu 
amintirea celor petrecute. 

Scurt vorbind, toate gândurile rele năvălesc în suflet ori izbucnesc 
dinăuntru ori invadează din afară înăuntru fie prin memorie şi imaginaţie, 
fie prin glasul tainic al inimii; iar dinafară ele invadează sufletul prin 
obiectele perceptibile celor cinci simţuri, adică prin cele văzute, mirosite, 
auzite, gustate şi pipăite (Vezi despre acestea în cap. XXIII: Cum se 
cuvine a ne corecta simţurile). 

Gândurile dinăuntru şi din afară provin din trei pricini: diavolii, şi ca 
urmare patimile, adică rănile primite în inimă de la iscoditorul vrăjmaş, 
fie urând, fie iubind ceva cu pasiune. În fine, ca o urmare este starea 
coruptă a naturii omeneşti. 


amărăciuni. 

Nu-şi dau seama că una sunt cuvintele şi hotărârile, alta 
lucrurile şi faptele. 

Deci, frate, de voieşti să scapi de această cursă hotărăşte-te a 
lupta cu vrăjmaşii diavoli care te atacă în fapt concret şi vădit. 

Atunci vei vedea lămurit dacă hotărârile tale luate sunt 
adevărate ori false, puternice ori slabe, încât vei putea merge spre 
virtute şi desăvârşire, pe o cale bătută, sănătoasă şi împărătească. 
Iar contra vrăjmaşilor ce nu te supără acum, te sfătuiesc să nu te 
ridici cu război decât după ce în prealabil vei cunoaşte că cu 
vremea te vor ataca. Cu această cunoaştere de mai înainte te poţi 
pune în pază, poţi lua hotărâri ca să li te împotriveşti ca atunci 
când vor veni să nu-ţi poată face nimic, găsindu-te pregătit. 

De aceea nu lua vreodată hotărârile tale drept fapte şi 
realizări, chiar de ai fi deprins în virtuţi de câtva timp cu metode 
foarte potrivite. 

Fii smerit, teme-te de tine şi de neputinţa ta. 

Nădăjduieşte numai în Dumnezeu, aleargă la El cu dese 
rugăciuni să te întărească şi să te apere de primejdii, dar mai ales 
de orice prezumție şi nădejde în tine. 

Astfel, de vei fi smerit, chiar de nu vei fi scutit de unele mici 
neajunsuri (în care uneori te lasă Dumnezeu ca să-ţi vezi neputinţa 
şi de sunt în tine să păzească unele lucruri bune), totuşi ţi-e permis 
să doreşti şi să-ţi propui scopuri decisive a te sui la o treaptă mai 
înaltă de desăvârşire. 


Cap. XXXII. 
Amăgirea folosită de diavol a ne scoate din calea virtuţii 


Diavolul mai are o amăgire contra noastră când vede că 
mergem spre virtute. El ridică asupră-ne diferite pofte ca să ne 
facă a cădea din calea virtuţii. Să ne arunce în vicii. 

De pildă, când un bolnav şi-ar suferi cu voinţă răbdătoare 
boala lui, vrăjmaşul văzând că prin aceasta ar câştiga deprinderea 
răbdării, îi pune înainte multe lucruri bune ce le-ar li putut face 
dacă era în altă stare, şi se sileşte a-l convinge că dacă n-ar fi fost 
bolnav ar fi slujit mai bine lui Dumnezeu şi ar fi folosit atât el, cât 
şi ceilalţi. 

După ce nasc într-însul aceste pofte, le alimentează cu 
aceleaşi simţiri şi încet-încet le întăreşte astfel încât încep a-l 
întrista şi a se mâhni că nu le poate îndeplini după voia lui. Cu cât 
aceste pofte şi dorinţe dintr-însul devin mai mari cu atât creşte 


supărarea şi tulburarea inimii lui. Apoi cu îndemânare vrăjmaşul îl 
face a nu-şi mai suporta boala ca pe o boală, ci ca un obstacol în 
calea virtuţilor. 

Adus de vrăjmaş aici cu mare dibăcie îi răpeşte din minte 
scopul şi ţinta ce a avut a-i servi lui Dumnezeu mai bine şi a 
dobândi mai multe virtuţi. Şi astfel nu-i lasă nimic altceva decât 
dorinţa de a scăpa de boală, lucru ce nu merge după voinţa lui. 
Atunci se supără şi se tulbură încât îşi pierde toată răbdarea. 

Astfel ajunge ticălosul a cădea în răutatea nerăbdării, din 
virtutea răbdării cu care mai înainte era împodobit, fără a se simţi 
că merge spre desăvârşire“. 

Deci acesta-i modul de a sta contra acestei amăgiri a 
diavolului. Când eşti în această stare de boală încât să te tulburi şi 
să te amărăşti, ia seama, nu te învoi cu tentaţia, ci din vreme 
respinge poftele venite atunci, oricât de bune ţi-ar părea că sunt. 

Căci atunci neputând să le pui în practică, urmează să te 
tulburi zadarnic şi să-ţi pierzi pacea. Ci e bine ca în toată umilinţa, 
răbdarea şi supunerea să crezi că aceste dorinţe nu pot ajunge la 
acea realizare dorită, fiindcă tu eşti mai neputincios şi mai 
nestatornic decât ceea ce gândeşti; ori cugetă că Dumnezeu, 
pentru judecăţile lui tainice ori şi pentru păcatele tale, nu doreşte 
de la tine acele bunătăţi poftite de tine, ci mai ales doreşte să te 
aibă smerit cu răbdare, sub mâna cea dulce şi tare a voinţei Lui. 

Tot astfel, chiar când eşti pus sub canon de părintele tău 
duhovnicesc pentru vreun păcat şi de aceea nu poţi după pofta ta a 
urma toate cucerniciile tale, mai ales a te apropia de Sf. 
Împărtăşanie, nu te tulbura şi nu te supramâhni, ci lepădând toată 
voinţa ta, îmbracă-te cu ceea ce li place lui Dumnezeu, zicând cu 
durere în inima ta: 

„Ah, dacă ochiul dumnezeieştei Providenţe n-ar fi văzut în 
mine ingratitudini şi neajunsuri, desigur n-aş fi ajuns într-atâta 
ticăloşie, ca să fiu lipsit de harul preasfintelor Lui Taine: de aceea 
văzând că Domnul meu prin aceasta îmi arată nevrednicia mea, 
laud şi preamăresc în veci Numele Lui, zicând către Dânsul: 
Stăpâne, iubitorule de oameni, nădăjduind în bunătatea Ta, deşi 
sunt nevrednic a Te primi în sufletul meu prin dumnezeieştile 


s6 Sf. Ioan Scărarul spune, că tot astfel se întâmplă şi cu cel ce 
sporeşte în supunere faţă de vreun bătrân; cu dorinţa a realiza virtuţi mai 
înalte se înşală, lasă supunerea şi se duce în singurătate şi în pustnicie. 
Acolo cade în lenevire şi pierde şi puţina sporire de supunere ce 
dobândise. Acelaşi lucru se întâmplă pustnicului şi sihastrului când va 
lăsa pustia şi se va duce la supunere ca să câştige poate mai multe fapte 
bune şi folositoare, fiindcă în supunere pierde şi acea puţină linişte 
dobândită în singurătate. 


Taine, nu încetez în altfel a-Ţi deschide inima mea, ca să intri 
duhovniceşte într-însa, s-o întăreşti contra inamicilor ce caută s-o 
despartă de Tine. Eu rămân totdeauna mulţumit de toate cele 
plăcute ochilor Tăi, Făcătorul meu, Răscumpărătorul meu, dorind 
numai ca să se facă voia Ta, acum şi totdeauna; aceasta-i hrana şi 
întărirea mea. Mult iubitul meu, cer numai acest dar de la tine ca 
sufletul meu fiind liber de tot ce nu-ţi place să stea totdeauna 
îmbrăcat cu podoaba poruncilor Tale sfinte, gata pentru venirea Ta 
duhovnicească şi aplecat spre tot ce-Ţi este plăcut”. 

De vei păzi aceste sfaturi fii sigur că la orice poftă de bine ce 
nu poţi săvârşi, venită din fire ori de la cel rău care totdeauna 
doreşte a te scoate din calea virtuţii, ori alteori chiar de la 
Dumnezeu, ca să dovedeşti supunerea ta faţă de voinţa lui; în orice 
dorinţă a ta neîmplinită, zic, vei avea ocazia să mulţumeşti lui 
Dumnezeu şi să-l placi. Pentru că în aceasta constă adevărata 
cucernicie şi slujirea ce o cere Dumnezeu de la noi. 

Şi să mai ştii că nu trebuie să te superi şi să pierzi răbdarea 
în necazurile şi ispitele ce vin, ori din ce parte ar veni, ci se cuvine 
a utiliza mijloace legale şi raţionale care de obicei sunt folosite de 
robii lui Dumnezeu, adică: să nu te dai pricină lor şi să rogi pe 
Dumnezeu a te izbăvi de ele şi altele asemenea lor, dar nu cu atât 
de mare dorinţă şi ataşament ca să te eliberezi de aceste necazuri, 
ci fiindcă Dumnezeu voieşte a folosi astfel de mijloace şi unelte”. 

Pentru că noi nu ştim dacă Dumnezeu voieşte a ne izbăvi cu 
aceste mijloace de astfel de necazuri. De aceea, dacă vei face 
altfel, căutând a scăpa de necazuri, te vei prăbuşi în multe rele şi 
uşor vei cădea în nerăbdare, când această eliberare nu vine după 
dorinţa ta sau răbdarea-ţi va fi insuficientă şi nu va fi toată plăcută 
lui Dumnezeu, ci va fi vrednică de puţină plată. 

În fine, te înştiinţez despre o amăgire secretă a iubirii de sine 
care obişnuieşte a acoperi neajunsurile noastre şi oarecum a le 


© Adică să ne rugăm a nu cădea în ispită, fiindcă El zice: „Şi nu ne 
duce în ispită” (Mt. 6, 13), şi iarăşi: „Rugaţi-vă să nu cădeţi în ispită” (Lc. 
22,40) şi tâlcuind aceasta Teofilact al Bulgariei zice că e un lucru 
demonic şi orgolios a se arunca cineva în ispite. Pentru că este lucru 
diavolesc şi de mândrie ca cineva să se arunce în ispite. Deci se cade a ne 
ruga şi înainte de ispită ca să nu cădem, şi după ce vom cădea, ca s-o 
biruim. „Dar nu se cade a ne împuţina cu duhul, a cârti, a ne întrista şi a 
ne mâhni, când ni se întâmplă ispite şi necazuri de multe feluri, ci să 
mulţumim şi să ne bucurăm”, cum ne porunceşte Sf. Iacov, fratele 
Domnului: „Nu vedeţi decât o pricină de bucurie, fraţilor, când veţi cădea 
în multe feluri de ispite, ştiind că ispita credinţei voastre produce 
răbdarea, credinţa şi dragostea ce o avem către Dumnezeu, după cum 
focul lămureşte aurul în cuptor”. 


părtini, ca de pildă: cineva e bolnav şi foarte puţin răbdător în 
neputinţa lui, care-şi maschează nerăbdarea cu vălul unui oarecare 
zel de virtute, zicând că supărarea lui nu este în realitate tulburare 
de ceea ce suferă, ci că el este amărât pentru bune motive, fie 
pentru că el şi-a produs cauza suferinţei, fie că cei ce îi slujesc se 
dezgustă de boala sa, murmură şi se vatămă. 

Astfel să presupunem şi pe iubitorul de slavă care se tulbură 
pentru locul de mărire ce nu l-a ocupat, nu caută cauza neizbânzii 
în însăşi vanitatea lui, ci în alte cauze şi pretexte. 

Rădăcina amărăciunii şi tulburării acestor oameni nu-i alta 
decât că ei urăsc şi se întorc de la ce-i contrar poftelor lor. Aceasta 
e lucru evident, pentru că bolnavul de mai sus nu se tulbură sau se 
întristează că ai săi care-l îngrijesc se ostenesc ori se dezgustă, ci 
numai pentru că nu şi-a dobândit mărirea dorită. 

De aceea, pentru a nu cădea în această greşeală şi în altele 
mai mari, să suferi totdeauna cu bărbăţie şi cu răbdare orice 
osteneală şi pedeapsă ţi s-ar întâmpla, ori din ce cauză ar proveni 
ea. 


Cap. XXXIII 


Ultima amăgire uneltită de diavol ca virtuțile ce am 
dobândit să fie transformate în vicii. 


Vicleanul şarpe nu încetează niciodată a ne ispiti cu 
vicleşugurile şi amăgirile lui, chiar în virtuțile câştigate, pentru a 
le face cauze de corupţie şi viciu. Această luptă se manifestă astfel. 
Fiind plăcute nouă, ajungem la mari gânduri şi concepţii despre 
noi, iar de la aceste concepţii înalte cădem, (vai!) în răutate şi în 
groapa mândriei şi a vanităţii. 

De aceea, frate, păzeşte-te de această primejdie! 
Concentrează-ţi toată mintea în inimă, luptă totdeauna împotriva 
acestui demon, şezând ca într-o redută foarte înaltă şi largă, şi zic, 
luptă în adevărata şi adânca cunoştinţă de netrebnicia ta. Dă-ți 
seama că într-adevăr nu eşti altceva decât nimic, nu poţi nimic, n- 
ai decât neputinţă, ticăloşii, răutăţi, vicii şi defecte şi nu eşti 
vrednic de altceva decât de osânda veşnică. 

După ce te-ai asigurat de acest adevăr, nu lăsa vreodată 
mintea a ieşi la lucrurile din afară ale lumii, nici chiar la un cuget 
ori întâmplare cât de mică ce ţi s-ar întâmpla. Fii încredinţat că 
toate cele din afară sunt duşmanii tăi şi de te-ai fi dat în mâinile lor 
negreşit ai fi rămas mort ori rănit. 

Iar ca să poţi lupta bine şi să-ţi aperi reduta menţionată mai 


sus a adevăratei recunoaşteri de nimicnicia ta, urmează această 
tactică. 

De câte ori te duci cu mintea la sine-ţi şi la lucrurile tale, 
măsoară-te totdeauna cu ceea ce este al tău propriu, şi nu a lui 
Dumnezeu şi a harului Său. 

Apoi consideră-te ca şi cum n-ai fi existat. 

Adică, dacă ai în vedere timpul dinainte de a te fi născut, vei 
vedea că în tot acel abis de veşnicie, ai fost un „nimic” şi n-ai fi 
putut face nimic pentru a-ţi lua fiinţă. Existenţa ta e datorită numai 
bunătăţii lui Dumnezeu, lăsându-l pe al Său (care este providenţa 
veşnică ce te păzeşte în orice ceas). Ce eşti altceva decât nimic? 

Nu rămâne niciun semn de îndoială că, în întâiul tău nimic 
(din care te-a scos Dumnezeu cu mâna Lui cea puternică) te-ai fi 
întors într-o clipă, de te-ar fi părăsit un singur minut. 

E clar că, fiind în această existenţă naturală, cu fiinţa ta, n-ai 
dreptul a te socoti vreodată ceva sau a dori să te socotească alţii. 

Apoi privind existenţa darului, se cuvine a medita că dacă 
firea ta ar fi lipsită de dumnezeiescul dar şi ajutor, ce poate ca prin 
sine a face vrednic de răsplată? Nimic. Încât poţi zice cu Sf. Pavel: 
„Nu eu (m-am ostenit), ci darul lui Dumnezeu care-i în mine” (1 
Cor. 15, 10). 

Cugetă apoi la greşelile cele trecute şi la multele răutăţi ce ai 
săvârşit de nu te împiedica Dumnezeu cu mâna Lui cea milostivă. 
Fărădelegile tale s-ar fi înmulţit cu zilele şi cu anii, faptele rele, 
viciile şi deprinderile (căci o răutate poate trage după sine alta) ar 
fi ajuns la un număr nemărginit. 

De aceea de nu voieşti a fi răpitor şi fur al bunătăţii şi slavei 
lui Dumnezeu, fiindcă El a dat toate celelalte şi făpturilor Lui, dar 
slava a ţinut-o pentru Sine, ca să Se mărească singur ca un Ziditor 
al tuturor, după cum şi zice: „Nu voi da altuia slava Mea” (Isaia 42, 
8); dacă vrei să stai totdeauna cu Domnul tău şi numai să-L 
slăveşti cum se cuvine, în orice faptă bună, la început, în timpul şi 
după săvârşirea ei, e bine a te considera cel mai de jos şi mai rău 
decât toţi oamenii6* şi să nu neglijezi această defăimare de sine. 


68 Cât de folositor e acest lucru, a se vedea pe sine cineva mai rău şi 
mai jos decât toţi oamenii o spun şi sfinţii părinţi. Dumnezeiescul Gură de 
Aur zice: „Nimic nu este mai iubit de Dumnezeu decât socotirea cu cei 
mai de jos”; iar marele părinte Varsanufie zice: „Dacă într-adevăr vrei să 
te mântuieşti ascultă un lucru. Ridică-ţi picioarele de la pământ, înalţă-ţi 
mintea la cer şi acolo fi cu gândul tău ziua şi noaptea. Defăimează-te cât 
poţi, silindu-te a te vedea inferior oricărui om. Aceasta-i adevărata 
nevoinţă. Nu-i altă osteneală mai aleasă celui ce voieşte a se mântui în 
Hristos Cel ce-i dă putere. Iar dumnezeiescul Grigorie Sinaitul adaugă că 
se cade a ne considera mai răi decât toate făpturile şi mai ticăloşi chiar 


Când se întâmplă că cineva te iubeşte şi te laudă pentru 
vreun bine ce ţi-a dat Dumnezeu, reculege-te, nu ieşi nicidecum 
din nimicnicia ta, ci întoarce-te întâi la Dumnezeu, zicând din toată 
inima: „Domnul meu, să nu-mi îngădui vreodată o deveni fur al 
cinstei şi darului Tău; Ţie se cuvine laudă, mărire şi cinste, iar mie, 
ruşine; 'Ţie, Doamne, dreptatea, iar nouă, ruşinea feţelor” (Daniil, 
9, 7) „Doamne, nu nouă, ci numelui Tău se cuvine mărire. A Ta 
este slava, şi eu sunt servul Tău” (Pr. 113, 9). 

Apoi întoarce-te la lăudătorul tău şi zi în cugetul tău; de unde 
acesta mă socoteşte bun, când numai Dumnezeu este bun? 
„Nimeni nu este bun decât unul Dumnezeu” (Mt., 19, 17). 

Cu acest procedeu vei ţine la distanţă pe demoni şi vei fi 
vrednic a primi daruri mai mari şi faceri de bine mai alese de la 
Dumnezeu. 

Dacă amintirea faptelor bune făcute de tine te îndeamnă la 
mândrie, cugetă îndată că aceste lucruri sunt ale lui Dumnezeu, nu 
ale tale, şi, ca şi cum ai vorbi cu ele, zi:* „Nu ştiu cum aţi apărut şi 
aţi năvălit în mintea mea! Nu eu sunt autorul vostru, ci bunul 
Dumnezeu şi Darul Său. El v-a crescut şi v-a păzit. Deci numai pe 
El voiesc să-L cunosc, Părinte începător şi înfăptuitor. Lui li 
mulţumesc şi pe El Il laud”. 

Meditează apoi că toate lucrurile făcute de tine nu sunt 
tocmai în lumina şi după darul dat ţie, să le cunoşti şi să le faci, ci 
multe sunt neîndeplinite şi multe departe de scopul curat şi 
sârguinţa obligatorie. De aceea când vei înţelege bine acestea, vei 
vedea că se cuvine mai bine a te ruşina de virtutile tale, decât a fi 
satisfăcut în zadar şi a te mândri cu ele. Fiindcă-i destul de 
adevărat că virtuțile fireşti ale lui Dumnezeu, pe care suntem 
datori a le face, fiind în sine curate şi desăvârşite, oarecum se 
profanează din cauza lipsurilor şi insuficienţelor noastre 70. 


decât dracii. El zice: „Două smerenii sunt, după cum spun Părinţii: a se 
considera cineva dedesubtul tuturor şi a atribui izbânzile sale lui 
Dumnezeu. Prima este început, a doua sfârşit” (Cap. 115). Deci cei ce 
caută smerenia trebuie să aibă conştiinţă de sine şi să considere aceste 
trei lucruri: că sunt mai păcătoşi decât toţi păcătoşii şi mai urâţi decât 
toate făpturile ca unii ce sunt în afară de fire, şi, în fine, mai ticăloşi decât 
dracii fiindcă sunt robii dracilor. 

© Gândeşte-te deci că oricâte fapte bune ai face şi oricâte daruri ai 
lua, cu atât mai mult ele se datoresc lui Dumnezeu, şi tu te obligi mai 
mult faţă de El. Din această meditare, nu numai că nu te vei mândri de 
virtuţi şi calităţi, ci te vei cobori în adâncul smereniei, fiindcă nu ai nimic 
vrednic cu care să mulţumeşti pe deplin darurilor dumnezeieşti. 

7 Pe lângă aceasta, toate virtuțile fiindcă sunt lucrări fireşti ale lui 
Dumnezeu şi daruri ale Sfântului Duh, ca o consecinţă sunt fără început 
şi fără sfârşit după Sf. Maxim; nemărginite după mărime, nenumărate 


Apoi compară-ţi faptele cu ale sfinţilor, adevăraţilor prieteni 
şi robi ai lui Dumnezeu şi vei vedea că cele mai de seamă fapte ale 
tale sunt nimicuri şi de foarte puţine ori de nicio cinste. Iar de le 
vei compara cu cele făcute de Domnul nostru lisus Hristos pentru 
tine, (pe care socoteşte-le nu ca fapte ale lui Dumnezeu, ci numai 
ale omului), de vei cugeta la curăţenia iubirii Lui, nevinovăția cu 
care le-a săvârşit, vei vedea că lucrurile şi virtuțile tale sunt nimica 
toată şi neînsemnate. 

Aminteşte-ţi că e scris: „Dreptatea noastră s-a făcut ca 
puzderia” (Isaia, 47, 6) ori să zici în gândul tău, că sunt mai rele 
decât nimic. 

În scurt de îţi vei înălța mintea la dumnezeirea şi nemărginita 
mărire a Dumnezeului tău („înaintea Căruia nici cerul nu-i curat”, 
cum e scris, lov, 15, 15) vei vedea bine că în tot lucrul tău nu 
trebuie să te mândreşti şi să-ţi înalţi cugetul, ci să te îngrozeşti şi 
să te cutremuri oricât de sfânt şi de desăvârşit ar fi. Eşti dator a 
zice din tot sufletul către Domnul ca vameşul cel smerit: 
„Dumnezeule, milostiv fii mie păcătosului” (Lc. 18, 13). 

Apoi te mai sfătuiesc a nu fi grabnic în a arăta darurile ce ţi 
le-a încredinţat Dumnezeu. Aceasta niciodată nu-i plăcut lui 
Dumnezeu, cum ne-a învăţat cu această istorie. 

Odată lisus Hristos s-a arătat ca prunc unui om cucernic şi cu 
viaţa îmbunătăţită. Cunoscând acela că Domnul este, L-a rugat în 
toată simplitatea să-i spună parola îngerească, cum se obişnuieşte, 
adică, Născătoare de Dumnezeu Fecioară. 

Iar sfântul prunc a început a zice: „Bucură-te ceea ce eşti cu 
Dar dăruită Marie, Domnul este cu tine; binecuvântată eşti tu între 
femei”. Aici S-a oprit şi n-a voit a Se lăuda şi a zice: „Şi 
binecuvântat este Rodul pântecelui tău”. Iar pentru că acela L-a 
rugat să spună şi acestea, s-a făcut nevăzut. 

Cu această pildă i-a dat această dumnezeiască învăţătură să 
nu se laude vreodată cineva cu darurile ce are. Învaţă-te a le smeri 
şi a nu te lăuda. „Să te laude pe tine aproapele, nu gura ta; 
străinul, nu buzele tale” (Parim. 27, 2). 


după mulţimea lor, cum spune Sf. Vasile Cel Mare. 

Deci cum se poate cineva mândri că a dobândit virtuţi când va pricepe 
că ele n-au început, sfârşit şi număr? Şi cum să nu se coboare în adâncul 
smereniei când socoteşte că oricâte virtuţi a desăvârşit, totuşi n-a ajuns 
la începutul virtuţilor. Atât doar că s-a împărtăşit dintr-însele cum ar lua 
o picătură dintr-un ocean nemărginit. Ci totdeauna va fi îndemnat a rosti 
acea rugăciune a marelui Arsenie: „Dumnezeul meu nu mă părăsi. N-am 
făcut niciun bine înaintea Ta. Ajută-mi cu îndurarea Ta să pun început 
bun”. 


Acesta-i fundamentul tuturor virtuţilor”!, Dumnezeu ne-a 
făcut din nimic şi acum fiindcă suntem ceea ce suntem prin 
Dânsul, voieşte a întemeia toată fiinţa noastră duhovnicească pe 
această cunoştinţă că de la noi înşine nu suntem nimic. Cu cât ne 
vom adânci mai mult în această observare, cu atât vom vedea mai 
clar neajunsurile şi ticăloşiile noastre, iar Dumnezeu va pune 
pietre mai tari ca să se ridice duhovniceasca noastră zidire. 

Nu gândi, o, fiule, că vei putea să adânceşti vreodată toată 
cunoaşterea aceasta. 

E cu neputinţă. 

Din această cercetare de noi înşine pusă bine în lucrare 
putem avea tot binele. Fără ea suntem nimic, chiar de am face 
faptele tuturor sfinţilor şi totdeauna ne-am îndeletnici numai cu 
lucrurile lui Dumnezeu. 

O, fericită cunoaştere care ne faci fericiţi pe pământ şi slăviţi 
în cer! 

O, lumină ce scoţi din întuneric şi luminezi sufletele noastre! 

O, nimic care ca şi cum te-ai fi cunoscut ne faci domni ai 
totului! 

O, lumină ce scoţi din întuneric şi luminezi sufletele noastre! 

O, nimic care ca şi cum te-ai fi cunoscut ne faci domni ai 
totului! 

Nu pot să mă satur vreodată vorbindu-ţi de aceasta, iubite! 

De voieşti a lăuda pe Dumnezeu, smereşte-te şi doreşte a fi 
prigonit de alţii. Smereşte-te cu toţi şi sub toţi, dacă voieşti a slăvi 
pe Dumnezeu. 

Dacă vrei a-L. afla nu te înălța, că El fuge. Smereşte-te şi 
smereşte-te cât poţi şi El va veni să te afle şi să te îmbrăţişeze. Cu 
cât te vei umili în ochii Lui şi vei voi a fi socotit netrebnic de alţii şi 
a se întoarce toţi de la tine ca de la un lucru urât, cu atât te va 
primi şi se va uni strâns cu tine şi mai cu iubire. 

Frate, pentru marele dar ce ţi-l dă Dumnezeu, cel atât 
vătămat de păcatele tale, ca să te unească cu Sine, fă şi tu aceasta: 
a te socoti mai nevrednic şi mai rău decât toţi. Deseori 
mulţumeşte-l şi socoteşte-te îndatorat celor ce-ţi dau prilej a te 
smeri. Adică celor ce te-au defăimat ori te defăimează totdeauna. 
Chiar dacă suferi în silă defăimările, sileşte-te, cât poţi, a nu arăta 
niciun semn de nemulţumire. 

Şi dacă, cu toate aceste nevoinţe adevărate, viclenia 
diavolului şi închinarea noastră cea rea se îndârjesc la noi, încât 


n De aceea şi Domnul voind a zidi minunata făptura nouă a fericirilor, 
prima temelie a pus-o pe smerenie zicând: „Fericiţi cei săraci cu duhul, 
că a lor este Împărăţia cerurilor (Mt. 5, 3). 


mereu ne supără gândurile mândriei şi ne rănesc inima, chiar 
atunci este vreme potrivită cu atât mai mult a ne smeri şi a ne 
defăima, a ne uri, cu cât vedem din acea cercare că într-adevăr 
luptăm cu toate puterile noastre să ne izbăvim de el. 

Dar nu ne putem elibera de brutalitatea lui, fiindcă suferim de 
supărările mândriei care-şi au rădăcina şi originea în blestemata şi 
deşarta părere de noi înşine. 

Astfel vom scoate din otrava amară, miere; din răni, sănătate 
şi din mândrie, smerenie. 


Cap. XXXIV. 
Înfrângerea patimilor şi câştigarea virtuţilor 


Deşi ţi-am spus multe până acum despre biruinţa de sine şi 
dobândirea virtuţilor, totuşi trebuie să-ţi mai spun ceva. 

Adică întâi, dacă vrei, frate, a deveni virtuos, nu urma după 
cele ce iscodesc ochii, nu urma nevoinţelor din cele şapte zile ale 
săptămânii, o nevoinţă pentru altă virtute şi alta pentru alta. Nu, ci 
bate război cu acele pasiuni ce te supără şi te păgubesc şi năvălesc 
peste tine totdeauna. 

Pe cât poţi împodobeşte-te cu virtuțile contrare pasiunilor 
tale. Căci de vei dobândi aceste virtuţi contrare pasiunilor ce te 
supără, vei dobândi într-adevăr toate celelalte virtuţi, pe fiecare la 
timpul ei, pentru că virtuțile sunt totdeauna legate una de alta şi 
cine îndeplineşte una, pe toate celelalte le-a apropiat de uşa inimii 
lui. 

Al doilea: Nu zăbovi niciodată la câştigarea virtuţilor cu zile, 
săptămâni, luni şi ani, ci luptă ca şi cum atunci te-ai fi născut, ca 
un ostaş ce luptă neîncetat şi mergi la înălţimea înfăptuirilor tale. 
Nu sta în loc niciun minut. Fiindcă această oprire în calea 
virtuţilor nu-i pentru a lua răsuflare şi putere, ci pentru dare 
înapoi şi slăbire. 

Înţeleg să stai după ce ai câştigat virtutea şi să-ţi cercetezi 
puţin lipsurile ce încă le mai ai şi să cugeţi la mijloacele, la 
lucrările de a dobândi o altă nouă virtute. 

De aceea, fii totdeauna cu grija fierbinte, îndemânatic pentru 
a nu pierde nicio virtute. lubeşte şi caută toate împrejurările 
potrivite şi motivele ce te îndeamnă la virtute, mai ales pe cele mai 
greu de biruit, fiindcă lucrările pentru biruinţa greutăților 
virtuţilor produc deprinderile faptelor bune şi le înrădăcinează mai 
adânc. 

Fugi repede şi hotărât, cum am spus mai sus, de pricinile ce 


te pot îndemna la ispita trupului. 

Al treilea: fii înţelept şi cumpătat în acele virtuţi din afară ce 
pot vătăma şi slăbi corpul, ca: post exagerat, privegheri, meditatii, 
ş. a. Acestea trebuie dobândite puţin câte puţin, prin treptele lor, 
cum am spus mai înainte. Cât priveşte celelalte fapte bune 
lăuntrice şi sufleteşti, ca: iubirea de Dumnezeu, defăimarea lumii, 
smerenia de sine, ura pasiunilor şi păcatului, răbdarea, blândeţea, 
iubirea de toţi, chiar de duşmani ş. a.,„—n-ai nevoie a le dobândi 
puţin câte puţin ori să urci la realizarea lor pe trepte şi scări, ci 
sileşte-te a le pune în practică cât mai repede posibil. 

A patra: gândul, pofta şi inima ta să nu cugete, să nu 
dorească, să nu voiască decât a birui acea patimă cu care lupţi şi 
care te atacă. Aceasta să-ţi fie toată lumea, cerul, pământul, 
bogăţia şi scopul tău, ca printr-însa să placi lui Dumnezeu. 

În mâncare, postire, osteneală, odihnă, priveghere, somn, în 
casă ori afară, în cucernicie, în lucrul mâinilor, toate să ţintească 
spre a birui acea patimă şi câştigarea virtuţii contrare. 

Al cincilea: fii inamicul comun al tuturor dezmierdărilor şi 
îndulcirilor pământeşti. Astfel celelalte răutăţi te vor ataca mai 
puţin. Căci de vei voi să loveşti vreo patimă şi în acelaşi timp, vei 
privi la alte dulceţi pământeşti, chiar de nu-s de moarte, ci uşoare, 
într-adevăr războiul tău va fi aspru, sângeros, crud, dârz, dar 
biruinţa ta va fi parţială. 

De aceea adu-ţi aminte totdeauna de aceste hotărâri 
dumnezeieşti: „Cel ce îşi iubeşte sufletul, îl va pierde; cel ce îşi 
urăşte sufletul în lumea aceasta, îl va câştiga în viaţa veşnică” 
(loan, 12,25); „Fraţilor, suntem datori a vieţui nu după trup; căci 
vieţuind după trup vom muri; iar de vom omori cu duhul faptele 
trupului vom fi vii” (Rom. 8, 12). 

Al şaselea: în fine, îţi spun că este foarte bine şi poate 
necesar, în câştigarea virtuţilor, să faci o mărturisire 
cuprinzătoare, după cum se cuvine, ca să te arăţi că stai în darul 
lui Dumnezeu, de la Care aştepţi toate darurile, toate virtuțile şi 
toate biruinţele. 


Cap. XXXV. 
Virtuţile trebuie câştigate progresiv, de la una la alta 


Deşi adevăratul ostaş al lui Hristos ce doreşte a ajunge la 
desăvârşire, nu are nevoie a pune vreo hotărâre la progresul său, 
totuşi cu oarecare măsură chibzuită, trebuie să înfrâneze acele 
fierbinţeli ale duhului, care aprinzându-se la început cu multă 
poftă, mai târziu se sting şi-l lasă în mijlocul drumului. 

De aceea se cuvine a câştiga puţin câte puţin nu numai cele 
din afară, trupeşti, ci şi virtuțile dinăuntru, sufleteşti. 

În acest chip, în curând putinul se face mult şi rămâne 
totdeauna. 

De aceea, de exemplu ca să câştigi virtutea lăuntrică a 
răbdării, nu poţi îndată a te bucura ori a dori ocările ce-ţi face 
cineva, căci bucuria şi pofta aceasta sunt trepte mai înalte ale 
răbdării, pe care nu-i bine a te sui, până ce nu vei trece întâi pe 
cele mai de jos ale unei astfel de virtuţi, care-s defăimarea de sine, 
ura de izbândă şi altele (Vezi cap. 13). 

Şi te mai sfătuiesc, nu te sârgui la toate faptele bune ori la 
mai multe deodată, ci întâi la una singură, apoi la alta. Numai 
astfel se sădeşte în suflet deprinderea îmbunătăţirii, pentru că de 
te sârguieşti neîncetat cu o virtute, aleargă mai uşor la dânsa şi 
mintea se frământă să afle mijloacele, memoria cele mai potrivite a 
o dobândi, iar voinţa e mai pornită spre această virtute. 

N-ai fi dobândit aceste înlesniri dacă te-ai fi ocupat de mai 
multe virtuţi. 

Şi mai este ceva; lucrările unei singure virtuţi, fiind de 
aceeaşi natură între ele, se fac cu aceeaşi nevoinţă şi cer mai 
puţină osteneală. 

Una cheamă şi ajută pe cealaltă. Această asemănare le 
întăreşte mai mult în noi, fiindcă află scaunul inimii gata, aşezat a 
primi acele lucrări noi, ce ar fi trebuit să le săvârşim de două ori 
cum am primit mai înainte şi pe celelalte asemenea lor. Aceste 
fapte despre care am vorbit au atât adevăr într-însele, încât cel ce 
voieşte a dobândi o virtute deprinde şi meşteşugul de a dobândi o 
alta. Astfel cu creşterea uneia, cresc toate, prin unirea ce există 
între ele, fiindcă toate faptele bune sunt rază ce ies din una şi 
aceeaşi dumnezeiască lumină. 


Cap. XXXVI. 


Mijloacele de câştigare a virtuţilor; 
Ocârmuirea nevoinţelor câtăva vreme cu o singură virtute 


Pentru câştigarea virtuţilor trebuie să avem un suflet viteaz şi 
mare, o voinţă nu slabă şi moale, ci decisivă şi puternică, cu 
convingerea că avem să trecem prin multe şi grele dificultăţi. 

Apoi, trebuie să avem şi o deosebita înclinare şi o dragoste 
aleasă de virtuţi. Aceasta o putem câştiga când ne vom da seama 
cât de mult plac lui Dumnezeu faptele bune, cât de înalte, 
necesare şi folositoare sunt. 

Orice realizare şi orice progres al nostru în ele îşi are 
începutul şi sfârşitul. 

De aceea e bine ca în fiecare dimineaţă să ne facem 
propuneri şi să luăm hotărâri a ne împotrivi tuturor obstacolelor 
virtuţilor ce s-ar ridica în acea zi. 

Seara se cuvine a ne cerceta conştiinţa de am lucrat bine. 

În dimineaţa următoare, să reînnoim mai puternic aceleaşi 
hotărâri şi dorinţe. Trebuie îndeosebi să ne silim a câştiga acea 
virtute ce o avem atunci în mâinile noastre. 

Pildele Sfinţilor, rugăciunile noastre, meditarea Vieţii şi 
Patimilor lui Hristos, toate acestea, atât de necesare fiecărei 
silinţe pentru virtute, trebuie să ţintească anume la acea virtute ce 
voim a dobândi. Oricât de multe şi felurite pricini, vom întâmpina 
în acea zi, pe toate trebuie să le cercăm, pe cât e cu putinţă pentru 
a câştiga acea virtute dorită. (Vezi mai departe cap. XL). 

Pentru deprinderea faptelor bune, dinăuntru şi din afară, 
trebuie să punem atâta silinţă încât ele să devină aproape fireşti. 

Cu cât vom întâmpina greutăţi mai mari, cu atât aceste 
dificultăţi vor băga şi vor introduce în sufletul nostru deprinderea 
bună. 

Spusele dumnezeieştei Scripturi fie rostite cu glasul, fie med- 
itate cu mintea au o putere minunată la deprinderea virtuţii 
căutată. Solomon zice: „Ce vei păzi, fiule? Graiurile lui Dumnezeu” 
(Pilde, 31, 2). 

De aceea să avem la îndemână multe ziceri pentru virtutea la 
care ne nevoim, pe care să le folosim, repetându-le toată ziua şi 
mai ales când ne va ataca antipodul virtuţii ce căutăm. 

De pildă, dacă ne silim a deprinde răbdarea, putem rosti 
aceste ziceri şi altele asemenea: „Bărbatul îndelung răbdător are 
multă pricepere” (Pilde 14, 31); Ps. 9, 18: „Răbdarea săracilor nu 
va pieri niciodată;” „Vai celor ce aţi pierdut răbdarea” (Sirah, 2, 
15); „mai bun este cel îndelung răbdător decât bărbatul puternic”; 
(Prov. 16, 34); 

„Cel ce-şi stăpâneşte mânia e mai bun decât cel ce cucereşte 


o cetate”. 

„Întru răbdarea voastră veţi dobândi sufletele voastre” (Lc. 
21, 19); 

„Prin răbdare să alergăm la lupta pusă înainte” (Evr. 12); 

„lată, fericim pe cei ce au răbdat” (Iac. 5, 11); 

„Fericit bărbatul care rabdă ispită” (1, 12); „lar răbdarea să 
fie desăvârşită; aveţi nevoie de răbdare” (1, 4) şi (10, 36). 

Tot astfel putem rosti şi aceste rugăciuni mici: 

„O, Dumnezeul meu, când se va înarma inima mea cu arma 
răbdării? 

Când voi trece prin ispită fără a-mi tulbura inima, ca să dau 
bucurie Dumnezeului meu? O, iubitele mele suferinţe ce mă faceţi 
asemenea Domnului meu lisus, Cel ce a pătimit pentru mine! O, 
Iisuse, singura viaţă a sufletului meu! Ajunge-voi oare a odihni 
între mii de suferinţe pentru mărirea Ta? Voi fi fericit dacă în 
mijlocul focului necazurilor, mă voi aprinde de dorinţa de a suferi 
chinuri mai mari!” 

Vom întrebuința aceste mici rugăciuni să progresăm în 
virtuţi. Putem folosi şi alte rugăciuni potrivite la oricare virtute ce 
practicăm, pe care ni le-ar insufla duhul cucerniciei. 

Aceste rugăciuni mici sunt numite  însuliţătoare şi 
săgetătoare, fiindcă sunt ca nişte sulițe şi săgeți înfipte spre cer şi 
au mare putere a ne trezi la virtute, dacă sunt însoţite de două 
aripi: cunoaşterea adevărată a bucuriei Dumnezeului nostru când 
facem fapte bune şi dorinţa fierbinte şi arzătoare a dobândi 
virtuțile, pentru a place măririi Lui dumnezeieşti”2. 


(Din carte lipsesc capitolele XXXVII-XLI) 
Cap. XLII. 


Neînlăturarea suferințelor. 
Conducerea poftelor spre îmbunătăţire. 


Când eşti într-o suferinţă şi o înduri fără cârtire, ia seama 
bine să nu te biruie diavolul şi iubirea de tine ori să doreşti a scăpa 
de ea. 

De aici vei avea şi două mari pagube: una, chiar dacă pentru 
moment nu te lipseşte de virtutea răbdării, dar cu timpul, pe- 
ndelete, te duce la nerăbdare; a doua, răbdarea va pierde răsplata 
ei, căci Dumnezeu recompensează numai acea vreme cât timp 


72 Dumnezeiescul şi fericitul Augustin folosea nu numai astfel de 
rugăciuni, dar sfătuia şi pe fiica lui duhovnicească în sine a le medita. 
Unii voiesc a numi săgetătoare şi rugăciunile acestui fericit. 


pătimeşti. 

Dacă n-ai fi dorit eliberare ci, în toate suferinţele, te-ai fi 
plecat dumnezeieştei bunătăţi, deşi suferinţa ce înduri ar fi ţinut 
numai o oră ori şi mai puţin, totuşi Dumnezeu ar fi socotit-o ca o 
chinuire şi o slujire de vreme îndelungată. 

De aceea stăpâneşte-ţi poftele totdeauna. Alungă orice voinţă, 
scop străin şi potriveşte-le bine şi numai în vederea țintei 
adevărate, care este voinţa lui Dumnezeu. 

Numai astfel el vor fi drepte şi netede; iar tu vei sta 
totdeauna liniştit. 

Căci neputându-se întâmpla ceva fără voinţa lui Dumnezeu, şi 
tu dorind numai voinţa lui Dumnezeu, e evident că vei avea 
oricând numai ceea ce voieşti. 

Dar aceasta nu înseamnă că ne referim la păcatele tale ori ale 
altora, căci Dumnezeu nu le voieşte nici după voinţa Lui înainte 
povăţuitoare, nici după cea următoare, cum teologhiseşte 
dumnezeiescul Damaschin”5. 

Ci se înţelege fiecare pedeapsă şi muncă provenită din 
păcatele noastre ori de la alţii. Această pedeapsă şi muncă, numite 
Cruce, sunt foarte plăcute lui Dumnezeu, încât cu ele face bine 
uneori şi celor mai de aproape şi iubiţi prieteni al Lui. Prin ele se 
îndeplineşte voinţa următoare care, după Sf. Damaschin, e 
totdeauna justă şi de folos. (Vezi cap. 39). 

Dar aceasta înseamnă să suferi tot necazul şi patima numai în 
ce depinde de noi şi ce e plăcut lui Dumnezeu. Adică, suferă numai 
după ce ai întrebuințat toate mijloacele făgăduite pentru a o evita. 
(Ţine-te de rugăciunea de a nu cădea în ispită şi să n-o producem 
noi, ş. a.). 

Aceste uneltiri însă trebuie folosite numai după voinţa şi 
porunca lui Dumnezeu, nu după pasiunea noastră, nici că am dori 
a ne elibera de acele greutăţi. 


Cap. XLIII. 


73 După teologi, Dumnezeu are două voințe: înainte povăţuitoare şi 
următoare cu prima, ce se mai numeşte şi bună voire, Dumnezeu doreşte 
nu numai toate bunătăţile, virtuțile şi mântuirea oamenilor, ci şi răsplata 
lor, vremelnică şi veşnică. 

Cu voinţa următoare, numită slobozire, Dumnezeu voieşte toate 
pedepsele celor răi, vremelnice şi veşnice. Căci chiar munca veşnică e de 
folos celor ce sunt munciti, cum spune Sfântul Marcu al Efesului. E bună 
ca tăiere a răutăţii, şi Dumnezeu nu voieşte păcatele, nici cu voinţa 
înainte povăţuitoare, nici cu cea următoare, căci acestea sunt numai 
creaţia voinţei viclene a făpturilor cuvântătoare. 


Rezistenţa contra diavolului când ne amăgeşte 


Când diavolul viclean vede că mergem drept, cu pofte 
ordonate, chibzuite şi vii, pe calea virtuţilor de la care nu ne poate 
trage cu amăgiri de partea lui, atunci se preface în înger luminos, 
cu cugete prieteneşti, cu cuvinte din Sf. Scriptură şi cu pildele 
Sfinţilor ne îndeamnă a urca prea devreme şi nechibzuit la 
înălţimea desăvârşirii, ca apoi să ne arunce în prăpastie. 

De aceea ne îndeamnă a pedepsi trupul cu posturi, înfrânări, 
bătăi, culcări pe pământ şi alte necazuri de acest fel, fie pentru a 
ne mândri închipuindu-ne că facem lucruri mari, fie ca să ni se 
întâmple vreo boală şi să devenim neputincioşi la fapte bune, fie, 
în sfârşit, ca, prin multă osteneală şi chinuire, să devenim greoi şi 
să urâm nevoinţele duhovniceşti. 

Astfel, încet-încet, ne apropie mai cu ardoare decât înainte a 
ne lipi dulceţilor şi desfătărilor pământeşti. 

Aceasta s-a întâmplat multor nevoitori cu râvnă nechibzuită 
depăşind cu mari chinuri măsura virtuţii. Au căzut în batjocura 
viclenilor diavoli. 

Dacă ar fi cugetat că aceste fapte chinuitoare, deşi sunt 
lăudate şi rodnice unde este şi putere trupească, şi smerenie 
sufletească, amândouă cumpănite, atunci n-ar fi căzut. Trebuie 
găsit un echilibru între amândouă. 

Cei ce nu se pot da la aceste asprimi asemenea sfinţilor, pot 
a-şi îmbunătăţi viaţa cu alte mijloace: cu rugăciuni fierbinţi, cu 
alergare la cununi mai de cinste ale adevăratelor războaie pentru 
lisus Hristos, cu dispreţuirea lumii şi defăimarea de sine, cu tăcere 
şi singurătate, cu smerenie şi blândeţe, faţă de toţi, cu pătimiri, 
bine făcând vrăjmaşilor şi nemulţumitorilor lor, păzindu-se de 
orice greşeală, fie oricât de uşoară. Acestea sunt mai plăcute lui 
Dumnezeu decât nevoinţele şi torturările aspre ale trupului. 

De aceea, te sfătuiesc să umbli cu chibzuială la acest fel de 
munci ale trupului, ca să le poţi creşte. Insă te sfătuiesc să nu cazi 
în cealaltă greşeală şi în cealaltă covârşire a celor ce se socotesc 
oameni duhovniceşti, care amăgindu-se cu orbirea de sine, se 
silesc a-şi păzi sănătatea trupească şi sunt atât de poftitori şi 
grijulii încât, pentru cea mai mică supărare, se-ndoiesc şi tremură 
să nu moară. Nimic nu-i mai de preţ şi de nimic nu vorbesc mai cu 
plăcere decât de conducerea vieţii. Caută mâncări mai potrivite 
gustului decât stomacului lor, care adesea, prin abuzuri slăbeşte. 

Aceasta o fac numai pentru a putea sluji mai bine lui 
Dumnezeu. Adevărul însă e altul. Vor a uni, fără câştig, ci mai ales 
în paguba unuia, doi vrăjmaşi de frunte: duhul şi trupul. 

Însă, cu această sârguinţă trupul pierde sănătatea, iar duhul 


cucernicia. 

De aceea lucrul cel voit unuia şi altuia este a se păzi un fel 
liber, al vieţii dar unit cu ce am spus mai sus, de care trebuie să 
ţină seamă diferitele stări ale oamenilor şi feluritele constituţii 
fizice omeneşti, care nu pot fi supuse toate unui şi aceluiaşi canon, 
după cum zice marele Vasilie în Aşezămintele pustniceşti”?. 

Adaugă-se şi aceasta, că pentru a câştiga virtuțile dinafară şi 
cele dinăuntru trebuie de mers înainte cu oarecare măsură, puţin 
câte puţin, după cum am zis în cap. XXXIV. 


” Acest sfânt zice că, pe cât se deosebeşte şi e mai tare arama şi fierul 
decât vreascurile şi lemnele, pe atât se deosebeşte şi e mai tare un trup 
decât altul şi o constituţie de alta. De aceea, ce le este unora osteneală şi 
chin peste măsură, altora le e odihnă fără necaz. Deci deprinde aceasta: 
„Infrânarea trupului e bună, ea se măsoară fiecărui om după puterea 
trupului” (Aşezăm. Pustn. 4). 


Cap. XLIV. 


Concepţia de sine şi îndemnul diavolului 
ne fac a osândi cu neruşinare pe aproapele; 
lupta contra acestor pasiuni 


Din răutatea iubirii de sine, adică a dragostei, concepţiei şi 
cinstei ce avem de noi înşine, se naşte o altă răutate ce ne produce 
o mare pagubă. Este neruşinata judecată şi osândire făcută 
aproapelui. Cu această osândă socotim netrebnici pe fraţi, îi 
defăimăm, îi umilim. Ea, cum îşi are obârşia din mândrie, ne 
încălzeşte şi se hrăneşte. Căci această mândrie a noastră şi 
această osândă merg crescând, desfătându-se în plăcerile ei şi se 
întinde pe nesimţite. 

Căci cu cât avem mai multă cinste şi o idee mai mare de noi, 
cu atât ne îndemnăm mai mult în a osândi şi a defăima pe ceilalţi. 
Ni se pare că suntem departe de acele imperfecţiuni şi scăderi ce 
le vedem la alţii. Vicleanul diavol, cel ce vede acest fel de rea 
socotinţă a noastră, veghează totdeauna a ne deschide ochii şi a ni- 
i ţine deschişi pentru a vedea, încerca şi exagera neajunsurile 
semenilor noştri. 

Cei leneşi nu cred şi nu-şi dau seama cât se munceşte şi se 
sârguieşte vrăjmaşul ca să întipărească în mintea noastră cele mai 
mici neajunsuri ale unuia şi ale altuia. 

De aceea, dacă el veghează spre paguba ta, veghează şi tu, 
frate, a nu cădea în cursele lui. Îndată ce îţi va pune înainte vreo 
greşeală a aproapelui, retrage-te de la acest gând, căci e scris 
„Nimeni să nu cugete la răutatea aproapelui” (Zah. 8, 17). Dacă te 
simţi îndatorat a-l judeca, gândeşte că nu ţi s-a dat această putere 
şi chiar de ţi s-ar fi dat, n-ai fi putut judeca drept, căci eşti 
înconjurat de mii de patimi şi eşti foarte lesne aplecat a gândi rău 
de alţii, fără motiv drept şi temeinic. 

Leacul cel mai tămăduitor contra acestei răutăţi este 
cugetarea continuă la patimile şi răutăţile tale, care sunt atât de 
multe şi ascunse, încât numai pentru a le cunoaşte şi a le tămădui, 
nu-ţi ajung toate zilele şi ceasurile vieţii tale. Nu pierde vremea 
observând pe ceilalţi. Astfel, dacă vei judeca numai pasiunile tale, 
vei curăța ochii lăuntrici ai inimii de umezeli vătămătoare şi-ţi vei 
vedea bârnele mari, din ochiul tău, cum a zis Domnul: „Ce vezi 
paiul din ochiul fratelui tău, iar bârna din ochiul tău nu o simţi?” 
(Mt. 7, 3). Căci să ştii, când vei gândi ceva rău de fratele tău, 
rădăcina acestui rău e în inima ta, care după pasiunile ce o 
stăpânesc judecă pătimaş faptele celorlalţi, cum e scris: „Omul rău 
din comoara rea a inimii scoate cele rele” (Mt. 12, 35). 


Cum, de altfel, un ochi curat şi fără patimă vede bine 
lucrurile: „Curat este ochiul ca să nu vadă rele” (Avac. 1, 13). 

De aceea, când îţi va veni gândul a judeca vreun defect al 
altora, supără-te contra ta ca pe cineva care ar face aceleaşi 
greşeli şi ar avea aceleaşi defecte. Zi în inima ta: „Eu, nemernicul, 
având aceeaşi slăbiciune, ba chiar neajunsuri mai mari, cum să 
îndrăznesc a ridica capul, să văd şi să judec greşelile celorlalţi?” 

Astfel, armele ce voieşti a le mânui contra celorlalţi, întoarce- 
le asupra ta pentru a te vindeca de răni. 

Dacă neajunsul şi greşeala vreunui frate al tău poate sunt 
cunoscute tuturor, vorbeşte de cauza ei cu dragoste şi cu iubire 
frăţească. Atunci să zici că în acel frate aflându-se alte fapte bune 
ascunse, Dumnezeu a îngăduit căderea lui în acea greşeală pentru 
a-l păzi, a se considera totdeauna netrebnic pe sine şi fiind 
defăimat de ceilalţi să devină smerit, mai plăcut lui Dumnezeu, 
încât câştigul său îi va fi mai mare decât paguba. 

Chiar dacă păcatul cuiva nu e numai vădit tuturor, ci şi mare, 
nu-l osândi. Du-te cu gândul la înfricoşata judecată a lui Dumnezeu 
şi acolo vei vedea pe unii ce au fost nelegiuiţi, dar mai apoi prin 
pocăință au ajuns la înalte trepte de sfinţenie; iar pe alţii căzuţi din 
cea mai înaltă perfecţiune în prăpastia ticăloasă. 

De aceea, fii totdeauna cu frică şi cutremur mai mult pentru 
tine decât pentru alţii. Fii încredinţat că orice grăire de bine 
pentru aproapele şi toată bucuria ce-o vei simţi pentru el sunt 
rodul şi desăvârşirea Sf. Duh. 

Dimpotrivă, orice defăimare, judecată cutezătoare şi grăire 
de rău de aproapele ies din răutatea noastră şi din îndemnul 
diavolesc. 

Deci, dacă vreo cădere a unui frate te-ar fi smintit, nu te 
odihni şi închide ochii până n-o alungi, cu toată puterea, din inima 
ta. 


Cap. XLV. 
Despre rugăciune 


Dacă neîncrederea în noi, nădejdea în Dumnezeu şi nevoinţa 
sunt atât de necesare în acest război, cum am spus până acum, cu 
atât mai trebuitoare decât aceste trei este rugăciunea. E a patra 
armă, cum am spus în capitolul întâi. Cu ea luăm de la Domnul 
nostru nu numai cele ce am spus, ci orice bine. Căci rugăciunea e 
mijlocire şi unealtă de a primi toate acele daruri care izvorăsc din 
dragostea şi bunătatea lui Dumnezeu. 


Cu rugăciune vei pune sabia în mâinile lui Dumnezeu să lupte 
şi să biruie pentru tine. Şi ca să mânuieşti bine rugăciunea trebuie 
s-o faci totdeauna cu deprindere şi să te sileşti a avea aceste 
lucruri. 

1. Să ai totdeauna o vie dorinţă a sluji lui Dumnezeu în tot ce 
faci, cum li place Lui. 

Pentru a aprinde această dorinţă, meditează bine că 
Dumnezeu pentru preaminunatele lui covârşiri, bunătăţi, măriri, 
înţelepciune, frumuseți şi alte nemărginite perfecţiuni, se cuvine a 
fi slujit şi cinstit. El, pentru a-ţi sluji, S-a chinuit, S-a ostenit 
treizeci de ani, a vindecat rănile tale urât mirositoare otrăvite de 
păcat nu cu vin, untdelemn şi mirodenii, ci cu scumpul sânge ce a 
curs din sfintele vine şi din preacuratul Lui trup, sfârtecat de bătăi, 
spini şi piroane. 

Apoi, cugetă cât de folositoare ne este această slujire, căci ne 
facem domni şi stăpâni pe noi înşine, superiori diavolului şi fiii lui 
Dumnezeu. 

2. Să ai totdeauna o credinţă vie şi fierbinte că Dumnezeu îţi 
va da tot ce-ţi trebuie pentru lucrul Lui şi pentru folosul tău. 

Această credinţă şi nădejde sfântă e vasul pe care îl umple 
mila lui Dumnezeu cu darurile Sale şi cu cât e mai mare şi mai 
încăpător, cu atât rugăciunea se va întoarce mai bogată la inima 
noastră. 

Cum ar putea Dumnezeu cel neschimbat şi atotţiitor să nu ne 
facă părtaşi darurilor Lui, când El Însuşi ne-a poruncit a le cere de 
la Dânsul şi ne-a făgăduit a ne da Duhul Său dacă Îl vom cere cu 
credinţă şi cu răbdare, cum zice: „Cu cât mai vârtos Tatăl cel din 
ceruri va da Duh Sfânt celor ce cer de la Dânsul”, (Lc. 11, 13) şi 
„toate, oricâte veţi cere în rugăciune, crezând veţi lua” (Mt. 21, 
22). 

3. Apropie-te de rugăciune cu chibzuinţă ca să voieşti numai 
ce voieşte El, atât când ceri, cât şi când primeşti. Adică, începe a 
te ruga şi doreşte a fi ascultat căci Dumnezeu aceasta aşteaptă: 
Gândul tău să fie a uni voinţa ta cu a lui Dumnezeu, nu a trage 
voinţa Lui la a ta. De ce? Voința ta fiind întinată de iubirea de sine, 
deseori greşeşte, nu ştie ce cere; dar voinţa lui Dumnezeu 
totdeauna este unită cu o negrăită bunătate şi nu poate greşi 
niciodată. Deci, ea este canonul şi regina tuturor celorlalte voințe. 
Toate celelalte voințe ale făpturilor cuvântătoare se cade a-i urma 
şi a i se supune. De aceea se cade a cere totdeauna cele plăcute lui 
Dumnezeu. De te îndoieşti că vreuna dintr-însele n-ar fi plăcută 
Lui, cere-o cu socoteală că o voieşii numai dacă o voieşte şi 
Dumnezeu să o dobândeşti. Insă cele ce ştii că-l sunt într-adevăr 
plăcute (cum ar fi virtuțile), să le ceri mai mult pentru a-l mulţumi 


şi a-l sluji, dar nu pentru un alt scop, fie el chiar şi duhovnicesc. 

4. Se cuvine a merge la rugăciune împodobit de cele potrivite 
cererilor tale. După rugăciune, sileşte-te mai mult a deveni 
încăpător Darului şi virtuţii cerute de la Dumnezeu, căci nevoinţa 
rugăciunii se cade a fi însoţită, în acest fel, de silinţa biruinţei 
egoismului nostru. Altfel, a cere cineva o virtute de la Dumnezeu şi 
a nu se nevoi cu toate mijloacele şi în toate felurile s-o 
dobândească, ci a se lenevi, aceasta într-adevăr înseamnă a ispiti 
pe Dumnezeu, iar nu a-L ruga. 

De aceea dumnezeiescul Iacov a zis: „Mult poate rugăciunea 
dreptului ce se lucrează” (lac. 5, 6)”. 

5. In rugăciune trebuie să păzeşti cele patru reguli fixate de 
Sf. Vasile cel Mare: a preamări pe Dumnezeu, a-I mulțumi pentru 
binefacerile dăruite ţie, a te mărturisi Lui că eşti un păcătos şi un 
călcător al poruncilor Lui şi a cere numai ceea ce-ţi este de folos 
pentru mântuire. lată, de pildă cum te poţi ruga: 

„Doamne Dumnezeul meu, Te laud şi Te preamăresc pentru 
fireasca Ta slavă şi pentru nemărginita mărire. Îţi mulţumesc că 
numai prin bunătatea Ta m-ai zidit şi m-ai izbăvit de nenumărate 
ori, încât nici nu-mi dau seama de câte ori m-ai scos din mâinile 
vrăjmaşilor. Astfel mărturisesc că am rămas totdeauna călcătorul 
poruncilor Tale sfinte şi nemulţumit de toate binefacerile ce mi-ai 
dat. Dar Tu, Dumnezeul meu, nu ţine seama de nerecunoştinţa 
mea, ci ajută-mi şi de astă dată şi nu îndepărta de la Tine această 
cerere de mântuire a sufletului meu”. 

Dacă te sârguieşti la vreo virtute, tot astfel s-o ceri de la 
Dumnezeu; dacă cineva te-a amărât, nu uita a mulţumi lui 
Dumnezeu şi pentru această împotrivire ridicată în faţa ta, căci 
aceasta e o mare binefacere. 

6. Ca rugăciunea să aibă putere şi Dumnezeu să asculte 
dorinţele noastre, din firească-l bunătate, îndurare, din vredniciile 
de plată ale vieţii, ale Patimii Fiului Său Unul născut, din 
făgăduinţa dată a ne asculta, fă-ţi rugăciunea cu unul ori mai 
multe din următoarele cuvinte: „Dumnezeule, dă-mi cu 
nemărginita milă acest dar. Adu-ţi aminte de aşezămintele şi 
făgăduinţele date nouă a ne asculta, când ai zis: „Când grăieşti tu, 
sunt de faţă” (Isaia 58, 9). Aceasta s-o faci şi alte dăţi când vei cere 
răsplată pentru vredniciile de plată ale pururea Fecioarei Maria şi 
alte celorlalţi sfinţi, care au multă putere la Dumnezeu, fiind în 
mare cinste la Dânsul, căci în această viaţă au cinstit foarte mult 
mărirea Lui dumnezeiască. 


5 După Sf. Maxim acea rugăciune se lucrează care-i însoţită de 
faptele potrivite rugăciunii, atât ale celui ce se roagă, cât şi ale celui 
pentru care cineva se roagă. 


7. Ţine-te totdeauna de rugăciune. Cu răbdare, căci 
îngăduinţa smerită biruie pe nebiruitul Dumnezeu şi-l atrage spre 
milă. 

Dacă neîncetata stăruinţă şi rugă a văduvei din Evanghelie a 
muiat pe judecătorul nedrept şi rău spre cererile ei, după pilda 
evanghelică a Domnului, anume spusă pentru a nu ne lenevi, cia 
stărui în rugăciune: „Şi le spunea pildă că se cade totdeauna a se 
ruga şi a nu se lenevi” (Lc. 18, 1), — dacă zic, judecătorul nedrept 
s-a plecat spre cererile văduvei, cum să nu Se plece Dumnezeu la 
rugăciunile noastre, El care-i plinirea tuturor bunătăţilor? De 
aceea dacă după rugăciune Dumnezeu zăboveşte a te asculta, şi 
mai cu seamă, dacă sunt semne de împotrivire, continuă a te ruga, 
păstrând tare şi vie nădejdea în ajutorul Lui, căci la El nu lipseşte 
nimic, ci sunt toate într-o măsură nemărginită. 

Dacă lipsa şi cauza neascultării nu eşti tu, fii încredinţat că 
vei primi tot ce vei cere. 

Iar de nu primeşti ce ceri, poate nu-ţi este de folos. Atunci iar 
ai luat, poate mai mult decât ceea ce ceri, căci din neprimire ai 
avut un mare folos. 

Cu cât nu vei fi ascultat, cu atât smereşte-te înaintea lui 
Dumnezeu. Socoteşte-te nemernic, nevrednic, îmbărbătează-te 
spre îndurarea lui Dumnezeu, sporeşte-ţi curajul şi nădejdea către 
dânsa. 

lar pe deasupra, totdeauna mulţumeşte lui Dumnezeu, 
mărturisindu-L. şi cunoscându-lL. ca bun, înţelept şi binefăcătorul 
tău, atât când nu primeşti, cât şi când primeşti cele ce ceri”$. 

Rămâi în orice împrejurare tare şi voios sub supunere smerită 
a Providenţei lui dumnezeieşti. 


Cap. XLVI. 
Rugăciunea mintală şi felurile ei 


Rugăciunea mintală şi în inimă, după Sfinţii Părinţi numiţi 
trezvitori, înseamnă a-şi aduna omul mintea în inimă şi fără a grăi 
din gură, ci numai a rosti tainic, în inimă, cu cuvântul lăuntric, 
această scurtă şi meditată rugăciune: „Doamne lisuse Hristoase, 


76 Sfântul Gura de Aur zice: „Rugăciunea făcută cu minte 
mulţumitoare este mare bunătate; ne vom învăţa a mulţumi lui Dumnezeu 
nu numai când luăm, ci şi când nu luăm. Căci uneori dau, iar alteori nu 
dau, amândouă sunt cu folos. De aceea că ai luat ori nu, ai luat întru a nu 
lua; că ai dobândit ori nu, ai dobândit întru a nu dobândi. E mare folos 
când nu iei”. 


Fiule al Lui Dumnezeu, miluieşte-mă”.” 


Deci, frate, dacă voieşti a fi ascultat mai lesne de Dumnezeu 
şi a primi cele cerute, sileşte-te cât poţi la această rugăciune 
mintală, roagă pe Dumnezeu, cu toată mintea şi inima ta, a te milui 
şi a-ţi da cele folositoare mântuirii tale. Căci pe cât această 
rugăciune mintală cere mai multă osteneală, decât cea grăită şi 
auzită, cu atât mai mult decât aceea ajunge la urechile Domnului, 
Care aude mai bine strigarea mintală a inimii decât glasul puternic 
al gurii. 


77 Multe şi mari sunt darurile aduse de sfinţita rugăciune mintală, pe 
care le numără sfinţii şi purtătorii de Dumnezeu Părinţi numiţi trezvitori, 
cum se vede în multe locuri din Filocalie. Eu aici vorbesc numai de darul 
cel mai mare. 

Omul e făcut după chipul lui Dumnezeu, căci are minte, grai şi duh 
dătător de viaţă trupului, adică firească voire şi dragoste. Deoarece 
Dumnezeu este şi Trei, şi Unul, după chipul Lui, şi omul se cade a fi trei 
şi unul pentru a se asemăna cu întâiul lui chip şi deci pentru a se uni cu 
El. 

Această asemănare şi unire cu Dumnezeu nu se poate face decât prin 
rugăciunea mintală. 

Deci când mintea ia seama la cuvântul ei lăuntric şi tainic din inimă şi 
aceasta zice: „Doamne lisuse Hristoase, Fiul lui Dumnezeu, miluieşte- 
mă”, atunci vine şi duhul cu toată căldura şi voinţa, se aşază, la rostirea 
acestei rugăciuni, încât toate trei aceste puteri devin una, deşi rămân 
trei. Omul se face trei, deşi rămâne unul. 

Aceasta e tocmai ceea ce zice simbolic acel mare lucrător şi dascăl al 
rugăciunii mintale, Grigorie al Tesalonicului: „Când unimea minţii se face 
întreită, rămânând unime, atunci se uneşte cu întreita unime cea 
dumnezeieşte stăpânitoare şi se aşază mai presus de trup, lume şi de 
ţiitorul lumi?”. 

Apoi Sfântul Grigorie spune că deşi această unire a celor trei facultăţi, 
prin această scurtă rugăciune e mai ostenitoare decât orice altă 
osteneală a virtuţii, însă naşte tainele negrăite şi descoperirile lui 
Dumnezeu, când mulţi ani s-ar îndeletnici cineva cu această lucrare şi 
unire. Ce să spun multe? 

Omul nu poate altfel păzi prima poruncă: a iubi pe Dumnezeu din toată 
inima, din tot sufletul, din toată virtutea şi din tot cugetul, cum ne 
porunceşte Domnul, decât prin mijlocirea acestei rugăciuni mintale. 

Cine voieşte a învăţa fireasca meşteşugire, felul de lucrare al acestei 
rugăciuni să cerceteze în Filocalie în mai multe locuri unde-i vorba 
despre ea. 

Notez însă aici ceva numai contra celor ce se împotrivesc rugăciunii 
mintale. E hotărârea făcută de cartea soborului ţinut asupra lui Varlaam 
şi Akindin de toată Biserica, de împăratul Andronic Paleologul de 
Singlitul şi de motivările soborniceşti ale Grecilor. Acestea sunt: „S-a 
dovedit şi s-a văzut că Varlaam cu hulă şi cu rea socoteală vorbeşte, şi 
pentru dumnezeiasca lumină din Tabor din cele ce asupra monahilor 


De aceea când Moise Îl ruga numai mintal şi cu inima, pentru 
iudei, îi zicea: „Ce strigi către mine?” (Ieşire, 14, 15). 

Află însă că mila lui Dumnezeu este nume sobornicesc şi 
cuprinde toate darurile” ce cerem de la Dumnezeu; poţi folosi 
această rugăciune sobornicească: „Doamne, lisuse Hristoase, Fiul 
lui Dumnezeu, miluieşte-mă”. 

Cu aceasta mintea se adună mai uşor, iar în rugăciunile 
celelalte mintea se împrăştie. 

Dacă doreşti să te rogi potrivit darurilor ce ceri, iată îţi dau 
model de câteva rugăciuni pe care să le ai pildă. Adică, dacă ceri 
vreo virtute te poţi ruga mintal cu inima astfel: 

„Doamne, Dumnezeul meu, dă-mi acest dar şi faptă bună spre 
cinstea şi slava Ta”. Ori „Doamne al meu, cred că-Ţi place şi este 
slava Ta, ca eu să cer şi să primesc acest dar. Deci înfăptuieşte 
către mine buna plăcerea Ta”. 

Când cu lucrul eşti atacat de vrăjmaşi, roagă-te astfel: 

„Sârguieşte şi Te grăbeşte, o, Dumnezeule, a-mi ajuta ca să 
nu fiu biruit de vrăjmaşi” ori „Dumnezeul meu, scăparea mea, 
puterea sufletului meu, ajută-mi degrabă ca să nu cad”. 

Când se dezlănţuie războiul, urmează şi tu acest fel de 
rugăciuni stând bărbăteşte împotriva celui ce te atacă. 

După ce trece toiul luptei, întoarce-te către Dumnezeul tău, 
pune înaintea Lui pe vrăjmaşul care te-a atacat şi neputinţa ta în a- 
i rezista zicând: „lată, Doamne, zidirea mâinilor bunătăţii Tale, 


pentru sfânta rugăciune mintală şi cea grăită de obşte scria; dar monahii 
s-au arătat deasupra prihănirii lui, ca unii ce iubeau şi trăiau în tâlcuirile 
şi tradiţiile Sfinţilor Părinţi ce se referă la rugăciunea mintală. 

De aceea, acest Varlaam şi oricine va vorbi ori va scrie cu hulă şi rea 
intenţie contra monahilor şi contra Bisericii, ori va prihăni pe monahi, pe 
acela smerenia noastră îl pune sub aceeaşi osândă şi să fie lepădat şi 
tăiat de la soborniceasca şi apostoleasca biserică a lui Hristos şi de la 
obştea ortodoxă a creştinilor”. 

78 De unde se vede aceasta? Atât darul ce îl dă Dumnezeu în această 
viaţă, cât şi slava din cea viitoare, cum zice David: „har şi slavă va da” 
(Ps. 83, 12), amândouă se numesc milă. 

„Darul, fiindcă toţi câţi s-au dăruit de Dumnezeu, sunt numiţi miluiţi 
deobşte” (Ps. 83, 12); după Petru „care odinioară nu eraţi norod, iar 
acum poporul lui Dumnezeu” (1 Petru 2, 8); „eraţi nemiluiţi, acum 
miluiţi”; şi dumnezeiescul Pavel se numeşte pe sine miluit: „Sfătuiesc, nu 
ca un miluit de la Domnul” (1 Cor. 7, 25) ori: „dar am fost miluit, că 
neştiind lucram în necredinţă” (1 Tim., 1, 13). 

Tot astfel şi cununa cea din ceruri a celor fericiţi este dată din milă, 
după cântătorul de psalmi: „Pe cel ce te încununează cu mila şi cu 
îndurări” (Ps. 102, 4) pe care Gură de Aur tâlcuind-o zice: „Cununa este a 
darului şi a iubirii de oameni”. 


răscumpărată cu sângele Tău; iată vrăjmaşul Tău, care cere să o 
piardă şi să o nimicească. La Tine, Doamne, alerg. Numai în Tine 
nădăjduiesc, Cel ce eşti bun şi atotputernic. Vezi neputinţa mea şi 
nu mă lăsa să cad în robia lui. De aceea, ajută-mi. O, nădejdea şi 
puterea sufletului meu!” 

Îţi amintesc şi aceasta. Când ţi-e greu a te mai ruga mintal şi 
cu inima, poţi zice şi cu gura, cu cuvântul grăit atât rugăciunea: 
„Doamne lisuse Hristoase, Fiule al lui Dumnezeu, miluieşte-mă” 
(cum zic dumnezeieştii Părinţi), cât şi celelalte rugăciuni ce vei 
voi. Dar sileşte-te a-ţi aduna şi atunci mintea, ca să fie atentă la 
cuvintele rugăciunii. 

Unii zic că rugăciunea mintală se zice şi când omul adunându- 
şi toată gândirea sufletului în inimă, fără grăire, fără cuvânt rostit, 
ci numai cu mintea care meditează, că Dumnezeu este prezent; că 
el stă înaintea Lui, uneori cu frică şi cu spaimă, ca un osândit, 
alteori cu credinţă vie, ca să-l primească ajutorul Lui, iar alteori cu 
dragoste şi bucurie pentru a-l sluji totdeauna. E ceea ce zicea 
David: „Mai înainte am văzut pe Domnul, înaintea mea pururea” 
(Ps. 15, 8). 

Această rugăciune se poate face şi cu o singură căutătură 
nemutată a minţii spre Dumnezeu, plângătoare şi rugătoare. 
Această căutătură este o aducere aminte de darul ce l-am fi cerut 
mai înainte prin cuvânt şi prin rugăciunea inimii. Fiindcă această 
rugăciune uşor se poate face în tot locul şi în orice împrejurare, 
tine-o în mâini ca pe o armă puternică şi uşor de mânuit şi vei 
dobândi mare folos şi ajutor. 


Cap. XLVII. 
Rugăciunea făcută prin gândire şi privire 


Gândirea e nestatornică şi trece de la o înţelegere la alta. Îşi 
face repede socotelile ei. De aceea se numeşte cuvânt gânditor. 
Deci gândirea şi privirea ce ar lua naştere cu acest fel de cuvânt 
mintal la înțelegerile spirituale şi dumnezeieşti, e socotită de 
Sfinţii Părinţi rugăciune”?. 

Dar mai ales când la sfârşitul unei astfel de cugetări cerem să 
ne dea Domnul vreun lucru ori binefacere, în puterea celor 
dumnezeieşti ce am cugetat, atunci acea înclinare de mobilitate a 
minţii şi îndeosebi a privirii umilite, se cheamă rugăciune mintală. 
Ea provine din prima Gândire, de la Domnul şi Creatorul tuturor 
gândirilor. 

De aceea când vrei să te rogi mai mult, o jumătate de oră, o 
oră, ori şi mai mult, poţi adăuga la rugăciunea ta şi o cugetare 
duhovnicească, de pildă, de Viaţa şi Patimile lui lisus Hristos, 
apropiind acea virtute, ce o ceri şi o aştepţi de la El, la faptele şi 
virtuțile Lui. 

De pildă, dacă doreşti a dobândi virtutea răbdării, meditează 
la taina înfricoşatei bătăi şi schingiuiri a Domnului, în acest fel: 

1. După ordinul lui Pilat, Domnul, în strigări şi batjocoriri, a 
fost târât de slujitorii nedreptăţii la locul rânduit bătăii; 

2. Cu multă turbare ei L-au dezbrăcat şi Preacuratul Lui Trup 
a rămas gol şi descoperit; 

Mâinile cele curate au fost legate cu frânghie aspră şi 
înfăşurate după stâlp; 

3. Trupul l-a fost complet rănit şi sfârtecat de bătăi şi 
schingiuiri, din el a curs dumnezeiescul Sânge; 

4. După bătăi şi bătăi, în acelaşi loc L-au zdrenţuit şi L-au 
vătămat, încât tot corpul Său a devenit o masă de carne zdrelită8. 


79 Sf. Isaac zice: „Fraţilor, trebuie să ştim şi aceasta că orice vorbire 
internă, orice grijă a bunei gândiri în Dumnezeu, orice cuget în cele 
duhovniceşti, în rugăciune se socoteşte şi numai într-însa se decide şi se 
socoteşte (adică se numeşte rugăciune) şi se cuprinde în acest nume, fie 
că e vorba de citiri, grăiri spre slava lui Dumnezeu, grijă cu mâhnire în 
Domnul, fie de închinăciuni ale trupului, cântare de psalmi, ori altceva de 
acest fel, din care se deprinde învăţarea rugăciunii curate”. 

5 Era inevitabil a se produce aceasta, căci cum povesteşte Corneliu 
italianul, uneltele flagelaţiei Domnului erau: lanţuri, vine de bou, nuiele 
noduroase şi ghimpoase, funii împletite cu cârlige, iar cei ce Îl băteau 
erau 60 la număr. De aceea n-a rămas niciun mădular nerănit. Vinele s-au 
deschis şi curgea sângele pârâu, carnea s-a nimicit, oasele se puteau 


Aceste meditații, şi altele asemenea, vor dezvolta simţirea 
internă a sufletului tău să simtă, în limita posibilului, mai viu 
amărăciunea şi suferinţele grele îndurate de Mântuitorul şi 
Stăpânul tău, în orice parte şi în tot trupul Său. 

Apoi te vor deprinde să câştigi răbdarea. 

În sfârşit, treci de la rănile externe ale trupului la Preasfântul 
Lui suflet. Cât poţi, meditează la răbdarea şi blândeţea cu care 
suferea atâtea necazuri, fără a-Şi sătura vreodată setea de a pătimi 
chinuri mai mari şi mai aspre pentru slava Tatălui Său şi pentru 
binele tău. 

După aceasta, meditează că El arde de o vie dorinţă ca tu să 
vrei a suferi chinul ce înduri şi că roagă pe Tatăl Său, să-ţi dea har 
ca să-ţi duci cu răbdare crucea şi necazul, ce te munceşte pe tine 
şi pe orice om. 

Din aceste cugetări şi meditații, pleacă-ţi voinţa a suferi orice 
cu inimă răbdătoare. lIntoarce-ţi mintea la Tatăl ceresc, 
mulţumeşte-l, căci, numai pentru iubirea faţă de tine a trimis în 
lume pe Unul născut, Fiul Său, să sufere atâtea chinuri grozave şi 
să Se roage totdeauna pentru tine. 

În fine, cere de la El virtutea răbdării în puterea lucrurilor şi 
a rugăminţilor Fiului Său. 


Cap. XLVIII 
Altfel de rugăciune mintală 


Te mai poţi ruga şi mai poţi medita patimile Domnului şi în 
acest fel. După ce vei cugeta la osârdia inimii Domnului nostru, cu 
care le suferea, cum am spus mai sus, apoi, de la mărimea 
suferințelor şi răbdarea Lui, vei trece la alte două gânduri: unul, a 
vredniciei Lui de plată, adică a nemărginitelor plăţi cărora lisus S- 
a făcut pricinuitor, atât Sie-Şi, după om, cât şi tuturor oamenilor, 
pentru aceste patimi şi pentru răbdarea Lui; iar al doilea, al 
bucuriei şi slavei Tatălui Său primite pentru desăvârşita supunere. 

Amândouă să fie puse înaintea dumnezeieştei Lui măriri, apoi 
cere pentru puterea lor harul sau fapta bună ce doreşti. 

Aceasta o poţi face nu numai la orice fel de patimi ale 
Domnului, ci şi la orice lucrare internă ori externă săvârşită de 


număra unul câte unul, cum prorocise David: „Toate oasele mi se puteau 
număra” (Ps. 21, 19). 

La aceasta se adaugă şi istorisirea Evangheliilor. Căci atât Sf. Marcu, 
cât şi Sf. Matei istorisesc că la flagelaţia şi batjocorirea Domnului, slujea 
toată rânduiala ostăşească a lui Pilat, după cum tâlcuieşte Teofilact, care 
întrecea pe cei şaizeci de bătăuşi. 


Dânsul în toată vieţuirea Lui pământească. 
Cap. XLIX. 
Felul de a te ruga prin Născătoarea de Dumnezeu 


Şi mai este un fel, iubite, de a cugeta şi de a te ruga. Prin 
mijlocirea Preasfintei Născătoare de Dumnezeu. 

Du-te cu mintea întâi la cerescul Părinte, apoi la preadulcele 
lisus, şi al treilea, la însăşi preaslăvita Lui Maică. Cugetând la 
Dumnezeu, meditează la marea bucurie, ce din veac o lua 
Dumnezeu socotind faţa Născătoarei de Dumnezeu, Maria; al 
doilea virtuțile şi faptele ei, de la naştere până la adormirea ei. 

Întâi să cugeţi astfel. Înalţă-ţi gândul deasupra vremii şi 
anilor, deasupra oricărei făptuiri zidită ce cugetă şi intrând în 
veşnicia însăşi şi în Mintea lui Dumnezeu, ia în seamă desfătările şi 
negrăitele bucurii ce le avea Dumnezeu pentru pururea Fecioara 
Maria?! 


8&1 Sfânta Treime cu toată dreptatea se bucura şi prea se bucura mai 
înainte de veac, cunoscând, prin dumnezeiasca vedere cea 
atotcuprinzătoare pe pururea Fecioara Maria. Căci unii teologi cred că, 
dacă din întâmplare toate cele 9 cete ale îngerilor s-ar fi prăbuşit din 
Ceruri şi s-ar fi făcut diavoli, dacă toți oamenii cei din veac s-ar fi făcut 
răi şi toți ar fi mers în munci, fără a scăpa cineva; dacă toate zidirile, 
cerul, luminătorii, stelele, stihiile, plantele, vietățile s-ar fi ridicat asupra 
lui Dumnezeu, ar fi ieşit din rânduiala lor şi s-ar fi prăbuşit în neant, 
totuşi aceste nenorociri, fiind comparate cu împlinirea sfinţeniei 
Născătoare de Dumnezeu, nu puteau să-L întristeze pe Dumnezeu. Căci 
numai Doamna Născătoare de Dumnezeu Îl putea mulţumi în toate şi 
pentru toate şi nu-L lăsa a Se întrista şi a Se tulbura de pierderea atâtor 
şi atâtor făpturi, cât mai ales a se bucura cu covârşire numai prin sine. 

Adică ea singură L-a iubit fără asemănare mai mult decât toate. Numai 
ea mai mult decât toate s-a supus voinţei Lui. Căci numai ea s-a făcut vas 
încăpător şi primitor de toate cele fireşti, voite şi suprafireşti daruri, 
împărţite de Dumnezeu întregii zidiri. Scurt, ea s-a făcut o a doua lume, 
incomparabil mai bună decât toată lumea văzută şi închipuită. Era de- 
ajuns pentru a slăvi totdeauna pe făcătorul din frumuseţea şi varietatea 
darurilor ei, mai mult decât zidirea totului. 

Născătoarea de Dumnezeu, din cele zise, se aseamănă, cum zice 
Grigorie al Tesalonicului, în Cuvântul I la botez şi în Cuvântarea la 
Naşterea lui Hristos, cu livada plantată pentru a da pomi şi pomii se 
sădesc pentru rod, tot astfel lumea văzută şi fizică în întregime, a fost 
făcută în acest scop; adică pentru Doamna Născătoare de Dumnezeu, iar 
Ea s-a născut pentru Domnul nostru lisus Hristos. 

Astfel s-a împlinit sfatul cel de demult şi întâiul scop al lui Dumnezeu, 
căci toate s-au încheiat în Hristos, s-a unit zidirea cu Ziditorul, nu în mod 


Descoperind pe Dumnezeu în aceste bucurii, cere să-ţi dea 
daruri şi putere a alunga şi a distruge pe vrăjmaşii tăi şi mai ales 
pe cel ce te atacă în acel moment. 

Apoi având în vedere atâtea virtuţi şi lucrări alese ale 
Născătoarei de Dumnezeu pune-le, când pe toate, când pe fiecare 
dintr-însele, înaintea lui Dumnezeu şi pentru puterea lor cere de la 
nemărginita Lui bunătate tot ce trebuie şi tot ce doreşti. 

După aceasta, întoarce-ţi mintea la Domnul nostru, Fiul Ei, 
adu-l aminte de preasfântul pântece ce L-a purtat nouă luni, de 
evlavia cu care I s-a închinat când L-a născut şi L-a cunoscut 
Dumnezeu adevărat şi om desăvârşit, Fiu şi făcător al ei, de ochii 
ei cei iubitori de Fiu, care L-au văzut atât de sărac, de braţele care 
L-au primit, de laptele ce L-a hrănit, de ostenelile şi chinurile 
suferite pentru El, în viaţa şi la moartea Lui; — şi te încredinţez că 
prin acestea vei face dumnezeiescului ei Fiu preadulce milă să te 
asculte. 

În al treilea rând întoarce-ţi gândirea la Preasfânta 
Născătoare de Dumnezeu, aminteşte-i că a fost aleasă de 
Providenţă şi de bunătatea lui Dumnezeu ca o maică a datului şi a 
milostivirii, că, după Fiul ei nu avem altă izbăvire mai temeinică şi 
mai puternică decât pe dânsa. 

Aminteşte-i că noi toţi creştinii nu numim pe nimeni tată pe 
pământ, cum ne-a poruncit Însuşi Fiul ei, căci nu avem decât un 
tată cel din ceruri: „Şi să nu numiţi tatăl vostru pe pământ pe 
nimeni, că tatăl vostru unul este, cel din ceruri” (Mt. 23,9). Tot 
astfel, nu numim maică pe pământ pe altcineva decât pe cea care o 
avem în ceruri. Toţi ne lăudăm a fi fiii ei. De aceea cerem milă 
numai de la dânsa, ca pruncul înţărcat la maica lui, cum este scris: 
„N-am avut eu oare sufletul blând şi smerit, ca un prunc înţărcat 
de la sânul mamei sale? Aşa a fost sufletul meu înăuntrul meu, ca 
un prunc înţărcat de la sânul mamei sale” (Ps. 130, 2). 

Pe lângă acestea, aminteşte-i de adevărurile scrise în cărţi 
despre dânsa, că toţi credincioşii nădăjduiesc şi cred în atât de 
înaltele şi marele daruri aduse de ea neamului omenesc. Căci 
stând între Dumnezeu şi oameni, pe Dumnezeu L-a făcut Fiu al 
omului, iar pe oameni fii ai lui Dumnezeu. Fără mijlocirea ei, 
nimeni, nici înger, nici om nu se poate apropia de Dumnezeu. Ea e 
hotar între firea nezidită şi cea zidită. Ea este nu numai păzitoarea 
comorii dumnezeieşti, ci şi împărţitoarea la toţi, oameni şi îngeri, a 
tuturor strălucirilor suprafireşti, a darurilor dumnezeieşti şi 
duhovniceşti hărăzite de Dumnezeu zidirii. Nu-i nimeni care să o 


firesc, nu prin învoire, nici după har, ci după însuşi Ipostaza 
dumnezeiască, cea mai înaltă treaptă a unirii, decât care n-a fost şi nu va 
fi alta mai înaltă. 


roage cu credinţă şi să nu fie ascultat cu milostivire. 

În sfârşit, înfăţişează-i patimile şi suferinţele Fiului ei, 
suferite pentru mântuirea noastră. 

Roagă pe dânsa să ceară har de la Fiul său. 


Cap. L. 


Câteva experienţe de a alerga cu curaj şi credinţă la 
Născătoarea de Dumnezeu 


Când, cu îndrăzneală şi credinţă, vrei să alergi la 
Născătoarea de Dumnezeu pentru orice trebuinţă a ta, poţi obţine 
acest har dacă vei cugeta acestea: 

1) Orice vas în care se pune un mir preţios, miroase chiar 
după ce nu mai este mirul într-însul. Cu atât mai puternic cu cât 
mirul a stat mai mult în el şi cu atât mai mult cu cât mirosul 
mirului a fost mai puternic. 

Iar dacă mirul rămâne în vase, el miroase covârşitor mai mult 
decât cele golite. 

Dar dacă s-ar zice că acel miros este o însuşire a unui anumit 
element, închipuie-ţi că ceva stă lângă o mare ardere şi multă 
vreme ţine fierbinţeala, deşi s-ar depărta de foc. 

Cu aceste observaţii adevărate, te întreb: ce mireasmă a 
iubirii de oameni, ce văpaie a dragostei, ce gânduri ale îndurării şi 
milei nu se găsesc cu îndestulare înăuntrul Născătoarei de 
Dumnezeu, care nouă luni a purtat în feciorescu-i pântece pe 
Hristos, mirul cel nedeşertat? Ea, care ţine totdeauna la piept şi în 
iubire pe Fiul lui Dumnezeu! 

De aceea, după cum un lucru oarecare apropiat de un vas de 
mir prinde miros, ori ceva apropiat de foc se încălzeşte, tot astfel, 
ba poate mai mult, orice lipsit, care se apropie cu smerenie şi cu 
credinţă de Mirul ceresc şi de focul milei şi îndurării ce de-a pururi 
arde în pieptul Născătoarei de Dumnezeu, lucru hotărât va lua 
sprijin, binefaceri şi daruri cu atât mai multe cu cât are credinţă şi 
curaj mai mare. 

2) Nicio făptură n-a iubit vreodată atât pe Iisus Hristos, Fiul 
lui Dumnezeu, ca Preasfânta Lui Maică. Aceasta din două pricini: 
întâi fiindcă L-a născut fără de bărbat şi al doilea pentru că a fost 
unicul şi singurul ei Fiu. De aceea dragostea ei a rămas 
neîmpărţită. Dacă acest Fiu al lui Dumnezeu şi iubit Fiu al 
Fecioarei Şi-a dat toată viaţa şi pe Sine tot, pentru trebuinţele 
noastre, ale celor păcătoşi, iar pe Maica Sa a dat-o nouă Maică, 
sprijin şi mijlocitoare pentru mântuirea noastră, cum şi de ce să nu 


ne ajute şi să nu influenţeze voinţa Fiului ei, Cel atât de iubit. 

De aceea aleargă, iubite, în orice nevoie, aleargă la 
Preasfânta Născătoare de Dumnezeu. 

Nădejdea şi curajul ce arăţi către dânsa sunt bogăţie, fericire 
şi scăpare temeinică. Ele totdeauna îţi aduc daruri şi îndurări. 


Cap. LI. 
Rugăciunea prin îngeri şi prin toţi fericiţii 


Pentru dobândirea ajutorului şi sprijinului Sfinţilor cereşti, 
poţi folosi două căi. Una, a te întoarce la Tatăl ceresc şi a-l înfăţişa 
dragostea şi laudele cu care e iubit şi lăudat de toţi Sfinţii cerului, 
luptele şi chinurile suferite de aceşti Sfinţi pentru mărirea Lui. 
Astfel, cu puterea acestor lucruri, cere ceea ce-ţi trebuie. Cealaltă 
cale este să alergi la aceste preamărite duhuri ale îngerilor şi ale 
celor fericiţi, căci acelea voiesc nu numai mântuirea şi 
desăvârşirea noastră pe pământ, ci şi mărirea noastră din ceruri, 
— cere să-ţi ajute contra tuturor răilor şi duşmanilor tăi. 

Du-te cu mintea şi la multele şi alesele daruri ce au primit de 
la Dumnezeu aceşti Sfinţi ai cerului. Aşază în inima ta o statornică 
temelie de dragoste pentru dânşii. Ei sunt înzestrați cu atâtea 
daruri suprafireşti, pe care socoteşte-le a fi chiar ale tale. 

De-i posibil, bucură-te îndeosebi că le au ei, şi nu tu, căci şi 
aceasta este voia lui Dumnezeu, care pentru aceasta este lăudat şi 
binecuvântat. lar pentru a săvârşi această nevoinţă uşor şi în 
ordine, desparte cetele Sfinţilor după zilele săptămânii, astfel: 

Luni, roagă nouă cete al îngerilor, Marţi, pe Sf. loan 
Botezătorul; Miercuri, pe Patriarhi şi pe Proroci; Joi, pe Apostoli; 
Vineri, pe Mucenici; Sâmbătă, pe Ierarhi şi ceilalţi Sfinţi; Duminică 
pe Fecioare cu celelalte Sfinte. 

Niciodată însă să nu laşi vreo zi fără să nu alergi deseori la 
Născătoarea de Dumnezeu, Împărăteasa tuturor Sfinţilor, la 
Îngerul tău păzitor, la Arhanghelul Mihail şi la toţi Sfinţii, 
sprijinitori şi susţinători ai tăi. 

Mai roagă zilnic pe Pururea Fecioara Maria, pe Fiul ei, 
Domnul nostru lisus Hristos şi pe cerescul Lui Părinte ca să te 
învrednicească acestui dar, adică să-ţi dea sprijin şi apărător pe 
dreptul logodnic Iosif. 

Apoi aleargă la acest drept Iosif cu rugăciuni şi curaj, să te 
primească sub ocrotirea lui. 

Căci binefacerile luate de la el de toţi cei ce au avut evlavie şi 
au alergat la dânsul, nu numai pentru trebuinţele duhovniceşti, ci 


şi pentru cele trupeşti. Mai ales i-a învăţat să se roage şi să 
gândească bine. Fiindcă dacă Dumnezeu iubeşte atât de mult pe 
ceilalţi Sfinţi, căci au fost supuşi şi cu respect faţă de El, cu atât 
mai mult trebuie să ne închipuim că iubeşte pe acest smerit, drept 
şi sfânt şi că mult pot înaintea lui Dumnezeu rugăciunile lui. Era în 
atâta cinste încât Domnul în pământeasca-l copilărie i se supunea 
şi asculta de el ca de un tată, cum scrie dumnezeiasca Evanghelie: 
„Şi era supus lor” (Luca 2, 51); iar în toate cele de trebuinţă îi 
slujea lui, cum cu înţelepciune arată rânduielile monahale ale 
marelui Vasilie®?. 


82 Acestea sunt cuvintele Sf. Vasile cel Mare: „În prima vârstă Se 
supunea părinţilor Lui. Suferea toată osteneala trupească cu blândeţe şi 
cu bună ascultare. Căci fiind oameni drepţi şi cucernici, totuşi săraci în 
cele ale trebuinţelor trupeşti (cum mărturiseşte însăşi ieslea Naşterii 
Lui), vieţuiau în neîncetate osteneli ale trupului, astfel agonisindu-şi tot 
de ce aveau nevoie. Iar lisus Hristos supunându-Se acestora, cum zice 
Scriptura, desigur se înţelege că suferea osteneli şi arăta bună 
supunere”. 


Cap. LII. 


Meditarea Patimilor lui lisus produce în noi diferite 
pasiuni plăcute lui Dumnezeu 


Cele spuse mai sus despre patimile Domnului privesc 
rugăciunea, meditarea lor şi cererea a ceea ce dorim. 

Acum expun aici cum am putea produce în inima noastră, din 
aceste patimi dumnezeieşti, pasiuni sfinte. 

Din răstignirea lui lisus Hristos poţi ajunge la următoarele 
cugetări: 

1. Când Domnul nostru se afla în muntele Golgotei, a fost 
dezbrăcat neomeneşte de poporul iudeu turbat, carnea I-a fost 
sfârtecată; 

2. Inainte de răstignire I s-a luat cununa de spini de pe cap, 
care după răstignire iar a fost pusă, producându-l noi răni; 

3. Cu loviturile ciocanelor şi pătrunderea cuielor a fost grozav 
pironit pe lemnul Crucii goale şi uscate; 

4. Dumnezeieştile lui mădulare fiind prea mici pentru 
răstignire, au fost întinse atât de mult de ostaşii băutori de sânge, 
încât au stricat din încheieturi toate oasele, de se putea număra 
unul câte unul, după cuvântul psalmistului: „toate oasele mi se 
puteau număra, iar ei se uitau şi făceau din mine privelişte” (Ps. 
21, 19); 

5. Când atârna pe lemnul aspru, căci nu era susţinut de nimic 
decât de picioare, trupul cu greutatea lui a atârnat în jos, 
preasfintele Lui răni s-au spart şi au sfâşiat carnea, ceea ce a 
produs preadulcelui nostru lisus dureri usturătoare şi leşin în 
inimă. 

Din aceste meditații şi din altele asemenea lor dacă vrei să 
dobândeşti pasiune de iubire faţă de Dumnezeul tău, sileşte-te a 
urca de la cunoaşterea unor astfel de patimi la o mai mare 
cunoaştere a nemărginitei bunătăţi şi dragoste a Domnului faţă de 
tine, Care a binevoit a pătimi atâtea pentru tine. 

Deci, cu cât va creşte această cunoaştere a ta, cu atât îţi va 
creşte şi dragostea de Domnul. 

Dar pentru a simţi în inima ta durere, tristeţe, zdrobire de 
inimă că ai mâniat şi lovit cu păcatele tale de atâtea ori pe 
Dumnezeul tău, cu atâta nemulţumire covârşitoare, cugetă la 
nemărginita Lui bunătate şi iubire dovedite ţie de Stăpânul 
tuturor. El a pătimit şi a fost chinuit în acest chip pentru 
fărădelegile tale. 

Pentru a dobândi nădejde, cugetă că un Domn mare şi înalt a 


ajuns în această stare a se cobori atât pentru a şterge păcatele 
tale, a te elibera din lanţurile diavolului şi de unele greşeli ale tale, 
a-ţi face îndurător pe Tatăl Său veşnic şi a-ţi da curaj să alergi la 
Dânsul în orice trebuinţă vei avea. 

Pentru a te îndemna spre bucurie, treci de la patimile Lui la 
desăvârşirea şi împlinirea patimilor Sale. Adică, cugetă că, prin ele 
curăţă păcatele întregii lumi, potoleşte mânia Tatălui, tulbură pe 
stăpânitorul întunericului, omoară moartea, completează cu 
sufletele celor fericiţi locul îngerilor căzuţi, produc nespusă 
bucurie Părintelui Său Cel fără început şi Duhului de o fiinţă, încât 
a câştigat o astfel de Maică Fecioară, prăznuită de toată Biserica 
în ceruri şi pe pământ. 

Pentru a ajunge să-ţi urăşti păcatele, foloseşte toate 
meditaţiile ce-ţi vor veni în minte în acest scop, adică, cugetă că 
Domnul n-a pătimit pentru altceva decât a te face să-ţi urăşti 
păcatele şi voile rele, mai ales acea voinţă care te stăpâneşte mi 
mult şi nu place dumnezeieştei Lui măriri. 

Pentru a avea un sentiment de groază, socoteşte ce lucru 
poate fi mai mare decât a vedea pe Făcătorul tuturor, dătătorul de 
viaţă, mergând spre moartea produsă de creaturile Lui, a vedea 
mărirea  preaînaltă călcată, dreptatea osândită, frumuseţea 
scuipată, lumina neapropiată stăpânită de întuneric, slava 
necinstită, fericirea dispreţuită şi defăimată şi devenită ticăloşie. 

Pentru a te întrista împreună cu Stăpânul întristat, lasă 
chinurile din afară şi cugetă la durerile neasemănate care îl 
munceau dinăuntru. 

Dacă te întristezi pentru cele din afară, într-adevăr ar fi mare 
minune să nu se despice inima ta de amărăciune pentru patimile 
Lui cele dinăuntru! 

Când vei cugeta că Sufletul Domnului văzând direct pe 
Dumnezeu pe pământ prin „fericita vedere”, după cum Îl vedea în 
cer, îl considera prea vrednic de cinste şi slujire. De aceea toate 


s Toţi Sfinţii, fiind pe pământ, au fost învredniciţi să vadă pe 
Dumnezeu, nedesluşit, ca-n oglindă şi ghicitură, după cuvântul Sf. Pavel. 
Dar suindu-se la ceruri şi devenind fericiţi, văd pe Dumnezeu faţă către 
faţă, tot după cuvintele Sf. Pavel. 

Sufletul Domnului nostru lisus Hristos, unit în ipostas cu Dumnezeu 
Cuvântul şi îndumnezeit din prima zidire, după Sfinţii Teologi ca o 
consecinţă, avea şi această vedere fericită din unirea primă. Chiar pe 
pământul fiind, Domnul, prin mintea Lui curată şi nemijlocită, vedea pe 
Dumnezeu. În această contemplare fericită se desfăta totdeauna chiar şi- 
n patimile dureroase ale Crucii pe care le simţea numai prin partea 
sensibilă inferioară. 

Această fericită contemplare este descrisă în multe feluri, dar şi din 


făpturile doreau a-l da această cinste din toate puterile. 

Iar din contră, văzând pe Dumnezeu atât de uitat şi defăimat 
prin atâtea greşeli şi nelegiuri de la lume, îndată simţea răni 
înăuntrul Său. Aceste amărăciuni, dureri şi chinuri erau cu atât 
mai grele, cu cât dorirea şi dragostea de a I se sluji şi a fi cinstit de 
toţi erau mai mari. 

După cum această mărire şi dragoste nu poate fi cuprinsă de 
simţirea noastră, tot astfel nimeni nu poate înţelege cât de grozavă 
era întristarea lăuntrică a Domnului lisus. 

Apoi, cugetă că Domnul iubeşte toate făpturile şi în măsura 
acestei iubiri S-a întristat pentru toate păcatele lor, prin care se 
despărţeau de El. Căci pentru orice păcat de moarte făcut şi pe 
care aveau a-l face oamenii ce se vor naşte pe pământ, prin orice 
greşeală omul se desparte de Domnul, cu care putea fi unit prin 
dragoste. Această despărţire a fost Domnului cu mult mai 
dureroasă decât desprinderea membrelor trupului când se rupeau 
din încheieturi, cu cât sufletul e de origină mai bună şi mai 
simţitor la durere. 

Intre patimile suferite de Domnul pentru creaturile Lui, cea 
mai de seamă e suferinţa pentru toate păcatele celor chinuiţi, care 
fiindcă nu se pot uni vreodată cu El, vor pătimi fără sfârşit 
suferinţele inexprimabile. 

Dacă nu ţi s-a muiat sufletul la patimile Domnului, treci, frate, 
cu gândul mai departe şi vei afla chinuri mai grele care te vor 
întrista. Domnul a suferit şi a îndestulat cu negrăitele dureri nu 
numai păcatele săvârşite de această lume, ci şi pe cele încă 
nefăcute&. 


această expresie: „Nimeni nu s-a suit la cer, fără numai cel ce S-a pogorât 
din cer“ (loan 3, 13). Aceasta înseamnă că Hristos a fost în cer. După 
teologi, lisus avea trei cunoaşteri: aceasta despre care am vorbit, cea 
insuflată de Dumnezeu — cunoaştere comună şi Profeţie, prin care 
Domnul cunoştea cele ascunse ale oamenilor după cuvintele: „Iisus nu se 
încredea în ei, pentru că îi cunoştea pe toţi” (Ioan, 2, 24), şi cea din afară 
câştigată, adică filosofia firească a celor ce sunt, care era vărsată de 
Dumnezeu în sufletul lui lisus, ca la Solomon, deşi ea e numită dobândire 
din afară, căci se câştigă prin silinţă şi învăţătură. 

5 Domnul a dus atât belşug de jertfă, încât aceasta poate fi asemănată 
cu un ocean nemărginit, şi toate păcatele oamenilor, trecute, actuale şi 
viitoare, cu o picătură de apă. Sf. Joan Gură de Aur teologhiseşte astfel: 
„Hristos ne-a dat mai mult decât eram datori; după cum un ocean s-ar 
compara cu o picătură de apă”. De aceea Sf. Pavel zicea: „Insă nu e cu 
greşeala cum e cu dăruiala, căci dacă prin greşeala unuia a căzut 
moartea pe cei mulţi, cu atât mai vârtos harul lui Dumnezeu şi dăruiala 
Lui au prisosit”, iar Sf. Grigore Teologul zice: „Dacă prin gustare s-a 
păcătuit, cu atât mai mult toate s-au îndreptat prin patima lui Hristos” 


Pe acelea le-a iertat, iar pe cele încă nelucrate ne-a dat 
putere să le evităm. Vei mai avea şi alte meditații. Toată durerea 
suferită de orice om, de la Adam până la sfârşitul veacului, toate, 
toate, fără alegere le-a simţit Domnul într-însul. De aceea ocările, 
ispitele, hulirile, greutăţile, austerităţile, toate greutăţile şi 
muncile oamenilor au chinuit sufletul lui lisus. Ba încă mai grozav 
decât cele ce le-a pătimit. 

Toate necazurile mari şi mici, ale sufletului şi trupului, venite 
peste toţi oamenii în cursul vieţii lor, până la o uşoară durere de 
cap, toate l-au fost cunoscute deplin. Noul Adam şi părintele 
duhovnicesc al tuturor oamenilor le-a simţit puternic în milostiva 
Lui inimă. 

Nimeni nu poate spune ceva din multele şi grozavele dureri 
produse Lui de amărăciunea Preasfintei Maicii Sale. Căci şi Ea s-a 
amărât de toate durerile Fiului şi a pătimit cu Dânsul. Pentru acest 
motiv durerile Maicii au produs răni lăuntrice Fiului şi inima cea 
dulce a rămas săgetată de săgeți de foc ale dragostei de Mamă, EIl, 
din atâtea chinuri amintite şi multe alte nenumărate, am putea 
spune că era un iad iubitor de chinuri de bunăvoie. 

În scurt, iubite, dacă vei medita bine cauza chinurilor 
îndurate nu vei găsi alta decât că: „El a luat asupră-Şi durerile 
noastre şi cu suferinţele noastre S-a împovărat” (Isaia 53, 4). De 
aceea urmează să pătimeşti cu Dumnezeul tău cel Răstignit, 
întoarce-l darurile cerute de El de la tine. Nemăsurat eşti dator. 
Urăşte păcatul şi luptă-te vitejeşte cu toţi vrăjmaşii Lui şi cu toate 
pornirile şi voile tale rele. Numai astfel te poţi dezbrăca de omul 
cel vechi şi îmbrăca în cel nou, împodobindu-ţi sufletul cu virtuțile 
evanghelice. 


Cap. LIII. 


Foloasele dobândite din meditarea la Cel Răstignit. 
Urmarea virtuţilor Lui. 


Pe lângă celelalte foloase dobândite din această sfântă 
cugetare a Celui Răstignit, sunt şi acestea: 


(Cuv. la Naşterea Domnului). 

Unii teologi spun că Fiul lui Dumnezeu putea şterge păcatul 
oamenilor, chiar dacă n-ar fi voit să îndure o durere mai mare decât cea 
simțită când îi scot un păr din cap. Dar fiindcă a voit a lua asupră-Şi 
atâtea patimi, Şi-a vărsat sângele până la ultima picătură şi a murit cu 
acest fel de moarte necinstită, ia seama cât de bogată şi nemărginită este 
lucrarea realizată pentru noi. 


1. Înstristează-te şi pătimeşte durere nu numai de păcatele 
făcute odinioară, ci şi de pasiunile ce colcăie în tine, care au dat 
crucii pe Domnul; 

2. cere de la Dânsul iertarea păcatelor tale şi darul urii şi 
dispreţului de tine însuţi, ca să nu-L. mai vatămi, ci, mai ales 
pentru atâtea suferinţe îndurate pentru tine, să-L. iubeşti şi să-l 
slujeşti, deplin pe viitor. Aceasta nu-i posibil, fără ura păcatelor 
tale; 

3. alungă de la tine cu fapta orice înclinare, oricât de mică; 

4. din toată puterea, sileşte-te a urma virtuţilor Izbăvitorului 
tău, care a pătimit nu numai pentru a ne mântui, plătind 
fărădelegile noastre, ci şi pentru a ne da pildă de urmat: „Hristos a 
pătimit pentru voi, lăsându-vă pildă, ca să urmaţi urmelor Lui” (1 
Petr. 2, 21). 

Aici îţi mai înfăţişez un fel de cugetare, cu întrebuinţarea 
căreia poţi urma virtuţilor Domnului şi le poţi propovădui, cum e 
scris: „Ca să vestiți în lume bunătăţile Celui ce v-a chemat din 
întuneric, la lumina Sa cea minunată” (2, 9). 

Pentru a-ţi agonisi virtutea neosândirii şi a nu ţine pizmă faţă 
de vrăjmaşii tăi, ci a-i iubi, a-i ierta şi a te ruga lui Dumnezeu din 
tot sufletul să fie iertaţi, chiar dacă te-au ocărât, chiar dacă te-au 
păgubit şi chiar dacă ţi-au pus şi viaţa în pericol de moarte, — 
contemplă pe Domnul răstignit pe cruce. Priveşte-L însângerat, cu 
cunună de spini împletiţi pe cap, cu faţa necinstită şi scuipată, cu 
buzele arse de sete şi durere, vezi-L. cum roagă pe Părintele Său a 
ierta pe ucigaşi: „Părinte, iartă-le lor, că nu ştiu ce fac” (Lc. 23, 
34). Deşi putea porunci pământului să-i înghită într-o clipă. 

De aici ia seama, cum Atotputernicul lumii a iertat păcatul 
atâtor vrăjmaşi şi ucigaşi. Ce lucru mare e dacă tu, un nimic, tu, 
viermele ticălos şi neputincios al pământului, vei urma Lui şi vei 
ierta vrăjmaşilor tăi din inimă? 

Pentru a-ţi agonisi virtutea supunerii faţă de părinţii 
duhovniceşti şi pentru a dobândi smerenie, meditează la acest mai 
înainte de veci Cuvânt al Tatălui, care numai cu voinţa a făcut 
toate, cât de mult S-a supus voinţei Părintelui Său. S-a smerit atât 
de mult, încât a primit a lua moarte şi încă moarte pe cruce, cum 
zice Sf. Pavel: „S-a smerit pe sine, ascultător făcându-Se până la 
moarte — şi încă moarte de cruce” (Filip. 28). Acolo, cu zicerea 
crucii a voit să arate moartea cea mai smerită, cea mai de ocară, 
cea mai osândită şi cea mai blestemată ce a primit-o Domnul. Căci 
zice: „Blestemat este tot cel spânzurat pe lemn” (Deut 21, 23). În 
istoria lumii nu mai este niciun alt precedent de acesta. la seama, 
meditează, cugetă şi contemplă batjocoririle următoare: E vândut 
de un ucenic, iar un altul se leapădă de El; toţi ceilalţi ucenici fug 


şi-L. lasă singur. Ce mare necinste pentru Stăpânul nostru! Toată 
lumea vorbea că, a fost atât de slab şi fără tărie de caracter, încât 
cel mai apropiat ucenic L-a urât din tărie de caracter, încât cel mai 
apropiat ucenic L-a urât din cauza răutăţilor şi L-a vândut. Celălalt 
l-a părăsit ca pe-un amăgitor şi mincinos. Toţi ceilalţi ucenici, 
neiubindu-L. cu adevărat, ci fiind făţarnici, la urmă L-au urât, L-au 
lăsat şi au fugit. 

El stă înaintea multor scaune de judecată, ale lui Pilat, Ana şi 
Irod! Tâlharul Varava e preferat lui lisus! Ce grozăvie! Ce torent 
de ocară! E batjocorit de Irod cu haină strălucită şi e purtat de 
oştile împărăteşti! E batjocorit de Pilat cu porfiră, cunună de spini 
şi trestie în dreapta şi este cinstit ca un împărat mincinos! E 
scuipat, I se acoperă faţa, e pălmuit şi lovit cu pumnii! 

Oricine vede că acestea sunt fapte de mare ocară. lar ca un 
capăt de răutate, pus a-Şi duce crucea% şi e purtat pe străzile 
Ierusalimului până la locul Căpățânii: e dezbrăcat, apoi şi răstignit 
ca un tâlhar cu tâlharii cu piroane$€, ca să-L arate a fi un răzvrătit, 
răufăcător şi neastâmpărat! E luat în râs pe cruce de un atât de 
mare oraş ca lerusalimul, cu peste două milioane de locuitori! Toţi 
au voit să fie publicată vina Lui, dar numai trei neamuri au fost 
privilegiate: grecii, evreii şi romanii%”. 

Dar necinstirile nu s-au oprit aici, ci şi după moarte e împuns 
cu sulița, se răspândesc zvonuri mincinoase, mormântul e 
pecetluit, poate pentru a nu fi furat! 

Într-adevăr ar fi rămas neîngropat de acei câini neînduraţi, 
dacă binecuvântatul Iosif din Arimateea, nu s-ar fi ostenit şi n-ar fi 
îndrăznit a-L. cere să-L. îngroape. 

De aceea ruşinează-te acum, frate, nu numai a nu te mândri, 
ci şi a nu lăsa cu niciun preţ să intre în sufletul tău, nici cel mai 


85 Sfânta cruce era în lungime de 15 picioare şi în lăţime de opt 
picioare, după tradiţia veche. Era deci natural ca, din cauza greutăţii, 
lisus să nu o mai poată ridica şi slăbit de patimile dinainte să cadă des pe 
drum. Acest fapt văzându-l ostaşii au silit pe Simon să o ridice, temându- 
se să nu moară pe cale, înainte de a fi crucificat pe Cruce. 

5 Romanii nu obişnuiau a răstigni cu piroane pe oricine, ci numai pe 
cei mai vinovaţi şi mai răufăcători, cum se arată din hotărârea lui Pilat 
pusă asupra lui Hristos. De aceea mulţi cred că numai Domnul a fost 
răstignit cu piroane, iar cei doi tâlhari au fost doar legaţi strâns de cruce 
cu funii. 

87 Titlul pe cruce a fost scris în trei limbi ca toţi, evrei, greci şi romani 
să înţeleagă că Iisus era un revoluţionar contra împăratului şi a voit a se 
declara împărat. Pentru cei doritori a cunoaşte cuvintele, adăugăm că 
acestea erau: „Giesona Nozori Melek Seluidem”, iar greceşte: „lisus 
Nazareos, o Vasilevs ton Judeon”, şi latină: „Giesus Nazarinnus Rex 
Judeorum”. 


mic freamăt de mândrie. Cugetă la marea smerenie a Dumnezeului 
tău şi mergi după El. 

lar încoronarea tuturor sforţărilor de a dobândi virtutea 
răbdării şi a urma lui Hristos, aceasta este: 

1. Sufletul lui Hristos, totdeauna atent la Dumnezeu 
Cuvântul, se îngrozea, când vedea acea nemărginită şi neînţeleasă 
mărire, faţă de care toate făpturile sunt nimic, cum suferă pe 
pământ atâta necinste, (deşi rămâne nemişcat în slava Sa), de 
unde n-a primit decât necinste şi ocări, căci câte necinstiri a făcut 
omul lui Hristos-omul, Cuvântului lui Dumnezeu, care l-a creat pe 
pământ, cu care El era unit după ipostas. 

2. Dumnezeu şi Tatăl a voit şi a îndemnat sufletul lui Hristos 
lisus, al Fiului Său, să sufere astfel de patimi pentru noi: pălmuiri, 
hule, bătăi, spini, iar apoi moarte de cruce, arătând că aşa li place 
a-L vedea plin de orice hulă şi defăimare. 

3. Socoteşte că, sufletul lui lisus, văzând cu luminata Lui 
minte, cât e de plăcută aceasta lui Dumnezeu, şi iubind cu 
dragoste perfectă dumnezeiasca Lui mărire, îndată ce a fost 
chemat la patimă pentru iubirea faţă de noi, şi exemplul nostru, a 
primit cu bucurie şi S-a supus cu sârguinţă sfintei Lui voințe. 

Cine poate pătrunde cu gândul adâncile dorinţe de-a 
pătimi5%? Acolo erau ca un abis, ca un labirint de chinuri, căutând 


5 Cum din fum se cunoaşte focul, tot astfel din unele semne externe 
putem cunoaşte focul acoperit dinăuntru al dorinţei nemărginite ce avea 
Domnul de a pătimi. Care sunt în scurt acestea? A mustrat pe Petru şi îl 
numeşte satană, când Îl împiedica a merge la Ierusalim să pătimească: 
„Mergi înapoia Mea, Satano; sminteală Imi eşti; că nu cugeţi cele ce sunt 
ale lui Dumnezeu, ci cele ce sunt ale oamenilor”. (Mt. 16, 23); patima e 
numită „pahar” ceea ce înseamnă, după fericitul Teofilact, bucurie, 
dulceaţă şi desfătare primită de cei ce beau vin: „Au nu voi bea paharul 
pe care Tatăl Mi l-a dat?” In miez de noapte a alergat să treacă pârâul 
Chedronului şi Se sileşte a veni în grădina cunoscută lui Iuda şi cu 
aceasta să arate, că de bunăvoie vine să pătimească, cum explică Sf. loan 
Gură de Aur. „După ce a vorbit acestea, ieşit-a lisus cu ucenicii Lui 
dincolo de viroaga Chedronului, unde era o grădină în care a intrat El şi 
ucenicii Lui; iar Iuda vânzătorul cunoştea acest loc”; Domnul iese singur 
să spună ostaşilor că El este pentru a-L prinde. „Eu sunt” (v. 5). Tot astfel 
Solomon, cântând patima Domnului, cu mult înainte a zis: „Voi veni la 
tine, munte de tămâie” (C. Cânt. 4, 6), adică al morţii şi uciderii, care-i 
tocmai Golgota, după tâlcuirea Sf. Grigore al Nissei, Maxim şi Nil; El a 
fost cu ochii veseli, spânzurat pe cruce, după expresia lui Iacov: „Ochii 
Lui vor scânteia ca vinul”, cum tâlcuieşte Sf. Chiril. 

Dar îndeosebi dragostea Domnului de patimi e vădită din acestea: 

a) Predania dumnezeieştilor Taine, la care moare şi pătimeşte 
duhovniceşte totdeauna, dar şi înviază; 


totdeauna, (şi neaflând cum dorea) noi chinuri şi noi căi de 
pătimire. De aceea Şi-a dat în întregime şi carnea cea nevinovată 
să fie măcelărită. 

4. Apoi, vezi pe lisus al tău, Cel ce cu blânzi şi milostivi ochi 
Se întoarce şi îţi zice: „Iată, fiule, unde am ajuns cu patimile mele, 
ca tu să nu te împotriveşti pătimirilor tale. Iată la ce suferinţe M- 
au dus pasiunile tale dezordonate! Iată cât pătimesc! Şi cu câtă 
bucurie pentru dragostea ta şi pentru a-ţi da pildă de adevărată 
răbdare! Deci, te rog, fiul Meu, pentru toate ostenelile mele, ridică 
şi tu de bunăvoie această cruce şi orice îţi place, lăsându-te 
complet în mâinile acelor oameni ce te prigonesc cu vrăjmăşie, pe 
care îi voi trimite asupra cinstei şi trupului tău. O, şi să ştii ce 
bucurie Imi vei face cu această răbdare! Aceasta uşor o poţi 
pricepe din rănile ce le-am primit cu covârşitoare bucurie, ca pe 
nişte lucruri de mult preţ şi iubite, pentru a împodobi cu virtuţi de 
mult preţ sufletul tău cel sărac, sufletul tău cel atât de drag Mie, 
mai mult poţi înţelege! 

„Şi dacă Eu am ajuns la atâta patimă pentru tine, tu de ce, 
mireasa Mea iubită, să nu voieşti a pătimi orice, ca să vindeci 
inima Mea; să-Mi îndulceşti rănile produse de nerăbdarea ta, care 
M-au amărât mai mult decât înseşi rănile Mele”. 

5. la seama bine cine vorbeşte astfel cu tine şi vei vedea că 
este Însuşi Împăratul Slavei, Hristos adevăratul Dumnezeu şi om 
deplin! Consideră şi mărimea chinurilor şi ocărilor Lui, nedemne 
nici de cel mai grozav tâlhar din lume! 

Vezi pe Domnul tău stând în atâtea chinuri, nu numai 
nemişcat şi răbdător, ci şi bucuros, ca la cine ştie ce nuntă a Sa! 
Şi, după cum cu puţină apă, focul se aprinde mai mult, astfel şi 
creşterea chinurilor ce erau mici dragostei Lui, prisosea totdeauna 
mai mult bucuria şi pofta de a suferi altele şi mai mari. 

6. Socoteşte apoi, că tot motivul pătimirii Lui, (nu de silă, nici 
pentru vreo distincţie, ci numai din dragoste către tine), era ca tu 
să te sileşti la dobândirea răbdării; să treci la bucuria ce Li vei 
face, dacă te vei sârgui la această virtute; să-ţi ridici nu numai cu 
răbdare, ci şi bucurie şi cu dragoste fierbinte crucea şi orice 
necaz, pentru a urma mai bine Dumnezeului tău şi să-l aduci mai 
mare pace. 


b) Istoria lui Dionosie Areopagitul în scrisoarea către Demofil, unde 
spune că apostolul Carp fiind în Crit se întrista şi ruga pe Dumnezeu să 
muncească pe un păgân ce amăgise un creştin, atrăgându-l la păgânism. 
Acolo unde se ruga S-a coborât Domnul cu o mulţime de îngeri şi 
întinzând mâna Lui cea dreaptă i-a spus să-L lovească: „Loveşte în Mine, 
căci sunt gata să pătimesc iar pentru oameni, pentru a-i mântui de a 
pătimi”. 


De aceea pune înaintea minţii tale defăimările, amărăciunile, 
suferinţa şi răbdarea Lui. Ruşinează-te şi plângi, căci toate 
durerile, necazurile şi răbdarea ta, nu sunt nimic faţă de acelea. 
Ele sunt numai umbre. 

Teme-te şi te cutremură, cum de mai prinde loc în inima ta o 
mică adiere de gând, a nu voi să pătimeşti pentru iubirea 
Domnului tău. 

Fiule, acest Răstignit stăpân e cartea ce-ţi dau să citeşti 
adesea. De aici poţi învăţa adevăratul fel de a dobândi orice 
virtute. Căci El, nu numai că este carte a vieţii, nu numai că învaţă 
mintea cu cuvinte, ci şi cu pilda aprinsă de voinţă. De cărţi e plină 
lumea, totuşi aceste cărţi, toate la un loc nu te pot învăţa a-ți 
dobândi virtuţi, cum te învaţă lisus cel Răstignit. Fiule, te sfătuiesc 
să alergi la acest Răstignit; sărută-L. cu lacrimi, îmbrăţişează-lL. 
totdeauna cu lacrimi şi te vei vindeca de rănile tale, după cum 
evreii odinioară s-au tămăduit de muşcările şerpilor, numai privind 
la şarpele de aramă, cel ce era în locul Domnului nostru lisus 
Hristos, cum zicea: 

„Şi după cum Moise a înălţat şarpele, în pustie, aşa Se va 
înălța şi Fiul Omului! Pentru ca oricine crede într-insul să nu 
piară, ci să aibă viaţă veşnică”. 

Să ştii apoi, fiule , că cei ce pierd multe ceasuri a plânge 
Patima Domnului nostru şi socotesc răbdarea Lui, apoi în 
nenorociri, ocări, neputinţe şi necinstiri ce vin asupra lor se arată 
nerăbdători, aceştia se aseamănă cu ostaşii fricoşi, care, înainte de 
luptă, în corturi se laudă, făgăduiesc lucruri mari, iar când apare 
inamicul, lasă armele şi o rup la fugă. 

Ce lucru poate fi mai nebunesc şi mai de râs decât a socoti 
cineva virtuțile lui Dumnezeu, a le iubi şi a se minuna de ele, iar 
apoi a le uita, a nu le cinsti, când prilejul ar cere a se nevoi omul 
cu ele? 


PARIEA II 
Cap. I. 
Despre Sf. Taină a Euharistiei 


Până aici am avut grijă, cititorule, să-ți procur patru arme 
necesare în acest război pentru a dobândi biruință contra 
vrăjmaşilor. Acestea sunt: să nu te încrezi în tine, să nădăjduieşti 
în Domnul, să lupţi totdeauna şi să te rogi. 

Acum îţi prezint o altă armă: preasfânta Taină a Euharistiei. 
Căci după cum această Taină este mai mare decât celelalte, tot 
astfel este şi mai puternică. Cele patru arme pomenite iau puterea 
de la darul de care ne-a învrednicit Sângele lui Hristos, dar 
această armă este însuşi Sângele şi Trupul cu Dumnezeirea lui 
Hristos. 

Cu acelea câştigăm biruinţa prin puterea lui Hristos, cu 
acestea luptăm chiar alături de Hristos. Domnul Însuşi luptă cu 
noi. Căci cel ce mănâncă Trupul lui Hristos şi bea Sângele Lui 
petrece cu Hristos şi Hristos cu dânsul: „Cela ce mănâncă trupul 
Meu şi bea Sângele Meu rămâne întru Mine şi Eu întru el” (loan, 
6, 56). De aceea, dacă biruim pe vrăjmaş, apoi numai cu puterea 
acestui sânge o putem face, cum zice Apocalipsa: „L-a biruit 
pentru sângele Mielului”. 

Această preasfântă Taină şi această armă, şi mai ales Hristos 
cel prezent în această Taină, poate lucra în două feluri: a fi primit 
tainic şi de câte ori poate cineva (dacă nu-i oprit de duhovnic) cu 
pregătirea cuvenită, cu zdrobire, spovedanie, împlinirea canonului, 
postirea după putere; şi a se lua duhovniceşte şi mintal în fiecare 
ceas şi în fiecare minut: de aceea să o primeşti deseori în al doilea 
fel, şi când poţi şi în primul fel. 


Cap. II. 
Cum se cuvine a primi Sf. Taină a Euharistiei 


Pregătirea ce avem a face în vederea acestei Sf. Taine se 
împarte în trei: înainte, în timpul şi după împărtăşire. 

Înainte de împărtăşire se cuvine a ne curăța cu taina 
pocăinţei şi a mărturisirii de întinăciunea păcatului de moarte, cât 
şi a celorlalte păcate ce am săvârşit. Trebuie păzit canonul dat de 
duhovnic. 


Apoi, cu toată inima şi cu tot sufletul, trebuie să ne dăm lui 
Iisus Hristos şi la tot ce li place Lui, căci şi El în această Taină ne 
dă Trupul şi Sângele Său, cu sufletul şi cu Dumnezeirea. Mai mult, 
având în vedere că darul nostru comparat cu al Lui nu e nimic, ori 
este foarte mic, se cade să dorim a avea un dar atât de mare cât I- 
ar aduce toate făpturile omeneşti şi cereşti şi să-l dăm 
dumnezeieştei Lui măriri. De aceea, când vrei să primeşti aceasta 
Taină, pentru a fi biruit vrăjmaşul tău şi al Lui, înainte de 
împărtăşire, de cu seară sau şi mai înainte, cugetă la pofta Fiului 
lui Dumnezeu a-i da loc să intre în inima ta prin această Taină, a se 
uni cu Tine şi a-ţi ajuta să învingi orice pasiune. 

Această poftă a Domnului e atât de mare şi nemărginită, încât 
nu poate fi cuprinsă deplin de mintea creată. 

Pentru a te face cumva încăpător ei, du-te cu mintea la două 
lucruri: unul e plăcerea inexprimabilă a preabunului Dumnezeu a 
Se afla cu noi, căci această unire cu oamenii a numit-o desfătarea 
şi răsfăţarea Lui: „Desfătarea mea cu fiii oamenilor”,% iar cealaltă 
este a socoti că Dumnezeu urăşte foarte mult păcatul, căci e 
potrivnic unirii Lui cu noi cea atât dorită, şi potrivnic 
dumnezeieştilor Lui săvârşiri. Din fire desăvârşită, bunătate, 
lumină curată şi nemărginită frumuseţe, Domnul nu poate decât să 
urască din fire păcatul. Acesta nu este decât răutate desăvârşită, 
întuneric, lipsă şi grozavă nesuferire a sufletelor noastre. 

Această urâciune a lui Dumnezeu este atât de arzătoare şi 
mare contra păcatului, încât pentru stricăciunea lui s-au rânduit şi 
s-au făcut de la început până la sfârşit toate lucrurile 
aşezământului vechi şi nou. Mai ales ale Patimilor Lui. 

De aceea, unii teologi şi dascăli zic că lisus Hristos pentru a 
şterge de la noi toată greşeala, până la cea mai mică, dacă ar fi 
fost nevoie, era gata ca iar să primească nenumărate morţi. 

Oricât de puţin ai înţelege din aceste cugetări marea dorinţă 
a lui Dumnezeu de a intra în inima ta, pentru a zdrobi pe ai tăi şi ai 
Lui vrăjmaşi, se va aprinde în tine o mare dorinţă de a-L primi ca 
să lucreze în tine această desăvârşire. Imbărbătat şi cu 
îndrăzneală din nădejde, că la tine va veni cerescul tău voievod, 
cheamă de multe ori la luptă acea patimă ce voieşti a o birui, să o 
surpi cu mai multă putere, cu îndoită şi întreită tărie, urând-o şi 
ridicând virtuţi contra acelei patimi. 

Aceasta să o faci seara. 

Dimineaţa, puţin înainte de Cuminecătură, aruncă o mică 
privire a gândului la cele făcute, de la ultima Cuminecătură până 


3 Aceasta o spune şi feric. Augustin în Rugăciunile lui, dar în ce parte a 
Scripturii este deşi am căutat, nu ştiu unde anume se găseşte. 


atunci, toate săvârşite cu atâta nepăsare ca şi când n-ar fi fost 
Dumnezeu să te vadă şi să te judece, ori n-ar fi suferit pentru tine 
atâtea patimi pe cruce. 

Căci şi tu ai ales şi ai cinstit mai ales poftele urâte, iar nu 
voinţa lui Dumnezeu. Cugetând astfel spre marea ta ruşine şi 
sfânta frică, vei fi ruşinat de nerecunoştinţa şi nevrednicia ta. 

Apoi, meditează că adâncul neajuns al bunătăţii Dumnezeului 
tău cheamă la ale Lui taine adâncul ingratitudinii tale şi ale micii 
tale credinţe, apropie-te cu îndrăzneală, oferă-i loc desfătat în 
inimă ca să devină de-a binelea Stăpân şi Domn. Cum? Ce fel? 

Când vei smulge din inima ta orice aşezare şi dragoste de 
creaturi, închide-o pentru a nu intra nimeni altul decât Dumnezeul 
tău. 

După ce te-ai împărtăşit, intră îndată în cele ascunse ale 
inimii tale, închină-te Domnului cu toată smerenia şi cucernicia şi 
vorbeşte cu El astfel: „Vezi Tu bunătatea mea, cât de lesne Te 
vatăm şi câtă putere are asupra-mi această patimă ce mă atacă; 
vezi că prin mine însumi nu pot birui, de aceea acest război este al 
Tău şi numai de la Tine aştept biruinţa, deşi trebuie să lupt şi eu”. 

Apoi, întoarce-te la Părintele ceresc, mulţumeşte-l pentru 
biruinţa ta. Mulţumeşte-l pentru binecuvântatul Fiu dat ţie în 
sfintele Taine ce acum se află înăuntrul tău. Atacă vitejeşte acea 
patimă ce te atacă, aşteaptă cu credinţă biruinţa de la Dumnezeu, 
căci nu se poate să nu vină, dacă din parte-ţi vei face cât poţi, 
chiar atunci când ţi s-ar părea că întârzie a veni. 


Cap. III. 


Pregătirea de Împărtăşire, 
pentru a ne apropia de dragostea lui Dumnezeu. 


Pentru a ajunge prin această taină la iubirea de Dumnezeu, 
întoarce-te cu gândul la dragostea ce o are către tine. De cu seară 
cugetă că marele şi atotţiitorul Dumnezeu nu S-a mulţumit numai 
să te zidească după al Lui chip, ci a trimis pe pământ pe Unul 
născut Fiu al Său, să umble, treizeci şi trei de ani, să te caute, să 
sufere patimi grozave şi moartea dureroasă a Crucii şi să te 
răscumpere din mâinile diavolului. Mai mult, El a voit a-ţi lăsa pe 
Hristos pentru trebuinţa şi hrana ta, în Preasfânta Taină aceasta. 

O, fiule, meditează bine tainele covârşitoare ale acestei iubiri. 

1. Dacă cugetăm la lungimea vremii a acestei iubiri, 
înţelegem, că după cum e veşnic şi fără început, mai înainte de toţi 
vecii a plănuit, în a Sa economie, trimiterea Fiului, pe o cale atât 


de minunată! g 

De aceea bucură-te duhovniceşte şi zi astfel: „In adâncul 
veşniciei, micşorarea mea a fost atât de iubită şi bine rânduită de 
necuprinsul Dumnezeu, încât, cu o dragoste inexprimabilă, a voit 
a-mi da pe al Său Fiu spre mâncare”. 

2. Oricât de mari ar fi, toate celelalte iubiri ale făpturilor au o 
măsură şi un hotar peste care nu pot trece. Această dragoste însă 
a lui Dumnezeu faţă de noi, este nemăsurată şi nemărginită. 

De aceea, pentru a-Şi găsi mulţumirea Şi-a dat pe Fiul Său de 
aceeaşi mărime şi nemărginire cu Sine, de aceeaşi fire şi fiinţă. 

Atât de mare e dragostea Lui cât e de mare jertfa, şi atât 
darul cât iubirea. Ambele sunt atât de mari cum nu se poate 
închipui de o minte creată. 

3. Dumnezeu n-a fost silit de vreo cauză a ne iubi, ci numai de 
bunătatea şi necuprinsa Lui dragoste. 

4. N-a aşteptat nici vreo răsplată de la nevrednicia noastră 
pentru această iubire, ci numai din buna plăcere S-a dat nouă, 
zidirile Lui nevrednice. 

5. Meditând curăţenia acestei iubiri, observi: ea nu e ca 
iubirile lumii, amestecată cu vreun câştig; Dumnezeu n-are nevoie 
de bunătăţile noastre, căci fără noi El este fericit şi preamărit. A 
folosit nespusă bunătate, nu pentru folosul Său, ci pentru al 
nostru! 

Dă-ţi bine seama de aceasta şi zi: „Cum se face că un 
Dumnezeu atât de înalt Şi-a pus inima într-o zidire atât de slabă? 
Ce voieşti Tu, Împăratul măririi? Ce aştepţi de la mine care nu 
sunt decât lut şi praf? Văd bine, o, Dumnezeul meu, că n-ai alt scop 
în lumina dragostei Tale fierbinţi decât a-mi arăta loialitatea 
dragostei către mine. Mi Te dai mâncare şi băutură numai pentru 
ca trăind Tu în mine şi eu în Tine să mă unesc prin dragoste şi să 
mă asemăn ie. lar din unirea inimii mele pământeşti şi a celei 
cereşti a Ta, în mine să se facă o singură inimă mintală şi 
dumnezeiască”. 

Din astfel de meditații, trebuie să te umpli de groază şi de 
bucurie, văzându-te ridicat la astfel de cinste şi iubit de 
Dumnezeu, înţelege că prin a Sa atotputernică iubire nu caută şi 
nu voieşte altceva de la tine decât a trage la Sine toată iubirea, a 
te despărţi întâi de toate făpturile, apoi şi de tine însuţi, ca să te 
aduci tot lui Dumnezeu, ca să poruncească de acum înainte 
inteligenţei, voinţei şi simţirii tale numai dragostea Lui. 

Şi după ce ţi-ai dat seama că nimic nu poate lucra în fiinţa ta 
desăvârşirea dumnezeiască ca preasfânta taină a Euharistiei, 
deschide-i inima cu aceste rugăciuni şi inspiraţii: „O, hrană 
cerească, când va veni acel ceas de a mă jertfi tot Ţie, nu cu alt 


foc, ci cu cel al dragostei Tale! Când? Când? O, nezidită dragoste! 
O, pâinea vieţii! Când voi trăi numai din Tine, pentru Tine şi în 
Tine? O, când, o, viaţa mea! Viaţă frumoasă, viaţă dulce şi veşnică! 
O, mană cerească, când mă voi dezgusta de orice altă mâncare 
pământească şi voi dori a mă hrăni numai cu Tine? Când va fi 
aceasta, o, dulceaţa mea? Când, o, singura mea bunătate! O, 
Doamne al meu preaiubite şi atotputernice, liberează-mi inima 
ticăloasă de orice patimă prihănitoare. Impodobeşte-o cu sfintele 
Tale virtuţi şi cu acel sfârşit lămurit pentru care am a-Ţi face tot 
lucrul plăcut în acest fel Îţi voi deschide inima, Te voi chema şi Te 
voi sili cu dulceaţă să intri într-însa şi acolo Domnul meu vei lucra 
înăuntrul meu acele desăvârşiri ce-Ţi sunt totdeauna bine plăcute”. 

Pentru pregătirea de Sf. Impărtăşire poţi medita acestea 
seara şi dimineaţa. Când vine vremea, ia seama ce vrei să iei, 
adică este Fiul lui Dumnezeu, înaintea căruia tremură cerurile şi 
toate  Stăpâniile! Este Sfântul sfinţilor! Oglinda neîntinată! 
Curăţenia neînţeleasă, cu care nu se poate compara nicio creatură 
curată! E cel ce ca un vierme al pământului şi drojdie a vinului, 
pentru iubirea de tine, a voit a fi defăimat, batjocorit şi răstignit de 
răutatea şi nelegiuirea lumii. E acel Dumnezeu în ale cărui mâini 
stă viaţa şi moartea întregii lumi! 

Iar tu cel ce te împărtăşeşti cu El eşti un nimic, şi prin 
răutatea ta te-ai făcut mai rău decât nimic, decât toată făptura 
netrebnică şi necurată, vrednic numai a fi ruşinat şi batjocorit de 
dracii cei mai dedesubt! Tu în loc a-l mulţumi pentru atâtea 
binefaceri ai defăimat cu închipuirile şi poftele tale pe un Stăpân 
atât de mare şi nemuritor şi ai călcat sângele Lui cel scump! 

Totuşi, El pentru veşnica dragoste de tine şi neschimbata 
bunătate, te cheamă la dumnezeiască Lui masă şi uneori te sileşte 
să mergi cu îngroziri purtătoare de moarte, zicându-ţi: „De nu veţi 
mânca trupul Fiului omului şi de nu veţi bea sângele Lui, nu veţi 
avea viaţă întru voi” (loan 6, 53). 

El nu-ţi închide uşa milostivirii, nu-ţi întoarce umerii, deşi tu 
din fire eşti lepros, şchiop, uscat, orb, îndrăcit, robit patimilor şi 
mâniei. 

Atât cere de la tine: 

1. Inima să sufere pentru că L-ai rănit, 

2. Să urăşti de moarte orice păcat, 

3. Să te aduci tot şi cu iubire să te dai Lui, în toate cu 
supunere; 

4. Nădăjduieşte şi fii tare în credinţă că El te va ierta, te va 
curăța şi te va păzi de toţi vrăjmaşii tăi. 

După ce te-ai întărit cu această nespusă iubire a lui 
Dumnezeu, apropie-te de sfânta împărtăşire, cu o frică sfântă şi 


iubitoare, zicând: „Eu, Domnul meu, nu sunt vrednic a Te primi, 
căci de atâtea şi atâtea ori Te-am vătămat, fără a plânge de ajuns 
rănirea ce Ţi-am făcut. Eu, Doamne, nu sunt vrednic a Te primi 
căci nu sunt curăţit de pasiunile păcatelor mele. Doamne, nu sunt 
vrednic să Te primesc, căci încă nu m-am dat curat dragostei, 
voinţei şi supunerii Tale. O, Dumnezeule, atotputernice şi 
nemărginit de bun, numai Tu, cu puterea bunătăţii Tale, 
învredniceşte-mă a Te primi cu această credinţă”. 

După împărtăşire, încuie-te îndată în tainicul inimii tale, uită 
orice făptură zidită şi vorbeşte cu Dumnezeu în acest chip: 

„O, preaînalte Impărate al Cerurilor, cine Te-a adus în inima 
mea, a celui ticălos, sărac, orb şi gol? Iar El îţi va răspunde: 
„lubirea”. Şi tu zi: „O, dragoste negrăită, o, dragoste dulce! Ce 
voieşti de la mine”? Iar El îţi va spune că nu doreşte decât iubire, 
zicând: „Nu voiesc a aprinde alt foc în jertfelnicul inimii tale şi în 
toate ale tale lucruri, decât focul dragostei Mele, ca să ardă orice 
altă dragoste şi toată voinţa ta să Mi-o dea Mie spre miros de bună 
mireasmă. Aceasta am cerut şi o cer totdeauna de la tine, căci 
doresc a fi tot al tău şi tu tot al Meu. Aceasta nu se poate până ce 
nu te vei supune, până ce nu te vei dezlipi de dragostea, de 
planurile tale şi de toată dorinţa şi iubirea de cinste. 

Cer neiubirea de tine ca să-ţi dau dragostea Mea; cer inima ta 
să se unească cu a Mea, care pentru aceasta Mi s-a deschis cu 
sulița pe cruce. Te cer pe tine, ca să fiu şi Eu tot al tău. Vezi că 
sunt de neasemănată cinste, totuşi mă cobor la cinstea ta. Deci 
cumpără-Mă, o, suflete iubite, dându-te Mie. Eu voiesc, 
preadulcele meu fiu, să nu voieşti, să nu auzi nimic afară de Mine 
şi afară de voinţa Mea; ca să voiesc şi Eu tot lucrul la tine, înţeleg 
să auzi şi să văd la tine, încât nimicnicia ta lucrând în 
nemărginirea Mea se preface în aceasta. Astfel tu vei fi în Mine 
desăvârşit, norocit şi fericit, iar Eu în tine împăcat şi mulţumit”. 

Sileşte-te a creşte şi a spori în fiecare zi credinţa din suflet 
faţă de această preasfântă Taină a Euharistiei. 

Nu înceta vreodată a te minuna de o Taină atât de 
necuprinsă. Bucură-te şi înţelege că Dumnezeu se coboară sub 
smerita formă a pâinii şi vinului, ca să te facă mai sfânt, mai 
vrednic şi mai fericit. Căci fericiţi sunt cei ce nu văd şi cred, după 
cuvântul Domnului: „fericiţi cei ce nu au văzut şi au crezut” (loan 
20, 22), 

Toată viaţa ta nu dori să ţi se arate Dumnezeu altfel decât sub 
această formă a Tainelor. Infierbântă-ţi voinţa către această taină 
şi, zi de zi, să fii mai sârguincios a face voia lui Dumnezeu în toate 
lucrurile. Totdeauna când te aduci lui Dumnezeu prin această 
Taină, când te împărtăşeşti, fii gata a pătimi pentru dragostea Lui 


toate chinurile şi toate necazurile şi ocările ce ţi se vor întâmpla şi 
orice boală trupească%. 

Apoi, vei mulţumi cerescului Părinte, întâi pentru mulţumirea 
Fiului Său, apoi pentru pacea ta, pentru toată sfânta Biserică, 
pentru cei cărora eşti dator, pentru sufletele adormite în credinţă. 

Această jertfă o vei face spre aducerea aminte şi unirea aceea 
cu care Fiul lui Dumnezeu se aducea pe Sine, adică când El, 
sângerat şi răstignit pe cruce S-a adus Tatălui. 

După aceasta poţi să-l aduci toate jertfele, adică sfinţitele 
lucrări şi rugăciuni ce se fac în acea zi în Biserică. 


% Din cuvintele Apostolului, pentru cei ce se împărtăşesc, Sf. Vasilie 
scoate o altă datorie. Cei ce se împărtăşesc vestesc moartea Domnului: 
„Pentru că ori de câte ori mâncaţi pâinea aceasta şi beti acest pahar, 
vestiți moartea Domnului până va veni” (1 Cor. 11, 26). Moartea 
Domnului a fost săvârşită pentru cei ce se împărtăşesc şi pentru toţi 
oamenii, cum spune tot Sf. Pavel: „Dacă unul a murit pentru toţi, iată toţi 
au murit. Hristos însă a murit pentru toţi” (2 Cor. 5, 14). 

Deci cei ce se împărtăşesc sunt datori a se supune până la moarte 
dragostei, credinţei şi poruncilor Lui, a nu mai trăi lumii, păcatului şi 
loruşi, ci numai lui Dumnezeu Care se dă lor, Cel ce pentru dânşii a murit 
şi a înviat. 


Cap. IV. 
Împărtăşirea duhovnicească şi mintală. 


Deşi prin împărtăşire nu putem primi pe Domnul decât o dată 
pe zi, totuşi duhovniceşte şi mintal îl putem primi în orice oră şi în 
orice minut, prin săvârşirea tuturor virtuţilor şi a poruncilor, 
îndeosebi a dumnezeieştei rugăciuni — mai ales cea mintală”!. 

Căci Domnul se află tăinuit în virtuţi şi în sfintele porunci. 
Cine face o virtute ori îndeplineşte o poruncă, primeşte îndată în 
sufletul său pe Domnul cel ascuns într-însele, căci El a rânduit a 
locui cu Tatăl în cel ce va păzi poruncile Lui: „De mă iubeşte 
cineva, va păzi cuvântul Meu şi Tatăl Meu îl va iubi şi la el vom 
veni şi vom locui într-însul”.%2 

Această împărtăşire şi unire nu poate fi luată de la noi de 
vreo creatură decât de lene ori altă greşeală a noastră. Uneori e 
atât de roditoare şi bine plăcută lui Dumnezeu, încât întrece multe 
împărtăşiri tainice primite cu nevrednicie. De câte ori te vei 
pregăti de acest fel de împărtăşire vei afla sârguitor şi gata pe Fiul 
lui Dumnezeu, Cel ce te poate hrăni duhovniceşte cu mâinile Sale. 

Pregătirea acestei împărtăşiri mintale fă-o astfel: întoarce-te 
cu gândul la Dumnezeu. Aruncă o scurtă privire, de o parte la 
păcatele tale, iar de alta la Dumnezeu, întristează-te pentru 
mâhnirea ce I-ai făcut şi, cu toată smerenia şi credinţa, roagă-L să 
primească a veni în sufletul tău cel sărac, cu nou har, pentru a-l 
tămădui şi împuternici contra vrăjmaşilor. 

Ori, când voieşti a te ridica contra unei pasiuni, a face vreo 
nouă virtute, a păzi vreo poruncă, fă aceasta cu scopul a-ţi găti 
inima pentru Dumnezeu, Cel ce ţi-o cere totdeauna. Apoi întoarce- 
te la El, strigă-L. cu poftă să vină cu Darul Său, să te vindece şi să 
te elibereze de vrăjmaşi, ca numai El să fie stăpânul inimii tale. 

Aminteşte-ţi rugăciunile înainte de împărtăşire şi zi cu inima 


Căci celelalte virtuţi fac îndemânatic pe cel îmbunătăţit a se uni cu 
Dumnezeu, dar nu-l unesc. Însă rugăciunea mintală are această putere 
că-l şi uneşte cu Dumnezeu. (Vezi cap. XLV, part. I). Celelalte virtuţi se 
aseamănă cu uneltele ce potrivesc două scânduri, iar rugăciunea cu cleiul 
care lipeşte aceste scânduri potrivite. De aceea marele Grigorie al 
Tesalonicului a zis: „Puterea rugăciunii lucrează întinderea omului la 
Dumnezeu şi unirea cu El. Aceasta e legătura cuvântătorilor cu creatorul 
creaturilor.” 

% Sf. Maxim, din acest citat, a scos concluzia că cel ce face poruncile 
Domnului primeşte în sufletul său nu numai pe Domnul, ci şi pe Părintele 
Său şi pe Sf. Duh cel nedespărţit de Tatăl. Primeşte în sine toată Sf. 
Treime şi să devii locaşul ei. 


aprinsă: „Când, Domnul meu, să te primesc... s.c.” 

Iar dacă voieşti a te împărtăşi duhovniceşte şi mai bine, de cu 
seară propuneţi asprele petreceri, îndeplinirea virtuţilor şi orice ai 
face spre această ţintă: să primeşti duhovniceşte pe Domnul. 
Dimineaţa, cum se face ziuă socoteşte: Ce bine! Ce bună norocire! 
Ce fericire e în acel suflet care se împărtăşeşte tainic cu credinţă! 

Căci prin sfânta Taină a Euharistiei se recâştigă virtuțile 
pierdute şi sufletul se întoarce la frumuseţea de mai înainte. 

De la împărtăşirea tainică treci la cea duhovnicească. Sileşte- 
te a aprinde în inima ta o mare poftă a de a-L primi duhovniceşte şi 
mintal. După ce te vei aprinde, întoarce-te la Domnul şi zi: 
„Domnul meu, fiindcă nu Te pot primi azi tainic, Tu, bunătate şi 
putere nezidită, fă să te primesc duhovniceşte cu vrednicie, acum 
şi în orice oră şi în orice zi, dându-mi un nou har şi putere contra 
pasiunii şi vrăjmaşului“. 


Cap. V. 
Darea lucrurilor şi mulţumirea 


Tot binele ce-l avem şi-l facem este al lui Dumnezeu şi vine de 
la Dânsul. De aceea suntem datori a-l mulţumi pentru orice 
nevoinţă, pentru orice biruinţă a noastră şi pentru toate 
binefacerile vădite şi ascunse, îndeobşte şi aparte, ce am primit 
din mâna milostivă, cum este scris: „In toate mulţumiţi, căci 
aceasta este voia lui Dumnezeu în lisus Hristos spre voi” (1 Tes. 5, 
18). 

Mulţumirea neîncetată şi amintirea binefacerii, după Sf. loan 
Gură de Aur, este straja cea bună a virtuţii”. Iar pentru a face 
aceasta cât mai bine ai în vedere scopul pentru care Dumnezeu ne 


9% Cei ce nu se pot împărtăşi tainic cu Hristos în Sf. Taine, fie că sunt 
în pustie unde nu e preot, jertfelnic şi biserică, fie că sunt în lume, dar 
sunt opriţi de duhovnici pentru vreun păcat, pentru un viciu, — aceştia 
deşi au poftă şi dragoste a se împărtăşi tainic cu Hristos, dar pentru 
cauzele amintite sunt opriţi — pot însă să primească mintal şi 
duhovniceşte pe Hristos, după cum spune Nicolae Cabasila, în tâlcuirea 
Liturghiei (cap. 42). Căci Hristos aflător în Taine, mintal şi nevăzut le dă 
sfinţenia cea din Taine, în chipul ştiut de Dânsul. 

% De aceea şi ava Isaac a scris: „Mulţumirea celui ce ia, provoacă pe 
cel ce dă a-i da daruri şi mai mari”. lar unii au tâlcuit astfel cuvântul 
psalmistului, din partea lui Dumnezeu: „Ce-Mi este în ceruri? (decât 
mulţumire) şi de la tine (omule) ce am voit pe pământ (decât slavă şi 
mulţumire)” (Ps. 2, 24). 


dă daruri. 

1. La fiecare binefacere Dumnezeu caută slava şi supunerea 
faţă de voinţa Lui. De aceea, ia seama că, cea mai mare mulţumire 
ce poţi face lui Dumnezeu pentru toate binefacerile primite este a 
păzi poruncile Lui, a-L cinsti şi a urma voile Lui, cum este scris: 
„Ce cere Domnul de la tine? Numai să fii gata a merge cu Domnul 
Dumnezeul tău”. 

2. Văzând că nu ai nimic vrednic de vreo binefacere, căci n-ai 
făcut decât păcate şi ingratitudini, cu adâncă umilinţă, zi lui 
Dumnezeu: „Cum se poate, Domnul meu, să primeşti a-mi face 
mie, câinele mort şi stricat, atâtea binefaceri? Fie numele Tău 
binecuvântat în vecii vecilor”. 

3. Cugetând că pentru binefacerile date, cere a-L iubi şi a-l 
sluji, aprinde-te de dragostea unui astfel de Stăpân iubit, şi de 
dorinţă curată a-l sluji, după cum voieşte. 

Dar pentru aceasta trebuie să-l faci o deplină jertfă mintală 
de sine, în felul următor. 


Cap. VI. 
Jertfa mintală. 


Două lucruri trebuie pentru ca jertfa ta să fie desăvârşită şi 
iubită lui Dumnezeu: unul, să-ţi uneşti jertfa cu jertfele făcute de 
Hristos faţă de Tatăl, altul, voinţa şi inima să-ţi fie dezlipite de 
dragostea întregii zidiri. 

În ce priveşte unul să ştii că Fiul lui Dumnezeu, trăind în 
această vale a plângerii, nu numai pe Sine şi lucrurile Sale, ci şi pe 
noi cu ale noastre lucruri ne-a adus cerescului Părinte. Încât, 
jertfele noastre, pentru a putea fi plăcute lui Dumnezeu, trebuie 
făcute cu unirea şi cu nădejdea jertfelor lui Hristos. 

În ce priveşte celălalt, înainte de a face jertfa, socoteşte dacă 
are nevoie de vreo alipire. Căci de ar fi aceasta, trebuie să te 
dezlipeşti pe cât posibil de orice iubire, să năzuieşti la Dumnezeu, 
ca El, cu dreapta Sa, să te dezlipească complet şi astfel, dezlegat şi 
slobod de orice lucru, să te poţi aduce dumnezeieştei Lui măriri. 

la seama bine la aceasta. Căci dacă, lipit de creaturi, te aduci 
jertfă lui Dumnezeu, nu te aduci pe tine, ci pe creaturi. Tu nu eşti 
al tău, ci al acelor zidiri de care e lipită voinţa ta, lucru ce nu e 
plăcut lui Dumnezeu. 

E ca şi când L-ai fi batjocorit. Căci, după cum Dumnezeu nu 
primea jertfele cu vreo meteahnă, cum poruncea a nu-l se aduce 
vietăţi oarbe, surde ori cu vreun mic defect: „Toate cele ce vor 


avea meteahnă să nu le aducă Domnului, căci nu vor fi primite”, — 
tot astfel, jertfa noastră când are vreo meteahnă ori lipire de acest 
fel, nu este primită". Căci cele ce se aduc lui Dumnezeu, trebuie 
să fie vrednice lui Dumnezeu, cum spune Sirah: „Adu Domnului 
jertfe vrednice” (14, 11). 

De aceea atâtea jertfe aduse lui Dumnezeu ne rămân deşarte, 
zadarnice şi sterpe. Ba uneori, după ele, cădem în greşeli şi 
păcate. 

Într-adevăr, chiar de suntem lipiţi de creaturi, ne putem 
aduce jertfe lui Dumnezeu, însă cu scopul a ne dezlega prin a Lui 
bunătate de acele legături ce ne ţin ferecaţi, încât, după aceasta să 
ne putem oferi în întregime dumnezeieştei măriri şi slujiri. Aceasta 
trebuie să o facem cât mai des, cu obişnuinţa şi cu dragostea inimii 
noastre. 

Deci, jertfa ta către Dumnezeu să fie fără ataşament la 
creatură, fără voinţa ta, fără gândul tău la cele pământeşti, ci la 
cele cereşti. Toată atenţia să fie îndreptată numai la voinţa şi 
Providența lui Dumnezeu, Căruia trebuie să I te supui în toate, şi a 
I te jertfi totdeauna ca o ardere de tot. După ce ai uitat orice 
creatură, zi către El: „lată, Domnul şi Ziditorul meu, mă aduc tot şi 
toată voinţa mea în mâna voii şi Providenţei Tale celei veşnice. De 
aceea fă cu mine ce-Ţi place, în viaţa, la moartea şi după moartea, 
şi în toată vremelnica mea petrecere pe pământ”. 

Dacă vei face jertfa această curată, — ceea ce vei cunoaşte 
din obstacolele ce ţi se vor ridica, atunci, din pământesc devii 
neguţător evanghelic şi fericit. Căci vei fi al lui Dumnezeu şi El va 
fi al tău. 

Pentru că El este tocmai părintele celor ce se ridică de la 
creaturi şi de la sine, se dau cu totul şi se jertfesc dumnezeieştei 
Lui măriri. 

Acum, fiule, vezi un fel puternic de a birui pe toţi vrăjmaşii 
tăi. Căci dacă jertfa zisă te va uni cu Dumnezeu, devii tot al Lui, şi 
El tot al tău. Şi atunci, ce vrăjmaşi şi ce putere te va putea vătăma 
vreodată? 

Iar când voieşti a-l aduce ceva din al tău, post, rugăciune, 
încercare de răbdare şi alte lucruri bune, cum am spus, întâi 
întoarce-ţi mintea la jertfa adusă de Hristos Tatălui, la postirile, 
rugăciunile, răbdarea şi celelalte lucruri ale Lui, apoi, cu 
îndrăzneala puterii lor, adu-l pe ale tale. Datoria păcatelor tale 


3 Levit 22, 20. 

%* După marele Vasilie, sfinţenia este afierosirea cuiva lui Dumnezeu, 
în întregime şi pe totdeauna şi silinţa de a face cele plăcute Lui. 

Apoi zice că, ceea ce s-a închinat odată lui Dumnezeu este lucru 
păgânesc dacă cineva voieşte a o întoarce la cele comune şi omeneşti. 


ispăşite de lisus faţă de Tată nu o poţi împlini decât astfel. 

Aruncă o privire cuprinzătoare asupra tuturor păcatelor tale 
şi uneori asupra fiecărui păcat, şi dându-ţi bine seama că din 
parte-ţi, din cauza păcatelor nu poţi îmblânzi mânia lui Dumnezeu, 
nici a împăca dumnezeiasca-l dreptate, eşti silit a năzui la viaţa şi 
patima Fiului Său, meditând la câte ceva, ex. când postea, se ruga, 
ori îşi vărsa sângele”. 

Acolo unde era nevoie a îmblânzi pe Tatăl pentru ale tale 
păcate, Hristos li aducea jertfa ca şi cum l-ar fi zis: 

„lată, Părinte veşnice, că din destul după a Ta voie împac 
dreptatea, pentru păcatele şi datoriile acestui rob al Tău. 
Dumnezeiasca Ta mărire să se mulţumească a-l ierta şi a-l primi în 
numărul aleşilor.” 

Atunci adu această rugăciune jertfa Părintelui şi roagă-L să te 
slobozească de toată datoria prin puterea ei. 

Aceasta să o faci nu numai trecând de la o taină a vieţii şi a 
patimii Lui la alta, ci şi de la o lucrare mai mică a fiecărei taine la 
alta; nu numai pentru tine, ci şi pentru alţii poţi folosi acest fel de 
jertfă. 


Cap. VII. 
Cucernicia. Răceala şi uscăciunea ei 


Cucernicia simțită, adică a te simţi, frate, dinăuntru că eşti 
silitor la cele dumnezeieşti, iubitor, cucernic, este uneori din fire,% 
alteori de la diavol, iar alteori de la dar. Din roadele ei poţi pricepe 
de unde vine. 

Când nu îţi aduce o îmbunătăţire a vieţii vine de la diavol ori 
din fire. Dar când cucernicia este însoţită de mai multă poftă, 
dulceaţă şi din oarecare hotărâre de sine, vine de la duh. Iar când 
vei simţi că mintea ţi se îndulceşte din gustări şi înţelegeri 
duhovniceşti, nu zăbovi a te întreba de unde vin, căci îţi laşi 
mintea să iasă din smerita cunoaştere de sine. Ci sileşte-te mai 
mult, urăşte-te mai mult, sârguieşte-te a-ţi păstra liberă inima de 
orice ataşament, fie chiar duhovnicesc, şi doreşte numai pe 
Dumnezeu şi cele plăcute Lui. 

Răceala şi uscarea cucerniciei şi a umilinţei se nasc din cele 


9! Ceea ce înseamnă că orice lucru şi orice fel al Patimii Domnului e 
numit de unii teologi Taină. Căci fiecare cuprinde o înţelegere tainică. De 
aceea se şi zice în acest capitol să trecem de la o taină a vieţii la alta şi de 
la o patimă a Lui la alta. Aflând aceasta, nu te îndoi. 

% Sunt unii cucernici şi repede umiliţi din fire, ca femeile şi cei ce au 
moştenit caracter moale din fire. 


trei cauze: a) de la diavol pentru a împiedica mintea şi a o întoarce 
de la lucrurile duhovniceşti la deşertăciunile şi dulceţile lumii; b) 
de la noi pentru păcatele noastre şi lipirea de cele pământeşti şi 
din trândăvia noastră; c) de la dar pentru pricinile de mai sus, 
adică: a ne da această înştiinţare de a fi mai silitori şi a părăsi 
toată îndeletnicirea ce nu vine de la Dumnezeu; a ne da seama că 
tot ce avem vine numai de la El, a cinsti mai mult darurile Lui, a fi 
mai smeriţi a le păzi cu grijă; a ne uni mai strâns cu dumnezeiasca 
Lui slavă prin totală lepădare de noi, până şi de duhovniceştile 
desfătări, ca nu lipindu-ne cu dragostea de ele să despărţim în 
două inima noastră — cea dorită întreagă de Dumnezeu pentru 
Sine;—a ne vedea că luptăm cu toate puterile noastre şi cu unealta 
darului Său. 

Deci, dacă te simţi rece şi uscat şi nu ai cuvenită cucernicie 
faţă de cele dumnezeieşti, intră în sine-ţi, vezi pentru care 
greşeală s-a dus de la tine această cucernicie”. Luptă contra 
acelei cauze, nu să iei înapoi simţirea darului, ci să te scapi de 
ceea ce nu place lui Dumnezeu. Dacă nu găseşti cauza, cucernicia 
ta simțită să fie adevărată evlavie, adică supunere râvnitoare voii 
lui Dumnezeu. 

De aceea nu părăsi pentru vreun motiv nevoinţele tale, ci 
urmează-le cu toată puterea, deşi par sterpe şi zadarnice. Bea de 
bunăvoie paharul amărăciunii dat de voinţa lui Dumnezeu, prin 
răceala cucerniciei şi lipsa duhovniceştei dulceţi. 

Nu căuta a urma lui Hristos numai în muntele Taborului, ci şi 
pe dealul Golgotei. Nu dori să simţi în tine numai dumnezeiasca 
lumină, duhovniceşti bucurii şi îndulciri, ci şi întunecări, necazuri, 
strâmtorări, amărăciuni din ispitele diavolilor dinăuntru şi din 
afară. 

Chiar dacă uneori s-ar întâmpla ca aceste întunecări ale 
minţii să fie atât de mari, încât să nu ştii ce să faci şi unde să te 
întorci, stai neclintit lângă cruce, departe de orice dulceaţă 
pământească ce ţi-ar putea-o aduce lumea ori creaturile 100. 

Ascunde şi această patimă, faţă de oricine, şi arat-o numai 
duhovnicului, nu pentru a te uşura de chinuri, ci pentru a-i arăta 
felul cum să o suferi, după plăcerea lui Dumnezeul!0!. 


“Alţii sunt cucernici din deşertăciune, plăcerea oamenilor, făţărnicie, 
beţie ori alte patimi de acestea. 

1% Citeşte cuvântul 57 al Sf. Isaac. Acolo vei vedea schimbarea ce o ia 
sufletul, întunecarea peste întunecare, deznădejdea şi frica, îndoirea din 
necredinţă şi hulele; cum, de ce şi cine le pătimesc şi cum se tămăduiesc. 

101 În acelaşi cuvânt zice dumnezeiescul Isaac că pătimitorul are 
nevoie de om luminat, cu experienţă şi iscusit în acestea, ca de la el să se 
lumineze şi să se întărească. 


Apoi, rugăciunile, dumnezeieştile împărtăşiri şi alte nevoinţe 
şi lupte ale tale, nu le folosi pentru câştigarea dumnezeieştilor 
îndulciri, pentru a te pogori de pe cruce şi din tăierea voii, ci 
pentru a lua putere, a înălța crucea la mai mare slavă a Celui 
răstignit, a te mulţumi cu ceea ce şi cum voieşte El. lar dacă 
vreodată, din cauza tulburării minţii tale, nu poţi să cugeţi şi să te 
rogi după obiceiul tău, meditează în felul cel mai bun cu putinţă. 
Ceea ce nu poţi face cu mintea, sileşte-te a face cu voinţa şi 
cuvintele, vorbind cu tine şi cu Dumnezeu. Atunci vei vedea 
minunate realizări şi inima ta va lua răsuflare şi putere. 

În vremea întunecării minţii tale poţi spune: 

„De ce eşti mâhnit, sufletul meu? De ce mă tulburi? 
Nădăjduieşte în Dumnezeu, căci mă voi mărturisi Lui, mântuirea 
feţei mele şi Dumnezeul meu (Ps. 42, 5); De ce, Doamne, stai 
departe? Nu mă lăsa, Doamne Dumnezeul meu, nu te depărta de la 
mine” (Ps. 37, 22). Adu-ţi aminte de sfânta învăţătură inspirată de 
Dumnezeu Sarei lui Tobie în vremea necazurilor, foloseşte-o, 
zicând: „Cel ce-Ţi slujeşte se va întări, căci viaţa, dacă va fi spre 
încercare se va încununa, iar de va fi în necazuri se va slobozi. 
Chiar fiind în stricăciune, nimeni nu poate veni decât mila Ta, căci 
nu Te bucuri de nimicirea noastră. După furtună aduci linişte, 
după plâns şi suspin reverşi bucurie. Fie numele Tău, Dumnezeul 
lui Israel, binecuvântat în vecii vecilor”. 

Aminteşte-ţi şi de Hristos în Grădină şi pe cruce. Iar durerea 
mai mare era că, în chip văzut, dumnezeiescul Părinte Íl părăsise. 

De aceea, amintindu-ţi acest fapt să zici din toată inima: 
„Doamne, să se facă voia Ta, nu după cum voiesc eu, ci după cum 
Tu voieşti”. 

Atunci, răbdarea şi rugăciunea ta vor înălța văpăi de jertfa 
inimii tale până înaintea lui Dumnezeu, tu vei rămâne într-adevăr 
evlavios, căci, cum am spus, adevărata cucernicie este o silinţă vie 
de voinţă, o dragoste tare a urma lui Hristos cu crucea pe umeri 
toată calea, pe care ne cheamă, o voire de Dumnezeu pentru 
Dumnezeu. 

Dacă oamenii şi-ar fi măsurat progresul lor cu această evlavie 
adevărată, nu cu cea simţitoare, nu s-ar fi amăgit, nici printr-înşii, 
nici prin diavol, nici s-ar fi amărât fără folos. Ar fi mulţumit lui 
Dumnezeu pentru o astfel de binefacere primită şi, cu mai multă 
căldură, ar fi căutat a sluji dumnezeieştei Lui măriri care 
cârmuieşte tot şi revarsă astfel de daruri spre slava Lui şi spre 
folosul nostru. 

Unii se amăgesc, căci fug cu frică şi înţelepciune de cauzele 
păcatelor, dar când se supără, doborâţi de gânduri înfricoşate şi 
grozave, tulburaţi de vise urâte şi grozave, scad cu duhul, se 


socotesc părăsiţi şi depărtaţi de Dumnezeu. Rămân astfel foarte 
vestejiţi şi ajung până la pericolul deznădejdii. Atunci părăsesc 
virtutea, se întorc în Egiptul pasiunilor şi nu înţeleg darul făcut lor 
de Dumnezeu, lăsându-i a se mâhni de aceste duhuri ale ispitei, 
pentru a-i smeri, a-i apropia de Dânsul ca pe nişte neputincioşi, 
care au nevoie de ajutor. 

De aceea, în loc a mulţumi lui Dumnezeu pentru nemărginita 
bunătate, plâng şi jelesc. 

Deci, în astfel de împrejurări aşa să procedezi. Adânceşte-te 
în cercetarea pornirii tale răzvrătite, căci Dumnezeu, spre binele 
tău voieşte să recunoşti că eşti gata a cădea la orice lucru mai 
greu şi că, fără ajutorul lui Dumnezeu, te-ai fi prăbuşit în completă 
stricăciune. De la aceasta treci la nădejdea în Dumnezeu, gata a-ţi 
ajuta. Îţi arată pericolul, voieşte a te trage înapoi, te îndeamnă a te 
ruga şi a nădăjdui într-însul, lucru pentru care eşti dator a-l aduce 
smerite mulţumiri. 

Fii încredinţat, că astfel de ispite, hulitoare, rele, ori gânduri 
urâte ce te ispitesc sunt gonite cu o îndelungă răbdare, cu o 
îndemânatică întoarcere şi desăvârşită defăimare, iar nu cu o 
silitoare rezistenţă şi cu un hotărât război!%2. 


Cap. VIII. 
Cercetarea conştiinţei. 


Trei lucruri sunt necesare în cercetarea conştiinţei: greşelile 
din fiecare zi, cauza lor, inima şi silinţa ce ai a lupta cu ele şi a 
câştiga virtuțile corespunzătoare. 

Pentru greşeli, fă ce ţi-am spus în cap. XXVI: „Când ne vom 
răni”; în ce priveşte cauza lor, atac-o, surp-o şi trânteşte-o la 
pământ. 

Cât priveşte silinţa în această biruinţă, fortifică-ţi voinţa cu 
neîncrederea în tine. Nu te bizui în tine. Ci nădăjduieşte şi cuteză 
numai în Domnul. 

Sileşte-te, frate, a păzi totdeauna la orice faptă, gând şi 
cuvânt, conştiinţă neprihănită. Căci cine încearcă adânc dreaptă şi 
sfântă conştiinţă, nu poate greşi niciodată, ori chiar de greşeşte se 
îndreaptă. Aceasta-i legea naturală dată de Dumnezeu în inimile 
oamenilor să-i îndrume la cele bune totdeauna ca o făclie. Astfel a 
zis şi Sf. Nil: „foloseşte conştiinţa ca o făclie pentru lucrurile tale”, 
iar Sf. Pavel: „Legea lui Dumnezeu este scrisă în inimi” (Rom. 2, 
15). 


102 Vezi prima însemnare la cap. XIII, part. I. 


Conştiinţa trebuie să o păzeşti neprihănită: către Dumnezeu, 
către tine, către aproapele şi către celelalte lucruri. 

1. Către Dumnezeu să-ţi cercetezi conştiinţa dacă ai păzit 
toate cele ce eşti dator a le păzi către EI: toate, toate poruncile Lui 
până la cele mai mici şi dacă L-ai iubit pe El” şi I-ai slujit cu tot 
sufletul şi eşti gata a muri pentru Dânsul, după datoria ce o ai. 
Dacă nu ai păzit acestea, sileşte-te a le păzi pe viitor. 

2. Către tine vei păzi conştiinţa neprihănită dacă nu te vei 
lenevi, ci îţi vei face toată acea datorie care te priveşte şi este în 


1% Marele Vasile, cu înţelepciune, la începutul regulilor lui, arată 
amănunţit că toţi creştinii, mici şi mari, sunt datori a păzi toate poruncile 
date de Domnul în Evanghelie, fără a lăsa vreuna din ele. 

a) Domnul, trimițând pe ucenici le-a spus: „Mergând învăţaţi toate 
neamurile, învăţându-i să păzească toate câte am poruncit vouă” (Mt. 28, 
19); adică, nu unele să le păzească, iar altele să le lase, ci toate, toate 
fără vreo omitere. 

b) Dacă n-ar fi fost toate poruncile necesare mântuirii noastre, nu s- 
ar fi scris în dumnezeiasca Scriptură, nici n-ar fi poruncit Domnul să le 
păzim pe toate. 

c) Dacă Domnul ne porunceşte a fi desăvârşiţi: „Fiţi deci 
desăvârşiţi”; şi Sf. Pavel că omul lui Dumnezeu să fie desăvârşit şi 
perfect: „Deplin să fie omul lui Dumnezeu” (Mt. 5, 48) — este evident că 
această desăvârşire şi perfecţiune ne-o dă păzirea tuturor poruncilor lui 
Hristos (2 Tim. 3, 17). 

d) Toate poruncile Domnului sunt atât de legate una de alta, ca un 
lanţ, încât, cel ce va dezlega şi călca una singură din ele, dezleagă şi 
calcă îndată pe toate celelalte şi nu-i răsplătit atât pentru toate poruncile, 
cât pentru una păzită. 

De aceea Iacov, fratele Domnului, zice: „Cine va păzi toată legea, 
dar va greşi într-o parte, e vinovat de toată legea” (2, 10); şi tot Sf. Vasile 
zice: „Ce folos îmi vor aduce celelalte porunci îndeplinite, dacă voi zice 
fratelui meu nebune; numai pentru aceasta mă fac vinovat focului 
Gheenei”. Din acestea se vede că orice creştin e dator a păzi toate 
poruncile. Ce zic a le păzi numai? Trebuie păzite cu toată puterea, voinţa 
şi dragostea lui, de voieşte a se încununa asemenea celui ce se luptă, cum 
spune Apostolul. Ceva mai mult. Trebuie să mai şi adauge de la sine, 
lucrând mai presus de poruncă şi sporind-o. Cel ce avea un talant, n-a 
fost lăudat de stăpân, căci l-a dat înapoi întreg cum îl luase, ci a fost 
osândit, pentru că nu l-a crescut. 

Sfârşesc şi-ţi zic, frate, dacă eşti în rândul robilor şi te temi de 
porunca lui Dumnezeu, păzeşte poruncile: „Fericit bărbatul ce se teme de 
Domnul” (Ps. 111, 1); dacă eşti în rândul năimiţilor şi drept plata virtuţii 
tale aştepţi Împărăţia cerurilor, păzeşte toate poruncile: „Plecat-am, zice, 
inima mea ca să facă îndreptările Tale în veac pentru răsplătire” (Ps. 118, 
111). 

Dacă, însă, te-ai suit la rangul de fiu şi slujeşti lui Dumnezeu numai din 
dragoste, păzeşte poruncile: „Ridicat-am mâinile mele la poruncile tale pe 


puterea ta, atât faţă de Dumnezeu, cât şi faţă de aproapele. 

3. Apoi să nu cazi în defecte şi vătămări pierzânduc-ţi înainte 
de vreme puterea trupului, sănătatea şi viaţa ta. 

4. Către aproapele îţi vei păzi conştiinţa dacă nu vei face ceva 
contrar iubirii datorate lui, ci vei da celor mai mari, asemenea ţie 
şi mai mici decât tine ce se cuvine fiecăruia după treapta şi starea 
lui. Trebuie să iei aminte a nu-i scandaliza, în lucru, cuvânt, chip, 
ameninţare, după cuvântul apostolic: „Cugeţi mai ales a nu 
împiedica ori sminti pe fratele vostru” (Rom. 13, 14); iar Solomon: 
„Gândeşte cele bune înaintea lui Dumnezeu şi a oamenilor” (Prov. 
3,4). 

Chiar dacă ţi se întâmplă lucruri care nu sunt sub porunca lui 
Dumnezeu şi dacă eşti stăpân a nu face ori a face acestea, cum tu 
le poţi păzi, păzeşte-le pentru a nu sminti conştiinţa fratelui. Eşti 
dator, tare fiind, a nu sminti pe cel slab. Sf. Pavel zice: „Să nu 
mâncaţi carne jertfită idolilor, pentru motivele arătate şi pentru 
ştiinţă” (1 Cor. 10, 28). 

5. Vei păzi conştiinţa neprihănită către celelalte lucruri, dacă 
vei păstra faţă de ele măsura dreaptă, şi dacă nu foloseşti lipsuri şi 
prisosinţe, în mâncăruri şi băuturi, în îmbrăcăminte, bani şi moşii. 
Căci e lucru socotit afară de conştiinţă, nu numai a defăima şi lăsa 
să se strice bucatele rele, îmbrăcămintea, banii şi moşiile, cu care 
îşi poate împlini trebuinţa trupului, ci şi a voi şi a căuta bucate 
alese, haine moi, bani mulţi şi moşii întinse, care depăşesc 
trebuinţa sa. 

Scurt vorbind, orice lucru peste dreapta chibzuinţă este peste 
conştiinţă. De aceea, frate, la orice lucru mare ori mic ce ai a face, 
sfătuieşte-te întâi cu conştiinţa ta, cerceteaz-o, nu cu lene şi 
superficial, ci adânc, sârguitor şi cu de-amănuntul. Căci după cum 
fântânile şi puţurile săpate mai adânc dau apă mai curată şi mai 
dulce, tot astfel şi conştiinţa, cu cât e mai cercetată şi mai 
dezgropată din patimile ce o acoperă, ne învaţă mai bine ce să 


care le-am iubit” (Ps. 48), ori „Dacă sunt Tată, unde este slava mea?” zice 
Dumnezeu. 

lar mărirea Tatălui este ascultarea fiului de dumnezeieştile porunci. 
Căci ştiu aceasta că, de vei călca o poruncă, atunci când ai putea să n-o 
calci, în ziua judecății nu vei avea curaj, ci vei fi ruşinat. De aceea David 
zicea: „Nu mă voi ruşina când voi căuta spre toate poruncile Tale” (—6). 

Îţi mai amintesc că toate poruncile Scripturii Vechi şi Noi, cum deseori 
sunt rostite cu grai poruncitor: lubiţi pe vrăjmaşii voştri, binecuvântaţi pe 
cei ce vă blestemă” ş. a. şi numai uneori în grai hotărâtor: „Vei iubi pe 
Domnul Dumnezeul tău, nu vei ucide, nu vei fi desfrânat”, ş. a., iar foarte 
rar sunt rostite în alte graiuri. 


facem. 

Dar fiindcă sunt diferite conştiinţe, nu numai bune şi curate, 
ci şi arse, după cuvântul Sf. Pavel adică: nesimţite, rele şi întinate 
de patimi (1 Tim. 4,2), care nu ne învaţă totdeauna drept şi bine 
(Tit 1,13), de aceea e bine a nu te întoarce numai în conştiinţa ta, 
ci mai ales sfătuieşte a le privi dacă sunt tot una cu cele ce învaţă 
Sf. Scriptură, ori, pentru a nu te amăgi, să le arăţi duhovnicilor tăi. 

Am adăugat aceasta căci conştiinţele nu sunt cercetate cu 
sârguinţă. Căci conştiinţa oricât ar fi de pătimaşă, rea şi nesimţită, 
însă când e cercetată cu râvnă şi bună intenţie, niciodată nu 
încetează a arăta, lovi şi pâri pe om că păcătuieşte şi că, de nu se 
va îndrepta, va suferi pentru păcatele lui. Ea e pusă de Dumnezeu 
să ne acuze, cum spune cuvântul evanghelic: „Impacă-te repede cu 
pârâşul tău” (Mt. 5, 25) şi e martor nemincinos: „împreună 
mărturisindu-le lor ştiinţa”; judecător neamăgit, drept, aspru, şi 
cuvânt adevărat. De aceea nu poate să tacă niciodată. 

Însă omul robit şi stăpânit de patimi dacă voieşte a urma 
neînfrânat poftele lui, după cum calcă şi nu ascultă de legea lui 
Dumnezeu, tot astfel nu ascultă şi calcă mustrările sfintei 
conştiinţe. Şi pentru a nu mai fi mustrat de ea, taie ca un alt Irod 
capul lui Ioan, îşi calcă conştiinţa şi se hotărăşte a primi munci şi 
pedepse. Solomon ştiind aceasta a zis că păcătosul nu poate fi 
mustrat de conştiinţă; şi păcătosul nu bagă de seamă când ajunge 
în fundul răutăţilor: „Nu bagă de seamă necredinciosul când va 
ajunge în adâncul relelor” (Prov. 18, 3). 

Apoi, te sfătuiesc un alt lucru de seamă. Nu te încrede în 
conştiinţă, dacă vreodată nu te acuză de ceva. Conştiinţa înseamnă 
numai cele ştiute, nu şi la cele neştiute. Dar fiindcă, după leremia: 
„Inima e mai adâncă decât toate” (17, 9) şi are ascunse într-însa 
pasiuni foarte delicate, necunoscute nici celui ce le are, cum se 
ruga David: „De cele ascunse ale mele curăţă-mă” (Ps. 8, 13), — de 
aceea, fii convins totdeauna că nu e complet curată de patimi 
tainice inima ta, cunoscute numai lui Dumnezeu, singurul 
cercetător al inimilor. 

Astfel Solomon zice: „Numai Tu cunoşti inima tuturor fiilor 
oamenilor” (3 Impăr. 8, 39). Iar drept încredințare, vezi ce zice Sf. 
loan că Dumnezeu este mai mare decât inimile noastre: 
„Dumnezeu e mai mare decât inima noastră şi ştie toate” (1 Ioan, 
3, 20). 

Iar Sf. Ap. Pavel ştiind acestea zicea, că nu ştie dacă îl acuză 
conştiinţa lui pentru vreun lucru, dar iar nu ştie de este drept 
înaintea lui Dumnezeu. „Nu mă ştiu vinovat cu nimic, dar nu m-am 
îndreptat cu aceasta” (1 Cor. 4, 4). 

Oricâte biruinţe şi virtuţi ai câştigat, rămâi totdeauna cu 


bănuială. Nu le socoti în conştiinţa ta pentru a nu cădea în 
mândrie ascunsă şi slavă deşartă. De aceea doseşte-le şi, de orice 
natură ar fi, aruncă-le la mila lui Dumnezeu. Îndreaptă-ţi gândul la 
drumul ce-ţi mai rămâne de făcut din acea zi. 

După aceasta, când se sfârşeşte ziua, examinează-ţi conştiinţa 
dacă ai făcut bine tot ce ţi-a ieşit înainte. Unde ai greşit îndreaptă- 
te pe viitor. Apoi mulţumeşte lui Dumnezeu pentru darurile şi 
binefacerile din acea zi. Recunoaşte-L. binefăcător, mulţumeşte-l că 
te-a izbăvit de aţâţi vrăjmaşi văzuţi şi mai ales nevăzuţi, ţi-a dat 
inspiraţii bune şi a ajutat virtutea ta, şi orice altă binefacere ce n-o 
cunoşti. 


Cap. IX. 
Lupta contra vrăjmaşilor din vremea morţii 


Deşi toată viaţa noastră este un război continuu pe pământ, şi 
trebuie să luptăm totdeauna, până la sfârşitul vieţii noastre!%4, 
totuşi ziua cea mai de seamă a luptei este ultimul ceas al morţii. 
Căci oricine va cădea în acel moment, nu se va mai ridica. 

Nu te mira de acest lucru. Dacă vrăjmaşul a îndrăznit să se 
ducă la Iov cel fără păcat, la sfârşitul vieţii lui, doar, doar va afla 
vreo greşeală, cum a zis Domnul: „Vine stăpânitorul acestei lumi şi 
nu are nimic cu mine” (loan, 14, 30),—cu atât mai mult 
îndrăzneşte a veni la sfârşitul vieţii noastre, a celor păcătoşi!%5! 

De aceea trebuie să te găsească bine pregătit a lupta cu 
bărbăţie în aceste momente ale vieţii tale. 

Cine se luptă bine în viaţă, cu buna deprindere dobândită, 
uşor câştigă biruinţa în ceasul morţii. Meditează deseori asupra 
morţii. Căci, când va veni vei avea mai puţină frică şi atunci mintea 
îţi va fi slobodă şi silitoare la luptă. Oamenii lumii fug de acest 
gând ca să nu le tulbure plăcerea şi pofta în cele pământeşti. Lipiţi 


104 Vezi cap. XV, part. I-a. 

105 Sf. Vasile cel Mare zice în tâlcuirea Ps. 70: „Nu cumva să răpească 
sufletul meu ca al lui, nefiind cine să-l izbăvească şi să-l mântuiască”. 
Chiar nevoitorii şi cuvioşii războinici ai duhului, după ce s-au luptat toată 
viaţa şi au scăpat de curse, şi la sfârşitul vieţii lor sunt încercaţi de 
stăpânitorul veacului. De-i va găsi cu unele răni, întinăciuni şi feluri de 
păcate, îi ia în stăpânire; dacă sunt nerăniţi, neîntinaţi, se odihnesc 
asemenea unor oameni liberi, în Hristos. 

Cele zise de Dumnezeu şarpelui: „Tu vei pândi călcâiul lui” (al omului), 
sunt înţelese de unii în chip alegoric astfel: Diavolul pândeşte totdeauna 
sfârşitul vieţii omului şi caută să afle vreun păcat într-însul de a-l prinde. 
Călcâiul este sfârşitul vieţii, după cum este ultima parte a trupului. 


de ele se mâhnesc când ar gândi că trebuie să le lase. Şi atunci, 
aplecarea lor spre cele lumeşti nu scade, ci creşte. lar când 
trebuie să se despartă de această viaţă şi de lucrurile plăcute lor 
au o negrăită durere şi suferă o mare luptă. 

Deci, e mai bine a te obişnui de bunăvoie cu această pătimire. 
Consideră-te uneori singur, neajutorat, aruncat în strâmtorile 
morţii. Meditează cele ce te pot ataca în acea vreme. 

Acel război ce se dă numai o dată, e bine să te deprinzi a-l 
susţine şi a face lovitura la vreme, ca să nu greşeşti atunci când nu 
mai e posibilă nicio îndreptare. 


Cap. X. 
Cele patru asupriri aduse de vrăjmaşi la moarte. 
1. Împotriva credinței. 


Vrăjmaşii obişnuiesc a ne ataca în ceasul morţii cu patru 
asupriri mai periculoase: contra credinței, cu deznădejdea, cu 
slava deşartă şi cu felurite închipuiri şi prefaceri ale dracilor în 
îngeri de lumină. 

În ce priveşte prima asuprire, dacă te atacă vrăjmaşul cu 
apucături mincinoase, punând gânduri de necredinţă în mintea ta, 
atunci retrage-te îndată de la minte la voinţă şi zi: „Mergi înapoia 
mea, satană, tatăl minciunii, căci nu vreau nici măcar să te aud, 
mi-e destul ceea ce crede Biserica mea” (Ecles. 10, 4). 

Nu da drumul deloc gândurilor necredinţei în inima ta, cum e 
scris: „De se va sui peste tine duhul puternic al vrăjmaşului, nu-ţi 
lăsa locul”. Socoteşte pornirile diavolului ce voieşte, prin război, să 
te smintească în acel ceas. Dacă nu-ţi poţi propti mintea, stai 
bărbăteşte cu voinţa, ca să nu cazi în vreun gând ori zicere a 
dumnezeieştei Scripturi, ce ţi-ar insufla-o vrăjmaşul. Orice ţi-ar 
aminti, toate sunt schimonosite, rău aduse, rău tâlcuite, deşi par 
frumoase, curate şi evidente. 

lar dacă şarpele viclean te va întreba în gând: Ce crede 
Biserica? Nu-l lua în seamă şi nu-i răspunde deloc, ci văzând 
minciuna şi viclenia lui şi că voieşte a te prinde în cuvinte, crede 
cu certitudine. Dacă eşti puternic în credinţă, în gând şi vrei să 
ruşinezi pe vrăjmaşul răspunde-i: Sfânta Biserică a mea crede 
adevărul. lar de te întreabă care adevăr, răspunde-i: ceea ce 
crede. 

Ţine-ţi totdeauna inima tare şi atentă la cel răstignit, zicând: 
„Dumnezeul meu, Făcătorul meu, şi Izbăvitorul meu, ajută-mi 
degrabă şi nu slobozi asupră-mi depărtarea de adevărul Tău, de la 


sfântă credinţa Ta, ci binevoieşte ca, după cum m-am născut în 
adevăr prin darul Tău, aşa să sfârşesc viaţa mea muritoare tot într- 
însul, spre slava numelui Tău”. 


Cap. XI. 
Asuprirea deznădejdii 


A doua asuprire cu care se sileşte a ne surpa, este frica ce 
apare în noi, odată cu amintirea păcatelor, pentru a ne arunca în 
groapa deznădejdii. 

Tu, dar, frate, în această primejdie ţine-te bine întărit în acest 
canon. Atunci e de la har amintirea păcatelor, când te smereşte şi 
te face a simţi durere şi mâhnire în inimă pentru că ai ofensat pe 
Dumnezeu, şi când îţi dă nădejde în bunătatea Lui. lar când 
această amintire te supără şi te aruncă în deznădejde şi în 
împuţinare de duh, şi te face să te crezi că eşti muncit şi că pentru 
tine nu mai este vreme de mântuire, află că este de la diavol. De 
aceea să te smereşti mai mult şi să nădăjduieşti în Dumnezeu. 

Numai astfel vei înfrânge pe vrăjmaş cu armele lui şi vei slăvi 
pe Dumnezeu. 

Într-adevăr, frate, se cuvine a te mâhni şi a suferi durere 
pentru ofensa făcută lui Dumnezeu, totdeauna când îţi vei aduce 
aminte de păcatele tale. Dar trebuie să şi cutezi la patima lui 
cerând iertare. i 

Apoi, dacă ți se pare că Însuşi Dumnezeu îţi spune că nu eşti 
din oile Lui, să nu slăbeşti în nădejdea ce ai către Dânsul. Ci zi cu 
smerenie: 

„Iintr-adevăr, ai dreptate, Dumnezeul meu, să mă lepezi 
pentru păcatele mele, dar eu am mai mare nădejde în mila Ta de a 
mă ierta. De aceea cer mântuirea acestei ticăloase făpturi care, 
din răutatea ei, s-a osândit, dar s-a izbăvit cu cinstea sfântului 
Sânge. Voiesc a mă mântui, Izbăvitorul meu, spre slava Ta, cu 
nădejde nemărginită în milostivirea Ta. 

De aceea mă şi las în mâinile Tale; fă cu mine ceea ce-ţi 
place, căci numai Tu eşti Stăpânul meu şi chiar de m-ai fi omorât 
tot la Tine voi avea nădejdile mele”. 


Cap. XII. 
Asuprirea slavei deşarte 


A treia asuprire este a slavei deşarte şi a încrederii ce ai în 


tine şi în lucrurile tale că te vei mântui. 

De aceea, niciodată, şi mai ales în ultimul ceas al morţii, nu-ţi 
lăsa mintea să se ducă nici la cea mai mică plăcere de sine şi de 
lucrurile tale, chiar dacă ai isprăvit toate virtuțile sfinţilor. 
Plăcerea să fie numai în a nădăjdui în Dumnezeu, în mila şi 
lucrurile vieţii şi Patimile Lui să te mântuiască. Totdeauna 
devalorează-te în ochii tăi, până la cea mai din urmă suflare. Şi 
când descoperi vreun lucru bun din parte-ţi, să recunoşti că numai 
Dumnezeu l-a făcut, nu tu, şi numai de la Ela ieşit. 

Într-adevăr, aspiră la ajutorul lui Dumnezeu, dar să nu aştepţi 
a-l lua drept răsplată, pentru multele şi grelele războaie purtate, în 
care ai biruit. Rămâi totdeauna într-o sfântă frică, mărturisind clar 
că toate prevederile, grijile, ostenelile şi nevoinţele ce ai avut, ar fi 
fost zadarnice, dacă Dumnezeu nu le-ar fi adunat laolaltă sub ale 
Sale aripi. Să ai toată nădejdea numai în acest sprijin. Urmând 
aceste sfaturi, nu se vor putea întări vrăjmaşii în ceasul morţii, ci ţi 
se va deschide calea să treci cu bucurie de la acest pământ şi 
surghiun la Ierusalimul ceresc, dulcea ta Patrie1%6. 

Cap. XIII. 


Asuprirea închipuirilor 


Deşi vrăjmaşul nostru viclean şi mult chibzuit, care n-are 
nevoie de osteneală pentru a ne ispiti, te-ar fi atacat vreodată, 
totuşi, îndeosebi în ceasul morţii, cu mincinoase arătări, cu vederi 
şi cu prefaceri în înger de lumină, rămâi tare în concepţia de 
nimicnicia şi neputinţa ta. Atunci cu curaj şi inimă îndrăzneață zi-i: 
„Schimbă-te, ticălosule, în întunericul tău. Nu-mi trebuie apariţii. 
N-am nevoie de altceva decât de îndurarea lisusului meu şi de 
mijlocirea şi rugăciunile Pururea Fecioarei Maria şi ale celorlalţi 
sfinţi. Chiar dacă, din multe indicii, vei cunoaşte că aceste semne 
sunt adevărate şi vin de la Dumnezeu, totuşi, fugi totdeauna de ele 
şi, cât poţi, alungă-le departe de tine. Nu te teme că nu-l place lui 
Dumnezeu această întoarcere. Dacă aceste vederi ar fi de la 
Dumnezeu, ştie să ţi le curețe şi nu-i va părea rău dacă nu le 
primeşti. Căci cel ce „dă har celor smeriţi”, nu-l ia de la ei, pentru 
tot ce fac din smerenie. 

Acestea sunt cele mai obişnuite arme folosite de vrăjmaş 
contra noastră în cel mai din urmă ceas al vieţii noastre, deşi pe 
fiecare îl atacă după unele înclinații şi pasiuni, cărora îl vede supus 
mai mult. 


1% Vezi şi cap. XXXII, partea I, unde este mai pe larg tălmăcirea slavei 
şi mândriei deşarte. 


De aceea, iubiţilor, înainte de a se apropia acel ceas grozav 
de război, trebuie să ne înarmăm contra celor mai iuți pasiuni ce 
ne stăpânesc mai mult, să luptăm vitejeşte pentru a înlesni 
biruinţa, atunci când ni se iau toate armele din mâinile noastre. 


Cap. XIV. 


Pacea duhovnicească a inimii 


Inima ta, iubite, este zidită de Dumnezeu numai pentru acest 
scop: a iubi şi a fi locuită de Dânsul. De aceea zilnic îţi strigă să I-o 
dai: „Fiule, dă-mi inima ta” (Prov. 23, 26). Insă pentru că 
Dumnezeu este pacea care covârşeşte toată mintea, trebuie ca şi 
inima ce voieşte a-L. primi să fie împăcată şi netulburată, cum a zis 
David: „S-a făcut în pace locul lui” (Ps. 5, 2). De aceea eşti dator 
întâi să-ţi aşezi şi să-ţi întăreşti inima cu o liniştire paşnică, încât 
toate virtuțile tale externe să provină din această pace şi din 
celelalte virtuţi lăuntrice. Tot astfel a zis marele sihastru Arsenie: 
„Dă-ţi toată silinţa ca lucrarea ta dinăuntru să fie după Dumnezeu 
şi vei birui patimile din afară”. Căci deşi asprele renunţări trupeşti 
şi toate nevoinţele cu care se pedepseşte trupul sunt lăudate, când 
sunt măsurate şi potrivit celui ce le face, totuşi, dacă aceste 
nevoinţe nu sunt cârmuite de virtuțile sufleteşti şi lăuntrice, nu vei 
câştiga vreo virtute numai prin virtuțile zise, ci deşertăciune şi 
vânt de slavă deşartă. 

Viaţa omului nu e decât război şi ispită totdeauna, cum zice 
Iov: „Viaţa omului pe pământ nu-i oare ispită?” (7, 1). Trebuie sa 
priveghezi totdeauna în această luptă şi să fii cu mare atenţie a-ţi 
păzi inima în pace şi în odihnă. 

Când se ridică în sufletul tău vreo pornire de orice fel de 
tulburare, sileşte-te a-ţi linişti şi a-ţi împăca îndată inima, 
nelăsând-o a se abate din cale şi a fi răzvrătită de acea tulburare. 
Căci inima omului se aseamănă cu pendula ceasornicului şi cârma 
corabiei. După cum când corabia nemaiavând cârmă se abate din 
cale, tot astfel şi mintea omului, odată tulburată, se mişcă toate 
organele dinăuntru şi dinafară, şi mintea iese din făgaşul şi 
dreapta-i rânduială. De aceea trebuie împăcată îndată, de câte ori 
ţi s-ar întâmpla vreo supărare şi tulburare dinăuntru, fie în timpul 
rugăciunii, fie altcândva. 

Află că numai atunci te poţi ruga bine, când ştii a lucra bine şi 
a te păzi paşnic. Apostolul porunceşte să ne rugăm în pace şi 
netulburaţi, fără mânie şi îndoială. 

Deci, chibzuieşte ca orice lucru al tău să se facă în pace, cu 


dulceaţă şi fără silă. Scurt, toată străduinţa vieţii tale să fie a-ţi 
împăca inima, a n-o lăsa să se tulbure şi, prin urmare, din această 
pace să faci toate lucrurile tale cu linişte şi blândeţe, după cum 
este scris: „Fiule, cu blândeţe săvârşeşte lucrurile tale” (Sirah, 3, 
17), ca să te învredniceşti fericirii celor blânzi, cum zice: „Fericiţi 
cei blânzi, că aceia vor moşteni pământul” (Mt. 5, 5). 


Cap. XV. 
Grija de pacea sufletului 


1. Întâi de toate să ai, frate, această pace şi sfială la cele cinci 
simţuri: să nu vezi, să nu auzi, să nu-ti mişti mâinile sau să umbli 
tulburat, ci paşnic şi cu bună rânduială. Când te vei obişnui a păzi 
această pace în mişcările dinafară, uşor şi fără sforţări vei ajunge 
a linişti şi împăca cele dinlăuntru. Căci, după Sf. Părinţi, omul cel 
dinlăuntru se întocmeşte cu cel dinafară. 

2. Obişnuieşte-te a iubi pe toţi oamenii şi a fi cu toţi în pace, 
pe cât depinde de tine, după cuvântul Sf. Pavel: „Pe cât atârnă de 
voi, trăiţi cu toţi oamenii în pace” (Rom. 12, 18). 

3. Păzeşte-ţi conştiinţa să nu te acuze de ceva, ci să rămână 
liniştită în Dumnezeu, în sine, în aproapele şi în cele din afară!” şi 
îndeosebi a nu te pâri că ai neglijat vreo poruncă a lui Dumnezeu. 
Această păzire a conştiinţei naşte pacea inimii: „Pace, zice, este 
multă celor ce iubesc legea Ta şi nu este lor sminteală” (Ps. 118, 
147). 

4. Deprinde-te a suferi ocările fără tulburare. Mult chin vei 
îndura până ce vei dobândi acea pace, căci eşti neîncercat. După 
ce o vei câştiga, sufletul îţi va rămâne foarte mângâiat la orice 
piedică ce s-ar ridica în calea lui. Din zi în zi vei deprinde mai bine 
această silinţă de a-ţi împăca sufletul. 

Chiar dacă vreodată vei vedea că te necăjeşti şi te superi, 
încât nu poţi avea pace, aleargă îndată la rugăciune, şi stăruie într- 
însa, după exemplul Domnului nostru. El S-a rugat de trei ori în 
grădină pentru a-ţi da pildă că la orice supărare şi necaz să-ţi 
găseşti scăpare în rugăciune şi că, oricât ai fi de mâhnit şi 
împuţinat cu duhul, să nu te depărtezi de ea până ce nu vei afla 
voinţa ta unită cu a lui Dumnezeu, deci cucernică şi paşnică, în- 
drăzneaţă şi cutezătoare, ca să îmbrăţişeze şi să primească lucrul 
de care se temea mai înainte. Căci şi Domnul, temându-Se înainte 
de patimă, după rugăciune a luat îndrăzneală şi a zis: „Sculaţi, să 

mergem, iată s-a apropiat cel ce m-a vândut” (Mt. 26, 46). 


Cap. XVI. 
Puțin câte puţin se zideşte această locuinţă paşnică 


Ai grijă, cum ţi-am spus, să nu laşi vreodată a ţi se tulbura 
inima, nici să se amestece în orice lucru ce o supără. Sileşte-te 
totdeauna să o ţii în pace şi odihnită. Dumnezeu te va vedea că faci 
astfel, că te nevoieşti, va zidi cu al Său dar în sufletul tău o cetate 
a păcii, şi inima ta nu va mai fi casa desfătării, după cum spune 
cuvântul psalmic: „Ierusalimul ce se zideşte ca o cetate” (Ps. 121, 
2). 

Dumnezeu nu voieşte altceva de la tine decât să te bucuri de 
orice s-ar întâmpla, să te împaci şi să te linişteşti în toate lucrurile 
şi gândurile tale. 

După cum o cetate nu se zideşte într-o zi, tot astfel să nu 
speri a câştiga într-o zi această pace a inimii. Aceasta nu-i decât 
zidirea unei case pentru Dumnezeul păcii şi un locaş Celui 
preaînalt şi a deveni biserica Lui. 

Şi să mai ştii că Dumnezeu este ziditorul acestei case. Altfel, 
zadarnică ar fi fost osteneala ta: „De n-ar zidi Domnul casă, 
zadarnic s-ar osteni cei ce zidesc” (Ps. 126, 1); şi mai află că însăşi 
temelia acelei păci a inimii este smerenia şi fuga de tulburări şi 
sminteli. Căci vedem închipuire: Dumnezeu n-a voit să-i fie zidit lui 
Biserică şi locaş de David, pentru că mai toată viaţa şi-a petrecut-o 
în războaie şi tulburări. Aceasta i-a fost hărăzită fiului său, 
Solomon, căci, după numele lui a fost împărat paşnic şi n-a pus 
războaie cu nimeni. 


Cap. XVII. 
Pacea sufletului se câştigă cu smerenia şi sărăcia duhului!08 


Frate, dacă îţi place a avea pacea inimii, sileşte-te a intra într- 
însa prin uşa smereniei. Nu-i altă intrare într-însa decât smerenia. 

Pentru a câştiga smerenia se cuvine, mai ales la început, să te 
sileşti şi să te osteneşti a primi toate necazurile şi piedicile ca pe 
nişte surori iubite. Fugi de orice slavă şi cinste. Doreşte a fi 
defăimat de oricine şi să nu te sprijine ori să te mângâie altcineva 
decât Dumnezeu. 

Aşază şi întăreşte acest gând în inima ta. Numai El este 
binele, scăparea ta; toate celelalte lucruri sunt pentru tine atâţia 
spini, care, băgaţi în inima ta, te vor răni mortal. 

Deşi te ruşinează cineva, nu te mânia, ci suferă cu bucurie, 
fiind convins că atunci Dumnezeu e cu tine. Nu dori nicio altă 
cinste decât a pătimi pentru dragostea lui Dumnezeu şi pentru 
ceea ce sporeşte slava Lui. 

Sileşte-te a nu te tulbura când cineva îţi zice cuvinte de 
ocară, fie că te mustră, fie că te defăimează. Sub acest praf şi 
necinste mare comoară-i ascunsă. Dacă o vei dezgropa, vei deveni 
bogat pe nesimţite, şi nu-şi vor da seama nici cei ce-ţi oferă acest 
dar, adică cei ce te necinstesc. Să nu cauţi a fi iubit de cineva în 
viaţă, nici cinstit, ca să renunţi a pătimi cu Hristos cel răstignit şi 
să te împiedice cineva. Păzeşte-te până şi de tine, ca de cel mai 
mare vrăjmaş ce te atacă. Să nu urmezi voinţei şi minţii tale, dacă 
nu vrei să pieri. 

De aceea ţine totdeauna armele, gata a te apăra. Şi când 
voinţa vrea să se aplece la vreun lucru, fie chiar sfânt, arunc-o 
goală înaintea lui Dumnezeu, cu adâncă smerenie, roagă-L să fie 
spre dânsa voia Lui, iar nu a ta. Aceasta numai cu poftă din inimă, 
fără vreo amestecare a iubirii de sine. Dă-ţi seama că singur nu 
poţi face nimic. 

Păzeşte-te de gânduri ce par a aduce sfinţenie şi de râvnă 
fără socoteală. De aceea alegoric zice Dumnezeu: „Luaţi seama de 
prorocii mincinoşi, care vin la voi în haine de oi, iar înăuntru sunt 
lupi răpitori, din roadele lor îi veţi cunoaşte” (Mt. 7, 15). Roadele 
lor sunt să lase în suflet întristare şi supărare. Căci toate cele ce te 
depărtează de smerenie, pace şi linişte internă, în orice formă ar 
fi, sunt prorocii mincinoşi, îmbrăcaţi în chip de oi poate cu 


108 Într-adevăr, smerenia, pacea şi blândeţea inimii sunt atât de strâns 
legale încât, unde este una, acolo e şi cealaltă. Cel blând cu inima e şi 
smerit şi invers, cel smerit cu inima este şi blând. De aceea şi Domnul le 
zicea: „Învăţaţi de la Mine, că sunt blând şi cu inima smerită” (Mt. 11,29). 


făţărnicie de râvnă, pentru a folosi pe aproapele tău fără 
socoteală, în realitate sunt lupi răpitori ce-ţi răpesc smerenia şi 
acea pace şi linişte de care oricine doreşte progres temeinic, are 
atâta nevoie. 

Şi cu cât lucrul are mai multă faţă şi chip de sfinţenie, cu atât 
trebuie să-l cercetezi mai temeinic. Fă aceasta cu multă odihnă şi 
linişte lăuntrică, după cum am spus. 

Iar dacă vreodată te-ai arătat lipsit de vreuna din acestea, nu 
te tulbura, ci smereşte-te înaintea Dumnezeului Tău, recunoaşte-ţi 
neputinţa şi învaţă-te pentru viitor. Căci poate aceasta e slobozită 
de Dumnezeu ca să smerească o mândrie ce se află ascunsă în tine 
şi tu n-o cunoşti. 

Chiar de simţi vreodată că-ţi împunge sufletul cu vreun fel de 
ghimpe ascuţit şi otrăvitor, nu te nelinişti, ci ia seama mai cu 
atenţie să nu treacă la măruntaiele tale. Trage-ţi înapoi inima, 
afundă cu dulceaţă voia ta în focul păcii şi al liniştii, păzind sufletul 
curat pentru Dumnezeu, pe care vei afla totdeauna în măruntaiele 
şi în adâncurile inimii, pentru îndreptarea socotelii tale. 
Încredinţează-te că totul ţi se întâmplă din cauza nepriceperii tale. 
Numai astfel îţi agoniseşti folos şi te învredniceşti de cununa 
dreptăţii gătită ţie de mila lui Dumnezeu. 


Cap. XVIII. 


Sufletul să stea în singurătate mintală şi linişte, 
ca Dumnezeu să lucreze într-însul pacea Sa 


Dumnezeul Dumnezeilor, şi Domnul Domnilor, a făcut sufletul 
tău pentru locuinţa şi Biserica Lui. De aceea trebuie să-l păstrezi 
în mare cinste. Nu-l lăsa a se netrebnici şi a se supune la orice. 
Dorinţele şi nădejdile tale să fie totdeauna spre venirea lui 
Dumnezeu. El, dacă nu află sufletul singuratic, nu vine să 
cerceteze. Îl doreşte ferit de gânduri, pe cât posibil, complet ferit 
de pofte şi mult mai păzit de voinţa sa. De aceea nu trebuie să-ţi 
impui singur rigori, nici să cauţi prilej a pătimi pentru iubirea lui 
Dumnezeu, numai cu povăţuirea voinţei tale, ci cu sfatul 
duhovnicului ce te cârmuieşte ca un vechil al lui Dumnezeu. Printr- 
însul să rânduiască Dumnezeu şi să lucreze ceea ce doreşte în 
voinţa ta. Să facă ceea ce voieşte la tine. Voința ta să fie totdeauna 
liberă din parte-ţi, adică să nu voieşti vreun lucru. Şi când vei voi 
ceva, să vrei astfel, că chiar de nu s-ar realiza ceea ce doreşti, ci 
dimpotrivă altceva, să nu te mânii, ci să rămână duhul tău atât de 
liniştit ca şi cum n-ai fi voit nimic. 


Adevărata libertate a inimii este a nu te lega cu mintea ori cu 
voinţa de vreun lucru. Deci, dacă vei da lui Dumnezeu sufletul tău 
liber, detaşat de orice şi de sine stătător, vei vedea că se săvârşesc 
minuni într-însul. Vine mai ales pacea dumnezeiască şi darul ce-l 
are, cuprinzător de multe alte daruri, cum zice marele Grigorie al 
Tesalonicului!0?. 

O, minunată singurătate şi bogăţie ascunsă a Celui preaînalt! 
Numai el o ascultă şi-i vorbeşte înăuntrul sufletului ei! O, pustie şi 
linişte ce s-a făcut Rai! Numai aici dă voie Dumnezeu a-l. vedea şi 
a grăi cu El. 

„Mergând mai aproape voi vedea ce este această vedere 
mare” (leşire 3, 3), zicea Moise, când se afla în pustiul Sinai cel 
văzut şi mintal. Dacă şi tu vrei să ajungi la aceasta, intră desculţ în 
acest pământ: că este sfânt. Întâi goleşte-ţi picioarele, adică 
aşezările sufletului. Să rămână goale şi libere de orice lucru 
pământesc. Nu purta pe această cale nici traistă, nici toiag (cum a 
poruncit Domnul ucenicilor), căci nu trebuie să voieşti ceva din 
această lume, deşi ceilalţi caută aceasta. Nici nu întreba în această 
călătorie pe cineva de sănătate (cum a poruncit Elisei copilaşului 
său şi cum Domnul zicea ucenicilor Lui). Pune tot gândul, 
temeinicia şi iubirea ta numai în Dumnezeu, nu în făpturi: „Lasă 
morţii să-şi îngroape morţii lor şi mergi singur în pământul celor 


n 

Cap. XIX. 
Înțelegerea iubirii aproapelui pentru a nu ne tulbura pacea 


Domnul nostru a zis că a venit să arunce focul dragostei în 
pământ, în inimă: „Am venit să aduc foc pe pământ” (Lc. 12, 49). 
Dragostea lui Dumnezeu nu are hotar, după cum nici Dumnezeu 
cel iubit nu are măsură şi hotar. Iubirea aproapelui însă, trebuie să 
aibă, căci de nu o vei folosi cu măsură cuvenită, te poate despărţi 
de dragostea lui Dumnezeu, te păgubeşte mult, te duce la pierzare 
şi te strică, încât nu mai poţi dobândi pe alţii. lubeşte astfel pe 
aproapele, încât sufletul tău să nu sufere pagubă. E drept că eşti 
dator a-i da pildă, dar să nu faci vreodată ceva numai pentru 
aceasta. Căci atunci nu-ţi e decât spre pagubă. Fă toate lucrurile 
numai pentru a plăcea lui Dumnezeu. 

Smereşte-te în toate ale tale şi-ţi vei da seama cât de puţin 
poţi folosi cu ele altora. Socoteşte că nu se cade a avea atât de 

multă fierbinţeală şi râvnă a sufletului, încât, pentru ea, să te 
lipseşti de liniştea!10 şi pacea inimii. Fii cu o sete înfocată şi cu o 
mare poftă de a cunoaşte tot adevărul cum îl pricepi şi înţelegi tu 
şi a se îmbăta de acel vin făgăduit de Dumnezeu şi-l dăruieşte 
fiecăruia fără plată: „Cumpăraţi fără argint şi fără preţ vin şi 
grăsime” (Isaia 25, 1). Trebuie să ai totdeauna această sete de 
mântuirea aproapelui. Dar ea să provină din dragostea ta faţă de 
Dumnezeu şi nu din râvnă nechibzuită. Dumnezeu sădeşte această 
dragoste către aproapele în singurătatea mintală a sufletului şi 
culege rodul când voieşte: Nu semăna nimic de la tine. Adu lui 
Dumnezeu pământul sufletului tău, cinstit şi curat de orice. El va 
semăna sămânță într-însul, cum voieşte şi astfel face rod. 

Totdeauna să-ţi aminteşti că Dumnezeu vrea acest suflet 
singur şi dezlegat de orice legătură pentru a-l uni cu al Său. El să 
te aleagă. Tu numai să nu-L. împiedici. Să nu ai alt gând, decât a 
plăcea lui Dumnezeu, aşteptând să te cheme ca să lucrezi. 
Stăpânul casei a ieşit acum şi, după pilda Evangheliei, caută 
lucrători la via sa. Leapădă orice gând şi orice grijă. Alungă orice 
grijă de tine şi de orice iubire de lucruri vremelnice, ca Dumnezeu 
să te îmbrace şi să-ţi dea ceea ce nu poţi bănui. Uită complet de 
tine şi în sufletul tău să trăiască numai dragostea lui Dumnezeu. 

Apoi, pentru ca Dumnezeu să te păzească în toată liniştea şi 
pacea, împacă-ţi râvna şi fierbinţeala ce o ai pentru ceilalţi. Să nu 
lipsească sufletului capetele (care sunt pacea inimii) ca să le pună 
fără socoteală la dobânda celorlalţi. Că-i singurul târg unde poţi 
neguţători a te îmbogăţi în Dumnezeu, este supunerea sufletului 
tău lui Dumnezeu, slobod de orice. Dumnezeu face totul. De la tine 
nu aşteaptă decât să te smereşti înaintea Sa şi să-l aduci sufletul 
liber complet de cele pământeşti, având înăuntru numai dorinţa de 
a se împlini la tine desăvârşit în toate şi pentru toate 
dumnezeiasca Lui voie. 


Cap. XX. 


Sufletul liberat de voinţa sa trebuie să stea înaintea lui 
Dumnezeu 


Nădăjduieşte, frate, în Însuşi Dumnezeu Care te cheamă: 
„Veniţi la Mine toţi cei osteniţi şi împovăraţi, şi Eu vă voi odihni” 


110 Dar dacă e vorba de credinţă şi de Tradiţia Bisericii noastre, atunci 
şi cel mai paşnic şi liniştit trebuie să lupte pentru ele, însă fără 
tulburarea inimii, dar cu o mânie bărbătească şi tare, după cuvântul lui 
Ioil: „Acolo cel blând să fie războinic”. 


— adică veniţi voi toţi cei ce sunteţi osteniţi şi însărcinaţi şi eu vă 
voi odihni. Urmează acestei chemări şi aşteaptă venirea Sfântului 
Duh. Aruncă-te hotărât, cu ochii închişi la noianul dumnezeieştei 
Providenţe şi a veşnicei bunăvoiri. Trebuie să fii purtat de 
puternicele valuri ale voinţei lui Dumnezeu, ca un lucru 
neînsufleţit, fără a te împotrivi cu voinţa ta, ca să ajungi la limanul 
mântuirii tale. 

De aceea, făcând aceasta de mai multe ori pe zi, nevoieşte-te 
şi sileşte-te cât vei putea, atât dinăuntru, cât şi din afară, să te 
apropii cu toate puterile sufletului la acele lucrări ce te îndeamnă 
a iubi pe Dumnezeu. Ele sunt: rugăciunea şi veşnica amintire de 
dulcele lui nume, lacrimile vărsate din dragostea Lui, cucernicia şi 
bucuria cea fierbinte către Dânsul şi celelalte lucruri duhovniceşti. 
Aceste fapte să fie totdeauna nesilite ca să nu te slăbească prin 
nevoinţele nechibzuite şi supărătoare, încât să te asuprească şi să 
te facă neprimitor şi neîncăpător. 

La aceasta primeşte şi sfatul celor iscusiţi şi caută a te 
obişnui totdeauna să doreşti bunătăţile, binefacerile iubite şi 
neîncetate ale lui Dumnezeu, de la început până la sfârşit. 

Primeşte cu smerenie picăturile şi dulceaţa ce se va pogori în 
sufletul tău din această bunătate a Lui. 

Toate acesta şi mai ales lacrimile!!! nu le căuta cu sila, ci stai 
liniştit, în singurătate lăuntrică rugându-te pentru ele şi aşteptând 
a se adeveri deplin voinţa lui Dumnezeu în tine. Când îţi va da 
lacrimi ele vor fi dulci şi roditoare, fără osteneala ta. De aceea le 
vei primi cu toată dulceaţa, şi mai ales cu toată umilinţa. Cheia cu 


11 Una e plânsul, alta sunt lacrimile. Plânsul e un gând amar, trist şi o 
durere a inimii, căci: 

a) am mâniat pe Dumnezeu cu păcatele noastre şi am călcat 
poruncile Lui; e 

b) ne-am lipsit de darul Lui din această viaţă şi de Împărăţia Lui după 
moarte, şi 

c)cu păcatele noastre ne-am făcut vinovaţi muncilor veşnice. 

Această durere se face ca o greutate şi se coboară pe inimă, ori o 
împunge ca un bold şi de aici provin suspinele cele adânci. Când ele 
cresc, se umple inima, ies lacrimi din ochi, dar prin lucrarea harului lui 
Dumnezeu, Cel ce ne dăruieşte acestea, a ne spăla de păcate şi a 
îmblânzi dumnezeiasca Lui mânie. 

Căci, după cum e scris că Dumnezeu învârtoşează inima: „Învârtoşat-ai 
inimile noastre ca să nu ne temem de Tine” (Isaia, 63, 17) — tot astfel 
este scris că prin darul şi lucrarea harului Său smereşte inimile. Deci 
trebuie să plângem totdeauna. E în mâna noastră şi se aseamănă cu 
întoarcerea şi pocăinţa fiului desfrânat, căci acestea sunt darurile Lui şi 
se aseamănă cu îmbrăţişările şi sărutările dumnezeiescului Părinte făcute 
celui desfrânat, cum zice Grigorie al Tesalonicului. 


care se deschid comorile duhovniceşti ascunse ale cunoaşterii şi 
ale dragostei dumnezeieşti este lepădarea completă de sine 
totdeauna şi în orice faptă. Tot cu aceasta se închide uşa 
necunoştinţei şi a răcelii avută până atunci. 

Să doreşti a sta cât este cu putinţă cu Maria la picioarele lui 
Hristos şi ascultă ceea ce îţi zice Dumnezeu. la seama ca vrăjmaşii 
tăi (din care cel mai mare eşti tu însuţi) să nu-ţi împiedice această 
sfântă tăcere. Şi când cauţi cu mintea pe Dumnezeu pentru a te 
odihni, nu cere locuri şi semne de hotar cu imaginaţia ta 
neputincioasă şi strâmtă'!?. El este nemărginit şi se află 
pretutindeni în toate, dar mai ales toate lucrurile se află într-insul. 

Tu Îl vei afla în sufletul tău!” totdeauna când Îl vei căuta cu 
adevărat, ca să-L afli numai pe El, şi nu pe tine. Căci desfătarea lui 
Dumnezeu este a sta cu noi, fiii oamenilor, cum am zis mai înainte, 
a ne face vrednici Lui, fără a avea vreo trebuinţă de noi. 

Când citeşti ori meditezi Sfânta Scriptură, n-o face numai 
pentru a întoarce filele. Opreşte-te la acele cuvinte unde-i odihnă, 
umilinţă, dragoste dumnezeiască şi duhovnicească bucurie, 
îndulceşte-te de Dumnezeu ori în ce fel voieşte El a ţi se da. Nu te 
teme dacă ai lăsat ceea ce aveai rânduit a cugeta, căci tot scopul şi 
sfârşitul acestor nevoinţe este a te îndulci de Dumnezeu. 

Dar să nu alegi din calcul acest scop şi sfârşit al îndulcirii de 
Dumnezeu, ci pentru a iubi mai bine sfânta Lui voie. De aceea, 
când afli sfârşitul, nu trebuie să te mai îngrijeşti de cele din mijloc, 
rânduite nu pentru altceva decât a câştiga acest sfânt sfârşit. 

Tot astfel şi când cugeţi la ceva, la patimile lui lisus Hristos, 


112 De aceea fericitul Augustin în rugăciunile lui de dorinţă, întrebând 
astrele, stelele, adâncul şi celelalte făpturi dacă sunt Dumnezeul lui şi 
aflând de la dânsele, că nu locuieşte în ele, apoi întorcându-se a aflat că 
Dumnezeu locuieşte în el. 

De aceea se mustra, căci căuta pe Dumnezeu în cele din afară, pe când 
El era într-însul. 

113 Dar aceasta înseamnă că Dumnezeu este în suflet. Se comunică nu 
după fiinţă, ci după harul şi lucrarea Sa, cum zic sfinţii teologi. El se află 
nu numai la lucrarea sufletului, ci mai ales la fiinţa lui. Dacă El este 
creatorul fiinţelor, apoi numai El locuieşte şi se uneşte cu fiinţele, prin 
fiinţe, ale trupului şi gândului, cum delicat vorbeşte acel înalt la minte 
Grigorie al Tesalonicului în scrisoarea către Varlaam. Dar mai ales şi mai 
adevărat. El este tot punctul în care se alcătuiesc şi se întăresc toate 
fiinţele ce sunt, cum spune: „Întru Dânsul vieţuim, ne mişcăm şi suntem” 
(F. Ap. 27,28). Vezi şi cap. XXIV, part. I. Am zis că numai Dumnezeu Se 
uneşte cu fiinţele, căci nicio zidire ori duh ori trup, nu se uneşte cu fiinţa 
altei zidiri, ci numai cu fapta, încât nici diavolul nu se poate uni cu fiinţa 
sufletului, ci se împărtăşeşte cu lucrarea lui numai după înjugare, cum 
zice tot Grigorie al Tesalonicului. 


rămâi la ceea ce te umileşte mai mult, şi meditează mai multă 
vreme. Una din cele mai mari piedici ale păcii este a te îngriji, 
frate, şi a-ţi lega gândul de a te sili să străbaţi atâtea Catisme ale 
Psaltirii pe zi, atâtea capitole din Sfânta Evanghelie ori din Sf. 
Epistole, şi a te tulbura dacă nu le vei trece numai fără a te îngriji 
să se umilească inima din cele citate ori a lua în minte vreo 
înţelegere duhovnicească din ele™*. 

Aceasta nu e altceva decât a căuta pe Dumnezeu fugind de 
Dumnezeu, a voi să slujeşti lui Dumnezeu, fără a face voia Lui. 
Dacă doreşti a umbla cu îmbunătăţire în această viaţă şi să ajungi 
la scopul dorit, să nu ai alt scop decât a afla pe Dumnezeu. Şi unde 
voieşte El acolo să Se arate. Atunci lasă orice lucru şi nu merge 
mai înainte, până ce nu ai voie. Uită orice şi te odihneşte numai în 
Dumnezeu. 

lar când El nu ţi se arată întoarce-te iarăşi şi-L caută, 
continuă-ţi nevoinţele totdeauna cu acelaşi scop şi dorire, adică 
prin ele să afli pe Cel iubit al tău. Dar când L-ai aflat lasă orice 
lucru şi odihneşte-te într-insul. Atunci se împlineşte dorinţa Lui. 

Mai cugetă şi la aceasta. Multe feţe duhovniceşti îşi pierd 
pacea, căci se depărtează cu nevoinţele lor, deoarece li se pare că 
de nu le vor sfârşi pe toate nu fac nimic. În aceasta pun 
desăvârşirea şi se fac următorii voinţei lor. Se chinuiesc, se 
ostenesc foarte mult fără a ajunge vreodată la adevărata odihnă şi 
linişte lăuntrică, în care Se află şi Se odihneşte în adevăr 
Dumnezeu. 


Cap. XXI. 
A nu căuta desfătări, ci numai pe Dumnezeu. 


Totdeauna să alegi chinurile şi necazurile. Nu-ţi face prieteni 
din cei ce nu-ţi aduc vreun folos sufletesc. Bucură-te a fi totdeauna 
supus şi a depinde de voinţa altora. Orice lucru să-ţi fie prilej şi 
cale a merge la Dumnezeu şi niciun lucru nu trebuie să te 


m Aceasta o zice şi ava Isaac, poruncind a lăsa cantitatea, cunoaşterea 
măsurilor, stihurilor şi rostirea pe din afară, ci numai a străbate cu 
mintea noastră cugetarea celor zise, până ce se deşartă sufletul, fie spre 
slava lui Dumnezeu, fie spre umilinţă folositoare. Şi atunci tulburarea nu 
poate bea ca o lipitoare toate înțelegerile duhovniceşti ale celor citite. 
Vezi şi cuvântul cap. 28, al avei Isaac unde zice că trebuie să citim slujba 
noastră fără nicio tulburare. Dacă gândul ne-ar spune să ne grăbim, 
putem lăsa o slavă, sau cât vom voi. (Cuv. 33 şi cuv. 28). 


împiedice în călătorie. Aceasta să-ţi fie bucuria. Orice lucru să-ţi 
fie amărăciune, şi numai Dumnezeu odihnă. 

Iubeşte-L şi, fără frică, dă-l inima, încât îţi va dezlega toate 
nedumeririle, şi dacă ai fi căzut te va îndrepta. Apoi, dacă vei iubi 
pe Dumnezeu, vei primi tot binele. Adu-l-te jertfă în pace şi linişte 
a duhului. Ca să umbli mai bine, să nu te osteneşti şi să nu te 
tulburi în această călătorie, trebuie ca la orice pas să-ţi întinzi 
voinţa ta la cea a lui Dumnezeu. Cu cât mai mult o vei întinde cu 
atât mai mult vei primi. 

Voința ta trebuie să activeze astfel: să voiască tot ce voieşte 
Dumnezeu şi să nu voiască nimic ce nu voieşte El. Innoieşte-ţi 
propunerea şi hotărârea sufletului la orice ocazie şi vezi de e 
plăcută lui Dumnezeu. Nu hotărî dinainte, căci nu ştii ce va fi în 
ceasul următor (Prov. 27, 30). Stai în libertate. Aceasta nu te 
împiedică a lua seama cu înţeleaptă purtare de grijă şi sârguinţă la 
cea de care are nevoie potrivit stării şi rânduielii lui. Această 
atenţie şi purtare de grijă este după voinţa lui Dumnezeu şi nu 
împiedică pacea şi progresul duhovnicesc. 

În toate decide-te a face ceea ce poţi, ce se cuvine şi ce eşti 
dator. Tot ce vine de la tine nu lua în seamă. 

Ceea ce poţi face totdeauna e să-l aduci lui Dumnezeu voinţa 
ta şi nimic să nu doreşti mai mult Cu această libertate poţi avea 
pacea în toate zilele. În această libertate a duhului se întocmeşte 
binele cel mare, ce-l auzi din dumnezeieştile Scripturi. 

Această libertate nu e altceva decât a îngădui şi a rămâne 
omul cel dinlăuntru în sine, fără a se întinde ori a dori să cauţi 
vreun lucru în afară de sine! De aceea, cât timp vei fi slobod te vei 
îndulci de acea nespusă bucurie, care este Împărăţia lui Dumnezeu 
din noi, cum a zis Domnul: „Împărăţia lui Dumnezeu este înăuntrul 
vostru” (Luc. 17, 21). 


Cap. XXII. 


Chiar de-ar fi în stare potrivnică păcii, robul lui 
Dumnezeu să nu scadă cu duhul 


Află că deseori vei simţi supărare, pierdere de pacea sfântă, 
de singurătate şi de libertate. Din frământările tale se va ridica 
uneori un colb ce te va supăra în această călătorie ce vei face. 
Dumnezeu îngăduie aceasta pentru un mai mare bine al tău. Aducţi 
aminte că acesta e războiul din care sfinţii au luat cununile marilor 
plăţi. In orice tulburare să zică: „Domnul meu, vezi aici pe robul 
Tău, fie voia Ta. Ştiu şi mărturisesc că adevărul cuvintelor Tale 
rămâne totdeauna statornic, făgăduinţele Tale sunt nemincinoase 
şi în ele nădăjduiesc. Eu stau numai pentru Tine”. 

Fericit e sufletul ce se aduce totdeauna Domnului în acest fel 
ori de câte ori e tulburat. Dacă acest război continuă şi nu poţi uni 
atât de repede cum doreşti, a uni dorinţa ta cu a lui Dumnezeu, nu 
te împuţina cu duhul şi nu te mâhni, ci continuă a te oferi şi a te 
închina. Astfel vei birui. Vezi lupta dată de Domnul în Grădină, că 
umanul se întorcea spre Dânsul şi zicea: „Părinte, de este cu 
putinţă, treacă de la Mine acest pahar!” Dar îndată Se transforma. 
Îşi punea sufletul în linişte şi cu o voinţă slabă şi slobodă, zicea cu 
adâncă umilinţă: „Însă nu cum voiesc Eu, ci cum voieşti Tu” (Mt. 
26, 39). 

Când eşti în vreo dificultate, nu păşi până nu-ți înalţi întâi 
ochii la Hristos pe Cruce. Pe dânsa vei vedea tainic scris cu litere 
mari că şi tu trebuie să te răstigneşti în acea greutate. Aplică-ţi 
această închipuire. Supărat de iubirea de sine, nu scădea cu duhul 
şi nu te despărţi de Cruce, ci aleargă la rugăciune până-cţi vei 
înfrânge voinţa a nu dori decât ce voieşte Dumnezeu. După ce 
pleci de la rugăciune, fiindcă ai adunat acest rod, fii vesel. Dacă nu 
ai ajuns la aceasta sufletul îţi rămâne flămând şi fără hrană. 
Sileşte-te ca să nu locuiască nimic în sufletul tău, decât Dumnezeu, 
fie chiar pentru puţin timp. Nu te mâhni şi nu te amări pentru 
ceva. Nu-ţi pune ochii la vicleniile şi pildele rele al celorlalţi, ci fii 
asemenea unui copil mic, ce nu suferă niciuna din aceste 
amărăciuni, ci trece peste toate voios. 


Cap. XXIII. 


Silinţa diavolului de a tulbura pacea sufletului nostru; 
Fuga de vicleniile şi amăgirile lui 


Vrăjmaşul nostru, diavolul, obişnuieşte a se bucura de 
amestecul şi tulburarea inimii, ca lupul de furtună şi vifor. De 
aceea caută a ne sorbi de tot sufletele şi a le depărta de smerenie, 
a se apleca omul spre sine şi voinţa lui, a nu vedea lucrul darului 
dumnezeiesc, numit înainte începător, fără care nu poate cineva 
numi pe Domnul lisus, după Pavel: „Nimeni nu poate numi pe 
Domnul lisus decât în Duhul Sfânt” (1 Cor. 12, 3). 

Deşi, prin voinţa noastră ne putem împotrivi acestui dar, 
totuşi nu-l putem primi fără acest dar, încât, cine-l ia, e din pricina 
lui şi cine ajunge a-l lua, nu mai face, nici nu mai poate face vreun 
lucru, fără acest dar dat cu prisosinţă tuturor oamenilor. 

Vrăjmaşul caută şi se sileşte a pune pe fiecare să se 
socotească mai râvnitor decât altul, că ar putea primi mai bine 
darurile lui Dumnezeu. Deci, diavolul se sileşte ca omul să facă 
lucrurile bune cu mândrie, fără a-şi recunoaşte neputinţa sa. De 
aceea trece cu gândul şi defăimează pe ceilalţi că nu fac cele bune 
pe care le face el. 

Pentru aceasta, de nu vei lua bine seama şi nu vei trece 
îndată la altă stare, de a te ruşina, smeri şi defăima, cum am spus, 
te va face să cazi în mândrie, ca Fariseul, care se lăuda cu virtuțile 
lui şi osândea păcatele oamenilor. 

Dacă în acest fel îţi va câştiga vrăjmaşul voinţa, te va stăpâni 
complet şi te va arunca în tot felul de răutăţi. Atunci mare îţi va fi 
paguba şi primejdia. De aceea Domnul ne-a poruncit să priveghem 
şi să ne rugăm; „Privegheaţi şi vă rugaţi ca să nu cădeţi în ispită” 
(Mt. 26, 40). 

Trebuie luat bine seama a nu-ţi răpi vrăjmaşul o comoară atât 
de mare—pacea şi liniştea sufletului. Căci utilizează toată puterea 
a-ţi lua această pace, a-ţi face sufletul să trăiască în necaz şi 
tulburare, unde ştie că este toată pierderea şi paguba lui. Pentru 
că dacă un suflet este în pace face orice uşor. Realizează multe şi 
bune. Rabdă de bunăvoie şi uşor, se împotriveşte oricărei 
întâmplări. Din contră, tulburat şi neliniştit cineva face puţine 
lucruri şi foarte imperfecte. Îndată se îngreunează şi apoi trăieşte 
în chip sterp. 

De aceea, dacă vrei să biruieşti şi să nu-ţi strice vrăjmaşul 
neguţătoria, ia seama mai mult decât la orice a nu te lăsa niciun 
minut supărat şi necăjit. Realitatea este alta: oricât ar pătimi 
sufletul din lipsă de cucernicie şi dulceaţă duhovnicească, totuşi 


poate face nenumărate lucruri bune, urmând numai răbdarea şi 
îngăduinţa a face bine după putere. 

Ca să înţelegi mai bine aceasta şi a nu ţi se face acel bine 
pricină de vătămare şi să nu pierzi folosul ce ţi-l acordă Dumnezeu, 
prin lipsa acestei cucernicii şi evlavii, în capitolul următor îţi voi 
înfăţişa bunătăţile rezultate din smerita îngăduinţă dovedită în 
astfel de secetă a evlaviei, ca să le ştii şi să nu pierzi pacea când 
te-ai afla în această uscăciune a minţii şi în amărăciunea inimii, 
atât din cauza sărăciei inimii şi a cucerniciei duhovniceşti, cât şi 
din cauza durerii provenită din orice ispită dinăuntru şi din 
gânduri rele. 


Cap. XXIV. 
Ispitit de gândurile dinăuntru sufletul să nu te tulbure 


Deşi în cap. 7 am vorbit de amărăciunea şi uscăciunea 
lăuntrică a credinţei, totuşi adăugăm aici cele lăsate acolo. 

Sunt multe bunătăţi făcute în suflet de această amărăciune şi 
uscăciune spirituală, mai ales dacă primim cu smerenie şi răbdare 
lipsa bucuriei şi dulceţii spirituale. Înţelese de om ele nu i-ar fi mai 
adus atât amar şi necaz, căci le-ar fi considerat un fel de mâhnire 
arătată de Dumnezeu, ci de mare şi deosebită iubire şi le-ar fi 
primit ca un dar ales. Aceste supărări nu se întâmplă decât celor 
ce se apleacă mai mult spre slujba lui Dumnezeu şi celor ce fug de 
ele. Aceasta în genere la începutul întoarcerii lor, după ce vor sluji 
lui Dumnezeu câtăva vreme, după ce îşi vor curăța cu măsură 
inima lor cu sfinţită rugăciune şi umilinţă, după ce vor simţi în 
inimă vreo dulceaţă, căldură şi bucurie duhovnicească, după ce vor 
voi a sluji lui Dumnezeu cu mai multă râvnă, şi după ce a început 
lucrul. 

Niciodată nu vedem pe păcătoşi şi pe cei daţi cu lumea să 
sufere astfel de ispite. De aceea e evident că aceste necazuri sunt 
o hrană cinstită şi bună cu care Dumnezeu voieşte a ospăta pe cei 
iubiţi. 

Deşi la gustul nostru nu sunt dulci, totuşi ne aduc mare folos 
pe care nu-l vedem atunci când le mâncăm. 

Sufletul, în această gustare amară şi uscată, torturat deseori 
de aceste ispite şi gânduri, încât ne tulbură numai cugetând la ele, 
otrăvesc inima şi slăbesc orice putere a omului lăuntric, 
dobândeşte frică, dezgust, apoi smerenie şi întoarcere la 
Dumnezeu. Dar mai ales dragoste faţă de Dumnezeu, luare aminte 
şi supravegherea gândurilor, stomac mai puternic a mistui 
nevătămat ispitele, simţ delicat pentru a alege binele şi răul, cum 
zice Sf. Pavel. Deşi fuge de amărăciunea amintită, ca şi când n-ar 
voi să rămână vreodată fără duhovniceasca gustare şi dulceaţă. 
Orice altă nevoinţă afară de aceasta, o socoteşte vreme pierdută şi 
osteneală fără spor. 


Cap. XXV. 
Ispitele trimise de Dumnezeu ne sunt de folos 


Pentru a înţelege mai bine că toate ispitele ni-s date de 
Dumnezeu pentru folosul nostru!1!5 trebuie să înţelegem că din 
pornire firească omul este mândru, iubitor de mărire, părtinitor al 
intereselor lui şi voieşte a fi socotit totdeauna mai mult decât este. 

Aceasta socoteală şi prezumție sunt atât de periculoase 
sporului duhovnicesc, încât numai mirosul lor e de ajuns a nu lăsa 
pe om să atingă adevărata desăvârşire. 

Dumnezeu are însă o mare grijă de noi, dragoste părintească, 
mai ales de cel închinat în adevăr slujirii lui, şi ne îndrumă 
totdeauna cu ispite slobozite asupra-ne, pentru a ne pune într-o 
stare de a putea ieşi dintr-o atât de înfricoşată primejdie a acestei 
prezumţii şi să fim siliţi a veni la adevărata şi smerita cunoaştere 
de sine. Tot astfel a făcut şi cu apostolul Petru pe care l-a silit a se 
lepăda de trei ori, ca să-şi poată cunoaşte neputinţa sa şi să nu se 
mai bizuie într-însul. Tot astfel a făcut şi cu apostolul Pavel, căruia, 
după ce l-a răpit până la al treilea cer şi i-a descoperit tainele 
dumnezeieşti şi ascunse, i-a dat o supărătoare încercare pentru a- 
şi cunoaşte moliciunea şi slăbiciunea sa firească şi să se umilească, 
lăudându-se numai în neputinţele lui, încât mărimea descoperirilor 
făcute de Dumnezeu să nu-l mândrească!!6 după cum însuşi zice: 
„Mi s-a dat îmbolditor trupului, îngerul satanei să mă bată peste 
obraz, ca să nu mă înalţ” (1 Cor. 12,7). 


115 Multe şi variate sunt motivele pentru care Dumnezeu, prin 
judecăţile Lui necuprinse, ne trimite ispite, atât păcătoşilor, cât şi 
sfinţilor şi îmbunătăţirilor. 

Sf. Gură de Aur, în tâlcuirea cuvântului apostolic: „Foloseşte şi puţin 
vin pentru stomacul şi desele tale slăbiciuni”, numără unsprezece pricini 
pentru care Dumnezeu îngăduie ispitirea sfinţilor. Sf. Isaac Sirul, mai 
găseşte multe alte motive de ispitire a oamenilor, atât în cap. 5, cât şi în 
cap. 48. În ultimul argumentează: nevoitorii sunt ispitiţi ca să devină mai 
bogaţi, leneşii a se păzi de cele ce îi vatămă, cei adormiţi a se trezi, cei 
depărtaţi a se apropia de Dumnezeu, iar casnicii a se sălăşlui mai cu 
îndrăzneală. 

Iar dumnezeiescul Damaschin, în cap. 45 al Credinței ortodoxe, după 
ce observă că ispitele vin asupra drepţilor şi păcătoşilor, după libertate 
ori depărtare, iconomică părăsire ori pedeapsă, adaugă: „trebuie să ştim 
că toate gândurile triste abătute asupră-ne, primite cu bucurie şi 
mulţumire, aduc mântuire şi folos”. 

116 De aceea Sf. Isaac Sirul zice de Sf. Pavel: „Dacă pe Pavel îl 
foloseşte ispita, apoi toată gura se va astupa şi vinovată va fi lumea lui 
Dumnezeu” (Cuv. 48). 


Dumnezeu vede ticăloşia şi pornirea noastră nelegiuită şi 
abate asupra noastră ispitele, uneori foarte înfricoşătoare şi 
grozave, să ne smerim şi să ne cunoaştem pe noi înşine!!”, deşi ne 
par a fi nefolositoare. Aici îşi arată îndată bunătatea şi 
înţelepciunea Sa, căci ceea ce ni se arată ca vătămător e mai 
folositor. Ne smerim mai mult. Aceasta e mai folositoare decât 
orice sufletului. 

Dacă toate ispitele aduc smerenie, apoi robul lui Dumnezeu 
trebuie să se smerească când simte ispitele şi gândurile de mai sus 
în inima lui, şi neevlavia, şi uscăciunea duhovniceştei bucurii şi 
dulceţi şi să socotească că acestea vin din cauza păcatelor lui. 

Să-şi dea seama că nu poate exista cineva cu un suflet atât de 
micşorat şi împuţinat şi să slujească lui Dumnezeu cu atâta 
moleşire şi posomorâre cum este sufletul său şi că astfel de 
gânduri nu vin altora decât celor părăsiţi de Dumnezeu. De aceea 
e vrednic a fi părăsit de el. Şi din aceste smerite gânduri iată ce 
câştig se agoniseşte! Cel mai înainte se socotea a fi ceva, cu 
această amară doctorie venită din cer se consideră a fi omul cel 
mai nelegiuit din lume şi că e nevrednic până şi la numele de 
creştin. 

În adevăr, niciodată n-ar fi ajuns la o idee atât de rea despre 
sine, nici la atâta smerenie, dacă nu l-ar fi silit necazul cel mare şi 
acele ispite şi amărăciuni ale inimii. Acestea sunt un dar făcut de 
Dumnezeu sufletului în această viaţă, mai ales celui ce I se 
consacră smerit ca să-l vindece, cum li place cu acele doctorii pe 
care El le vede bine că sunt necesare pentru sănătatea şi 
bunătatea lui. 

Pe lângă aceste roade aduse în sufletul nostru de astfel de 
ispite şi lipsă de evlavie, mai sunt şi alte roade. Căci oricine-i 
necăjit de aceste ispite dinăuntru, mai este silit a năzui la 
Dumnezeu şi a căuta să lucreze bine pentru tămăduirea acestei 
amărăciuni a inimii. Ca să se poată elibera odată de acest chin 
mintal, merge cercetându-şi inima, fuge de orice păcat şi de orice 
altă neajungere mică ce îl îndepărtează de la Dumnezeu în toate 
felurile. 

Astfel acel necaz, judecat atât de potrivnic şi vătămător, după 
aceasta devine un imbold de a căuta pe Dumnezeu cu mai multă 
căldură şi să se depărteze mai mult de tot ce se socoteşte a nu fi 
unit cu voinţa lui Dumnezeu. Scurt vorbind, toate necazurile şi 


117 De aceea Ava Isaac în cuv. 46, unde vorbeşte de felurite ispite 
slobozeşte din dumnezeiască dragoste pentru sporirea şi creşterea 
sufletului, cât şi cele trimise celor mândri, mai apoi adaugă: „Doctoria 
aceasta nu-i decât una, în mâna căreia omul află mângâiere sufletului”. 
Care? Smerita cugetare a inimii. 


pedepsele suferite de suflet în aceste ispite dinăuntru nu sunt 
altceva decât o curăţire prietenească cu care îl curăţă Dumnezeu, 
dacă va suferi cu smerenie şi răbdare. Ele pot a ne face să luăm în 
cer acea cunună, care se câştigă numai cu mijlocirea lor. Şi cu cât 
pedepsele sunt mai mari, cu atât e mai slăvită cununa. 

Din acestea se vede că nu trebuie să ne tulburăm şi să ne 
mâhnim atât pentru celelalte ispite din afară, cât şi pentru cele 
dinăuntru, ca cei ce au puţină iscusinţă în acestea. 

Ceea ce le vine de la Dumnezeu o socotesc a veni de la diavol. 
Semnele iubirii lui Dumnezeu le socotesc semne de necaz, 
binefacerile şi darurile lui Dumnezeu le iau drept izbiri şi loviri 
ieşite dintr-o inimă întărâtată. Orice face e pierdut şi fără plată se 
cred că această pierdere este ireparabilă. 

Căci dacă ar fi crezut că din astfel de ispite nu iese pagubă, ci 
mare dobândire de virtuţi, dacă sufletul le-ar fi folosit şi suferit cu 
mulţumire şi dacă ar fi crezut că sufletul le are ca o amintire a 
iubirii lui Dumnezeu faţă de noi, nu se putea tulbura şi nu putea 
pierde pacea inimii lor, căci sunt necăjiţi de multe ispite şi gânduri 
necuvioase şi defăimătoare. Nu s-ar socoti uscați, molatici şi fără 
cucernicie în rugăciune şi-n celelalte nevoinţe. 

Dacă ar fi ajuns la dreapta înţelegere, şi-ar fi umilit sufletele 
înaintea lui Dumnezeu, s-ar hotări a urma întocmai voinţa lui 
Dumnezeu şi a-l sluji în această lume, s-ar sili a se păzi paşnici şi 
liniştiţi, socotind că orice lucru îl primesc din mâna cerescului 
Părinte, Cel ce ţine acest amar pahar ce li se dă lor. 

Această supărare şi ispită suferită vine fie de la diavol, fie de 
la oameni, fie pentru păcatele lor, fie pentru orice altceva. 
Dumnezeu le dă, deşi prin diferite mijloace anume alese. 

Deşi răul greşelii, păcatul săvârşit de aproapele este 
împotriva voinţei Lui, totuşi El îl foloseşte şi pe acesta pentru 
câştigul şi mântuirea ta, dacă îl vei suferi fără tulburare. 

De aceea în loc a te mâhni şi tulbura, mulţumeşte cu bucurie 
şi voie bună lăuntrică, fă tot ce poţi cu statornicie şi îngăduinţă, 
fără a pierde vremea, căci cu ea poţi pierde multe şi mari răsplăţi 
ce voieşte Dumnezeu a le câştiga prin ceea ce vine asupra ta. 


Cap. XXVI. 


Leacul folosit de a nu ne supăra de greşelile şi neputinţele 
noastre 


Dacă vei cădea vreodată în vreo greşeală iertată, în lucru, ori 
în cuvânt, dacă te vei tulbura de vreun lucru petrecut ţie, vei face 


vreo prigoană, pornire de nerăbdare, iscodire, bănuială, ori vei 
cădea în trândăvie, nu trebuie să te tulburi, nici să te 
deznădăjduieşti ori întristezi, gândind la ceea ce ai făcut, că nu 
mai poţi ieşi din astfel de neputinţe şi că imperfecţiunile tale sunt 
cauza acestora. Uneori, te tulburi la gândul că nu umbli în adevăr 
în Duhul şi în calea Domnului. Atunci îţi încarci sufletul cu mii de 
spaime. 

Ce urmează de aici? Te ruşinezi a sta înaintea lui Dumnezeu, 
a îndrăzni, ca şi cum n-ai fi păzit credinţa ce eşti dator a o ţine şi-ţi 
pierzi timpul cugetând la aceste lucruri. Atunci examinezi: cât ai 
stat în fiecare greşeală, dacă ai cedat, de le-ai voit ori nu, de ai 
lepădat acel gând şi cele asemenea lor. Şi cu cât gândeşti, atât te 
întristezi mai mult. În aceeaşi măsură dezgustul, supărarea şi 
necazul de a te mărturisi. 

lar când mergi la mărturisire te mărturiseşti cu o frică 
împovărătoare şi după ce vei petrece multă vreme cu mărturisirea, 
tot nu poţi avea pace în suflet, căci ţi se pare a nu le fi spus toate. 

Astfel trăieşti o viaţă amară şi neliniştită, cu puţin rod, şi-ţi 
pierzi vremea. Aceasta ia naştere ca să nu ştim moleşirea noastră 
din fire şi să nu cunoaştem felul în care trebuie să ne tocmim cu 
Dumnezeu. Adică, mai bine să folosim o smerită pocăință şi 
întoarcere la Dumnezeu, când s-ar întâmpla să cădem într-unul din 
păcatele zise iertate, iar nu de moarte, decât să luăm o 
amărăciune şi tulburare din cauza lor. 

Am zis, păcate iertate, căci mai obişnuit în ele cade sufletul 
ce trăieşte după felul descris aici, înțelegând numai pe cei cu viaţă 
duhovnicească, doritori de progres şi-s fără păcate de moarte. 
Celor ce trăiesc în mod ticălos, cu păcate de moarte, vătămând 
câte puţin pe Dumnezeu, trebuie să le dau altă învăţătură. Lor nu 
le merge leacul amintit. Ei trebuie să se supere şi să plângă cu 
durere, totdeauna să facă mari sforţări de a-şi cerceta conştiinţa 
lor şi a se mărturisi pentru a nu pierde, din cauza şi lenea lor, 
datoria şi mântuirea necesară. 

Deci, ca să vorbim de liniştea şi pacea ce trebuie s-o aibă 
totdeauna slujitorul şi robul lui Dumnezeu, adăugăm: Această 
întoarcere şi pocăință să fie toată aşezată în nădejdea către 
Dumnezeu, bineînţeles nu numai pentru greşelile uşoare şi zilnice, 
ci şi pentru cele mai mari şi mai grele din cele obişnuite, în care 
câteodată cade şi servul lui Dumnezeu, după slobozire, din cauza 
celor făcute nu numai din moliciune şi neputinţă, ci uneori şi din 
rea voinţă!!. 


18 Foarte bună e învăţătura aceasta. Căci robul lui Dumnezeu cade 
vreodată, fie în greşelile uşoare şi obişnuite, fie în cele mai grele decât 
acestea, numite în general iertate, nu de moarte. Una este păcatul iertat, 


Zdrobirea ce tulbură mintea celui duhovnicesc, nu aduce 
vreodată desăvârşire în suflet dacă nu se va uni cu nădejdea în 
mila lui Dumnezeu. Ea e necesară întâi celor ce doresc a ieşi din 
ticăloşiile lor, ci şi a dobândi o înaltă treaptă de virtuţi, mare 
dragoste şi unire cu Dumnezeu, pe care mulţi bărbaţi duhovniceşti 
bărbaţi nevoind să o înţeleagă stau totdeauna cu o inimă şi cu o 
minte mai deznădăjduită şi nu vor să înainteze ori să primească 
mai mari daruri de la Dumnezeu, ce le sunt gătite din zi în zi. De 
multe ori trăiesc o viaţă nemernică, nefolositoare şi vrednică de 
plâns. 

Ei nu vor să urmeze decât închipuirile lor. Nu vor să 
îmbogăţească adevărata şi mântuitoarea învăţătură, ce îi îndreaptă 
în calea împărătească a bunelor virtuţi creştine şi la pacea lăsată 
nouă de Hristos, când zice: „Pace las vouă; Pacea mea dau vouă” 
(loan. 14, 26). 

Apoi aceştia sunt datori totdeauna, în vreo supărare din cauza 
unor îndoieli ce urmează ştiinţei lor, să asculte de părintele 
duhovnicesc ori de altcineva destul de în stare a da asemenea 
sfaturi. Aici să se consacre şi să se odihnească deplin. 


altceva a avea aplecare şi pornire spre el şi deseori a-l şi săvârşi. De 
păcatele iertate nu sunt scutiţi nici sfinţii, după canonul 125, 126 şi 127 
al Sf. Sinod din Cartagena. Ei cad uneori, fie prin necunoştinţă, fie prin 
cunoştinţă şi voinţă, din cauza neputinței omeneşti. 

Dar nu trebuie a avea pornire spre dânsele, ci să lupte totdeauna a-şi 
curăța sufletul de astfel de înclinare, pentru a nu-şi pierde buna plăcere 
către Dumnezeu. Căci deşi Dumnezeu nu pedepseşte păcatele iertate, cu 
munca veşnică, totuşi totdeauna ele îi sunt neplăcute şi urâte, atât ele, 
cât şi cei ce le fac. 

Pe lângă aceasta, greşelile iertate moleşesc puterile sufletului, strică 
evlavia, opresc darul lui Dumnezeu, deschid uşa ispitelor, şi astfel 
omoară sufletul, îl fac neputincios. Mai ales când cineva stă mult într- 
însele cu voinţă şi înclinare. 

Una este a spune cineva o dată ori de două ori o minciună uşoară, alta 
a minţi în orice împrejurare şi a simţi plăcere şi bucurie în acest fel de 
greşeală. Când muştele iau numai o dată dintr-o mirodenie n-o alterează, 
dar de se opresc pe ea şi mor acolo, o strică toată şi o împuţesc, cum zice 
Solomon: „Dacă mor muştele strică dulceaţa untului de lemn”. Tot astfel 
şi păcatele uşoare, cele iertate, stând mult timp în suflet strică toată 
cucernicia şi bună starea lui. 


Cap. XXVII. 
Sufletul să fie în pace, să progreseze şi să nu piardă timpul 


Să faci ce ţi-am spus în cap. XXVI, part I, adică: ori când vei 
vedea că ai căzut în vreo greşeală din cele iertate, mai mică ori 
mai mare, chiar de ţi se întâmplă aceasta de milioane de ori, nu te 
supăra, nu te tulbura şi nu-ţi pierde mult timp a o cerceta. Ci 
îndată cunoscând ce ai lucrat smereşte-te şi văzându-ţi neputinta, 
întoarce-te cu dragoste la Dumnezeu şi cu gura ori cu mintea, zi: 
„Domnul meu, n-am făcut decât ceea ce sunt. Nu se putea aştepta 
de la mine decât aceste neajunsuri. Şi, dacă n-ar fi fost bunătatea 
Ta care să-mi ajute şi să nu mă părăsească, nu m-aş fi oprit numai 
la ele. Îţi mulţumesc că m-ai slobozit şi suferi durere pentru ceea 
ce am săvârşit, nerăspunzând darului Tău. 

lartă-mă şi-mi dă dar a nu Te mai vătăma şi a nu mă mai 
despărţi prin ceva de Tine. [ie doresc a-ţi sluji şi a mă supune 
totdeauna”. 

După ce vei face aceasta, nu-ţi pierde timpul a gândi că 
Dumnezeu nu te-a iertat, ci cu credinţă mergi înainte, urmându-ţi 
obişnuitele nevoinţe ca şi cum n-ai fi căzut în nicio greşeală. 

Fă aceasta nu numai o dată, ci de sute de ori, iar de e nevoie 
în orice clipă, cu aceeaşi îndrăzneală până la urmă ca la început, 
căci astfel faci mare cinste bunătăţii lui Dumnezeu, pe Care 
trebuie să-L. socoţi totdeauna bun, preaîndurat, ce covârşeşte 
închipuirea ta. 

În acest fel, progresul tău nu va fi împiedicat, ci va merge 
înainte şi nu-ţi vei pierde zadarnic timpul şi rodul. 

Chiar într-unul din neajunsurile de mai sus poţi rămâne în 
pace, dacă procedezi astfel: îndeamnă-te cu o forţă lăuntrică a-ţi 
cunoaşte nemernicia ta şi a te smeri înaintea lui Dumnezeu. Să 
cunoşti apoi şi îndurarea lui Dumnezeu făcută cu tine, a-L iubi, şi 
a-l înalţă nenumărate mulţumiri şi slavoslovii. Din această cădere 
te vei înălţă mai mult, cu ajutorul dat de Dumnezeu. Trebuie să ia 
seama la aceasta cei ce se supără, se îndoiesc, când greşesc, 
pentru a vedea cât de mare este orbirea lor. Căci umblând cu atâta 
pagubă îşi pierd timpul. 

De aceea le şi dăm acest avertisment, care-i o veche cheie cu 
care sufletul poate deschide mari comori şi într-un timp scurt se 
îmbogăţeşte cu Darul Domnului nostru lisus Hristos, Căruia se 
cuvine toată slava cinstea şi închinăciunea, împreună cu cel fără 
de început al Lui Părinte şi cu Preasfântul Duh, acum şi în vecii 
vecilor. Amin. 

Într-adevăr cartea aceasta învaţă nu despre o luptă 
sensibilă şi văzută; nu despre lucruri trupeşti şi trecătoare, 
ci despre războiul spiritual şi nevăzut, în care intră fiecare 
creştin chiar din ceasul botezului şi făgăduinţei sale în faţa 
lui Dumnezeu de a se lupta în acest război şi a muri pentru 
numele Lui dumnezeiesc. 

Insă cartea aceasta se ocupă de vrăjmaşii netrupeşti şi 
nevăzuţi, care sunt diferitele pasiuni şi dorinţe ale cărnii, 
păcatului şi demonului, şi care zi şi noapte nu încetează a 
lupta împotriva ta. 

După cum spune dumnezeiescul Pavel: „Lupta noastră 
nu este împotriva cărnii şi sângelui, ci împotriva 
căpeteniilor, împotriva puterilor, împotriva stăpânilor 
întunericului acestui veac şi împotriva duhurilor răutăţii de 
sub cer” (Efes. VI, 12). 

Şi ea mai spune că ostaşii care au să se arunce în 
această luptă sunt toţi creştinii. Conducătorul lor este 
Domnul nostru lisus Hristos, însoţit de toţi coloneii şi 
căpitanii Săi, adică de toate cetele îngerilor şi sfinţilor. 
Câmpul de bătaie şi terenul în mijlocul căruia are loc acest 
război este inima noastră şi toată natura lăuntrică a omului. 

Durata războiului este toată viaţa noastră. 


